MEREDITH DURAN 


O văduvă îndrăzneață... un pretendent neașteptat... 
o pasiune copleșitoare... 


În vârtejul vieţii sociale londoneze, Elizabeth Chudderley se 
află în fruntea oricărei liste de invitaţi, fiind sufletul oricărei 
petreceri şi frumoasa oricărui bal. Dar prietenii și admiratorii ei 
ar fi uimiţi să ştie adevărul: cea mai veselă văduvă din Londra este 
şi cea mai singură şi se confruntă cu amenințarea sărăciei. Dincolo 
de veselie şi de zâmbete se ascunde o dorinţă secretă — ceva sau 
cineva să o facă să simtă că trăieşte cu adevărat... 

Crescut în mijlocul unui scandal uriaș, Lord Michael de Grey 
s-a convins că dragostea este un joc din care devine imposibil 
să ieși câştigător, iar căsătoria, un pariu pierdut de la început — iar 
exemplul părinţilor lui şi al fratelui mai mare este mult prea 
edificator. Pentru el, seducţia este singurul joc în care merită să se 
implice. Curând însă, datoria familială amenință să distrugă 
unicul lucru care contează în viaţa lui — spitalul căruia și-a dedicat 
cariera de medic — și singura cale de scăpare este să accepte 
mariajul cu o femeie pe care fratele său să o aprobe. Când împre- 
jurări ieşite din comun i-o scot în cale pe Elizabeth, Michael se 
simte cuprins de o pasiune dincolo de orice rațiune și orice 
principiu după care se ghidase până atunci. Tânăra văduvă este 
încântătoare, spirituală și tulburător de atrăgătoare — şi tot ceea ce 
fratele lui NU ar accepta. Acum, Michael și Elizabeth trebuie să 
aleagă între datorie şi dragoste — şi să lupte împotriva tuturor 
pentru un viitor pe care nu îl credeau vreodată posibil. 


Meredith Duran este autoarea a opt romane de dragoste publicate 
până în prezent în zece țări. Anotimpul pasiunii, prima carte din 
seria Reguli pentru nesocotiți, a intrat imediat în topurile de best- 
selleruri din toate țările în care a apărut. 

Prolog 
CLS 


Londra, martie 1885 


Casa de la oraș a fratelui său era ca un mormânt. Dincolo de 
foaierul intens luminat, lămpile erau stinse, iar obloanele de la 
ferestre erau trase. Nimeni nu ar fi crezut că soarele strălucea 
asupra Londrei. 

Michael își scoase pălăria şi mănușile. 

~ Cum se simte astăzi? 

Jones, majordomul lui Alastair, fusese cândva un model de 
discreție. Dar întrebarea aceasta devenise ritualul lor zilnic, iar 
acum nu mai ezita să răspundă. 

-Nu bine, domnia voastră. 

Michael încuviință din cap şi îşi trecu o mână peste față. Două 
operaţii matinale îl epuizaseră şi încă duhnea a dezinfectant. 

— Vreun vizitator? 

- Sigur, domnule. 

Jones se întoarse să aducă tava din argint de pe bufet. Oglinda 
de deasupra lui încă era acoperită cu pânză neagră. Ar fi trebuit să 
fie dată jos deja, trecuseră mai mult de şapte luni de la moartea 
soţiei fratelui său. Dar lunile acelea scoseseră la iveală o serie de 
revelații. Infidelitate, minciuni, dependențe — fiecare nouă desco- 
perire sporise durerea pierderii ducesei lui şi o transformase în 
ceva mai amenințător. Părea un lucru potrivit ca oglinda să rămâ- 
nă acoperită. Era o reflexie fidelă a stării de spirit a lui Alastair, se 
gândi Michael. 

Luă cărţile de vizită de la Jones, studiind numele. Fratele lui 
refuza să primească vizitatori, dar dacă nu răspundea la mesajele 
primite, bârfa avea să sporească. Michael căpătase obiceiul de a 
împrumuta trăsura ducală şi pe unul dintre lacheii fratelui său, 
așteptând la cotitură o ocazie să lase cartea de vizită a lui Alastair 

fără să fie văzut. Dacă situația nu ar fi fost atât de sumbră, ar fi 
privit-o ca pe farsă excelentă. 

Michael se opri la un nume. 

— A trecut Bertram pe aici? 

- Da, acum o oră. Domnia sa nu l-a primit. 

Mai întâi, Alastair se izolase de prieteni, suspicios din prici- 
na posibilei lor implicări în aventurile răposatei sale soții. Acum, 
din câte se părea, îi îndepărta pe apropiații politici. Era un semn 
foarte rău. 

Michael porni spre scări. 

—- Mănâncă, măcar? 

- Da, strigă Jones. Dar mi s-a poruncit să nu vă primesc, 
milord! 

Asta era o noutate. Şi nu avea sens, mai ales după biletul pe 
care Alastair i-l trimisese noaptea trecută, conştient fiind că avea 
să provoace un răspuns. 

-Ai de gând să mă dai afară? întrebă el, fără să se oprească. 

-Mă tem că sunt prea neputincios ca să reușesc, sosi 
răspunsul. 

- Bună idee. 

Michael își continuă drumul, urcând câte trei trepte odată. 
Alastair trebuia să fie în biroul său, cercetând ziarele amiezii, 
disperat să se asigure că veștile despre înclinațiile soţiei lui nu 
scăpaseră în presă. Sau, poate, disperat să afle veşti — şi să afle, 
dincolo de orice urmă de îndoială, cine îl mai trădase. 

Dar nu avea să afle numele astăzi. Michael deja verificase el 
însuși ziarele. | 

Un val de furie fierbinte îl străbătu. Nu îi venea să creadă 
că fuseseră reduși la asemenea măsuri — reduși din nou, după o 
copilărie în care căsnicia părinților lor explodase lent și public, în 
titluri de ziare cu litere de-o şchioapă, stârnind națiunea vreme 
de ani buni. Era împotriva bunului-simț să gândeşti lucruri rele 
despre cei morți, dar în acest caz, Michael avea să facă o excepție. 
„Să te ia naiba, Margaret.“ 

Intră în încăpere fără să bată la ușă. Fratele lui stătea la biroul 
masiv de lângă peretele îndepărtat, lampa de lângă cotul său fiind 
un ajutor insuficient împotriva întunericului. Capul blond răma- 
se aplecat asupra a ceva ce citea, apoi spuse: 

- Pleacă. 

Michael deschise o draperie în timp ce porni spre el. Soarele 
inundă covorul oriental, luminând firicelele plutitoare de praf. 

-Lasă pe cineva să facă curăţenie aici, spuse el. 

Aerul mirosea a fum și a ouă clocite. 

- La naiba! Alastair puse jos ziarul. O carafă de coniac stătea 
destupată lângă cotul lui, cu un pahar pe jumătate gol alături. 
I-am spus lui Jones că nu sunt acasă! 

- Scuza asta ar fi mai convingătoare dacă ai pleca vreodată 
de acasă. 

Alastair arăta de parcă nu ar fi dormit de o săptămână. Semăna 
cu răposatul lor tată, cu părul negru, în timp ce Michael era blond 
şi avea tendinţe de îngrășare. Dar nu şi în ultima vreme, totuși. 
Chipul fratelui său era teribil de sfrijit, iar cearcăne negre îi încon- 
jurau ochii injectaţi. 

Un isteţ îl poreclise odată pe fratele lui Făuritorul de Regi. Era 
adevărat că Alastair avea darul de a exercita puterea - politică 
sau de orice alt fel. Dar dacă duşmanii lui l-ar fi văzut acum, ar 
fi râs de ușurare, dar și din răutate. Bărbatul acesta nu părea în 
stare să aibă grijă nici de el însuși. 

Michael trase şi următoarele draperii. De mult — din copilărie, 
când avea impresia că e un pion în jocurile părinţilor lor — nu se 
mai simţise atât de neajutorat. Dacă suferința lui Alastair ar fi 
fost fizică, poate ar fi reuşit să îl vindece. Dar boala era în sufletul 
fratelui său, şi nici un medicament nu putea să o trateze. 

Întorcându-se spre el, îşi văzu fratele tresărind din pricina 
luminii. 

-De cât timp n-ai mai ieşit din casă? O lună? Mai mult, cred. 

-Ce contează? 

Fiind a noua sau a zecea oară când aveau acest dialog, impulsul 
să îi răspundă tăios era puternic. 

-În calitate de frate al tău, cred că asta contează foarte mult. 
Ca doctor al tău, sunt convins. Să dai soarele pe băutură este o 
idee al naibii de proastă. Începi să semeni cu un peşte nu prea 
bine gătit. 

Alastair afişă un zâmbet subțire. 

-O să ţin cont de asta. Deocamdată, am afaceri de rezolvat... 

- Nu, nu ai. Eu mă ocup de afacerile tale zilele astea. Singurele 
tale ocupații sunt băutura și mahmureala. 

Folosind asemenea cuvinte dure, Michael spera să provoace o 
ripostă. Alastair fusese întotdeauna conștient de autoritatea lui în 
calitate de fratele cel mare. Până recent, asemenea înțepături nu ar 
fi fost aruncate. Dar tot ce primi drept răspuns fu o privire stinsă. 

La naiba! 

- Ascultă, spuse el. Încep să fiu... extrem de îngrijorat pentru 
tine. Dumnezeule, avea nevoie de un limbaj mai convingător. Luna 
trecută eram îngrijorat. Acum aproape că am înnebunit de grijă. 

- Curios. Alastair îşi întoarse privirea asupra ziarului. Mi-aş fi 
închipuit că ai alte preocupări. 

- Nu este nimic în ziare. Am verificat. 

-Ah. 

Alastair puse jos ziarul Times şi privi plictisit în depărtare. 
În tăcerea lui, semăna cu o marionetă cu sforile tăiate. Lipsită 
de vlagă. 

Michael vorbi pentru a sparge tăcerea: 

- Ce este mesajul ăsta pe care mi l-ai trimis? 

- Ah. Da. Alastair își scărpină nasul, apoi îşi fricționă colțurile 
ochilor. L-am trimis, nu-i așa? 

- Cherchelit, nu? 

Mâna cobori pe birou. Încruntarea lui Alastair era încurajatoare. 

- Destul de treaz. 

- Atunci, explică-mi-l. Nişte aberaţii despre bugetul spitalului. 

Michael trase şi ultimele draperii, descoperind astfel sursa 
mirosului: o tavă cu micul dejun, abandonată pe podea. Jones se 
înşelase; Alastair nu se atinsese de mâncare. Probabil că servitoa- 
rele erau prea speriate să o ia de acolo și prea temătoare ca să îi 
spună lui Jones să o facă. 

- Oricine ţi-a spus că ducem lipsă de fonduri n-a fost foarte 
bine informat, spuse el întorcându-se spre fratele său. 

La naiba cu bârfele astea! Nu ar fi trebuit niciodată să per- 
mită acelui jurnalist să intre în spital. Dar Michael crezuse că 
articolul avea să abordeze povara sărăciei, nevoia de reforme 
legale. În schimb, ziaristul se concentrase obsesiv pe spectacolul 
reprezentat de fratele unui duce care se îngrijea personal de droj- 
dia societăţii. De atunci, spitalul fusese copleșit din toate părțile 

de interes nedorit - matroane plictisite crescute cu povești despre 
Florence Nightingale; escroci mărunți care vindeau remedii fal- 
se pentru orice boală existentă pe lume; și, mai presus de toate, 
oponenții politici ai fratelui său, care batjocoreau eforturile lui 
Michael în articole menite să îl rănească pe Alastair. Dacă atenția 
lui nu ar fi fost îndreptată spre problemele fratelui său, ar fi fost 
de-a dreptul furios. 

-Ai înţeles greşit, spuse Alastair. Nu a fost un zvon. A fost o 
informaţie. Eşti pe punctul de a-ţi pierde sponsorul principal. 

- Dar tu ești sponsorul meu principal. 

- Da. Îmi retrag investiția. 

Michael încremeni în drum spre scaunul din faţa biroului. 

- Scuză-mă... ce faci? 

-Îmi retrag banii. 

Surprinderea îl reduse la tăcere pe Michael. Se aşeză pe scaun 
şi încercă să schițeze un zâmbet. 

- Ei, haide. E o glumă proastă. Fără sponsorizarea ta, spitalul... 

-Trebuie să se închidă. Alastair împături ziarul cu mişcări 
delicate. Tratarea celor săraci are un inconvenient. Nu au cu ce 
să plătească. 

Michael își căuta cuvintele: 

- Tu... nu poţi vorbi serios. 

- Vorbesc serios. 

Se priviră în ochii, dar ai lui Alastair erau pustii. „Dumnezeu- 
le!“ Michael ştia despre ce era vorba aici. 

-Spitalul n-a fost ideea ei! 

Da, fusese numit după Margaret, dar asta fusese sugestia lui 
Alastair. Da, Margaret îl încurajase pe Michael în privința ideii, 
dar fusese proiectul lui. Creaţia lui. Singurul lucru pe care el putea 
să îl facă, şi fratele său nu. 

- Spitalul este al meu. 

Rezultatul unui deceniu de trudă și sudoare, cu cea mai scăzută 
rată a mortalității dintre toate instituţiile comparabile din țară. 

- Doamne, Dumnezeule! Doar pentru că ea a sprijinit proiectul... 


1 Celebră reformatoare socială din secolul al XIX-lea, fondatoarea serviciului sa- 
nitar modern (n.tr.) 

-Ai dreptate, spuse Alastair. Nu are nimic de-a face cu ea. Dar 
m-am gândit mai bine. Şi am decis că era o investiție nechibzuită. 

Michael scutură din cap. Nu îi venea să creadă. 

- Visez, spuse el. . 

Alastair bătu o dată cu degetele în birou. 

- Nu. Eşti cât se poate de treaz. 

- Atunci, asta este o prostie. Michael lovi cu palma în birou şi 
se ridică. Ai dreptate — ea nu merită vreo moştenire! Voi chema 
chiar astăzi zidarii. Vom scoate numele ei de pe blestemata aia de 
fațadă. Dar nu poți... 

-Nu fi copil. Cuvintele lui Alastair ar fi putut fi sculptate din 
gheață. Nu vei face așa ceva. Presa ar avea o zi de pomină făcând 
tot felul de speculaţii. 

Michael râse aproape sălbatic. 

-Şi crezi că nu o va face când spitalul se va închide brusc? 

- Nu. Nu dacă tu te ocupi de asta cu puţină subtilitate. 

- A, acum vrei să bagi şi pe mine în nebunia asta? Michael îşi 
trecu o mână prin păr, trăgând tare, dar durerea nu îi limpezi gân- 
durile, doar adăugă o latură tăioasă neîncrederii sale. Alastair, 
doar nu crezi că te voi ajuta să distrugi locul ăla — locul pe care eu 
l-am construit — doar ca să-ți potolești tu setea de... Dumnezeu 
ştie! Răzbunare? Este moartă, Al! Ea nu va suferi din pricina asta! 
Singurii oameni care vor suferi sunt bărbații și femeile pe care îi 
tratăm acolo! 

Alastair ridică din umeri. 

-Ai putea convinge altă instituție caritabilă să-i preia pe cei 
mai bolnavi dintre ei. 

Un sunet înăbușit îi scăpă lui Michael. Nu mai exista un alt 
spital de caritate în Londra cu resursele necesare - resurse spon- 
sorizate în cea mai mare parte de Alastair, cel de-al cincilea duce 
de Marwick - pentru a îngriji fiecare pacient nevoiaş. lar Alastair 
ştia asta. 

Michael îi întoarse spatele, păşind agitat în cerc pentru a-şi 
stăpâni acel sentiment sălbatic. Era mai mult decât furie. Era un 
amestec fierbinte de șoc, furie şi trădare. 

-Cine eşti? întrebă el poruncitor, întorcându-se spre fratele 
său. 

Pentru că Alastair fusese întotdeauna un izvor de încurajare, 
atât verbală, cât şi financiară. Să studieze medicina? O ideea minu- 
nată. Să deschidă un spital? Foarte bine, lasă-mă să îl sponsorizez. 
Alastair fusese protectorul şi susținătorul său... părintele lui, când 
era mai tânăr, pentru că, Dumnezeu fusese martor, mama şi tatăl 
lor fuseseră ocupați cu altele. 

- Nu eşti tu cel care vorbeşte! 

Alastair ridică din umeri. 

- Eu sunt, aşa cum am fost dintotdeauna. 

- La naiba cu asta! N-ai mai fost bărbatul acela de... luni bune! 
Michael tăcu pentru o clipă, gândurile gonindu-i nebunește, apoi 
continuă: Doamne! Atunci, asta va fi moştenirea ei? O să o lași 
pe Margaret să ne despartă? Asta vrei? Alastair, nu cred că vrei să 
faci asta. 

- Ți-am anticipat durerea şi îmi pare rău. 

Alastair îşi privea mâinile care se odihneau peste mapa de pe 
birou. Un birou gol. Nu se mai uitase peste registre și nu își mai 
citise corespondenţa de săptămâni întregi. Toate astea, toate afa- 
cerile lui, fuseseră lăsate în mâinile lui Michael. Nu îl deranjase. 
Când era mic, Alastair îl protejase, iar Michael fusese bucuros să 
își plătească acea datorie. Dar acum... acum, gândul a tot ceea ce 
făcuse recent se simţea ca sarea pe o rană. 

- Dumnezeule. Să-mi faci asta... 

-Chiar tu ești motivul pentru care o fac. Şi îţi voi oferi şi o 
soluție, dacă vei fi destul de calm să o asculți. 

- Calm! Un râs straniu puse stăpânire pe el. A, da, haide să fim 
calmi! 

Când Alastair îl privi tăios, Michael scrâşni din dinți şi se aşeză 
din nou. Mâna lui simțea nevoia de a lovi ceva. Își încleştă pumnul. 

Fratele său îl privea din spatele acelui birou — acea monstruo- 
zitate de birou, exagerat de mare, de unde şi tatăl lor dominase 
lumea - asemenea unui rege care judeca un petiţionar plictisitor. 

- Sunt gata să-ți fac o donaţie considerabilă, suficient de mare 
cât să sponsorizeze spitalul pentru zeci de ani de acum încolo. 

Pentru numele lui Dumnezeu, ce era asta? 

-Ar fi mai mult decât considerabilă. 

Spitalul îi trata pe cei mai săraci cetățeni din Londra şi funcționa 
în întregime din donații caritabile. 

- Da. Dar există condiţii. 

Un sentiment straniu îi străbătu şira spinării. În urmă cu un 
minut, Michael se simţise de parcă nu l-ar fi recunoscut pe bărba- 
tul din faţa lui. Dar poate că îl recunoștea prea bine. Există condiţii. 
Asta fusese vorba preferată a tatălui lor. 

- Continuă, spuse el precaut. 

Alastair îşi drese glasul. 

-În general, eşti privit foarte călduros în cercurile înalte ale 
societăţii. Catalogat drept... fermecător, cred. 

Presentimentul i se întări. Conform ierarhiei virtuților lui 
Alastair, disciplina şi spiritul antreprenorial erau pe primul loc; 
şarmul se situa undeva sub o strângere fermă a mâinii şi igiena 
de bază. 

-Nu cred că o să-mi placă deloc ce urmează. 

Gura lui Alastair se strâmbă, mai degrabă într-o grimasă decât 
într-un zâmbet. 

-Poate prea fermecător. Probabil că-ți cunoşti reputația. Să fii 
zărit în casa de la oraş a unei văduve înainte de amiază — 
câtă neglijenţă! 

Se întâmplase în urmă cu trei ani, de fapt. 

- Dumnezeule, ai o memorie de elefant! N-am mai fost atât de 
neglijent de atunci! 

Nu mai dăduse nici unei iubite motive să se plângă. Ridicase 
discreţia la rang de artă. 

- Dezinteresul tău în politică nu ajută deloc. Alastair îşi plimbă 
degetele pe marginea paharului cu coniac. Nu eşti luat... în serios, 
am putea spune. Dar asta trebuie să se schimbe. Ai treizeci de ani. 
A venit timpul să treci peste obiecțiile tale la adresa căsătoriei. 

Michael nu mai putea fi deloc atent la această discuţie. 

-Ce obiecţii? Nu am nici o obiecţie. Pur şi simplu, n-am întâl- 
nit o femeie care să-mi inspire acel gând. 

Poate că nu avea să întâlnească vreodată una. Părinţii lor îi 
oferiseră o lecţie foarte bună în această privinţă. Dar ce conta? 

-Dacă mă însor sau nu n-are nici o legătură cu problema 
noastră! 

-Nu e chiar aşa. Alastair ridică paharul şi bău restul de coniac. 
Are legătură cu familia noastră. Dacă nu te însori, titlul va merge 
la viitorul copil al vărului Harry. lar asta nu este acceptabil. 

-Stai puţin. Panica îi brăzda glasul. Cum rămâne cu viitorul 
tău copil? 

Asemenea unei lumini stingându-se, chipul fratelui său se 
întunecă. 

-Eu nu mă voi recăsători. 

Iisuse Hristoase! 

- Alastair, tu nu ai murit odată cu ea. 

Fusese ca și cum Michael nu ar fi vorbit. 

-Aşa că alegerea cade asupra ta, continuă fratele său cu o ase- 
menea cadență, de parcă ar fi recitat din memorie. Îţi cer să te 
căsătorești înainte să se termine anul. În schimb, vei primi donația 
menționată, suficientă să protejeze spitalul până la moartea ta şi 
să-ți facă viața destul de confortabilă. Totuşi, îmi rezerv dreptul 
de a aproba alegerile tale în materie de mirese. Gustul tău la fe- 
mei nu-ți recomandă discernământul — şi nu te voi lăsa să repeţi 
greşeala mea. 

Michael se simțea de parcă ar fi fost sub apă, auzind totul 
distorsionat. 

- Permite-mi să fiu clar, spuse el. Trebuia să îi arate lui Alastair 
cât de nebuneşti sunau vorbele lui. Trebuie să mă însor cu o femeie 
pe placul tău. Altfel, vei închide spitalul. 

- Întocmai, spuse Alastair. 

Michael se ridică, podeaua de sub picioarele lui părând să 
se miște. 

-Ai nevoie de ajutor, Al. Mai mult ajutor decât ştiu eu să-ți 
ofer. 

Să îl ajute Dumnezeu, dar nici nu știa unde să caute genul de 
ajutor de care avea Alastair nevoie. Un ospiciu? Fiecare instinct 
din corpul lui se crispa la acel gând. Şi cum ar putea să aplice un 
asemenea tratament? Fratele lui era afurisitul de duce de Marwick. 
Nimeni nu îl putea forța să facă ceva. 

Alastair se ridică la rândul lui. 

-Dacă vei refuza condițiile mele, prețul va fi mai mult decât 
spitalul. Va trebui să-ţi cauţi o nouă locuinţă; nu vei mai fi pri- 
mit în apartamentul din Brook Street. Desigur, va trebui să-ţi 
cauţi şi o slujbă. Când îţi voi tăia indemnizaţia, vei avea nevoie de 
un venit. 

Michael râse, dar râsul era ca o lamă în gâtul său. Nu mai fu- 
sese tratat astfel — intimidat și tratat de sus — de la moartea ta- 
tălui său. Şi să îndure asemenea tratament de la Alastair, dintre 
toți oamenii. 

- Nu-mi poţi lua alocaţia. Mi-a fost dată prin testament de tata. 

Alastair oftă. 

- Michael. Ai fi surprins de câte pot să fac. Acestea fiind spuse, 
nu mă aştept să dureze prea mult. Când vei simți gustul sărăciei, 
fără îndoială îţi vei revizui intransigența. 

Intransigenţa? Michael trase aer în piept. 

- Haide să nu ne prefacem. Era atât de greu să își păstreze vocea 
calmă, să vorbească într-un mod care să îl poată convinge pe fra- 
tele său să asculte, când furia îl împingea să strige. Amenințările 
tale, intransigența mea ~- n-au nici o legătură cu grija ta privitoare 
la moştenitori. Asta este despre tine. 

Michael crezuse că izolarea fratelui său avea să fie o fază tre- 
cătoare, o manifestare stranie a furiei și a durerii lui. Dar ca Alas- 
tair să facă asemenea amenințări... sufletul lui era cel pentru care 
se luptau. 

-Ai lăsat-o să câștige. Ai renunțat. La viața ta. Dumnezeule! 

Fratele lui ridică din umeri. 

-Trebuie să fac planuri pentru viitor. De îndată ce vestea se 
va afla... 

Din nou chestiunea asta? 

— Lasă să se afle! Lasă întreaga lume să știe că Margaret de Grey 
era o mâncătoare de opiu - lasă-i să creadă că s-a culcat cu armate 
întregi! Şi ce dacă? 

Zâmbetul palid al fratelui său îi trimise fiori pe şira spinării. 

- Povestea tatei nu te-a învățat nimic? 

- Erau vremuri diferite. Iar el şi-a meritat soarta. O abuzase pe 
mama lor. Îşi etalase amantele și își înmulţise datoriile. Proprii- 
le lui acțiuni l-au ostracizat, continuă Michael. Singura vină a lui 
Alastair fusese că avusese încredere în soția sa. Ceea ce a făcut 
Margaret nu a avut nici o legătură cu tine. Tu ești nevinovat în 
povestea asta! 

Zâmbetul lui Alastair crescu, devenind grotesc de vesel. 

-M-a transformat într-un fraier, fără îndoială. Dar eu i-am 
îngăduit să facă asta. l-am spus secrete pe care le-a împărtăşit 

cu amanții ei şi am pierdut alegerile de două ori din cauza asta. 
Dumnezeu ştie - poate am pierdut mai mult de-atât. Avea o 
pasiune pentru ruși, dacă îți aduci aminte. Așa că spune-mi, 
Michael, chiar ești atât de naiv încât să crezi că voi scăpa viu 
şi nevătămat? 

Michael îşi muşcă buza. Avea să fie greu. Avea să se işte un 
scandal. 

-Dar ai aliați... 

-Nu contează. Ce e făcut e bun făcut. Alastair arătă cu dege- 
tul spre ziar. Îți recomand să o iei în considerare pe fiica lordului 
Swansea. Mama ei este adecvată şi, după toate spusele, fiica este 
frumoasă şi manierată. Dacă vor ajunge la mine vești că parti- 
cipi la balul dat de ei vinerea asta, voi privi asta ca pe un semn al 
cooperării tale. 

Se așternu tăcerea. Michael nu putea fi de acord cu aşa ceva. 
Nu avea să fie de acord. Dar ceva - ceva trebuia făcut, și repede. 
Alastair nu putea continua astfel. 

- Voi participa la bal, spuse el, deşi cuvintele alunecară tăioase 
pe gâtul său. Dar am şi eu o condiție: trebuie să vii cu mine. 

- Nu. Clauzele mele nu sunt deschise pentru dezbateri. 

Dumnezeule din ceruri! 

-leși din casă cu mine chiar acum - la aer curat — și voi participa. 

- Vai. l 

Alastair ridică din umeri. 

Michael își pierdu cumpătul. Se repezi la fratele său şi îl apucă 
de braţ. 

- Vii afară! 

Alastair încercă să se elibereze. 

- la-ţi mâinile de pe... 

Cu o forță brutală, îl trase pe Alastair un pas spre ușă. Apoi 
încă unul. Alastair se trăgea înapoi, înjurând şi zbătându-se. Dar 
trei luni de izolare nu fuseseră de folos forţei unei bărbat. Michael 
îşi încleștă braţul în jurul capului fratelui său şi îl trase după el. 

Pentru secunde îndelungate, înaintă. Din ce în ce mai aproape 
de ușă. 

Un pumn îl lovi în bărbie. Se împletici înapoi, încă ținându-se 
de reverul lui Alastair. Pânza se rupse cu un sunet prelung 
şi ameninţător. 

Alastair îl lovi cu dosul palmei. 

Lovitura îl dădu cu un pas înapoi. Se clătină, apoi își recăpătă 
echilibrul, acoperindu-și ochiul cu mâna. 

- leşi din casa mea, spuse încet Alastair. 

Şocul îl paraliză. Apoi îşi lăsă mâna să cadă. Nu avea sânge pe 
degete. Măcar era ceva, în sfârşit. 

- Bravo, spuse el cu gura amorțită. Fiul tatălui tău. 

Cuvintele, adevărul lor, îi făcură stomacul să se învolbureze. 
Pentru o clipă, se temu să nu vomite pe podea. Fiul tatălui tău. 

Înghiţi în sec. Nu. Alastair nu era deloc precum tatăl lor. Asta 
era doar o nebunie temporară, o boală. Putea fi vindecată. Avea să 
fie vindecată. 

Alastair trecu pe lângă el şi se întoarse la birou. Sticla scoase 
un clinchet. Coniacul fu dat pe gât. 

Michael respiră adânc. 

- Ascultă-mă. Nu voi permite... 

-Tu nu te plictisești de vocea ta? Vorbele lui Alastair erau 
tăioase. Du-ți amenințările plictisitoare în altă parte, la cine- 
va care te confundă cu un bărbat care are puterea de a le pune 
în aplicare. 

Michael trase adânc aer în piept. 

- Aici te înșeli. Articolul din ziarul ăla îmi dă toată puterea de 
care am nevoie. 

Alastair se întoarse spre el. Michael înaintă un pas, şi Dumne- 
zeu să îl ierte dacă retragerea lui Alastair nu satisfăcu ceva foarte 
întunecat în sufletul lui. 

Nici un bărbat nu avea să îl lovească. Vreodată. O jurase când 
era mic, când plecase de lângă tatăl lui preferând siguranța şco- 
lii. Acum că era pregătit pentru posibila violență, fratele lui nu 
va mai avea vreodată putere asupra lui. Dacă ecoul acelui gând îl 
crestă ca o lamă, dacă, pentru o clipă, uimirea şi durerea trecură 
prin el ca o otravă, nu lăsă să se vadă. 

-Spitalul este un mare avantaj pentru tine. O reclamă țipătoare 
pentru politica ta. Spune-mi, acum că se apropie alegerile, cum 
crezi că se va vedea asta când lumea va afla că ești responsabil 
de distrugerea lui? Pentru că eu însumi voi scrie ziarelor şi le 
voi anunța care este rolul tău aici. Spitalul meu, credibilitatea 

partidului tău — moştenirea mea şi a ta — vor eşua împreună. Din 
nou, vei provoca înfrângerea partidului tău. 

Zâmbetul lui Alastair pieri. 

— Impresionant, spuse el. Dar iartă-mă că nu sunt convins. 
Vezi tu, eu mă gândesc la prețioşii tăi pacienţi. La urma urmei, vei 
ceda — de dragul lor, dacă nu de al tău. 

- Pune-mă la încercare. Pentru că acum vorbea serios: nu 
avea să îi mai facă pe plac în nebunia lui nici o clipă. Şapte luni 
acum - nu ar fi trebuit să permită să se ajungă atât de departe. 
Sigur, continuă el, poate ar fi o ușurare pentru tine dacă dezvălui 
povestea asta. Nu ai mai aştepta ca adevărul despre Margaret să 
iasă la iveală. Numele tău va fi distrus cu mult înainte să se întâm- 
ple asta, împreună cu credibilitatea partidului tău. 

Alastair trânti paharul pe birou. 

-Vei pleca acum. Ia-ţi lucrurile din apartamentul de pe Brook 
Street, altfel voi scăpa eu de ele. 

Dumnezeule, asta umplu paharul. 

-Am o idee mai bună. Voi pleca din Londra. Dă-i înainte, dis- 
truge spitalul. Oferă-i publicului un spectacol minunat. Eu nu voi 
fi aici să îl văd. 

O umbră întunecată străbătu chipul fratelui său, schimonosin- 
du-i gura într-un zâmbet sălbatic. 

- O, vei fi aici. Unde ai putea să mergi? Toate proprietățile mele 
vor fi închise pentru tine. 

-La naiba cu tine! 

Michael se întoarse spre uşă. 

— Deşi... ar fi amuzant să te văd încercând să te ascunzi. 
Îţi dau trei săptămâni. Poate patru. Nu-ţi dai seama ce în- 
seamnă să-ţi croieşti drumul în lume fără influența mea. Habar 
n-ai cum să continui. 

Comentariul fu ca o lance fierbinte care îi străpunse pieptul. 
Sau mândria. Michael se opri, strângând mânerul ușii, şi tra- 
se adânc aer în piept. Camera aceasta. Întotdeauna o urâse. Era 
locul unde tatăl lui se simţise cel mai bine. Stăpânul conacului. 
Tiranul extraordinar. 

-Nu sunt marioneta ta, spuse el. Şi nu voi dansa după cum îmi 
cânți tu. Pentru bine tău, Alastair, ca şi pentru al meu. 

leşi din încăpere, trântind uşa în urma lui. Zgomotul asurzi- 
tor îi declanșă o durere în piept, o rană care i se răspândi adânc 
sub piele. 

Pentru binele fratelui său, vorbise serios: avea să părăsească 
orașul. Și să rămână plecat până când Alastair avea să iasă din 
casa asta uitată de Dumnezeu ca să îl găsească. 

Bosbrea, Cornwall, iunie 1885 


O beţivă sforăia întinsă în tufele lui de trandafiri. Îi părea 
inexplicabil de familiară, deşi Michael nu credea că putea uita un 
asemenea chip. Era una dintre cele mai frumoase femei pe care 
le văzuse vreodată, cu pielea catifelată şi părul lung, ondulat și 
castaniu — şi părea să fie îmbrăcată pentru un bal. 

Michael o privi pentru un moment îndelungat. Cât de ciudat! 
Era insuportabil de frumoasă și... 

„Este o capcană.“ 

Michael făcu un pas în spate înainte să se dezmeticească. Dum- 
nezeule, ce gând aberant! O capcană? Fratele lui nu era chiar atât 
de machiavelic. 

Tiara ei cu diamante, spera el, era făcută din mucava. Michael 
îşi drese glasul: 

- Hei, spuse el. Trezește-te. 

Nici un răspuns. 

El își frecă ochii, simțindu-se nu destul de treaz pentru a se 
confrunta cu asemenea ciudăţenie. Mireasma de pere pergamote 
încă zăbovea în palma lui de la ceaiul de dimineaţă. Nu era încă 
ora şapte - nu era un moment al zilei în care să fii beat. lar ea 
era beată, nu-i așa? Michael nu credea că duhoarea de whisky era 
emanată de flori. 

Aruncă o privire în grădină, dar nu se întrezărea nici un ser- 
vitor. Fiind miercuri, grădinarul și ajutorul lui erau amândoi la 
casele lor din sat în acea dimineaţă. Între timp, în jurul lui, soarele 
se strecura luminos printre frunzele verzi şi lucioase, iar păsările 
cântau printre ramurile înflorite ale cameliilor. Nu era anotim- 
pul pentru beţii, serios. Vara în Cornwall era mai potrivită pentru 
o limonadă. 

Corpul femeii tresări cu un sforăit — nu un sunet slab sau ju- 
căuş, ca de pisică, ci un sforăit sonor, cu atât mai uimitor cu cât 
cutia ei toracică nu părea destul de mare cât să producă o şoaptă. 
Era atât de încorsetată încât părea să se lupte pentru viața ei. 

Michael se încruntă. Moda asta putea să se ducă la naiba. 
Jumătate dintre pacientele lui s-ar fi însănătoşit instantaneu doar 
dacă ar fi fost dispuse să scape de corsete. 

Frumoasa Adormită sforăi din nou. Brațul i se zbătu. Zgârietu- 
ra însângerată ce îi brăzda cotul avea nevoie de îngrijire. Ei bine, 
măcar leşinase într-un loc potivit. Mai bine în tufișurile unui doc- 
tor, decât în ale unui brutar. „Sau ale unui lumânărar“, bombăni 
mintea lui obosită. 

Doamne, Dumnezeule, provincializarea îi degrada spiritul. 

Păși înainte pentru a cuprinde încheieturile femeii, care 
purta o singură mănușă, lungă, până la cot, din dantelă. Cea- 
laltă lipsea. 

O presimțire rea puse stăpânire pe el, simţind-o până în creş- 
tetul capului. Dar era un instinct absurd. Femeia se îmbătase din 
prostie, iar apoi pornise împleticindu-se în josul dealului dinspre 
Havilland Hall, căutând Dumnezeu știe ce. O toaletă, probabil. 

O ridică în braţe, descoperind cu un gâfâit că nu era atât de 
uşoară pe cât părea. 

- Mm, făcu ea. 

Capul ei se sprijini pe umărul lui, iar Michael simți cum balele 
îi udă haina. Scoase un hohot de râs. Ce efect avea asupra femei- 
lor! Deschise cu piciorul poarta grădinii, apoi împinse cu umărul 
uşa din faţă. 

- Domnul să ne ajute! Această exclamaţie şocată veni din adân- 
cul coridorului. Doamna Brown apăru, vizibil uimită de femeia 
din brațele lui. Dacă nu e chiar doamna Chudderley! 

Femeia din braţele lui era măritată? Ce fel de bărbat ar permite 
soției lui să hoinărească în starea asta? Şi unei asemenea femei... 

Michael blocă accesul creierului său spre drumul pe care o por- 
nise. Făcea o treabă foarte bună (se felicită pe sine) în a evita să o 
studieze prea atent pe femeie. Mănușa lipsă, rochie scumpă, pro- 
babil bijuterii adevărate, corset foarte strâmt: aceste detalii aveau 
să îi ocupe mintea și nu să o simtă în braţele sale, curbele fundului 
ei fiind surprinzător de generoase. 

Fără femei. Nu până când fratele său nu își recăpăta rațiunea. 
Michael nu avea de gând să îi ofere nici o şansă să trişeze. Alastair 
va trebui să îşi facă singur moştenitorii. 

Îşi drese glasul: 

-Doamna Chudderley, spuneţi? Ei bine, atunci - trimiteţi 
după soţul ei. 

Michael porni de-a lungul coridorului, foşnetul rochiei apreta- 
te anunțând că menajera îl urma. 

- O, nu are soţ, spuse doamna Brown. Părea la fel de încruntată 
ca atunci când găsea praf pe şemineu. Nu citiți ziarele, domnule? 
Este văduvă - și una cu o reputaţie destul de proastă! 

Spre rușinea lui, recunoscu un fior de interes la auzul acestui 
anunț. Văduvă. Reputaţie proastă. Atâtea cuvinte, atâtea feluri de 
a cataloga o femeie drept o pradă uşoară. Văduvele fuseseră întot- 
deauna genul lui preferat... 

„Nu fi ticălos, Michael.“ 

Cu siguranță, dacă doamna Chudderley avea o reputaţie 
îndoielnică, probabil că și-o câștigase pe drept. O femeie care 
petrecea noaptea în grădina unui străin, salivând pe diamantele 
pe care le purta, se simțea în mod evident confortabil flirtând cu o 
soartă potrivnică. 

În timp ce urca scările, scândurile scârțâiau asemenea unor 
mici creaturi torturate. Un gând îi trecu prin minte: „Trebuie să 
repar scările“. 

Absurd. Nu avea să stea aici destul timp cât să aducă aseme- 
nea îmbunătățiri. Şi, după cum îi amintea doamna Brown în mod 
constant, bugetul gospodăriei nu putea suporta asemenea lux. 
El închiriase casa — cinci camere și o grădină, fără alte terenuri — 
pentru şase luni; era tot ceea ce îşi putea permite cu micile econo- 
mii pe care le avusese. Dar, cu siguranță, doar de atât avea nevoie. 
Absența continuă a lui Michael avea să îl îmboldească pe Alastair 
ca un ghimpe în coastă. Avea să îl scoată din conacul acela dărăpă- 
nat şi să pornească în căutarea lui în curând. 

Până atunci, Bosbrea era un loc ideal ca să se ascundă. Celă- 
lalt doctor din vecinătate avea peste șaptezeci de ani şi se bucura 
de ajutor. În plus, Michael nu avea nici o cunoștință în zona asta 
din Cornwall. Avea să îi ia destul timp lui Alastair să îl găsească 

aici — destul timp cât să îl scoată din sărite şi, spera Michael, să îl 
scoată din casa aceea. 

„Îţi dau patru săptămâni“, prezisese Alastair. Nemernic încre- 
zut! Michael spera că fratele său se bucura de ceea ce făcuse. 

O așeză pe doamna Chudderley pe patul din camera din 
față. Somnul adânc în care căzuse femeia îl îngrijora într-un fel. 
Îi verifică pulsul cu două degete. Pielea ei era lipicioasă din pricina 
alcoolului care îi otrăvea corpul, dar bătăile inimii îi erau regulate 
şi puternice. 

Buza ei superioară părea să fi fost desenată de mâna unui ar- 
tist, atât de precis îi era conturul. Buza inferioară era... voluptu- 
oasă. Ce culoare aveau ochii ei? Cafenii ca părul, presupuse el. 
O nuanță bogată și întunecată, asemenea ciocolatei pariziene. 
Dulce-amăruie. 

Dar foarte comestibilă. 

Dumnezeule mare! Michael făcu un pas înapoi, atât amuzat, 
cât şi uimit. În Londra, întotdeauna recunoștea când o femeie era 
dispusă să se distreze cu el. Dar aici, în provincia asta cuminte, 
învăța multe lucruri despre sine. De exemplu: abstinenţa îl trans- 
forma într-un poet foarte prost. 

-Prea drăguță pentru binele ei, bombăni doamna Brown. 

Michael se întoarse şi surprinse privirea stânjenită a mena- 
jerei sale chiar când aceasta şi-o feri. Probabil că el se holbase la 
văduvă, și acela era comportamentul tipic în preajma ei. Urmă- 
toarea remarcă a menajerei îi confirmă bănuiala: 

-Fotografii cu ea, vândute pentru bani. Maxilarul încleştat 
al doamnei Brown sugera părerea sa despre această industrie. 
Le vezi în toate magazinele din oraș. Ea este o... cum se spune? 
O frumusețe profesionistă, îi spun ei. 

- Ah, făcu el. 

Aceasta era acea doamnă Chudderley. O cunoştea. Femeia 
se învârtea în cercul vicontelui Sanburne, un grup foarte frivol. 
Michael fusese la aceeaşi şcoală cu Sanburne, dar de atunci cercu- 
rile lor se intersectaseră destul de rar: chiar şi cu o alocaţie gene- 
roasă, lui Michael îi lipseau fondurile pentru a ţine pasul cu acel 
gen de oameni. Şi interesul, de asemenea. Petrecerile desfrânate 
nu îl atrăgeau. 

Pentru ea totuși, ar fi făcut o excepţie. Inconștientă, femeia 
arăta ca un personaj dintr-un basm, părul ei lung şi castaniu fiind 
potrivit pentru a fi înfășurat pe încheietura unui bărbat, iar buze- 
le ei rozalii şi ușor deschise păreau să invite la un sărut. Ceva mult 
mai palpabil decât o frumuseţe clasică. Michael se forță să își ia 
privirea de la ea. 

- După culoare, pare sănătoasă. 

Ce mod patetic de a face ochi dulci unei femei care nici măcar 
nu era trează! 

Afară, dincolo de fereastra deschisă, peste copaci, se zăreau 
turnulețele conacului de unde plecase ea. Locuința Frumoasei 
Adormite. Arăta mai degrabă ca un castel în miniatură decât ca un 
conac, cu steaguri fluturând din turnuri și un balcon ce înconjura 
acoperișul. Arhitectură vulgară, confuză - nu părea o casă veche 
sau prea folosită. 

Michael zâmbi în sinea lui. Ce judecată superioară pentru un 
doctor de provincie. 

-Să vă aduc trusa? întrebă doamna Brown. 

-Vă rog. Mă aştept să aibă zgârieturi peste tot. 

Peste tot. 

Doamne, Dumnezeule. Faptul că gura i se uscă îl uimi pe 
Michael. 

- Zgârieturi pe braţe, spuse el, clarificând situația. 

De orice alte zgârieturi avea să îl lase pe domnul Morris să se 
ocupe. Morris era doctorul preferat de locuitorii din Havilland 
Hall. Michael era bucuros să i le lase lui. El trebuia să se țină cât 
mai departe posibil de lumea fratelui său, deocamdată. 


O durea capul. 

Liza ținu ochii închişi, deşi îşi venea în fire cu o viteză nemiloa- 
să, raţiunea scrijelind ca un cuţit peste simţurile ei amorțite. 

Amintirile aveau să revină mai lent. Ţinându-și respirația, 
cu corpul încordat, aşteptă amintirea a orice s-ar fi întâmplat de 
căpătase o asemenea durere teribilă de cap. Avea să fie foarte umi- 
litoare, era convinsă; părea să o fie o durere de cap ca urmare a 
două sticle, şi nimeni nu bea două sticle decât dacă nevoia este 
foarte mare. Deja simţea umilința strecurându-i-se pe sub piele, 
în aşteptare, pregătită să-şi înfigă ghearele. 

- Bună dimineața, spuse o voce. 

O voce plăcută, nu suficient de tare cât să îi amplifice durerea 
de cap; o voce joasă, masculină... pe care ea nu o recunoscu. 

Deschise ochii şi respiraţia i se opri. Bărbatul care stătea aple- 
cat asupra ei arăta precum un lup în sezonul cu pradă puțină: 
obraji supţi, păr negru, ochi arzători. Gura lui carnivoră îi oferi 
un zâmbet tulburător. Teama goni prin ea. Bărbatul era îmbrăcat 
doar cu cămașă. Ea habar nu avea cine era. 

-Frumoasa Adormită se trezeşte, murmură el, apoi zâmbetul 
îi dispăru, ca şi cum propriile cuvinte îl nemulțumiseră. 

Fără zâmbet, chipul lui ascuţit deveni sever. Avea pomeţi 
teribil de accentuaţi şi un nas precum prora unui vas. 

Înghițind agitată în sec, ea deveni conștientă de o sete fan- 
tastică. Îşi simțea gura ca un deşert. Cine era el? 

-Ai nişte apă? șopti ea. 

Când el încuviință din cap şi se întoarse, ea se ridică şi se spri- 
jini într-un cot. De-abia atunci o văzu pe femeia înaltă care stătea 
în pragul ușii — o menajeră, judecând după inelul cu chei legat la 
șorțul ei. Femeia arăta vag familiar — un chip de prin sat, proba- 
bil. Privirea severă pe care i-o aruncă Lizei înainte să plece fu, de 
asemenea, familiară. Era plină de dezaprobare. 

„Ei bine, asta e.“ Reputația Lizei o ajunsese şi aici — oriunde ar 
fi fost aici. Aici era, în mod evident, un loc dominat de principii 
morale - privirea menajerei o dovedise —, așa că nu avea de ce să 
se teamă nici de interlocutorul ei. Bărbaţii cu înclinații necurate 
nu angajau femei în vârstă, cu conştiinţă. 

Doamne, Dumnezeule, capul îi bubuia! De ce nu își putea 
aminti... 

Bărbatul reveni, iar ea încercă să schițeze un zâmbet. El nu 
intră în încăpere, ci luă locul menajerei, în pragul uşii. Privirea 
lui — oarecum precaută — îi dădu strania impresie că nu voia să se 
apropie prea mult. 

Pe măsură ce îl studia, îi era greu să își facă o părere clară. 
Nu părea genul care să fie intimidat de o femeie. Îngust în şolduri, 
lat în umeri, umplea pragul ușii. Puțin cam subnutrit, poate — 
obrajii aceia supți sugerau o boală recentă. Dar nu era nimic 
ce o lună de fripturi să nu poată vindeca. Căuta o astfel de 
constituție zveltă, cu mușchi alungiţi, la servitorii ei, dar îi era greu 

să o găsească. De asemenea, servitorii probabil că trebuie să aibă 
trăsături clasice și o frivolitate naturală. Părul acestuia era de o 
nuanţă superbă de castaniu, întunecat și lucios, şi cu siguranță 
era moale la atingere — dar vâlvoi, ca și cum şi-ar fi trecut des 
mâna prin el. Costumul lui nu doar că era incomplet - unde îi era 
haina? -, ci de-a dreptul simplu. Vesta și pantalonii, ambele de un 
cenușiu trist, îi erau puţin cam mari. 

Când inspecția ei reveni asupra ochilor lui, descoperi că o pri- 
veau, expresia fiindu-le calmă şi indescifrabilă. Dintr-un anume 
motiv, inima ei bătu mai repede, într-un mod plăcut. Ei bine, și 
zâmbetul lacom, de lup, desigur. lar bărbaţii care nu se bâlbâiau 
în preajma ei şi nu îi acordau o atenţie exagerată — bărbaţi atletici 
şi stăpâni pe sine — erau genul ei preferat, deşi ştia că nu ar trebui. 
Dar cine putea rezista unei provocări? 

Cum de nu îl cunoștea pe acest bărbat? Era o prezență 
remarcabilă. 

- Unde mă aflu, domnule? 

Întrebarea păru mai potrivită decât să se intereseze cum îl 
chema. 

- Lângă Bosbrea, doamnă. 

Adresarea lui respectuoasă îi potoli și ultimele temeri. 

- Atunci, probabil că sunteți un vecin, spuse ea. 

Satul Bosbrea era la o oră de mers pe jos de casă. 

-Presupun că da. 

Nu era prea vorbăreţ, nu-i aşa? lar ea credea că își cunoaște 
toți vecinii. Aruncă o privire curioasă în încăpere. Cuvertura de pe 
pat era făcută din mai multe petice de material cusute împreună. 
Pe podeaua lustruită din lemn nu era nici un covor. Piese modeste 
de mobilier din lemn de nuc stăteau de pază de-a lungul pereţilor: 
un scrin, un cufăr şi un şifonier. Pe pereți era un tapet de modă 
veche, mici buchete de flori care deodată năvăliră unele în altele. 

Liza se încruntă și închise ochii. Evident, nu se afla pe nici 
una dintre moşiile vecine. Cum ajunsese aici? Noaptea trecută... 
noaptea trecută... 

Nello plecase! 

Desigur. Dumnezeule, cum de uitase? Ea îi dăduse veștile de- 
zastruoase, apoi el i le împărtăşise pe ale lui. El așteptase să îi spu- 
nă — toată ziua şi o mare parte din noapte, în timp ce îi mâncase 

mâncarea şi abuzase de ospitalitatea ei. Amintirea o invada acum 
precum greața. 

Stai puțin - greața era reală. 

Se ridică de pe pat atât de repede, încât își pierdu echilibrul. 
O strânsoare fermă îi cuprinse brațul și o împinse într-o poziţie 
mai sigură, așezând-o înapoi. Probabil că bărbatul traversase în- 
căperea dintr-un singur pas. Foarte impresionant, fără îndoială, 
dar echilibrul nu avea nici o valoare pentru ea din moment ce sto- 
macul ei încă protesta. 

-0O să..., începu ea. 

Bărbatul căzu în genunchi și începu să cotrobăie sub pat. 
Se ridică cu o oală de noapte - curată, slavă Domnului, mirosind 
a oțet. Ea o luă și o ținu strâns în braţe, simțindu-i răceala chiar și 
prin rochie, corset și lenjerie. Apoi închise ochii și se luptă să 
îşi păstreze demnitatea. 

El plecase. Definitiv, de data asta. Ea îl alungase, pentru că în 
momentul în care Nello îi descoperise problemele financiare, el se 
decisese să o ceară în căsătorie pe acea... acea copilă, acea dom- 
nișoară timidă, care nici măcar nu își putea pronunța propriul 
nume fără să se bâlbâie... 

„Da, Elizabeth, o inocentă. Cu ce alt gen de femeie ar trebui să 
mă însor?“ 

Cât de nepăsător o spusese, în timp ce își studia unghiile. 
În acel moment - rănită de răceala și de indiferența lui la lacrimi- 
le ei —, ea ştiuse că era mai bine să nu rostească răspunsul care îi 
trecuse prin cap. l 

Trase adânc și sacadat aer în piept. „Trebuia să te căsătorești 
cu mine.“ 

- Ai dureri? 

Vocea calmă era îngrijorată. Când ea deschise ochii, își dădu 
seama de motivul îngrijorării. O lacrimă i se prelingea pe obraz. 

Doamne, Dumnezeule, ce dramă! Cât de umilitor. Ştergân- 
du-și lacrima și simțind, cu părere de rău, cum se îmbujorează, 
Liza scutură din cap. 

- Nu, spuse ea, apoi își drese glasul. „Fii veselă, Liza. Nimănui 
nu-i plac persoanele plictisitoare.“ 

Își ridică bărbia şi zâmbi. Drept răspuns, bărbatul se încruntă. 
Nu era prima dată când Lizei îi trecea prin cap gândul că sarcina 
de a fi fermecătoare îi revenea în general femeii. 

„M-am plictisit de asta“, spusese Nello. Ca şi cum nefericirea 
ei avea rolul de a-l distra pe el! Ca și cum nu ar fi implorat-o să se 
mărite cu el în urmă cu șase luni! 

Bărbatul aştepta răspunsul ei. Liza trase adânc aer în piept. 

- lertaţi-mă, domnule. Zâmbetul ei nu voia să reziste; îi tot 
aluneca de pe buze. Este teribil de ciudat, având în vedere că sun- 
tem vecini, dar mă tem că nu vă cunosc numele. 

Ochii lui erau fascinanţi, de un albastru-cenuşiu, iar pupilele 
îi erau încercuite de inele aurii. Fermitatea privirii lui părea tot 
mai critică. 

- Sunt noul doctor, spuse el. 

- Noul... 

Ea nu ştia că prin zona aceea mai era și alt doctor în afară de 
domnul Morris. El îi citi confuzia pe chip. 

-Michael Grey, la dispoziția dumneavoastră. 

- Oh. 

Liza își şterse din nou ochii, încă uimită de acel scurt moment 
înlăcrimat. Nello nu îi merita lacrimile. Ce escroc! Nu vorbise 
serios când făcuse toate acele promisiuni. Şi toate visurile pe 
care ea le avusese pentru viitorul lor... şi ele erau escrocherii. Liza 
nu ar trebui să plângă după ele. Era limpede acum că fuseseră la 
fel de goale precum o nucă seacă. 

-Ei bine, domnule Grey. Îşi drese glasul. Ce mai faceți? 

- Deocamdată, sunt îngrijorat, răspunse el calm. Vă doare ceva 
în mod special? 

- Poftim? Liza nu îşi putea închipui cum de nu îi observase 
ochii din prima clipă. O frumuseţe aproape imposibilă. Nasul lui, 
presupuse ea, îi eclipsase. Nu, sunt bine, spuse ea. 

Nasul lui Nello era drept şi îngust, dar ochii lui erau de un că- 
prui plictisitor. Culoarea rahatului de porc. 

Sprâncenele negre ale doctorului se arcuiră, dezvăluindu-i 
scepticismul. 

-V-ati rănit în vreun fel care nu este vizibil? Nu este nevoie să 
fiți ruşinoasă. 

Evident, reputaţia ei nu ajunsese la el, altfel nu şi-ar închipui 
că ea ar avea vreo urmă de rușine. 

- Nu, spuse Liza, sunt bine. Dar bineînţeles că el nu părea con- 
vins, din moment ce o văzuse plângând. Doar că lumina este atât 
de puternică aici. În timp ce el aruncă o privire îndoielnică spre 
fereastră, ea se grăbi să continue: Şi sper că nu vă veţi face o pă- 
rere greşită, dar vă mărturisesc că nu-mi amintesc exact cum am 
ajuns - „în patul tău“ suna puţin cam nedelicat - aici. 

Privirea lui se întoarse asupra ei. Chiar îi amintea Lizei de 
un lup sau de o creatură prădătoare. Nu atât de mult din pricina 
pomeților ascuţiţi sau a tenului întunecat - pentru că era destul 
de bronzat -, ci din pricina dezinvolturii evidente cu care trata 
stinghereala ei. 

-Nu pot să spun cum aţi ajuns aici, doamnă. Dar v-am găsit în 
tufișurile mele de trandafiri. 

În tufișurile lui? Liza trase adânc aer în piept, luptându-se să 
îşi păstreze cumpătul. Dumnezeule, dormise afară, în rouă? Asta 
era... umilitor, chiar şi după standardele ei recente. 

El încă o privea, fermitatea privirii lui fiind oarecum medicală. 
Liza se forță să îl privească în ochi. Nu își putea controla îmbujo- 
rarea, dar cu siguranță nu avea de gând să își plece capul, aseme- 
nea unei fetişcane sfioase. 

-În tufișuri, spuse ea vioaie. Cât de straniu! 

El râse - un sunet jos și aspru. 

- Într-adevăr, spuse bărbatul. Straniu este cuvântul la care 
m-am gândit şi eu. 

Râsul acela. Şi zâmbetul care i se aşternuse acum pe buze! Avea 
o tentă sfidătoare care — spre surprinderea ei — îi tăie răsuflarea. 
Liza se ridică puţin, iar capul lui se aplecă ușor, parcă pentru a o 
vedea mai bine, iar zâmbetul acela... continuă să se lărgească. 

Dumnezeule! Dintr-un anume motiv, Liza își dădu brusc sea- 
ma că el ştia exact ce efect avea zâmbetul lui asupra ei. În plus, îi 
făcea plăcere. 

Ea înghiți în sec. Cât de neașteptat. 

- Noul doctor, spuneţi? 

- Pregătit să vă îngrijesc zgârieturile, confirmă el cu o plecăciu- 
ne uşoară, parcă insultătoare. 

Vocea lui joasă şi calmă făcea sarcina să sune în mod evident... 
indecentă. 


30 


Anotimpul pasiunii - 


Uluirea ei crescu. Asemenea prezență animalică și dură nu era 
specifică doctorilor, de obicei. Acum Liza era perfect conștientă 
de ea, îi putea simți efectul, pulsând în aerul dintre ei asemenea 
unor curenţi de electricitate întinzându-se spre ea. 

Bărbatul acesta... ar spune lucruri foarte obraznice în pat şi ar 
râde de ea când ar protesta, și ar face-o să îi placă oricum. 

Liza respiră adânc. Evident, noaptea petrecută în tufișuri îi 
afectase simţurile. 

- Sper că trandafirii nu au avut prea mult de suferit pentru că 
m-au găzduit, spuse ea, rugându-se la Dumnezeu ca acestui doc- 
tor să nu îi placă bârfele. 

-Cred că vor supraviețui, spuse el. 

Când se întinse spre mâna ei, contactul dintre pielea lui şi a 
ei îi făcu Lizei degetele să zvâcnească, ca şi cum ar fi fost stră- 
bătută de un şoc. Ochii lui îi întâlniră pe ai ei. Poate că atracția 
asta se întâmpla doar în imaginaţia ei, pentru că expresia lui ră- 
mase neschimbată. 

- Dacă mă urmaţi la parter, vă voi îngriji zgârieturile. 

Liza îi permise să o ridice în picioare. Bărbatul era mai înalt 
decât Nello, iar umerii îi erau mai laţi decât ai lui. Şi picioarele 
acelea atât de lungi... 

Le observă în timp ce îl urmă, punându-și mâna pe perete pen- 
tru a-și recăpăta echilibrul. Pantalonii i-ar fi putut fi mai strâmți, 
dar în timp ce îl privea mergând, Liza primi mai multe indicii pen- 
tru a-şi forma o părere apreciativă despre musculatura lui. Nello 
arăta foarte bine îmbrăcat, dar bărbatului acestuia i-ar sta mult 
mai bine dacă ar scăpa de haine. 

Liza îşi mușcă buza, uimită de ea însăși. Dar... de ce să ezite? 
La naiba cu Nello! Ea avea nevoie de o distragere de la durere, iar 
acest vecin misterios ar putea să o distreze destul de bine. 


Capitolul 2 
SES 


Din fericire, domnul Grey era burlac: asta reieșea evident din 
salonul lui, care era mic şi curat, dar sărăcăcios mobilat. În plus, 

o doamnă nu ar permite prezența acelui covor cu flori. Era prea 
gros şi avea o culoare prea țipătoare ca să nu fi fost nou. 

Totuși, era posibil ca lipsa obiectelor de valoare să-i încurajeze 
pe servitori spre o atitudine mai relaxată decât cea adoptată în 
casa Lizei, pentru că draperiile erau larg deschise, permițând lu- 
minii să distrugă orice putea. Drept rezultat, atmosfera camerei 
era confortabilă, luminată și veselă, în ciuda acelui covor oribil. 

Conștientă de tendința ei de a căpăta pistrui, Liza se așeză în 
singurul colț din încăpere unde nu ajungea soarele, într-un foto- 
liu de catifea verde, capitonat atât de generos încât se simţi de 
parcă s-ar fi scufundat. Dacă nu ar fi avut corsetul, s-ar fi ghemuit 
acolo, ca o ființă fără oase. 

Domnul Grey, stând în picioare lângă ea cu trusa în mână, se 
încruntă, 

-Nu ar trebui să vă încorsetați atât de strâns, doamnă Chud- 
derley. Vă va afecta sănătatea. 

Dumnezeule! Liza își stăpâni râsul la auzul sincerității lui. Cât 
de adorabil de naiv! Evident, doctorul nu ştia prea multe despre 
moda londoneză. De fapt, nu părea să o ştie pe ea. În oraș, bărbaţii 
ar fi făcut coadă la uşă ca să o vadă în rochia asta. Liza putea doar 
să își închipuie reacţia lor la gândul că ea şi-ar putea mări talia cu 
zece centimetri. 

Domnul Grey puse trusa pe podea, apoi îngenunche înaintea 
ei — şi începu să își suflece mânecile cămășii. Liza aproape că 
rămase cu gura căscată. Ce gest grosolan! Era un sălbatic. Un săl- 
batic ale cărui braţe goale... făcură ca gura ei să se usuce. 

Încheieturile lui erau late, ușor acoperite de păr. Braţele îi pă- 
reau sculptate doar din mușchi. Venele de pe ele ieșeau în evidență 
în timp ce el desfăşură un sul de tifon. 

Adorabil de barbar! Liza își dorea să traseze urma acelor vene 
cu degetele. Cu siguranță, brațele lui nu puteau fi atât de dure pe 
cât păreau. 

Degetele i se încleştară în palmă. Nu putea asalta doctori 
inocenți de provincie. Avea să facă pe indiferenta. 

- Pare să fie o... zi minunată, spuse ea. 

- Este. 

Fără vreun avertisment, el îi luă braţele — un sunet i se blocă 
in gât în timp ce bărbatul le întinse pentru a le examina. El ridi- 
că privirea. 

- Sunteţi bine? o întrebă. 

Vocea lui era pură politețe. Dar îi strânse brațele goale foarte 
ferm, cu palma fierbinte şi uscată, și puțin aspră. 

- Da, spuse ea încet. 

Ce naiba o apucase? Reacţia asta era aproape animalică. Încercă 
să îşi concentreze atenţia în altă parte. La covorul groaznic. Dar 
asta doar îi aduse în raza vizuală partea inferioară a corpului lui. 
Poziţia lui ghemuită făcea ca pantalonii săi de vară să i se muleze 
pe coapse. 

Coapsele îi păreau chiar mai musculoase decât braţele. 

Liza scutură uşor din cap. Grosolanul și ignorantul domn Grey 
dădea un înțeles cu totul nou expresiei de diamant neşlefuit. 

-Nu văd nici o rană care să necesite vreo cusătură, spuse el. 

Ea reuşi să râdă. 

— Minunat. Mărturisesc că nu-mi plac acele. Goblenurile mele 
v-ar da coşmaruri. 

- Da? Nu ştiam că par atât de laş. Trebuie să lucrez la asta. 

Lizei tocmai îi scăpase un chicot? Îşi muşcă buza, uimită. Ea era 
Elizabeth Chudderley: ea nu chicotea. 

-Nu, vă asigur, spuse ea. Este îngrozitor. Îmi propun să fac o 
simplă floare şi obţin o... ei bine, pată ar fi o descriere potrivită. 

Zâmbetul lui fu scurt şi nu răspunse, plecându-şi din nou 
capul la sarcina sa. 

Dezamăgirea ei se întrepătrunse cu uimirea. Poate că el nu se cre- 
dea demn de ea, ca să flirteze. Dragul de el! Trebuia să îl corecteze. 

Din nou, bărbatul îi întoarse brațul fără permisiunea ei. În pat 
cu o femeie, oare el i-ar manevra corpul în același fel? Dominant, 
dar nu nemilos; nici nu ar accepta timiditatea sau ezitările. Şi-ar 
face de cap cu ea, calm și fără grabă. Metodic. 

Uşor şocată, Liza îşi analiză propriile gânduri. Nu îi stătea în 
fure să viseze la asemenea intimități cu un străin. În plus, în afară 
de soțul ei, Nello era singurul bărbat cu care... 

Un junghi de durere o străbătu. „Nu. Nu te gândi la el. Nu me- 
rită nici măcar un gând. Măgarul, ticălosul, porcul!“ Cum putea 

judecata să înșele atât de groaznic pe cineva? Fusese atât de con- 
vinsă că găsise în sfârșit dragostea. Atât de convinsă! 

Nu ar fi trebuit să îi dezvăluie problemele ei. Nu ar fi trebuit 
să se încurce cu el, în primul rând. Toţi prietenii ei o avertizaseră 
în privința motivelor lui. Vânător de averi. Afemeiat. Dar chiar şi 
vânătorii de averi și afemeiaţii se pot îndrăgosti. Aşa își spusese 
în sinea ei. Așa crezuse. 

„Proasto, e de neiertat!“ 

Chipul lui, când îi povestise despre problemele ei financi- 
are... Liza nu mai văzuse niciodată un rânjet formându-se atât 
de repede. 

Dacă Nello spusese povestea ei mai departe, ce urma ea să facă 
atunci? Pentru că nimeni nu era mai puțin popular în societate 
decât o văduvă disperată după bani. 

-Nu aţi căzut pur și simplu în tufișuri, doamnă Chudderley. 
S-ar părea că, odată ajunsă acolo, v-aţi rostogolit. 

Când doctorul ridică privirea, o rază de lumină îi coloră ochii 
într-un albastru intens. Efectul se resimți în stomacul Lizei. 
Se holbă la el. Nu era frumos, nu tocmai - dar chipul lui era plă- 
cut. Pomeţi ascuțiți. Ochii tulburători şi un maxilar ferm. Avea o 
gropiță în bărbie care implora să fie atinsă. 

Ceva chimic păru să clocotească în interiorul ei, o reacție atât 
de violentă încât o ameți. Liza avea să îi cedeze bucuroasă. Era 
mai bine decât să îşi plângă de milă. 

- Câtă stângăcie din partea mea, spuse ea. Sunteţi sigur că 
trandafirii nu au avut de suferit? 

Se putea oferi să îi înlocuiască pe toți cu alte flori din sera ei. 
De fapt, le putea aduce ea însăși. 

-Trandafirii sunt înfloritori, spuse el calm. Cu siguranță sunt 
mult mai bine decât mâinile dumneavoastră. 

- Într-adevăr. Liza încercă să adopte un ton seducător. O doam- 
nă ar trebui să poarte întotdeauna mănuși în timpul aventurilor 
nocturne. Probabil că mă credeți o nerușinată! 

El ridică din nou scurt din sprâncene, o expresie pe care ea 
nu o putea descifra. Sau poate că ea prefera ca privirea lui să fie 
indescifrabilă, pentru că îi amintea la fel de sonor ca nişte cuvin- 
te că nu doar o găsise inconștientă în tufișurile lui, ci şi beată — 
o neruşinare mult mai mare decât lipsa mănușilor. 

Umilința o străbătu din nou. 

„Nimeni nu îl poate învinui pentru că îți dezaprobă compor- 
tamentul.“ 

Gândul părea să fie rostit cu glasul mamei ei. Liza se încruntă 
şi privi spre fereastră, lăsând lumina soarelui să îi ardă ochii, până 
când reuşi să înghită nodul care i se pusese în gât. „Destul. Nu te 
pândi la asta acum.“ 

Mama nu l-ar fi plăcut niciodată pe Nello. Dar îl plăcuse pe 
Alan Chudderley, astfel că nici judecata ei nu se dovedise prea 
înțeleaptă. 

„Cum am stricat totul.“ Mama nu ar fi prevăzut niciodată 
asta. 

„Fata mea de aur“, o numise ea pe Liza. Blânda, îngăduitoarea 
și nechibzuita mama. Nimeni nu avea să o mai privească vreodată 
pe Liza cu asemenea încredere. Gândul era prea dureros, iar răsu- 
flarea ei sacadată, prea zgomotoasă; îi atrase atenţia doctorului. 

- Da, spuse el, aceasta este cea mai adâncă. 

Vocea lui profundă avea o tendinţă liniştitoare, dulce — vocea, 
presupuse ea, unui bărbat menit să cânte. Într-adevăr, vorbea 
foarte bine pentru un doctor. Liza nu își putea da seama care îi 
erau originile. 

-Unde este locuința dumneavoastră, domnule Grey? 

Liza avea să se concentreze pe a-l face pe el să se simtă con- 
fortabil, nu pe starea ei jalnică. Avea să îi arate că era în regulă să 
i se adreseze mai puţin formal şi profesional, mai mult... ușuratic. 
Ea avea nevoie de distragere. 

El îmbibă o fâşie de tifon într-un lichid adus de menajera sa — 
un lichid cu un miros înțepător, aproape ca oţetul. 

-La nord de aici. Înainte ca ea să insiste asupra unor detalii 
mai exacte, el adăugă: S-ar putea să usture. 

Când puse lichidul peste zgârietura prelungă care îi brăzda 
brațul, ea trase adânc aer în piept. Nu o duru, desigur. Doar un 
nerod şi-ar închipui că avea să doară. Dar ea nu ar fi fost surprinsă 
dacă el o considera o neroadă. 

„Comportamentul tău recent atrage tot felul de judecăți 
nemiloase.“ 

Liza îşi muşcă interiorul obrazului pentru a împiedica urmă- 
toarea rundă de lacrimi. Chiar şi după moarte, se părea că mama 

nu putea să îşi țină gura. Oare vocea asta sâcâitoare nu avea să o 
lase niciodată în pace? Părea doar să devină mai puternică pe zi 
ce trecea. 

Îndrăznea ea să îi ceară doctorului un păhărel de whisky? l-ar 
domoli durerea de cap. Se spunea că whisky-ul este ca un medi- 
cament, nu? 

-Durerea de cap va trece, spuse domnul Grey, făcând-o să 
tresară, dându-şi seama că își freca tâmpla. Asiguraţi-vă că beți 
multe lichide până se va întâmpla asta, adăugă el. Supă și ceai, 
de preferat. 

Dragul de el! Îi oferise instrucţiuni de parcă și-ar fi imaginat că 
aceasta era prima oară când ea băuse prea mult. Doar blândețea 
din ochii lui o împiedică să râdă de el. Într-adevăr, privind în ochii 
lui, durerea din inima ei păru să se domolească puţin. 

- Sunteţi foarte amabil, spuse ea. Un adevărat gentleman, 
domnule. 

Poate că aceştia făceau cu toţii parte din clasa din mijloc. Asta 
ar explica de ce gentlemenii erau atât de rari în lumea ei. Compli- 
mentul îl făcu să se încrunte. 

-Sunt doctor, doamnă Chudderley. Cu asta mă ocup. 

- Poate că aşa vedeți dumneavoastră lucrurile. 

Dar unii bărbaţi, dacă ar găsi o femeie inconştientă în 
toiul nopții... 

Liza îşi puse mâna peste a lui, acolo unde îi susţinea cotul. 
Degetele lui zvâcniră, fiind luat prin surprindere. Se simțeau ușor 
aspre. Desigur. Bărbatul muncea pentru a se întreţine. 

Această idee trimise un val de căldură prin corpul ei. O creatu- 
ră exotică. Cu mâini capabile, iscusite. Bărbatul acesta de-abia ştia 
cum să mânuiască puşti de vânătoare și frâie. Păcat că adevărații 
domni și conturile bancare generoase coincideau atât de rar. 

- Mulţumesc, spuse ea. 

Ochii li se întâlniră. Acel curent electric păru să se instaleze 
din nou în aer. 

- Plăcerea mea, murmură el. 

Liza trase adânc aer în piept, inhalându-i mirosul. Mirosea 
atât de... masculin. Un bărbat muncitor şi musculos, fără vre- 
un simț adecvat al modei, fără vreo bănuială că ea ar putea fi 
una dintre cele mai faimoase frumuseți din țară. Absurd, total 


36 


Anotimpul pasiunii 


absurd, dar Liza simți un val brusc și copleșitor de afecțiune. 
El era de-a dreptul adorabil. Păcat că nu putea să îl păstreze - 
să îl ia pur şi simplu cu ea în Havilland Hall, iar el să îi îngrijească 
braţele şi să se încrunte într-un mod adorabil la ea în fiecare 
dimineaţă când ea se trezea cu o durere de cap. 

Uşa se deschise. Doctorul se desprinse de lângă ea și se ridică 
în picioare. Dacă ar fi făcut ceva indecent sau mișcarea lui ar fi 
fost mai puţin graţioasă, Liza ar fi putut la fel de bine să creadă că 
sărise ca ars. 

- Splendid, îi spuse el menajerei, mulțumesc, doamnă Brown, 
şi făcu semn spre măsuța de ceai. 

Evident, era speriat. Altfel, de ce şi-ar imagina că servitoarea 
lui avea nevoie să i se arate unde să aşeze tava? Liza privi din 
ce în ce mai amuzată cum el o privea pe menajeră așezând far- 
furioarele. Cu siguranță, și el simţise acea atracţie magnetică — 
și îl tulburase. 

-În regulă, spuse el aproape mormăind, fără să privească spre 
ea sau spre menajeră. Vă voi lăsa să vă beți ceaiul în liniște, doam- 
nă Chudderley... 

Menajera îi aruncă o privire uluită. Liza se ridică în picioare. 

- O, nu, spuse ea cu căldură în glas când el se întoarse spre 
ușă. Vă rog să rămâneți. Aș vrea să aflu mai multe despre salva- 
torul meu. 

Pentru o clipă, se părea că avea să o ignore și să își continue 
evadarea. Dar menajera spuse pe un ton de-a dreptul uimit: 

- Domnule? 

El se opri şi își îndreptă umerii. Când se întoarse, doctorul 
zâmbea, ca și cum interesul Lizei îi convenea de minune. 

- Desigur, spuse el amabil. Se întoarse şi se aşeză vizavi de ea, 
zâmbetul acela fals încă zăbovindu-i pe buze. 

Domnul Grey prefera ceaiul fără lapte şi cu două lingurițe de 
zahăr. Ochii lui îi întâlniră pe ai ei peste marginea ceștii, apoi îşi 
feri privirea, ca și cum ochii ei l-ar fi ars. 

Căldura gâdila obrajii Lizei. Prin minte îi trecu un gând pe 
care şi-ar fi dorit să i-l împărtășească: „Da, o simt şi eu. Minunat, 
nu-i aşa?“ 

Ce gafă teribilă ar fi! Liza se cutremură pe interior. Se trăse- 
se de şireturi cu duci și prințese şi nu avea nici un motiv să fie 

tulburată şi să comită gafe sociale din pricina unui doctor de pro- 
vincie — indiferent cât de arătoase erau braţele lui. Dregându-şi 
vocea, ea spuse: 

- Nu sunt surprinsă că un bărbat atât de fermecător ca dum- 
neavoastră se trage dintr-un loc aflat la nord de aici. Când el o 
privi, încruntându-se uşor, Liza îi oferi cel mai amabil şi mai încu- 
rajator zâmbet. Sunt atât de multe locuri minunate în acea cate- 
gorie — de fapt, aproape întreaga țară, cred, continuă ea. La urma 
urmei, suntem în Cornwall. 

Râsetul lui suna ruginit şi surprins. 

- Aşa este, spuse el. 

Nu era o contribuţie foarte utilă la conversaţie. Spre norocul 
lui, ea se simțea răbdătoare. 

- Atunci, trebuie să ghicesc care parte din minunatul nostru 
nord a fost binecuvântată cu nașterea dumneavoastră? 

-Partea cea mai rece, spuse el. 

Ochii menajerei se plimbau de la unul la celălalt, ca și cum ar fi 
privit un meci de tenis. Liza nu o putea învinui. Replicile eliptice 
ale domnului Grey anticipau un spectacol. Dragul de el era timid! 

-Deci aţi venit în Cornwall pentru căldură, spuse ea. 

-De fapt, pentru liniște şi pace. 

Ochii lui coborâră pe corpul ei, întorcându-se atât de repede 
la chipul ei, încât era posibil ca Liza doar să își fi închipuit asta. 
Dar nu își închipuise. Pielea ei ardea în locul unde zăbovise privi- 
rea lui. 

El era foarte conştient de ea ca femeie — şi nu îi plăcea asta. 

Dezamăgirea ei păru să râcâie rana vie deschisă de trădarea lui 
Nello. Liza avea toată răbdarea din lume pentru timiditate, dar nu 
şi toleranță pentru bădăranii moralizatori. Jurase la mormântul 
răposatului ei soț: nu avea să își mai ceară vreodată scuze în fața 
vreunui bărbat. Îndreptându-și umerii şi arcuindu-şi uşor spate- 
le, Liza se aplecă înainte. Desigur, rochia asta formală nu era po- 
trivită pentru un flirt în miezul zilei, dar cu siguranţă îi expunea 
foarte admirabil pieptul. 

- Atunci, sper că nu v-am tulburat prea tare pacea. 

Acum ochii lui îi întâlniră pe ai ei cu o fermitate care provocă 
un mic şoc ce explodă plin de căldură în stomacul ei. El ştia exact 
ce făcea ea. 

-Mă aştept să-mi revin destul de repede, murmură el. 

Acea privire sinceră şi pătrunzătoare nu putea să aparţină unui 
ruşinos. Pulsul ei o luă din nou la goană. 

-Trebuie să vă mulțumesc pentru ajutor cu o invitație la 
cină — în seara asta, dacă sunteţi liber. 

La urma urmei, era datoria ei socială să întâmpine nou-veniţii 
în zonă. 

-Ce păcat, spuse el, am programată o întâlnire la parohie. 

Vestea o făcu pe Liza să ezite. Nu era convinsă că era pregă- 
tită să flirteze cu un bărbat care socializa de bunăvoie cu oame- 
nii lui Dumnezeu. Un asemenea angajament ar fi, fără îndoială, 
dominat de predici. Dar... ca să obţii recompense, trebuie să îţi 
asumi riscuri. O distracție plăcută, un flirt nevinovat ar fi foarte 
bine-venit. 

- Mâine, atunci? 

Pentru un scurt moment, doctorul de-abia o privi. Apoi afișă 
un zâmbet straniu, cu jumătate de gură. 

- Doamnă Chudderley. Nu cred că ar fi prea înţelept. 

Ea clipi. Răspunsul fu atât de neaşteptat — şi, dacă îl interpre- 
tai într-un mod anume, atât de sincer şi de nerușşinat, ca şi cum 
doctorul ar fi presupus că, dacă accepta, şi-ar face de cap cu ea 
până la desert — încât îi tăie pentru o clipă răsuflarea. Zâmbetul 
lui se lărgi într-un rânjet. 

-Iar acum v-am şocat, spuse el şi puse ceaşca pe farfurioară 
cu un clinchet decisiv. Nu sunt o companie plăcută, mărturisesc. 
Tocmai de aceea trebuie să vă refuz invitaţia: nu aș vrea să vă stric 
buna părere despre nord. 

Doctorul se ridică şi schiță o plecăciune care îi contrazicea cu- 
vintele, pentru că demonstra politețe şi o cunoaștere a rigorilor 
înaltei societăți. Dar înainte ca ea să poată evidenția asta — şi ar fi 
putut să o facă; el era intolerabil de direct, ceea ce însemna că ea 
ar putea fi directă la rândul ei — bărbatul se întoarse, rostind peste 
umăr cuvintele descurajatoare: 

- Doamna Brown vă va conduce, doamnă. 

Apoi plecă, lăsând-o uimită şi întrebându-se dacă ar trebui să 
se simtă groaznic de jignită sau decisă să răspundă acestei provo- 
cări — asta trebuie să fi fost. Pentru că nimeni nu îi spunea ei nu — 
mai ales bărbaţii care erau considerați o companie nepotrivită. 

SER 


Acasă, în holul de la intrare, sunetul pantofilor majordomului 
răsuna în domul de marmură de deasupra. Fără îndoială, era o 
mustrare la adresa Lizei că nici el, nici lacheul nu păruseră sur- 
prinşi de înfăţişarea ei răvăşită, de lipsa pelerinei şi a mănuşilor, 
de absenţa ei vreme de şapte ore sau de lipsa ei de la micul dejun. 

- Bună dimineaţa, doamnă, spuse Ronson. 

Vocea majordomului era teribil de amabilă în timp ce făcu o 
plecăciune. Chipul lui, brăzdat de riduri care se adânceau atunci 
când se încrunta, arăta în acest moment ca şi cum ar fi fost 
sculptat cu un topor. Dragul de Ronson nu era de acord cu com- 
portamentul ei. 

-Văd că doamna Mather nu vă însoțește. 

Secretara ei? 

- Nu, desigur că nu. 

Mather avea tendința să dispară atunci când se termina băutu- 
ra - cu o noapte în urmă nu făcuse excepţie. 

Liza își luă corespondenţa de pe tava din argint adusă de un 
servitor. Vreo zece plicuri, multe dintre ele fiind invitaţii sosite de 
la Londra. Ea închisese casa din oraș în urmă cu trei săptămâni, 
după acea întâlnire dezastruoasă cu avocaţii ei. Creditori ciocă- 
nind în stânga și în dreapta... păreau să fie cu toţii în cârdășie, 
întrucât criza se manifestase șocant de subit. Primul ei instinct 
fusese să fugă la adăpost. Să se ascundă și să îşi refacă forțele. 

Acum avea un motiv să stea deoparte. În Londra, înalta socie- 
tate avea să își găsească o ocupaţie în a-i privi reacţiile în timp ce 
Nello îşi curta moştenitoarea sub nasul ei. Nu se putea întoarce în 
oraș. Avea să își petreacă vara în provincie. 

Liza își drese glasul, trăgând adânc aer în piept pentru a alunga 
sentimentul de singurătate. „Nu contează. Las-o să îl ia ea.“ Acum 
ştia cât valorau promisiunile lui. O, avea să fie plin de dulcegării la 
început. Nello îi promisese totul - luna, stelele, căsătorie şi dra- 
goste veşnică. lar ea, afectată de moartea mamei ei, își dorise cu 
disperare să îl creadă. 

Dar, de asemenea, rămăsese și văduvă de curând şi ştia cât de 
repede o căsnicie putea lua o întorsătură urâtă astfel încât să îşi 
ia un alt angajament atât de rapid. „Dă-mi timp“, îl implorase ea. 
„Am nevoie doar de puţin timp.“ 

Slavă Domnului pentru asta! Pentru că, la urma urmei, moti- 
vul lui nu fusese dragostea. Nu, el umbla după bani. 

Probabil că şi ea ar trebui să facă la fel. 

Simţi că îi era din ce în ce mai greu să respire. Ce opțiuni avea? 
Nu doar bunăstarea ei atârna în balanţă, ci şi a tuturor celor care 
îi munceau pământurile — deşi valoarea recoltelor lor continua să 
scadă; a tuturor celor care se aflau în slujba ei şi a copiilor a căror 
educaţie o sponsoriza, și a parohiei, și a școlii din sat... 

Cum putuseră câteva alegeri proaste să o înfunde atât de repe- 
de? Contabilii ei păruseră de-a dreptul uimiţi. „Cum este posibil 
ca avocaţii tăi să nu fi cercetat niciodată investiţiile răposatului 
tău soț?“ Dar avocaţii spuseseră că era datoria contabililor să facă 
asta. Cât despre rolul ei, îi venea să se pocnească singură pentru 
că presupusese că asemenea chestiuni nu necesitau supraveghe- 
rea ei. Dar, să fum serioşi, ce știa ea despre capital şi garanţii? 

Tăcerea era apăsătoare. Liza ridică privirea. Sprâncenele ridi- 
cate ale lui Ronson cereau un răspuns. 

- A, da, spuse ea. Vorbeai de Mather? 

- Da, doamnă. Când doamna Hull nu a putut explica absența 
dumneavoastră de la micul dejun, domnișoara Mather a plecat să 
vă caute. 

Liza oftă. O mustrase de o sută de ori pe Mather, dar fata 
avea darul să se agite inutil: la cea mai mică posibilitate de a 
apărea vreun necaz, pleca în căutare asemenea unui câine după 
mirosul osului. 

-Aş fi vrut să o opreşti, atunci. Ştiai că sunt bine. 

- Desigur, spuse Ronson amabil. Să trimit pe cineva să 
o găsească? 

- Da, să-i spună că sunt bine. Deşi eu... 

- Elizabeth! 

O siluetă apăru în capul scărilor, ţinând mâinile împreunate în 
mod teatral peste inimă. Jane Hull era, la rândul ei, văduvă și era 
o nouă prietenă pe care Liza o întâlnise când fusese în stațiunea 


4l 


Meredith Duran 


balneară de la Baden Baden. O, ce iarnă grozavă! Habar nu avea 
atunci de necazurile care urmau să vină. 

Dregându-şi glasul, adoptă un ton vesel: 

- Bună dimineaţa, strigă ea. 

lar priveliştea chiar o înveseli. Din acel unghi, Jane arăta 
precum un înger care plutea deasupra ei, pentru că purta în- 
totdeauna alb, iar părul blond îi ajungea până la talie, desfăcut. 
O descoperire foarte încântătoare. Ar fi foarte amuzant să o pre- 
zinte tuturor la următoarea petrecere. „Dacă voi fi invitată după 
ce se va afla vestea.“ Liza alungă acel gând. 

-Sper că nu mi-ai simţit prea mult lipsa seara trecută, conti- 
nuă ea. 

- Slavă cerului că te-ai întors în siguranţă! răspunse Jane cu o 
voce ascuţită și tremurândă. 

Un pufnet se auzi din direcţia lui Ronson. Liza se întoarse 
zâmbind către el, bucuroasă să vadă viață adevărată în expresia 
lui — dar majordomul își feri privirea, afurisitul. Cât de absurd era 
să se simtă rănită. La urma urmei, era doar un servitor. Liza ridică 
bărbia și îi întoarse spatele. 

Jane cobori grăbită scările și veni să o îmbrățișeze. 

- L-ai găsit? îi şopti ea Lizei la ureche. 

Obrazul îi era rece și fin când îl atinse pe al Lizei, și ea mirosea 
insuportabil de bine: apă de trandafiri, săpun și lavanda pe care 
servitoarele o foloseau la spălătorie. Conștientă că ea însăşi nu 
mirosea atât de bine, Liza se retrase din îmbrăţișare — sau încercă 
să o facă; Jane nu voia să îi dea drumul. 

- Vino, spuse tânăra, punându-și brațul pe după talia Lizei și 
conducând-o spre scări. Spune-mi tot. Servitoarea ta mi-a spus că 
domnul Nelson a plecat. L-ai dat afară? Sau - Jane cobori glasul, 
iar obrajii i se îmbujorară cu o nuanţă drăguță de roz - ai fost cu 
el toată noaptea? 

Liza era îngrijorată cu privire la manierele de inocentă ale lui 
Jane. Nu puteau fi considerate deloc rafinate. 

-Nici una, nici alta, spuse ea. 

După nenorocirea din salon, Nello plecase. Pur și simplu... ple- 
case fără să privească înapoi. Cam atât despre inima lui frântă. 
Orice bătea în pieptul lui era probabil făcut din piatră. Cât des- 
pre ea însăşi, de-abia îşi amintea goana nebună prin pădure. Oare 

petrecuse ceva timp lângă lac? Da, așa părea logic - privind luna 
şi gândindu-se la mama ei în timp ce plângea cu atâta disperare, 
încât o durea chiar şi acum gâtul când îşi amintea. lar apoi... cum- 
va, îşi găsise drumul spre grădina domnului Grey. 

Un fior o străbătu. Uneori era speriată de ea însăși. 

-Ce s-a întâmplat? întrebă Jane în timp ce urcau scările. 
Expresia ta... 

Liza vorbi repede, pentru că nu voia să ştie nimic despre expre- 
sia de pe chipul ei: 

-Am cunoscut un bărbat. 

Regretă instantaneu mărturisirea, pentru că gândul la acel 
doctor îi declanşă un tremur fizic, un ecou al atracției pe care 
o simţise — care, în eleganța şi liniştea casei ei, părea mult mai 
stranie şi stânjenitoare. Un doctor de provincie. Groaznic îmbrăcat. 
Care îi refuzase invitaţia la cină! 

- O! Jane bătu din palme. O, te rog, povestește-mi! Cine e? Este 
deja îndrăgostit de tine? 

Liza ridică din umeri. 

- De fapt, cred că este exact opusul. 

Jane se strâmbă. 

- Atunci, probabil că este făcut din piatră. 

-Sau este arogant, spuse Liza. Plin de sine. Să îi refuze invitația 
în față! Cât despre Nello, continuă ea, îmi închipui că a prins ulti- 
mul tren spre Londra. Şi călătorie sprâncenată din partea mea. 

- Dumnezeule! Jane căscă ochii albaștri și curioși. Câtă 
vehemenţă! 

- Da. Deodată, întreaga lume părea enervantă. Am terminat-o 
cu el. 

- Înţeleg. Jane părea sceptică, ceea ce o cam înțepă pe Liza. 
Ei bine, probabil că ești epuizată. O să-ți pregătim baia şi vom 
bea ceaiul împreună, și... Jane ridică din sprâncene. Îmi vei spune 
toată povestea? Despre arogantul ăsta obraznic? 

Porniră spre camera Lizei, unde Jane o eliberă şi se îndreptă 
spre o tavă cu ceai care era deja acolo. Priveliştea o făcu pe Liza să 
se oprească: Jane o așteptase acolo? Asta era camera ei privată! 

Jane ridică privirea. 

- Te-am văzut pe fereastră din galerie, venind dinspre lac. 
M-am gândit că ai vrea să-ți bei ceaiul în linişte - sper că nu 
te superi. 

-A! Nu, desigur că nu. Cât de amabil din partea ta, draga 
mea. 

Liza se așeză la măsuța de ceai, care era amplasată lângă 
fereastră, oferind o vedere asupra împrejurimilor parcului. În zi- 
lele senine, puteai să vezi până pe coastă. Liza își fixă privirea pe 
licărul îndepărtat și oftă. Poate că era timpul să facă o călăto- 
rie pe mare. Unde putea să meargă? În America? O mulțime de 
milionari la alegere acolo. Dacă avea să facă asta - şi nu vedea o 
altă opţiune -, un soț american ar fi la fel de bun ca oricare altul. 
De asemenea, din străinătate ar fi şi mai dificil să se intereseze de 
statutul ei financiar. Soluţia ar fi să îl facă să se îndrăgostească 
de ea înainte să afle adevărul. 

Ce fraieră fusese că îi spusese totul lui Nello. Dacă el nu îşi 
ţinea gura, era distrusă. 

- Dar spune-mi, zise Jane, turnând ceai în cești. Cine este acest 
bărbat arogant și misterios pe care l-ai întâlnit? 

Liza îşi drese glasul. 

- A, doar un doctor. E nou-venit în provincie. 

Jane încuviință și merse la măsuţa de toaletă, scoțând capa- 
cul unei carafe de cristal, din care turnă un strop de whisky în 
ceașca aburindă. 

-Asta te va ajuta cu durerea de cap, spuse ea cu blândețe. 
Atunci, este căsătorit? 

- Nu. Liza luă recunoscătoare ceaşca. Mulţumesc, dragă. 

-Câţi ani are? 

-Cred că vreo treizeci. 

-A, atunci e bătrân, spuse Jane nepăsătoare - necunoscând, 
presupuse Liza, vârsta gazdei sale. 

Totuşi, comentariul o deranja. Jane se căsătorise la nouăspre- 
zece ani și rămăsese văduvă cu un an în urmă, la douăzeci și doi. 
Dar nu toți soţii aveau o sincronizare atât de bună. Unii dintre 
ei monopolizau o femeie ani şi ani, deşi nu arătau nici un interes 
pentru ea în pat, pentru prezenţa ei, pentru dorinţa ei de a-i fi 
prietenă... Nu, soțul ei alesese un drum diferit. Singurul lui inte- 
res fusese să o certe. Nu trebuie să faci asta, nu trebuie să faci aia, 

e rușinos, vulgar... Următorul va trebui să fie mult mai înțelegător 
şi docil. 

Liza luă o gură sănătoasă de ceai — fără zahăr, nu cum îi plăcea, 
ci cum cerea talia ei. Jane îi urma exemplul, deşi era cu câţiva cen- 
timetri mai înaltă şi deja suplă ca un ogar. 

- Da, presupun că un bărbat la treizeci de ani este bătrân, 
confirmă Liza, parcă experimentând. 

„Eu sunt bătrână acum?“ Pentru că, dacă un domn era cata- 
logat bătrân, o femeie de aproape aceeași vârstă — o femeie de 
treizeci şi doi de ani - probabil că era de-a dreptul babă. 

Gândul o neliniști. Trebuia să își găsească un soţ repede — îna- 
inte ca vestea despre necazul ei să iasă la iveală; înainte să înceapă 
să îşi arate vârsta. 

-Dar este chipeș încă? insistă Jane. 

Interesul ei părea straniu. O imagine trecu prin faţa ochilor 
Lizei: Jane, blondă şi cu ochi albaștri, ca o păpușă de porțelan, 
mergând la căsuţa doctorului şi câștigându-l instantaneu cu te- 
nul ei fără cusur şi rochiile albe, neprihănite — toate, aşa cum 
observase Liza, croite cu doi centimetri mai scurte decât cerea 
moda actuală. 

-Ce contează? 

Doctorii de provincie erau la fel de buni de însurătoare ca... 
mobila. 

- Contează dacă vrei să îl îngenunchezi, spuse Jane. Dacă este 
urât, va trebui să îi ataci intelectul, pentru că nu va crede nicioda- 
tă că ai putut să îl observi astfel. Dar dacă arată acceptabil, atunci 
îl poţi păcăli să te iubească şi apoi să îi frângi inima! 

Râzând, Liza puse ceașca pe masă. 

- Dumnezeule! Ce abordare crudă! Totuși, vanitatea îi fu mân- 
gâiată de gândul că încă era considerată capabilă să frângă inimi. 
Nu ar fi mai bine să-l ignor complet? 

-Dar a fost nepoliticos cu tine, spuse Jane. Deci, spune-mi: 
este chipeş sau nu? 

Liza o privi pe fată pentru o clipă. Se simţi ciudat, ca și cum ar 
fi privit cu zece ani în urmă, în propriul trecut, la un chip delicat, 
fără riduri, luminat de plăcere și ambiţie, neumbrit de îndoieli. 
Anii care aveau să vină - deceniul care pentru Liza era pierdut — 
aveau să reprezinte cel mai mare triumf al lui Jane Hull. Urma 


45 


Meredith Duran ——— 


= x a 


să înveţe, fără îndoială, despre folosul bunătății; trecând prin pro- 
priile înfrângeri, va învăța ce înseamnă mila pentru cei mai puțin 
binecuvântați decât ea. Dar, deși dezamăgirea era un profesor 
bun, nu era nevoie să o însoțească toată viaţa. Avea frumuseţe, 
educație, iar în Liza, un model perfect de intrare în societate: de 
ce altceva avea nevoie ca să găsească dragostea? 

Poate că, gândi Liza, aceste sentimente le-ar fi avut pentru 
o soră mai mică: speranță şi nerăbdare şi protecţie la un loc. 
Se întinse spre mâna lui Jane, strângându-i ușor degetele 
fine şi micuţe. 

-Draga mea. Ai încredere în mine, nu-i așa? 

Jane făcu ochii mari. 

- Desigur, dragă Liza! 

- Atunci, permite-mi să mă asigur că eşti fericită. Ea îşi risipise 
ultima șansă la dragoste. Dar avea să se asigure că Jane nu o va 
face. Cât despre doctorul ăsta, continuă ea, nu, nu este chipeș. 
Dumnezeule, adăugă ea și râse. Este un doctor. Să-l lăsăm în pace 
pe bietul om! 

Jane păru uşor dezamăgită. 

- Atunci, nu vrei să-i frângi inima? 

- O, n-am spus asta. Zâmbind, Liza eliberă mâna lui Jane şi se 
întinse din nou după ceai, care chiar îi domoli într-un mod mi- 
nunat durerea de cap. Depinde în mare parte de cât de plictisită 
sunt, continuă ea. 


Capitolul 4 
SES 


Dacă cineva i-ar fi spus lui Michael în urmă cu trei luni că, 
în curând, cel mai constant tovarăș avea să îi fie un vicar, s-ar 
fi tăvălit pe jos de râs sau ar fi prevestit sfârșitul lumii. Religia, 
împreună cu alte aspecte sensibile, era mai bine să fie lăsată pen- 
tru primii născuți, care îşi puteau permite asemenea interese 
nobile. Și totuşi, iată-l aici, împărțind bucuros o halbă cu bere la 
cârciuma din sat cu un bărbat care purta gulerul de preot. 

Lawrence Pershall era acel preot rar care ajunsese în această 
poziție mai degrabă din pricina sorții, decât a considerentelor 
financiare. Dar Dumnezeu nu apărea des în conversațiile lor, 
iar astăzi, ca de obicei, politica și sportul le însuflețeau discuţia. 
Aveau un interes comun pentru curse, întărit probabil de fap- 
tul că nici unul din ei nu își putea permite să participe la ele. 
Amândoi credeau - în tăcere, pentru că nu aveau tendințe sinu- 
cigaşe — că rugbiul era un sport mai atletic decât crichetul. Iar 
în materie de imperiu, de asemenea erau de acord: chestiunea 
irlandeză devenise o mare povară, care putea fi rezolvată cel mai 
eficient oferind independenţă acelei naţiuni. Totuşi, armata era 
o instituţie al naibii de grozavă, orice ar fi. 

-Armata a fost cealaltă chemare a mea, îi mărturisi Pershall 
în timp ce ieșeau din cârciumă în lumina strălucitoare a zilei. 
La paisprezece ani, eram convins că într-o zi voi fi general. 

-Îmi amintesc de faza aia, spuse Michael. 

Nimic nu înveselea mai bine un băiat crescut cu idealuri de răz- 
bunare decât perspectiva de a mânui o pușcă. Doar că, după cum 
subliniase Alastair, duelurile fuseseră declarate ilegale în urmă cu 
multe decenii — iar lupta nu ar fi fost echilibrată, tatăl lor fiind un 
bun trăgător la vremea lui. 

-Şi ce te-a împiedicat? 

Michael ridică din umeri. 

- Am decis să salvez vieţi, nu să le iau. 

Asta, şi faptul că, în cele din urmă, încercarea lui de a se în- 
rola în infanterie fusese zădărnicită de intervenţia lui Alastair. 
În schimb, ceea ce îi aranjase fratele său — un post în garda 
călare, un regiment care rar se aventura dincolo de umbra palatu- 
lui Buckingham - nu era potrivit pentru el. 

Era al naibii de greu să îţi croieşti un drum în viață când fra- 
tele tău îți cumpăra reușitele. Ani buni, în timpul universităţii şi 
la scurtă vreme după aceea, Michael fusese sub supravegherea 
atentă a lui Alastair. Dar odată cu vârsta, căpătase o nouă perspec- 
tivă. În copilăria lor, Alastair jucase atât rolul mamei, cât şi al tată- 
lui, protejându-l pe Michael de cele mai rele excese ale părinților 
lor. Era greu să îl facă să renunţe la un obicei atât de vechi. Dar, 
până recent, Michael fusese mulțumit să îl lase pe fratele său să 
îl protejeze. 

-Ei bine, îl numesc noroc pentru amândoi, spuse Pershall. 
Dacă ne-am fi înrolat, fără îndoială că am fi murit de dizenterie 
în prima săptămână. Michael râse, iar el adăugă: Şi cum aş putea 
să mă plâng? Am sfârşit în propriul sat al lui Dumnezeu - dacă 
îmi poţi ierta blasfemia. 

Michael urmări privirea lui Pershall, care cerceta peisajul. 
Bosbrea se întindea de-a lungul unei pante calcaroase uşor încli- 
nate. Vitrinele luminoase ale magazinelor şi căsuțele împodobite 
cu flori erau grupate de-o parte şi de alta a drumului principal, 
care urca spre vechea piatră de hotar ce marca vârful dealului 
Bosbrea. În direcția opusă, cărarea de piatră cobora spre râul 
Cuby, un curs susurând de apă, care strălucea în soarele amiezii. 

- Pitoresc, într-adevăr, şopti Michael. 

Frumuseţea îl făcu să se simtă de-a dreptul nerăbdător - su- 
focat, aproape. Chemarea lui era în altă parte, alături de oameni 
care depindeau de el pentru că nu aveau nici un alt sprijin. Poa- 
te că Alastair fusese cel care sponsorizase spitalul, dar Michael 
era cel care salvase vieţi acolo și concepuse metode care condu- 
seseră la cea mai scăzută rată a mortalităţii din orice instituţie 
medicală din țară. 

La naiba, el voia să fie în Londra. Aici aerul era prea curat, locu- 
itorii prea sănătoși, iar timpul lui prea liber. Îl cunoştea pe fratele 
său destul de bine să ştie că misterul dispariţiei lui avea să îl îm- 
pingă pe Alastair spre o furie sănătoasă, dar așteptarea era grea. 

Şi acum o limită fusese depăşită, ceea ce Michael nu putea 
tolera. Ca şi cum i-ar fi citit gândurile, Pershall spuse: 

-Vreo veste de la fratele tău? 

Michael scutură din cap. Pershall ştia povestea în linii mari: o 
ceartă violentă, o cerere de neconceput, nici o opțiune în afară de 
retragerea cât mai departe cu putinţă de sfera de influenţă a frate- 
lui său. Ceea ce nu ştia el era cât de largă era acea sferă. 

-Nu ar fi nici o diferență dacă aș fi primit veşti de la el. Dacă 
vrea să ne împăcăm, trebuie să vină el însuşi după mine. 

Pershall căscă ochii mari. 

-Aşa de grav este? 

O întrebare foarte bună. Michael nu credea că Alastair avea 
să îşi pună ameninţarea în practică. Pe parcursul disputelor şi 
al certurilor dintre părinții lui, în timpul divorțului dezgustător 

dintre ei, care ţinuse publicul în alertă - Alastair fusese tot timpul 
acolo pentru el: o stâncă într-o mare destul de furtunoasă. În ul- 
timul an, Michael îşi dăduse silința să îi răsplătească acea favoare. 
Chiar şi faptul că acum se ascundea era tot pentru binele fratelui 
său. Cu siguranță Alastair va înţelege asta în curând. Nu ar trăda 
încrederea dintre ei. 

Totuși, dacă o făcea... Amestecul în viaţa lui era ușor de supor- 
tat, atâta vreme cât era din dragoste. Dar să închidă spitalul nu ar 
fi nimic altceva decât o răutate brutală. 

lată un gând înfricoșător: s-ar putea ca Michael să nu îl poată 
ierta niciodată pentru asta. 

-Să spunem doar că nu ar câştiga nici un premiu pentru popu- 
laritate sau simpatie, îi spuse el lui Pershall. 

Vicarul pufni. 

- lar tu ai câştiga? 

Michael, rânjind, era pe punctul de a-i răspunde, când un 
strigăt răsună în jur: 

- lată-te! Domnule Grey! 

Vocea aristocratică îl luă prin surprindere. Michael se întoar- 
se încremenit, gândindu-se pentru o clipă că - ei bine, că fusese 
găsit. Asemenea momente ironice tindeau să se înmulțească în 
viaţa lui. 

În schimb, apropiindu-se de ei, era nimeni altul decât vizita- 
toarea sa neinvitată de săptămâna trecută. Stânjeneala puse stă- 
pânire pe el. Doamnei Chudderley îi plăcea grozav să flirteze — era 
o tentaţie la fel de mare precum o plăcintă lăsată pe pervazul unei 
ferestre în timpul foametei. Când îi îngrijise braţele zgâriate și 
murdare în urmă cu o săptămână, Michael se luptase cu tentaţia 
copleşitoare de a i le alina cu limba. 

Deloc igienic, desigur. Se mulțumise să folosească doar un 
antiseptic. 

- O privelişte din rai, oftă Pershall. Afrodita ieșind din valuri. 

Michael îi aruncă bărbatului o privire confuză. 

- Raiul greșit pentru biserica dumitale, spuse el. În plus, un 
om al lui Dumnezeu ar trebui să observe asemenea lucruri? 

Pershall râse. 

- Încă nu sunt mort, domnule Grey. 

Doamna Chudderley venea parcă plutind spre ei. Era îmbrăca- 
tă într-un mod absurd pentru o plimbare pe străzile prăfuite ale 
satului, într-o rochie delicată şi vaporoasă, de culoarea piersicii 
coapte. În urma ei venea grăbită o servitoare roșcată şi înaltă, gâ- 
fâind şi vizibil supărată, ducând într-o mână un coș, iar în cealal- 
tă o umbrelă de soare pe care o ţinea deasupra capului stăpânei 
sale. Obiectul caraghios, prea subțire pentru a proteja pe cineva 
de soare, era împodobită cu panglici fluturânde, care se asortau 
cu rochia doamnei Chudderley. 

Michael dădu din cap spre servitoarea supraîncărcată îna- 
inte să facă o plecăciune înaintea văduvei. În privirea lui fu o 
mică împunsătură, dar văduva o observă: Michael văzu asta 
în felul în care ochii ei se mijiră ușor înainte ca zâmbetul să îi 
crească hotărât. 

Nu fu nevoie de nimic mai mult, iar inima lui uită să bată pen- 
tru o secundă. La naiba! În urmă cu o săptămână, își închipuise 
că ochii văduvei erau la fel de cafenii ca și părul ei, așa că avu un 
şoc când ea îi deschisese și își dezvăluise irisuri de un verde palid, 
straniu, de nuanţa jadului chinezesc când este ţinut în lumină. 
Un șoc avu și acum, când îi privi şi îşi dădu seama că frumuseţea 
lor nu fusese doar în imaginaţia lui. 

Îşi stăpâni respiraţia, care ar fi vrut să o ia la goană, și imagi- 
naţia, care ar fi vrut să fie eliberată. Ea nu avea să afle niciodată 
cât de mult îl supusese în salonul său săptămâna trecută. Fiecare 
mișcare a ei trimisese o briză de căldură parfumată spre el, fă- 
cându-i corpul să se încordeze ca un arc. Când doamna Brown îi 
dăduse ceașca aia blestemată cu ceai, mâinile îi tremurau. 

I se întâmplase uneori să simtă o asemenea atracție instan- 
tanee. Dar niciodată cu un pacient. Dumnezeule mare! Viaţa din 
provincie nu îi pria. 

- Doamnă Chudderley, spuse el. Bună ziua. 

Plină de graţie, ea îi răspunse la salut - apoi îl surprinse întor- 
cându-se sprintenă spre vicar. 

- Este totul în regulă cu animalele? 

O briză blândă trecu pe lângă ei, legănându-i volanele din 
jurul gâtului, oferind frânturi din decolteul alb şi fin. Michael 
îşi înfipse arătătorul în pernuţa degetului mare, încercând să îşi 
distragă atenţia. 

- Da, spuse Pershall. Şi deja am avut vreo douăsprezece co- 
menzi de plăcinte. Bucătăriile din Havilland Hall au fost foarte 
ocupate pregătind delicatese pentru micul nostru bazar de mâine 
de la școală. 

Tresărind, Michael îşi dădu seama că acest comentariu îi era 
adresat lui. 

- Poftim? 

- Da, plăcintele lor cu căpşune sunt faimoase. Şi pe bună 
dreptate! 

- Domnul Grey ar şti asta, spuse doamna Chudderley, dacă 
mi-ar accepta invitaţia la cină. Poate îl puteți convinge dumnea- 
voastră, domnule. 

Observând privirea întrebătoare a lui Pershall, un val de căldu- 
ră inundă ceafa lui Michael. 

- Doamna Chudderley dă cele mai bune mese din Cornwall, 
spuse Pershall. De fapt, chiar săptămâna trecută am mâncat 
cea mai moale și mai suculentă prepeliță pe care am gustat-o 
vreodată. 

A, foarte bine. Acum, un om al lui Dumnezeu încerca să îl con- 
vingă să accepte o invitaţie care avea să se sfârșească într-un sin- 
gur mod: cu Michael devorând gazda. Meditase asupra chestiunii 
în ultimele nopți; ştia exact cum avea să o facă. Ar începe cu dege- 
tele ei, sorbindu-le unul câte unul... 

- Domnul Grey a fost invitat la aceeaşi cină, spuse doamna 
Chudderley, parcă tachinându-l cu zâmbetul ei. Vai, mă tem că 
el crede că dacă va sta la masa mea își va pune în pericol sufletul 
nemuritor. Fiind un expert în asemenea chestiuni, poate îl veți 
sfătui dumneavoastră, domnule Pershall. 

- A, dar nu cred așa ceva. 

La naiba, tonul lui fusese total greșit — jos şi ușuratic, potri- 
vindu-se cu al ei. Michael vorbise din reflex, desigur. Fiul al doilea 
născut, cu nas exagerat de mare, trebuia să devină destul de pri- 
ceput în arta seducţiei dacă voia să atragă interesul unei femei. 
Iar în mod normal... pentru numele lui Dumnezeu, Michael şi-ar 
fi dat toată silința să o prindă în capcană de aceasta. 

Dar acum nu era o situaţia normală. Michael se încruntă și îşi 
drese glasul. Nu înțelegea interesul ei față de el. Ea nu era genul 

de femeie care să aibă un interes personal pentru doctorii 
umili de provincie. 

Conștient de atenţia curioasă a lui Pershall, Michael făcu din 
nou o plecăciune, străduindu-se acum să vorbească pe un ton po- 
trivit şi serios. 

- Doamnă, după cum v-am mai spus, singura mea teamă 
este că nu sunt o companie plăcută. „Amintiţi-vă că sunt un 
biet doctor.“ 

- O, mă îndoiesc de asta, spuse ea, ridicând din sprânce- 
ne. Apoi, când tăcerea se aşternu pentru un moment cam prea 
lung şi începu să pară la fel de tăioasă precum replica ei, femeia 
râse şi se întoarse spre servitoarea sa ca să ia umbrela. Mather, 
ştiu că ai niște treburi în oraș, îi spuse ea. Dă-mi coșul ăla şi con- 
tinui eu singură. 

-Foarte bine, spuse servitoarea și se descotorosi de coș în 
brațele stăpânei sale, apoi le întoarse spatele şi plecă. 

Repeziciunea cu care plecase nu îl uimise doar pe Michael. 

- Ciudată fată, spuse văduva întorcându-se spre ei — părând, 
spre surprinderea lui, mai degrabă amuzată decât iritată. Dom- 
nule Pershall, veţi primi veşti de la mine mâine-dimineață; vreau 
să trimit florile și alte câteva fleacuri pe la ora zece. 

-Vă mulțumesc. Dar, permiteţi-mi să spun, doamnă Chud- 
derley, mi-ar plăcea să ne întâlnim curând într-o duminică. 
Congregația vă duce dorul. 

— Ah, spuse ea încet, într-una din aceste zile, domnule, păcă- 
toasa se va întoarce la turma ei. lar atunci mă veţi putea reforma 
după bunul-plac! Domnule Grey, aţi vrea să mă însoțiți? 

„Foarte proastă idee.“ Michael îi aruncă o privire lui Pershall, 
care radia asemenea unui băiețel ai cărui obraji tocmai fuseseră 
ciupiți de cea mai durdulie lăptăreasă din staul. Nu avea să gă- 
sească ajutor la el. 

- De fapt, este posibil să mă aştepte pacienții... 

-Dar tocmai asta este grija mea, spuse ea. Băiatul familiei 
Broward se simte slăbit. Sunt convinsă că ar aprecia părerea dum- 
neavoastră profesională. 

Michael o privi printre ochii mijiţi, bănuitor cu privire la cât 
de bine îşi pregătise ea momeala. Dar zâmbetul ei era luminos și 
sincer, iar el ar fi părut un bădăran dacă ar fi refuzat-o. În plus, 

obligaţiile lui morale îi interziceau să refuze. Evitarea flirtului şi 
păstrarea virtuții nu aveau prioritate înaintea copiilor bolnavi. 

Trase adânc aer în piept. Cumpătare: va fi nevoit să exerseze 
cumpătarea. O adevărată noutate, la fel ca afurisitul ăsta de aer 
proaspăt de pe care îl inhala. 

- Desigur, spuse el. Aș fi bucur să-l examinez. 

- Minunat! 

Femeia îi trânti coșul în braţe şi plecă fără să îşi ia rămas-bun. 
Rochia ei învolburată îi transformă mersul într-unul mai... țanțoş. 
Vântul se porni din nou, iar minţii lui febrile i se păru că zărește 
conturul unui şold coborând spre o coapsă armonioasă. 

Înainte ca Alastair să vină după el, castitatea avea să îl ucidă. 


Tânărul Daniel avea o febră ușoară, dar Michael se simţi destul 
de sigur pe sine cât să îl declare în curs de însănătoșire, mai ales 
după ce băiatul dădu dovadă de un apetit sănătos, atacând coșul 
cu tarte al doamnei Chudderley. Doamna Broward, însărcinată, 
insistă să îi trateze cu ceai, iar după o jumătate de oră şi două 
ceainice mai târziu, Michael stătea într-un fotoliu mic, încercând 
cu disperare să îşi aşeze picioarele în aşa fel încât să nu arate dis- 
confortul groaznic pe care i-l provoca mobila croită pentru un om 
mult mai scund. 

Sau poate că disconfortul lui se datora dizolvării treptate a celei 
mai bune apărări împotriva văduvei. Genul de Lady Bountiful! nu 
îl impresiona; prea des, bunele lor intenţii erau diminuate de aver- 
siunea evidentă faţă de obiectul compasiunii lor. Totuşi, doamna 
Chudderley părea în largul ei în compania familiei Broward, iar 
atitudinea ei încuraja o atmosferă informală de bună dispoziție. 
Doamna Broward, cu o mână pe burta ei imensă, întrebă dacă 
doamna Chudderley avea vreo sugestie de nume. Tânăra domni- 
şoară Broward îi ceru părerea despre moda londoneză. Cei mici se 
agățau de rochia ei. La un moment dat, un sunet amenințător de 
material sfâşiat se auzi, dar, în timp ce doamna Broward se sperie 
şi luă ţâncul de lângă ea, doamna Chudderley doar râse. 


1 Lady Bountiful - personaj din piesa de teatru The Beaux Stratagem a dra- 
maturgului irlandez George Farquhar, înfăţişând o femeie bogată și generoa- 
să. (n.tr.) 

Era evident că nu era prima dată când îi vizita pe aceşti 
oameni. Nici nu avea să fie ultima, judecând după invitaţiile 
sincere pe care le primiseră când își luară rămas-bun, toate con- 
centrându-se asupra posibilităţii revenirii ei de îndată ce copilul 
se năştea. 

-Ei bine, spuse el când ieșiră din nou pe cărarea din sat. 

Deci ei îi plăcea compania fermierilor. Iar el o plăcea pentru 
asta. Nu conta. Circumstanţele îi porunceau să îşi ia rămas-bun 
de la ea cu atât mai repede din acest motiv. 

-Trebuie neapărat să ajung la ceilalți pacienți, spuse Michael. 
La revedere. 

Doamna Chudderley, absorbită în procesul de a-şi descâlci 
panglicile umbrelei, îi aruncă o privire piezișă. 

- Fugiţi aşa de repede? 

Michael ezită. 

-Cam multe panglici și fundițe pe umbrela aia. Au vreun 
scop anume? 

Ea râse. 

- Frumusețea, răspunse doamna Chudderley. Acesta este 
scopul lor. 

Atunci, panglicile nu erau necesare. Ochii ei erau singura po- 
doabă de care avea nevoie. Erau extraordinari, de o asemenea 
nuanță pală de verde, și se arcuiau uşor spre colțurile exterioare. 
Îi aminteau, într-un fel, de statuile pisicilor din aripa egipteană 
din British Museum. Ochi străvechi, mult mai antici decât chipul 
pe care îl împodobeau. 

Din senin, Michael își aminti lacrimile ei atunci când se tre- 
zise în patul lui, în urmă cu o săptămână. Ce, sau cine, o făcuse 
să plângă? 

„Nu este treaba ta.“ 

- Oricum, spuse ea, casele noastre sunt în aceeaşi direcţie. 
Nu vreţi să mergem împreună? 

Scuturând umbrela o ultimă dată, o porni în josul drumului 
fără să privească înapoi - presupunând, așa cum făceau femeile 
frumoase ca ea, că el avea să o urmeze. 

Destinaţiile lor chiar erau pe acelaşi drum. Michael nu se putu 
gândi la nici o scuză pentru a se întoarce în sat. Așa că, oftând, 
porni după ea - așa cum făceau de obicei bărbaţii, presupuse el. 

-Se pare că îi cunoaşteţi foarte bine pe cei din familia Bro- 
ward, spuse el ajungând-o din urmă. 

I se păruse neobişnuit. Mulţi dintre aristocrații de provincie 
încercau din răsputeri să nu se amestece cu arendaşii lor. 

- Într-adevăr, spuse ea. Eu finanțez educația fiilor lor mai 
mari. Flăcăi foarte inteligenţi, unul este la Harrington, celălalt la 
University College, în Londra. Şi îi cunosc pe Mary şi Thomas - 
doamna şi domnul Broward - de când eram copii. 

- Ah. Aţi crescut în această provincie, deci. 

- Da, iernile stăteam aici. Nu ştiaţi? Doamna Chudderley oftă. 
lar eu care îmi închipuiam că nimeni din Bosbrea nu avea alt 
subiect mai interesant decât mine de dezbătut. 

Zâmbetul ei trist oferi propriului comentariu un aer de 
autoironie, care lui Michael îi plăcea foarte mult. Instinctele lui 
superioare se războiau cu obiceiurile. Obiceiurile învinseră. 

- Mi-e greu să îmi închipui asta, spuse el. 

Recompensa fu o fluturare a genelor cafenii. 

- Foarte amabil din partea dumneavoastră. De fapt, sunt în- 
rudită cu familia Broward prin intermediul mamei mele. Tata a 
cumpărat Havilland Hall ca să nu îi fie dor de casă. 

O mezalianţă, deci. Uimit să o audă dezvăluind căsătoria atât 
de deschis, Michael spuse doar: 

- Înţeleg, 

Doamna Chudderley ridică o sprânceană. 

- Da, sunt convinsă că înţelegeţi. Nu a fost cea mai potrivită 
căsătorie pentru papa, desigur. Familia lui a fost foarte 
nemulțumită. Dar... Zâmbi. Mama şi papa s-au iubit enorm. 
În cele din urmă, le-au câştigat de partea lor chiar şi pe cele mai 
neîndurătoare rude. 

Cinicul din el se îndoia de asta. Dar era o poveste tocmai bună 
să circule în lume. 

- Aşadar, sunteți înrudită cu câțiva dintre arendașii dumnea- 
voastră. O situație predispusă la probleme. 

Glasul ei deveni uşor tăios: 

- Presupun că ar putea fi, dacă moşierul este nedrept. 

În schimb, Michael se simţi ușor iritat de aluzia ei întâmplă- 
toare: că propria lui familie se purta mai puţin corect cu oamenii 
lor. Desigur, ea îl credea pe el un simplu doctor. Totuși... 


55 


Meredith Duran 


-Cum prețul recoltelor scade, economia devine necesară. 
Am putea spune că acest lucru provoacă o tensiune inevitabilă 
între cei care dețin pământul și cei care îl lucrează. 

Doamna Chudderley râse uşor. 

- Vorbiţi ca un lector universitar. 

Doamne, Dumnezeule! De fapt, vorbea ca Alastair. 

-Doamne fereşte, doamnă Chudderley. 

- Sau... ca un bărbat care are ceva experiență personală cu 
administrarea pământului? Pauza ei îl invită pe Michael să detali- 
eze. Când el nu o făcu, ea adăugă: În nord, fără îndoială. 

Ah! Zâmbetul lui Michael se lăți. Evident, reținerea lui o 
deranjase. 

-Ce memorie excelentă aveţi. În nord, într-adevăr. 

Ea miji ochii. 

-Acum cred că mă tachinați. 

-S-ar putea să aveţi dreptate. 

Michael simţi o satisfacție prostească la gândul că el era cauza 
îmbujorării ei — şi că era studiat îndeaproape de asemenea ochi 
magnifici. Ridică din sprâncene și privi cum îmbujorarea ei crește. 
Era surprinzător de ușor de tulburat pentru o frumusețe profe- 
sionistă. Un bărbat își putea face o pasiune din asta. 

-Acum vă holbaţi, spuse ea țâfnoasă. 

- Cu siguranţă, sunteți obişnuită cu asta, spuse el. Îmi închipui 
că este aproape obligatoriu. 

Nici o fărâmă de modestie la văduva asta: nici măcar nu clipi. 

-Sunt obișnuită cu multe lucruri, spuse ea. Conversaţiile 
politicoase, de exemplu - care în general încep cu o discuţie since- 
ră despre locul natal al cuiva. Dar poate că asemenea amabilități 
sunt obişnuite doar în sudul țării. O să vă rog pe dumneavoastră 
să mă luminați. 

O, dar era inteligentă. Michael își amintea vag povești despre 
dezmăţul ei, dar nici una despre spiritul ei. Nedreptate tipică. 

- Este adevărat, noi, nordicii, suntem faimoşi pentru reticenţa 
şi primitivismul nostru. Dar vă asigur, ne-am abandonat majo- 
ritatea obiceiurilor grosolane odată ce picţii nu au mai deținut 
puterea. Sunteţi în siguranță cu mine. 

— A, dar nu vă cred un sălbatic, spuse ea blând. De fapt, păreți 
un specimen mult mai evoluat — un bărbat în ale cărui subiecte 


56 


Anotimpul pasiunii —— 


preferate nu se include pe sine. Nu cred că am mai întâlnit vreo- 
dată acest tip de om! 

El râse. De fapt, doar o fărâmă de bun-simţ îi dezlegă limba şi îl 
făcuse să vorbească, întrucât, tendința unui bărbat, când atrăgea 
atenția unei asemenea femei, era să vorbească la nesfârşit, ca nu 
cumva ea să găsească un motiv să privească în altă parte. 

Dumnezeule, dar era frumoasă! Michael se întrebă cât de 
sălbatică putea deveni, mai exact. Avu o scurtă viziune cu ea 
dansând pe o masă, purtând doar un şirag de perle negre. Vai, 
părea puţin cam prea parizian, chiar şi pentru ea. 

-Vă par amuzantă? 

Ea părea încântată de posibilitate. 

-Îmi păreți stăruitoare - mai ales în prezența unui nordic atât 
de grosolan. 

Doamna Chudderley strâmbă din nas. 

- Nu sunteţi nici pe-aproape nordicul care pretindeți că sunteți. 
Modul în care vorbiţi sugerează educație; modul în care mergeţi 
sugerează o viaţă de sportiv. Crichet, bănuiesc? 

- Rugbi, răspunse el, înainte să se gândească mai bine. 

-Ah. 

Ea părea satisfăcută. Rugbiul era un sport practicat cel mai 
adesea pe terenurile şcolilor publice. Dar el nu se dăduse de gol. 

-Un joc comun pentru nord, spuse el. Şi domnul Pershall juca 
rugbi când era mic. 

-A, nu mă îndoiesc. Totuși... da, înfăţişarea dumneavoastră 
mi se pare ciudat de cizelată pentru un om de la ţară. Hainele 
dumneavoastră, pe de altă parte... Doamna Chudderley scutură 
din cap. Ştiţi că avem un negustor foarte bun de haine bărbătești 
în Bosbrea, nu-i așa? Tocmai ați cunoscut-o pe soţia lui. 

Acum Michael râse din toată inima, fiindu-i imposibil să 
se abțină. 

-Ce femeie directă! Doamnă Chudderley, dacă genul meu este 
rar, al dumneavoastră este şi mai rar. 

Zâmbetul ei deveni aproape un rânjet. 

-Atunci suntem o pereche pe cinste! Dar dumneavoastră, 
cred, sunteţi decis să rămâneţi un mister, în vreme ce eu sunt o 
carte deschisă. 

Ah, dar aceste minciuni îl făceau să se simtă stingher. Nu vi- 
novăţia era cea care îl deranja, totuşi. Continuase această farsă 

ca fiind doar domnul Grey şi pentru binele fratelui său: dacă 
şi-ar folosi adevăratul nume, în cele din urmă ar ajunge la Londra 
vestea că fratele ducelui de Marwick abandonase spitalul pentru a 
trăi liniștit în partea rurală din Cornwall, iar speculaţiile cu privi- 
re la motive ar zburda nebunește. Nu voia să îl arunce pe Alastair 
în toiul bârfelor până când şi doar dacă fratele lui nu îi dădea de 
ales. Din aceleaşi motive... să provoace asemenea bârfe ar însem- 
na să piardă singurele arme pe care le avea în acest joc ridicol pe 
care îl jucau. 

Dar faptul că motivele erau corecte nu îi uşura situația. Mi- 
chael ar fi trebuit să fie în Londra acum. Această situație era 
extrem de absurdă. 

-Din contră, spuse el, sunt aşa cum mă vedeţi. Singurele mis- 
tere din viața mea sunt cele medicale. Am avut parte de un mic 
mister săptămâna trecută, dar în zilele care au trecut de atunci, 
tufișurile mele de trandafiri m-au dezamăgit. 

Michael aşteptă o replică timidă sau poate chiar o ripostă por- 
nită dintr-un sentiment de jenă. În schimb, ea îl privi surprin- 
să, apoi izbucni în râs - iar lui i se opri răsuflarea. Aproape că se 
opri din mers pentru a o privi mai bine. Ce fel de râs era ăsta? 
Nu era un sunet politicos sau controlat, ascuns în spatele mâinii, 
aşa cum fac doamnele din înalta societate, ci un hohot surprin- 
zător de puternic: un râset fără vreo urmă de sfială. Femeia râdea 
ca o hangiţă, cu întreg corpul. 

Poate că era pariziană în adâncul inimii. 

Pentru un moment, Michael îşi permise să simtă efectul ace- 
lei posibilități: o dorinţă arzătoare, frivolitatea fascinantă. Să se 
plimbe prin soare cu o femeie frumoasă, care îl privea de parcă 
ar fi fost cea mai fascinantă enigmă pe care o întâlnise vreoda- 
tă, iar apoi să râdă ca și cum nimeni nu ar fi putut să o distreze 
mai bine... 

În următorul moment, Michael se controlă. Blestematul lui de 
temperament romantic îl băgase în destule tărăşenii cât să îi ajun- 
gă pentru toată viața. „Perfecțiune“, decidea el după o conversaţie 
de cinci minute, doar ca să ajungă la concluzia, după două sau 
patru sau şase săptămâni, că perfecțiunea era doar o deghizare 
foarte bună pentru dezastru. Nu dura niciodată. 

În plus, ea nu ştia nimic despre el. Îl tachina și flirta pentru 
că era în firea ei, și ar fi făcut la fel şi cu cel mai bădăran munci- 
tor. Michael înțelesese asta şi era de acord. Doamna Chudderley 
nu era o snoabă. Se distra oriunde sau oricând i se ivea ocazia. 

-Mai trebuie să mergeţi la alți pacienţi? îl întrebă ea. Dacă nu, 
vă pot arăta zona. 

Circumstanţe afurisite. În orice alt loc sau moment, el ar fi fost 
mai mult decât dornic să o distreze. 

- De fapt... 

-Va fi în avantajul dumneavoastră să fiți văzut cu mine, spuse 
ea uşor. Dacă doriţi să obţineţi o clientelă pe aici. Veţi descoperi 
că oamenii de prin aceste locuri au tendința să nu se încreadă 
într-un străin, chiar tacă talentul lui medical îl recomandă. 

- O ofertă foarte generoasă, pentru care vă sunt recunoscă- 
tor. Dar... 

-Şi sunt dispusă, pentru că este o zi atât de frumoasă, să vă 
arăt unul dintre locurile mele preferate, continuă ea, iar starea ei 
veselă și lipsită de griji îi provocă şi lui un sentiment asemănător, 
făcându-l să vrea să râdă și să țopăie, simțindu-se mult mai tânăr 
decât în ultima perioadă. 

Michael își dădu seama că rânjea. 

Ei bine... de ce să nu o însoțească? Era plictisit; aici nu avea 
destui pacienți și nici cărți suficiente ca să îl ţină ocupat. Atracția 
nu îl obliga să acționeze. Iar familiarizarea prelungită cu ea avea, 
cu siguranţă, să îi potolească interesul pe care îl simțea. 

În plus, nu ar fi deloc înțelept să o jignească. Dacă cel mai 
faimos cetățean din Bosbrea îşi punea în cap să îi ponegrească 
numele, posibilii pacienţi ar fi descurajaţi să apeleze la el. Atunci 
chiar ar fi la ananghie. 

O, da. O logică foarte bună, deloc egoistă. Michael își muşcă 
obrazul pe interior. 

- Foarte bine. Dacă este aproape. 

-Totul este aproape. Merseră unul lângă altul, trecând pe lân- 
gă ultimele case, şi ajunseră în câmp deschis. De fapt, pământul 
meu începe de la acest gard viu. 

Michael privi în zare. Havilland Hall nu era vizibil din aceas- 
tă poziţie, dar peisajul avea farmecul lui. Vara se întindea ca o 
briză caldă peste pământuri, iar fluturii dansau printre ierburile 
care fremătau. 

-O bucată minunată de pământ. 

-Mai mult decât o bucată, spuse ea. Aproape cinci mii de 
acri — toți ai mei acum. 

Cumva o umbră de tristețe îi atinsese cuvintele? 

-Nu aveți alte rude, atunci? 

-Frați, vreți să spuneți. Nu, am fost copil singur la părinți. 
Un alt aspect în care mama a dezamăgit familia lui papa. Dar pe 
papa nu l-a deranjat niciodată. El m-a răsfățat îngrozitor, aproape 
la fel de mult pe cât a răsfățat-o pe ea. 

Ah! Poate că ea nu exagera povestea căsniciei părinţilor ei. 

La acel gând, Michael simți imboldul unei vechi emoţii, ne- 
încredere și melancolie amestecate. Când era mic şi mergea în 
vacanțe pe la casele prietenilor, la cină sau în salon, privea cu ui- 
mire cum domnul şi doamna casei făceau schimb de priviri sau se 
atingeau uşor unul pe celălalt. Ce lucru rar şi minunat trebuia să 
fie să ai părinți fericiți. 

-A fost o poveste de iubire nemaipomenită, din câte îmi 
spuneți. 

- Desigur! Dar eu sunt doar un critic obiectiv. Presupun că 
majoritatea copiilor își idealizează părinţii. Ea îi aruncă o privire 
veselă. Şi ai dumneavoastră au fost perfecţi, fără îndoială. 

Michael de-abia își putea închipui norocul de care era nevoie să 
producă o asemenea naivitate. 

- De fapt, fratele meu m-a crescut. 

În toate privințele, Alastair îi fusese şi mamă şi tată. Expresia 
ei deveni brusc serioasă. 

- Îmi pare atât de rău, domnule. Cât de îngrozitor pentru 
dumneavoastră! 

Michael se gândi că ea îşi închipuia că fusese orfan. Nu putea 
permite o asemenea neînțelegere. 

- Părinţii mei... aveau alte treburi. Ocupaţi cu propriul lor 
război, aveau puţin timp pentru copiii lor, şi atunci doar pentru că 
fiii lor erau pioni excelenți. N-au fost prea mult prezenţi în viața 
noastră, continuă el. Fratele meu a avut grijă de... „Siguranța mea. 
Psihicul meu.“ Fără remarci politice. De bunăstarea mea, spuse 
Michael într-un final. 

- Ah. Femeia se încruntă uşor. Ei bine... cine ştie, domnule? 
Poate că așa a fost mai bine. Uneori, am bănuiala că o căsătorie 
fericită este un exemplu groaznic pentru un copil. 

Cu siguranță, o spusese ca pe o glumă. 

-Unul minunat, mai degrabă, aş crede eu, zise Michael. 

- A, pentru soț şi soţie, fără îndoială. Dar închipuiți-vă aştep- 
tările pe care le produc! Că oricine poate avea o asemenea dragos- 
te — sau că un bărbat care se îndrăgostește nebunește de o femeie 
o va iubi doar pe ea toată viața. Un copil crescut cu asemenea po- 
veşti tinde să dezvolte cele mai fanteziste aşteptări. 

Comentariul sincer îl luă prin surprindere pentru un moment 
scurt. În ultimele două luni, Michael descoperise că acest gen de 
intimitate se petrecea foarte des când oamenii îl priveau și vedeau 
doar un doctor de provincie. Acolo unde reputaţia lui nu ajunsese, 
păreau să se înmulțească prieteniile sincere. 

-Cât cinism, spuse el. Cu siguranţă sunteţi prea tânără ca să 
fiţi atât de înţeleaptă. 

Ea râse. 

-Acum linguşirea dumneavoastră devine transparentă. Sunt, 
la urma urmei, o văduvă. 

El deschise gura, dar tăcu. Oare ea spusese comentariul ca pe o 
invitaţie ca el să o întrebe despre căsătoria ei? 

Dacă da... Dumnezeule sfinte! Deodată, curiozitatea deveni la 
fel de intensă precum o foame. „De ce te ascunzi aici în provin- 
cie?“ Pentru că ea deținea inima Londrei: chipul ei era pe vitrinele 
magazinelor; societatea s-ar arunca la picioarele ei dacă ar binevoi 
să îi binecuvânteze cu prezența. 

Ce păcat că drumurile lor nu se intersectaseră mai devreme. 
Poate că el ar fi abordat-o deschis, cu o invitație sinceră. Relaţiile 
lui nu durau de obicei mai mult de câteva săptămâni, dar cu ea, 
Michael își închipuia că ar putea face o excepție. Majoritatea 
frumuseţilor londoneze adoptau un aer sfios și o reținere miste- 
rioasă — sau opusul ei, o senzualitate exagerată care transforma 
orice alt cuvânt într-o invitaţie deghizată. Farmecul ei, pe de altă 
parte, părea să fie conectat cu sinceritatea sa. Michael găsi since- 
ritatea ei straniu de... înviorătoare. 

Împreună cu lipsa timidităţii, onestitatea ar fi un mare avan- 
taj când ar face dragoste. „Spune-mi ce îți place“, ar spune el. 
„Arată-mi.“ 

-V-am şocat? îl întrebă ea. 

Întrebarea îl amuză. Dacă ar fi ştiut încotro se îndreptau gân- 
durile lui... 

- Nu, deloc, spuse Michael. 

„Ai grijă, băiete. Nu ești disponibil pentru seducţie momen- 
tan.“ lar ea arăta prea plină de viaţă în rochia aceea, precum în- 
suși spiritul verii, cu câmpurile verzi întinzându-se în spatele 
ei, pentru ca el să îşi închipuie că o prietenie între ei nu ar fi 
complicată de tentaţii primitive. Aşa că se forță să facă o remar- 
că neutră: 

- Lăsând deoparte realismul iubirii, presupun că probabil este 
util să ai un ideal în minte. 

- Adevărat? Atunci trebuie să facem o dezbatere pe tema asta. 
Vă plac dezbaterile? 

-Din când în când, spuse el. 

Doamna Chudderley își lăsă capul pe spate; privea norii de dea- 
supra. Această nouă priveliște dezvălui imperfecțiuni: o aluniță 
pe maxilar; vârful nasului ei ciudat de drept. Michael bănuia că 
fotografiile ei nu erau făcute din profil. Aceasta era o priveliște 
care nu avea să fie arătată vreodată publicului. 

Gândul îl fascina într-un mod straniu. Acestea erau secrete ce 
așteptau să fie descoperite. Se trezi studiind-o şi mai îndeaproa- 
pe, dornic să afle mai multe. Forma urechii ei nu era de scoică, 
lobul îi era puțin prea mare pentru acea formă drăguță - întins, 
probabil, în urma purtării cerceilor greoi preț de atâția ani. Dar 
ideal pentru un sărut. Pistruii palizi de pe gâtul ei îi trimiseră un 
alt fior prin trup. Îşi dorea să îi atingă, să îi șoptească pe piele, 
„te-am găsit“. De fapt, gâtul ei implora să fie mângâiat. Mâna 
lui, înainte să îi cuprindă ceafa şi să o conducă uşor, cu spatele, 
spre un pat... 

- Atunci, haide să dezbatem această chestiune, spuse ea vese- 
lă, fără să fie conştientă de... starea lui, care evolua rapid. Dragos- 
tea este unul dintre cele mai periculoase idealuri pe care îl poate 
avea o fată. Desigur, primul bărbat care îi va declara dragostea lui 

u va părea în mod inevitabil ca fiind destinul ei, făcând-o să igno- 
we complet alte argumente. 

- Poate. 

Michael vorbi încet, pentru că purta o bătălie între rațiunea 
1 corpul lui, care voia să îl facă de râs ca pe un şcolar. Doamne, 
Dumnezeule! Nu fusese niciodată de acord cu bărbaţii care apelau 
lı bordeluri, dar dacă celibatul însemna sfârșitul demnității sale, 
ar putea să își reconsidere gândirea. 

-Sau poate... propriile așteptări o vor conduce spre cea mai 
bună alegere și o vor feri de acei crai care caută mai puțin decât 
ubire într-o căsnicie. 

Cuvintele lui sunară foarte virtuoase. Michael zâmbi, mulțumit 
de sine. Înclinându-și capul, ea spuse sec: 

-Ce drăguţ. Dar chiar credeţi că dragostea este așa de ușor de 
recunoscut? Un crai poate vorbi despre dragoste la fel de ușor pre- 
cum ziarele de dimineață - mai ușor, de fapt, pentru că eu cred că 
nici unui crai nu-i place să citească. 

Entuziasmul lui se stinse brusc. Spera că doamna Chudderley 
nu era o moralistă. 

-Să înţeleg că soțul v-a dezamăgit, doamnă. 

Ah, comentariul fusese prea tăios şi direct. Privirea pe care i-o 
aruncă ea se schimbă când ochii li se întâlniră; Michael se simţi de 
parcă ar fi văzut decizia ei de a pleca de lângă el în modul în care 
zâmbetul îi deveni rigid, asemenea unui perete care se înălța. 

~- Vai, ce plictisitoare sunt, spuse ea. V-am promis că vă arăt un 
loc minunat, iar în schimb îndrug verzi și uscate. 

Forța dezamăgirii lui îl uimi, urmată de o resemnare ambi- 
guă. La urma urmei, ea nu căuta un confident, ci o ureche tăcută, 
un auditor care să nu îi răspundă. Doamnele de rangul ei nu se 
împrieteneau cu doctorii lor. 

-Îmi închipui că foarte rar plictisiți pe cineva, spuse el. 

Ea se aştepta la galanterii, iar acestea erau ușor de oferit. 

Zâmbetul ei tremură ușor. Ah, melancolia îi preschimba 
într-un mod minunat chipul. Deşi ea nu le-ar admira în oglin- 
dă, ridurile uşoare care răsăreau din colțurile ochilor confereau 
frumuseţii ei o calitate umană care trezi în el cel mai straniu și 
mai neaşteptat sentiment. 

Dacă nu soțul ei, atunci cine o dezamăgise? Asemenea groso- 
lănie era de neiertat; Michael i-ar distruge faţa acelui bărbat. Nu, 
ar face mai mult decât atât: ar cuprinde chipul ei în mâini și și-ar 
plimba degetul mare peste buzele ei, şoptindu-i: „Nu era demn 
de tine“. Apoi i-ar arăta ce merita: atenţie necontenită, un bărbat 
care înţelege cum funcţionează corpul unei femei, care să îi poată 
numi fiecare parte şi să o manevreze spre plăcerea ei... 

„Dumnezeule, omule. Stăpâneşte-te!“ Michael acceptase în 
urmă cu mult timp că acest caracter ar lui îl plasase printre cei mai 
nesăbuiţi şi pripiți bărbaţi de pe planetă, dar aceste fantezii aveau 
o evoluţie foarte rapidă, chiar şi pentru ritmul lui natural. 

Ca şi cum i-ar fi citit gândurile, ea spuse: 

- Suntem nişte străini, domnule Grey. Mă întreb de ce mă 
simt atât de confortabil în prezența dumneavoastră. Mi se 
pare că tăcerile sunt foarte greu de împărtășit, nu credeţi? Dar 
nu cu dumneavoastră. 

Femeii îi plăcea să flirteze. Asta era clar. Provoacă și retrage-te; 
provoacă şi retrage-te. Era ritmul firesc al cochetelor. 

- Cred că acesta este un compliment. 

- Da, este. Așa că haide să fim tăcuţi pentru câteva minute. 

Şi îşi continuară drumul în tăcere, sub un cer care se transfor- 
mă dintr-un albastru palid într-un azuriu intens în timp ce soa- 
rele coborî mai tare. Michael simți un impuls absurd de a o lua de 
mână - simțea o mâncărime în degete, dorindu-și să ştie cum s-ar 
fi simţit degetele ei împreunate cu ale lui, căldura şi delicatețea 
pielii ei. Îşi încleştă pumnul, apoi se grăbi să îl ascundă în buzu- 
narul hainei, până nu pierdea controlul şi o lua de mână fără per- 
misiunea ei. 

Un zâmbet apăru şi apoi se stinse pe buzele ei. Plecă uşor 
capul ca să îl ascundă de el, ceea ce îl făcu pe Michael şi mai curios 
să ştie ce anume îl provocase. Dragostea nebună, desigur, putea 
apărea în orice moment: el se îndrăgostise de femei pe care le vă- 
zuse doar pentru câteva clipe de la fereastra unui tren sau în săli 
de bal, sau pe chei, când vasul lui acosta. Şi la fel de uşor îi trecuse 
dragostea, pe măsură ce aceste femei îşi continuaseră drumul — 
sau, și mai rău, odată ce ajunsese să le cunoască. Frumusețea era 
toxică pentru rațiune, iar dragostea era aliatul ei - dar, pentru 
Dumnezeu, drogul era ameţitor când îşi făcea efectul. Umbrea alți 

ochi, alte zâmbete, alte chipuri, până când doar al ei, în acest mo- 
ment, rămase clar și limpede pentru el. 

Ah, dar creierul lui nu putrezise. Cu siguranță, era statistic im- 
probabil ca oriunde în lumea asta să mai existe o altă femeie al 
cărui zâmbet să se formeze cu atâta gingășie. Michael ar accepta 
bucuros dezamăgirea inevitabilă pentru o şansă de a simţi acea 
pură peste a lui. ; 

Trase în piept aerul plin de căldura pământului încălzit de soare 
şi mirosul fânului şi al trifoiului, apoi izbucni în râs. Nici o femeie 
până când Alastair nu se recăsătorea? Michael era blestemat. 

Ea îl privi, dar nu întrebă care era motivul amuzamentului său. 

- Aici, spuse ea, şi se întoarse spre o deschizătură în gardul viu, 
care dădea într-o cărare nepavată. 

Aleea tăia câmpul pe diagonală şi ducea spre o pădure unde 
lumina soarelui era filtrată de ramurile copacilor, aruncând paiete 
sclipitoare pe un covor de muşchi şi frunze căzute, parfumate. 
Coborâră o pantă uşoară şi ajunseră la ceea ce se dovedi a fi malul 
unui lac foarte bine ascuns. Dând la o parte ramurile unei sălcii, 
doamna Chudderley îi făcu semn să o urmeze până la marginea 
apei. Din acest punct, lacul se dezvălui în întregime, strălucind 
sub cerul lipsit de nori. 

-Lacul Mai, spuse ea. Este numit astfel pentru că niciodată 
nu este mai frumos decât în luna mai, când înfloresc copacii. Dar 
chiar şi în iunie este minunat. 

O briză uşoară se porni, legănând ramurile salciei, care se 
plimbau asemenea unor degete prin apă. 

- Ah, spuse el încet. 

Da, Michael înțelegea de ce pentru ea acest loc era special. 

- Ah, spuse şi doamna Chudderley la fel de încet, iar privirea ei 
către el era radioasă şi înțelegătoare... şi ceva mai mult. 

Michael o studiase pe femeie prea mult ca să interpreteze greşit 
acea privire. 

Nu îi putea rezista. De ce ar trebui să o facă? Un scurt moment 
de îngăduinţă... pentru binele amândurora. 

Michael se apropie ușor şi îi cuprinse brațul. Mai bine să se 
mişte încet, să îi transmită că îl putea refuza. Alegerea era a ei. 

Ochii ei luminoși rămaseră fixați pe ai lui. Buzele i se între- 
deschiseră uşor când Michael îşi plimbă mâna de la cot spre 

încheietura ei. Dumnezeule! Pielea ei goală, acea porțiune expu- 
să, mică şi vulnerabilă, dintre manșetă și mănușă, era incredibil 
de catifelată. Îi mângâie încheietura cu degetul mare, o dată, de 
două ori. Un sunet ușor veni dinspre ea, răsuflarea îi deveni saca- 
dată, un sunet la fel de semnificativ precum căderea pe podea a 
unei rochii din mătase. Așa începea totul: așa se lăsa o femeie în 
voia simțurilor. 

Michael o trase lângă el. Ramurile salciei şopteau și se plimbau 
pe oglinda apei. Un mic flirt, atâta tot. Doi cinici, profitând de 
distracţia lor de vară atunci când li se iveşte ocazia. 

Michael își apropie gura de a ei, respirându-i pe buze. Nici o 
grabă. Stăteau unul lângă altul, gură lângă gură, în timp ce mâna 
lui urcă pe braţul ei, strecurându-se pe umărul mic, apoi cobo- 
rându-i pe spate. Centimetru cu centimetru, degetele lui îi des- 
coperiră delicata coloană vertebrală. Ritmul respirației ei crescu 
pe buzele lui. Corpul ei revenea la viață lângă al lui, iar mesajul 
făcu trupul lui Michael să se încordeze, de asemenea. Își plimbă 
degetele în jos, pe coloana ei, apoi iar în sus, ajungând la căldura 
emanată de pielea gâtului ei, simțind greutatea cocului ei și mo- 
liciunea părului său atingându-i degetele. Ochii ei erau precum 
o lumină în apele tulburi ale unei lagune. Verzi precum căminul 
sirenelor, mari şi uniţi cu ai lui. 

Michael îi cuprinse chipul în mâini, mângâindu-i obrazul cati- 
felat cu degetul mare. Spaţiul dintre trupurile lor — de un deget, 
nu mai mult — îi sugeră cât de potriviti ar fi împreună. Perfecți. 

Închizând. ochii, îşi lipi buzele de ale ei. Îi mângâie buzele 
ușor cu limba, și asta îi câștigă intrarea. Gura ei se deschise. Avea 
un gust răcoros şi curat, precum apa proaspătă dintr-un izvor 
de munte. 

Mâna lui se întoarse pe spatele ei, pe acea linie graţioasă de 
deasupra fundului ei. O mică întindere perfectă, demnă de adora- 
re în orice limbă. Michael vru să îi simtă şi mai mult gustul, limba 
lui întâlnind-o pe a ei, iar ea se aplecă spre el şi începu să îi răs- 
pundă la sărut. O, era fierbinte şi făcea lucruri inteligente cu gura. 
Nici un moralist nu ar săruta astfel. Mâna lui se încordă; simți 
materialul rigid al corsetului ei şi, sub el, o moliciune ameţitoare. 
Dacă ea purta vreo jupă, atunci probabil că era mai subțire 

decât aerul. 

Deci, mai mult decât un sărut scurt. Mai senzual. Mai la- 
com. Totul la ea era comestibil. Michael voia să îi simtă gustul 
lranspirației. Viaţa, chiar aici. Viaţa era scurtă. Dulceaţa ei, pe care 
nu putea să o refuze. Nu era asta o filosofie dreaptă? Profită de 
plăcere acolo unde o găseşti. Lasă argumentele mai complexe în 
seama altora. 

Îi prinse buza inferioară între dinţi şi o supse, flămând după 
sarea pielii ei. Ea scoase un sunet jos care îl inspiră să îi traseze cu 
buzele linia maxilarului. Apoi gâtul. Dumnezeule, era perfectă. 

Gândul îi distruse reținerea. Sărutul deveni sălbatic; mâinile ei 
se încordară pe talia lui, degetele ei se încleștară, iar Michael răs- 
punse cererii tăcute, siluindu-i buzele, gura și gustându-i obrajii. 
Pielea lui pe pielea ei avea să vindece această foame. Michael se 
lipi de ea, iar ea se împinse în el; prea multe haine, Dumnezeule, 
mireasma ei, avea să o savureze bucăţică cu bucăţică, avea să în- 
ceapă de aici, de la gât... 

-Ah! 

Ea își lipi fruntea de a lui, îndepărtându-i gura. El încremeni, 
aşteptând, cu toate simţurile în alertă, cu răsuflarea sacadată, aş- 
teptând să vadă dacă ea se răzgândise. Femeia nu se retrase. Dar 
nici nu ridică gura ca să o întâlnească pe a lui. Michael trase adânc 
aer în piept pe nas, încercând să se stăpânească. Calm. Calm. Mâi- 
nile lui o eliberară. 

Respirația ei sacadată pe obrazul lui era un compliment. Îl făcu 
să se simtă ca un sălbatic plin de ambiție. Dacă i s-ar da șansa, ar 
face-o să respire şi mai greu. Ar face-o să gâfăie. 

- Dumne... zeule, spuse ea, cuvântul fiind despărțit în silabe de 
răsuflarea greoaie. Talentul tău se extinde dincolo de cel medical. 

Michael râse încet şi se simţi ca şi cum ar fi fost beat. 

- Mi-ar plăcea să vă demonstrez în continuare ce pot. 

Suspinul ei avea gust de scorţişoară. 

- A, așa ați face? 

Ar face-o? Cu soarele blând mângâindu-i pielea și căldura cor- 
pului ei lipit de al lui, tachinându-l, totul îi părea foarte clar lui 
Michael. Nu era un sfânt. Niciodată nu fusese adeptul virtuţii 
sau al canoanelor bisericeşti. Femeile îl plăceau pe el; el le plăcea 
pe ele. Această femeie, mai frumoasă decât Venus, îl dorea. De ce 
să o refuze? 

Văduvele erau libere să hoinărească pe oriunde voiau. Coche- 
tăria nu stătea sub amenințarea căsătoriei. O aventură nu ar răni 
pe nimeni, iar jurământul și intențiile lui ar rămâne intacte. Alas- 
tair nu ar afla niciodată. 

- Trebuie doar să repetați invitația la cină, spuse el. 

Doamna Chudderley se retrase şi îl privi în ochi. Zâmbetul ei 
părea uşor timid şi încântat, perfect pentru a încuraja un bărbat. 
- Mâine, după bazar, trebuie să veniţi să luaţi cina cu mine. 

Michael îi luă mâna și o duse la buze. 

- Doamnă, accept cu bucurie. 


Capitolul 5 
E 


Bazarul era evenimentul preferat din an al Lizei — istoric vor- 
bind, evenimentul la care nu trebuia să își facă griji dacă își rupea 
rochia sau dacă vreo neruşinată flirta cu Nello, în mare parte pen- 
tru că Nello nu se deranjase niciodată să vină. Dar acum, în timp 
ce stătea în capătul coridorului, era conştientă de o nemulțumire 
acută, care îi dădea o senzaţie de iritaţie pe piele. 

Încruntându-se, cercetă din nou încăperea cu privirea, prin- 
tre panglicile tremurătoare din şifon roz şi galben. Evenimentul 
anual, care strângea fonduri pentru ajutarea parohiei, atrăse- 
se vizitatori tocmai din Matlock, situat la o jumătate de zi de 
mers spre nord. Mâncaseră toate plăcintele, cumpăraseră toate 
nimicurile - perniţe de ace cu motive cu floarea-soarelui şi batis- 
te, şosete croșetate şi tabachere pictate manual, huse de scaun 
brodate şi picturi în acuarelă. Micuța Dolly Broward ascunsese 
în buzunare şi fusese obligată să returneze patru milieuri, spre 
umilința mamei sale. Tombola atrăsese o mulțime considerabilă 
în fața încăperii. | 

Bazarul fusese un succes. Dar el nu era de găsit nicăieri. 

Dacă nu ar fi fost atât de supărată din pricina absenței lui, ar 
fi râs de ea însăşi. Când te gândești că sărutul unui doctor de pro- 
vincie o ţinuse trează jumătate de noapte! Dar îi plăcea că un băr- 
bat îşi recunoştea norocul de a-i fi câștigat atenţia. Admiraţia lui 

era exact ce avea nevoie orgoliul ei rănit. Şi nu merita ea o mică 
idilă, o distracţie scurtă şi nevinovată, înainte să se dedice obosi- 
toarei vânători de soţi? 

Pentru că nu avea de ales în privința asta. Primise o altă 
scrisoare de la avocaţii ei, de data asta scrisă de comun acord 
cu contabili ei de la Ogilvie şi Harcourt. Îi chemase pe admi- 
nistratorul şi pe secretara ei să o ajute să o descifreze, dar misterul 
phinionului Lizei nu era atât de neclar, la urma urmei: investiţiile 
deloc înțelepte ale răposatului ei soţ, combinate cu o piaţă agrico- 
lă în scădere şi, ah, puțină indisciplină în propriile ei cheltuieli, o 
aduseseră aproape de marginea prăpastiei. 

Ea nu avea să moară de foame. Nici măcar nu va fi obligată să 
vândă proprietatea — nu încă. Dar dacă vreo nenorocire s-ar abate 
asupra ei sau a prietenilor săi, sau a oamenilor din Bosbrea care 
depindeau de ea - iar dacă acea nenorocire s-ar întâmpla să nece- 
site o sumă mare de bani... Ei bine, ar fi distrusă. 

Curios cum cuvintele de pe o pagină de hârtie te pot face să te 
simți de parcă pământul de sub picioarele tale nu mai este sigur. 
Pentru un scurt timp, își închipuise că fusese îndrăgostită de fos- 
tul ei soț. Apoi învățase să se mulțumească doar cu luxul pe care 
i-l oferea el. Dar acum, toți acei ani petrecuţi cu Alan Chudderley 
păreau irosiți. Cât despre timpul petrecut cu Nello, care nu îi adu- 
sese nimic altceva decât suferinţă și notorietate... 

În comparaţie cu acea dovadă de judecată greșită, atracţia ei 
faţă de doctor era aproape virtuoasă. Cel puţin, noutatea intere- 
sului unui bărbat cinstit şi integru ar trebui să fie educativă pen- 
tru ea. Medicinală, chiar. O vaccinare înainte ca ea să se scufunde 
din nou în mocirlă. 

-Vin cu daruri! Jane îşi făcu apariţia cu două pahare în mână. 
Uite ce-am găsit! 

Liza râse în timp ce luă un pahar de şampanie. 

- Șampanie? Dar de unde? 

-I-am spus unuia dintre servitorii tăi să o pună la pachet — 
ca să putem sărbători salvarea parohiei. Un zâmbet răutăcios 
se ivi pe buzele lui Jane în timp ce îşi ciocni paharul de al Lizei. 
Sau să scandalizăm parohia, dacă preferi. Limonada aia a fost 
foarte slabă. 

Odată cu prima gură de şampanie, nervii Lizei începură să se 
domolească. Totul avea să fie bine. Nu era nici o grabă imediată, 
aşa o asiguraseră avocații. Avea ceva timp la dispoziție. 

În următorul moment, fu copleșită de fericire: îl zări pe dom- 
nul Grey intrând pe uşa laterală. 

Părea puţin cam chinuit, părul lui lucios fiindu-i ciufulit, iar el 
trăgea de mănuși de parcă tocmai şi le-ar fi pus. Dar era aici! Veni- 
se. Costumul pe care îl purta în seara asta i se potrivea de minune, 
mulându-se pe umerii lui laţi și pe talia subţire, iar lavaliera albă 
de la gât contrasta în mod splendid cu pielea lui bronzată. Avea 
structura osoasă a unui viking, decise ea - pomeți precum prora 
unui vas şi buze atât de precis definite, încât o femeie le-ar putea 
trasa conturul în întuneric. Nu avea un chip drăguţ, ci unul brutal 
de atrăgător. 

Liza îşi termină paharul, inima luându-i-o la goană. 

-Unde este sticla? întrebă ea. Se simțea nesăbuită din pricina 
nerăbdării. Domnul Grey ni se poate alătura la un toast. 

Jane îi urmări privirea. 

- Ah! Acela este doctorul pe care îl aștepți la cină? Dumne- 
zeule -— îl cunosc! 

- Adevărat? Ideea o făcu pe Liza să se simtă supărată, în mod 
inexplicabil. De unde? 

Jane ridică din sprâncene. 

-Nu prea pot să-mi aduc aminte. Arată teribil de familiar, 
dar... 

Ei, bine. Jane şi-ar fi dorit să ştie totul. Liza îi înmână paharul 
fetei şi porni spre doctor. 

Domnul Grey o văzu venind. Acele buzele prelungi şi talentate 
formară un zâmbet. La bătrânețe, Lizei avea să îi lipsească modul 
în care apropierea ei îl putea face pe un bărbat să își îndrepte ume- 
rii, să înalțe bărbia, ca şi cum şi-ar fi dat silința să îi prezinte cel 
mai înalt și mai bun sine. Îi oferea un simţ delicios al puterii. 

Dar nu dorea să îşi exercite prea tare puterea asupra lui. Nu ar 
fi drept, el era doar un doctor. lar ei chiar îi plăcea îndrăzneala lui; 
Liza nu o putea separa de stăpânirea de sine a lui, care o atrăgea 
atât de mult. 

-Bună seara, domnule Grey! Se opri înaintea lui, rezistând 
impulsului de a-și aranja părul. Micuţei Dolly cea hoțomană 

ii plăcea foarte mult să danseze, iar zbenguiala lor de mai devre- 
me cu siguranță o făcuse să arate ca o sperietoare. Mă temeam că 
nu ne veți onora cu prezența. Mă bucur să vă văd! 

- Doamnă Chudderley. 

Michael schiță o plecăciune, fără să își ia ochii luminoși de la ea. 

În sfârşit, Liza descoperi motivul principal al frumuseții 
ochilor lui: genele îi erau atât de negre, încât arătau de parcă 
erau vopsite. 

-Vă rog să-mi iertați întârzierea, continuă el, dar ochii lui 
transmiteau un mesaj mai fierbinte. Am plecat de acasă la o oră 
rezonabilă, dar am dat peste un accident pe drum și m-am oprit 
să ofer ajutor. 

- Dumnezeule! 

Un bărbat putea fi de ajutor. Un bărbat util! 

- Sper că toată lumea este bine, spuse Liza. 

Vocea ei suna precum a unei fetişcane aiurite. 

-Da - o gleznă scrântită, câteva zgârieturi; nimic mai serios 
de atât. 

Doctorul privi în urma ei și făcu din nou o plecăciune. 

Jane venise lângă ei, iar unul dintre servitori o urmase. Liza 
făcu prezentările, apoi o privi pe Jane cerând ca şampania să fie 
turnată în pahare. 

-Un bazar foarte fastuos, spuse pe un ton neutru domnul 
Grey, apoi clătină din cap, refuzând paharul pe care i-l oferea Jane. 
Nu, mulțumesc, mă voi abține. 

Refuzul lui umbri ușor bucuria Lizei. Era o festivitate, nu-i 
aşa? Şi urma să continue acasă mai târziu. 

-Doamnă Hull, îmi permiţi să ţi-l prezint pe domnul 
Michael Grey? De curând sosit aici din nord, adăugă ea cu un 
zâmbet amuzat. 

Domnul Grey observă acel zâmbet şi i-l întoarse intenționat, 
înainte să privească spre Jane. 

- Încântat, spuse el, dar Liza de-abia auzi replica lui Jane. 

Părinţii ei fuseseră pricepuţi la aceste intimităţi nerostite, 
aceste glume tăcute împărtășite în doi. O durere stranie o stră- 
bătu, singurătate amestecată cu dor. Liza încercă să își păstreze 
zâmbetul pe buze. 

„Nu îl iubeşti“, spuse vocea mamei ei. „Fără dragoste, va fi 
pustiu.“ 

- Domnule Grey, am sentimentul că ne cunoaştem, spuse Jane. 
Chipul dumneavoastră îmi este şocant de familiar. Totuși, nu îmi 
vine în minte nici un Grey. De unde din nord veniți? 

-Din apropierea graniţei cu Scoţia, spuse el. 

-Iar eu vin din York! Aşadar, probabil că avem cunoştinţe comu- 
ne. Vă rog, spuneţi-mi, unde locuieşte familia dumneavoastră? 

- lertaţi-mă, doamnă Hull, dar nu cred că cercurile noastre 
se intersectează, spuse el, apoi îi aruncă Lizei o privire scurtă, 
impenetrabilă. Cu siguranță, nu aş putea uita o cunoştinţă atât 
de minunată. 

Jane își aranjă părul, mulțumită de compliment. 

-Fi bine, eu simt că există o legătură pe undeva. Poate o vom 
descoperi la cină. Am auzit că ne veți însoți? 

Pentru un moment ciudat, conversaţia ajunse într-un punct 
mort. Apoi domnul Grey îi spuse Lizei: 

- Pot să vă vorbesc în privat? 

Uimită, Liza îi permise să o conducă într-un colț al camerei. 
În urma lor răsunau chiote în timp ce erau anunțați câştigătorii 
tombolei. Mâna domnului Grey pe braţul ei, la început ciudat de 
formală, deveni mai blândă; Lizei i se opri respiraţia când îi simţi 
mângâierea furişă a degetelor, dar apoi el se retrase. 

-Din nou, mă văd nevoit să vă rog să mă iertaţi, spuse domnul 
Grey încet. Nu pot veni la cină în această seară. 

Un fior tăios de dezamăgire o lăsă pentru un scurt moment 
fără cuvinte. 

- Dar... de ce nu? O, Dumnezeule, sunase precum o şcolăriţă. 
Vreau să spun că am pregătit un meniu foarte rafinat şi eram... 

eram foarte nerăbdătoare să luăm cina. 

-Ca şi mine, de altfel, spuse el sobru. De fapt, eram... Dom- 
nul Grey îşi drese glasul şi privi în altă direcţie. Ei bine, spuse el. 
Înţelegeți. 

Nu, nu înţelegea deloc. Părea atât de schimbat. Liza îi urmări 
privirea şi descoperi că era îndreptată spre Jane, care, în rochia ei 
albă, radia de tinereţe și de sănătate. Pieptul ei dezgolit ridicase 
sprâncenele câtorva cârcotaşi în ultimele ore... şi provocase in- 
teresul mai mult bărbaţi cu chipurile roşii. Jane le zâmbi veselă, 
apoi ridică întrebător din sprâncene. Ce vă ţine acolo? 

- Este minunată, se auzi Liza spunând. 


72 


Anotimpul pasiunii 


- Poftim? A, da. Domnul Grey părea distras. Un oaspete de-al 
dumneavoastră, presupun? 

- Într-adevăr. 

Deodată, Liza se simţi bătrână şi teribil de conștientă de ținuta 
ci modestă — o rochie simplă din mătase, de culoare gri, cu un de- 
colteu care ar fi făcut mândră o matroană de şaizeci de ani. Dar, 
pentru numele lui Dumnezeu, era un bazar caritabil. Întotdeauna 
considera că se cuvenea să se îmbrace modest la asemenea ocazii, 
pentru a asigura confortul cetățenilor în prezenţa ei. 

-Să înţeleg că a intervenit o chestiune urgentă? 

Dacă acele ultime cuvinte avuseră un ton tăios, Liza nu o regre- 
ta. O chestiune urgentă la ora zece seara, în pastoralul Bosbrea? 

-Mă tem că da. Domnul Grey se încruntă ușor când îi întâlni 
privirea, apoi își schimbă greutatea de pe un picior pe altul, ca un 
băiețel. Desigur, aş dori... 

Liza se luptă din răsputeri să nu lase cuvintele care îi veniră pe 
buze să evadeze. 

„Ai dori să fi ales o altă doamnă pentru un sărut. Una mai 
tânără, poate.“ 

Vocea mamei ei îi răsuna în cap. „Frumuseţea este trecătoare, 
Liza. Ce vei mai avea atunci?“ 

Se îndepărtă cu un pas de el. Doamne, Dumnezeule. Deja veni- 
se timpul acela? Dacă da... 

Nu. Se privise în oglindă astăzi. Ştia foarte bine că nu avea 
motive să se plângă. În timp ce trase aer în piept, incertitudinea 
i se transformă în supărare. Cine era el? Un doctor de provincie. 
Un nimeni. 

- Foarte bine, spuse ea. Vă doresc o seară bună, domnule Grey. 
Cred că au mai rămas câteva milieuri, dacă doriți să sprijiniți mica 
noastră parohie. 

Întorcându-i spatele, trecu pe lângă Jane şi se opri lângă servi- 
tor. Sticla de şampanie era încă pe jumătate plină. Era suficientă, 
cel puţin până ajungea acasă. 


-Este foarte urât din partea domnului Grey. 

- Nu vreau să vorbesc despre asta. 

Liza stătea pe terasă, cu Jane lenevind în dreapta ei, iar 
Mather stând cu stângăcie în cealaltă parte. Deasupra, luna croia 

o alee luminoasă printre norii împrăștiați pe cerul nopții. Briza 
părea să şoptească secrete printre frunzele copacilor. 

-Prea bine, spuse Jane după un moment. Dar eu cred că a 
fost nerecunoscător. A fost o mare onoare pentru el să fie invitat 
la cină! l 

Vocea lui Mather era la fel de formală precum a unui profesor: 

-Poate că s-a îmbolnävit cineva. Nu trebuie să judecăm fără să 
ştim toate informațiile. 

Jane pufni cu îngâmfare. 

-Cred că voi judeca după cum vreau eu! Şi sunt convinsă că 
Liza este de acord cu mine. 

Liza nu avea asemenea intenţii. Mather şi Jane se antipati- 
zau reciproc, iar ea nici nu visa să descurajeze această antipatie: 
Dumnezeu era martor că viața rurală îi oferea destul de puţine 
distracţii. Se întinse după paharul ei, luând o gură de coniac. 
Arsura alcoolului se simțea precum vara în gâtul ei, o vară arză- 
toare într-un climat arid. 

- Ar fi trebuit să călătoresc vara asta, spuse ea. În momentul 
când s-a ținut ultimul bal... 

Nu - cu mult înainte de asta. Cu un an în urmă. Din momen- 
tul în care murise mama ei. 

~Ar fi trebuit să urc la bordul unei nave şi să plec către cel mai 
îndepărtat loc din lume, continuă ea. 

O metodă pentru a economisi bani, de asemenea. Oriunde era 
mai ieftin decât în Anglia. 

-Dar asta ar fi fost imposibil. Mather se întinse spre lampa de 
pe măsuţă. Când o aprinse, ochelarii ei reflectară lumina, două 
flăcări jucând în locul ochilor ei. Nu vă amintiți? Au fost atât de 

multe aranjamente de făcut... 

- Oare China ar fi locul potrivit? întrebă Jane în timp ce ridică 
mâna pentru a-şi studia unghiile sidefate la lumina lămpii. China 
pare foarte departe. 

- Nu ştiu. Liza medită pentru un moment. China nu era tocmai 
pe gustul ei; părea prea rigidă. Am citit că în China oamenii sunt 
devotați ordinii, spuse ea. Au un sistem matematic care ghidează 
chiar şi amplasarea paturilor lor. 

Jane chicoti. 

-Cât de straniu. Trebuie să consulți un matematician înainte 
să te întorci pe partea cealaltă și să sforăi? 

Liza schiță un zâmbet, pentru că Jane încerca să o înveseleas- 
că. Era sarcina cuvenită pentru un oaspete, iar asemenea eforturi 
trebuiau răsplătite, chiar dacă erau eşuate. În plus, nu era întoc- 
mai vina lui Jane că era atât de abătută. 

Briza se înteţi, fluturându-le șalurile. 

- Doamnă, spuse Mather, dându-și propriul şal de pe băr- 
bie, aș vrea să intrați înăuntru cu mine. Aerul acesta nu poate 
fi sănătos... 

-Ce femeie bătrână este secretara ta, spuse Jane. 

-Nu cu mult mai bătrână decât tine, mormăi Mather. 

- Spune-mi, Liza, ai văzut-o vreodată dansând într-o noapte 
cu lună? Sau este mereu prea frig pentru ea? 

Liza, aruncând o privire spre Mather, îşi suprimă un oftat. 
La muncă, fata excela, dar era adevărat că îi lipsea imaginaţia. 
Liza nu o învinovăţea pentru asta, nu tocmai - pentru că bănu- 
ia, din rarele aluzii ale lui Mather, că trecutul fetei nu contribuia 
la un temperament vesel. Cu toate astea, era plătită foarte bine 
acum. Cu siguranţă îşi putea permite să cheltuie puţin din salariu 
pentru a se îngriji. 

Dar poate că acea perspectivă o copleşea, întrucât erau atât de 
multe de făcut pentru a se redresa. Lumina lămpii evidenția șuvițe 
rătăcite de păr roșcat, încreţindu-se în jurul chipului ei pătrățos şi 
palid. Ochelarii ei erau îngrozitori. lar îmbrăcămintea -— o jachetă 
care nu îi venea deloc bine, și căreia încercase să îi dea o formă cu 
ajutorul unei curele care avea o cataramă foarte mare, de forma 
unui papagal - putea fi folosită la o pantomimă despre sufragete!. 
Maxilarul ei sugera încăpățânare: nu avea nici o intenţie să răs- 
pundă provocării lui Jane. 

- Deci? întrebă Liza. Dansezi, Mather? 

Secretara se încruntă la ea. Liza luă o gură de coniac și 
aşteptă. 


' Partizană a mișcării femeilor din Anglia din a doua jumătate a sec. al XIX-lea 
și de la începutul sec. XX, al cărei scop a fost obținerea drepturilor politice pen- 
tru femei. (n.tr.) 

-Cred că dansam când eram mică. Aciditatea din vocea lui 
Mather părea promițătoare. Dar după șaisprezece ore de mun- 
că pentru a promova un bazar caritabil - nu, nu pot să spun că 
mai sunt în stare! 

Ah. Liza scutură din cap. O retragere atât de dezamăgitoare în 
superioritate morală. 

- Bine! Jane se ridică, aruncându-şi șalul indian peste umăr, cu 
un dramatism exersat. Dacă aluzia este că eu nu am fost de ajutor 
astăzi, țin să obiectez. Am prins copilul ăla care fura milieurile, 
nu-i aşa? Cred că şi asta contează câtuşi de puţin! 

Doamne, Dumnezeule, se părea că ipocrizia era contagioasă. 

- Dragele mele, spuse Liza. 

Poate că era prea mult din partea ei să se aştepte să o distreze. 
Jane se afla aici doar de câteva săptămâni, dar parcă trecuseră 
secole. Cum naiba aveau să se împace pentru restul verii? Atât de 
repede după pierderea interesului domnului Grey, perspectiva 
de a rămâne izolată aici o îngrijora. Frumuseţea este trecătoare. 
Nu își putea permite să mai piardă timpul. 

Observă cum coniacul era pe sfârşite, aşa că se întinse după 
clopoțel ca să i se aducă mai mult. „Este suficient, Elizabeth.“ 
Mama ei nu fusese atât de enervantă când trăia. Liza se jucă uşor 
cu mânerul clopoţelului. 

- Poate ar trebui să invit câțiva prieteni în vizită. 

-O idee foarte bună, spuse Mather. 

- Da, nu-i așa? 

Avea să alcătuiască o listă, în care să strecoare şi câțiva burlaci 
eligibili. Desigur, va trebui să îi ademenească într-un fel, din mo- 
ment ce Cornwall era situat în direcția opusă față de majoritatea 
itinerarelor de vară, care, fără nici o excepţie, sfârșeau în nord 
pentru vânătorile din august. 

Ah! Nu voia să se gândească la nord acum. Sună din clopoțel. 

- Pe cine vei invita? întrebă Jane. Îi cunosc? 

- Nu, dragă. 

Dar aveau să îi crească ei şansele de a se împrieteni cu ei — îm- 
prieteni fiind cuvântul cheie. Liza îşi puse în gând să nu uite să 
includă şi câțiva bărbaţi despre care ştia că nu preferă blondele. 
Jane va avea și ea șansa ei, dar fiind atât de tânără, îşi putea per- 
mite să se miște fără grabă. 

-Vom da o petrecere acasă - una cu tematică. Să dureze cel 
puțin o săptămână, ca să merite timpul lor. 

- 0... săptămână? întrebă Mather. Asta ar necesita multe 
pregătiri... 

-Poate două săptămâni, spuse Liza. Un servitor își făcu 
apariţia. Mai adu coniac, ceru ea. 

- Dumnezeule! Chiar şi Jane părea nesigură. Crezi că va vrea 
cineva să stea atât de mult? 

- Desigur că da. Liza strecură puţină asprime în voce în timp ce 
le privi pe cele două femei. Eu sunt gazda, nu-i așa? În plus, le voi 
paranta că se vor distra. 

Mather trase adânc aer în piept, apoi încuviință din cap, 
îndreptându-și umerii. 

-Cu o înştiinţare prealabilă de şase sau şapte săptămâni... 

- Nu. Cel mult o lună. În luna august pielea i se pistruia teribil. 
Era mai bine să țină petrecerea înainte de august. 

-Ce temă vei alege? întrebă Jane. 

Inspirația era atât de simplă, şi totuși atât de genială, încât, 
pentru o clipă, Liza fu convinsă că îi fusese trimisă din cer. 

-Am citit recent o carte despre misticism - ceva ce mi-a fost 
recomandat de vicontesa Sanburne în ultima ei scrisoare. Cred 
că vom avea o temă spirituală. Tot felul de experţi în domeniu. 
Demonstraţii, experimente, prelegeri — iar la sfârşitul petrecerii, 
ne vom decide care practică este cea mai credibilă! 

Jane strâmbă din nas. 

-O adunătură de predicatori! Ai luat-o razna? 

Liza izbucni în râs. 

-Dragă Jane, cât de supărată ești! Nu, dragă, nu mă refer la 
oamenii lui Dumnezeu, mă refer la mistici — clarvăzători şi me- 
diumuri şi aşa mai departe. 

-Asemenea pregătiri pot dura mai mult de o lună, mormăi 
Mather. 

- O, cât de inteligent! Jane ţopăi pe scaunul ei. lar domnul 
Nelson va fi nebun de gelozie pentru că va fi exclus! 

Îi luă Lizei un moment să înțeleagă cuvintele lui Jane. Nello 
era ultima persoană la care se gândea acum. Cât de interesant. 
Se testă pe sine, așa cum cineva şi-ar plimba limba peste o măsea 

cariată. Durerea era încă acolo, dar mult mai redusă. Liza îşi spuse 
că nordicii bădărani erau buni la ceva, la urma urmei. 

- Sentimentele domnului Nelson nu sunt grija mea, spuse ea. 
Aşa cum ale ei nu fuseseră grija lui. Mather, trebuie să începem 
degrabă pregătirile. 

Trebuiau să trimită telegrame; camerele trebuiau aerisite; 
personalul trebuia să meargă la Londra ca să ducă invitațiile. 

- Da, doamnă. Mather se aplecă şi scoase din faldurile volu- 
minoase ale fustei ei îngrozitoare un mic carnețel şi un creion. 
Presupun că vreți să angajaţi și o persoană care comunică cu spi- 
ritele... şi poate o ţigancă, să citească în cărți... 

-Un scriitor spiritist, sugeră Jane. Am văzut o demonstraţie 
foarte înfricoşătoare a acestui talent când mi-am petrecut iarna 
la Bath, în urmă cu doi ani! Îţi jur, Liza, bărbatul nu avea de unde 
să fi știut lucrurile pe care le-a scris! 

-Pe scurt, spuse Mather tăios, varietatea obişnuită de ticăloși 
şi escroci. 

- Spiritişti, o corectă Liza. Ticăloşii, dragele mele, vor fi exclusiv 
pe lista de invitați. 


Capitolul 6 
CES 


Scrisoarea sosi în toiul crizei. Liza stătea în sala de bal, supra- 
veghind aranjarea draperiilor din catifea pe care le comandase 
din Londra. Refuzase comanda de două ori; scrisori lungi şi te- 
legrame zburaseră înainte şi înapoi; iar acum servitorul deschise 
cutiile, dezvăluind — roșu de Burgundia. Catifea de culoarea roşului 
de Burgundia. 

Jane îşi pierdu răsuflarea. 

- Îngrozitor! 

-Mie mi se pare roşu, comentă Mather. 

— Roșu! Tu numeşti asta roșu! 

-Eu o numesc prostie, spuse calm Liza. Chiar trebuie să ținem 
o prelegere publică despre definiția exactă a diverselor culori? 

-Cred că ar trebui să ținem un priveghi pentru Madame Huse! 
Jane bătu din picior. Ai spus stacojiu — stacojiu sau roşu aprins, 
precum sângele proaspăt! Nu roşu de bordel! Arată... 

- Sinistru, încheie Liza. Roşul avea o nuanţă prea distinctă de 
violet. Dar acum nu mai era timp să ceară un alt schimb, aşa că 
lumina va trebui ajustată. Lămpi franțuzeşti și sfeșnice. Nu voi 
mai apela la Madame în viitor. 

Apelase la Madame doar pentru că negustorul ei obișnuit îi 
trimitea cele mai agresive cereri de plată. 

-0... Jane se încruntă, privind în jur. Lămpile franțuzeşti s-ar 
putea să meargă, dar într-un spaţiu de dimensiunea asta... 

Liza înţelese ceea ce voia să spună. Încăperea era destul de 
mare cât să cuprindă două sute de oameni, fără să se calce pe pi- 
cioare. Dacă le cerea servitorilor să ajusteze lămpile ia fel de des 
pe cât era nevoie să împiedice ceara chiar și uneia singure să se 
scurgă, nu ar avea timp nici să respire, darămite să aducă alte rân- 
duri de șampanie. De asemenea, nu era timpul ca ea să înceapă 
să economisească? 

- Lămpi cu gaz, atunci, spuse ea oftând. Dar mă tem că nu vor 
fi la fel de ambientale. 

Decizând asupra lămpilor, deschise scrisoarea pe care i-o 
adusese Ronson. 

Dacă i-ar fi anticipat conținutul, ar fi citit-o în privat. 

Sângele i se scurse din obraji într-o clipită ameţitoare. Se în- 
tinse orbeşte după brațul lui Mather, neputând să își ia ochii de 
pe hârtie. 

-Ce s-a întâmplat? 

Jane îi sprijini celălalt braț. Liza nu putea exprima în cuvinte 
cât de recunoscătoare era pentru sprijinul dublu, care păru deo- 
dată să fie singurul lucru care o mai ţinea în picioare. 

- Domnul Nelson și-a anunţat logodna. 

Liza îşi drese glasul. Probabil că făcuse cererea în căsătorie 
chiar când se întorsese în oraș. Sau... poate că deja o ceruse îna- 
inte de vizita lui aici, caz în care... plănuise de la bun început să 
o lase cu buza umflată. Problemele ei financiare nu aveau nici o 
legătură. Pur şi simplu nu o dorise pe ea. 

-A! 


79 


ae e E pi i pt aa să d iii A cit 3 


Meredith Duran ~ 


Jane o îmbrăţişă, dar mirosul de apă de trandafir şi lavandă 
deveni brusc sufocant, de nesuportat. 

Nepăsându-i de grosolănia gestului, Liza o împinse la o parte 
pe prietena ei. 

-Nu pot — iartă-mă, trebuie să fiu puțin singură. 

Strângând scrisoarea la piept, traversă sala de bal, trecând pe 
lângă doi servitori care derulau încă o fâșie din oribila catifea, ajun- 
gând în galerie și ieşind pe ușile duble în aerul amiezii cenușii. 

Uşoara umiditate a aerului proaspăt şi blând fu ca o palmă care 
o ajută să îşi revină în simțţiri. Încetini goana nebunească, paşii fi- 
indu-i nesiguri pe pietrișul de pe alee. O gură de aer curat îi aduse 
gustul şi mireasma mării, al apei sărate şi al creaturilor marine. 
Deşi cerul era acoperit de nori, era o zi luminoasă, de o strălucire 
calmă, care ar fi putut fi cauza lacrimilor ce începură brusc să îi 
inunde ochii. 

Trase aer în piept, despături scrisoarea și o citi din nou: 


Trebuie să îţi împărtăşesc logodna domnului Nelson cu dom- 
nişoara Lister. Oare mi-o vei lua în nume de rău dacă mărturi- 
sesc că sunt uşurată? El nu ti-a recunoscut niciodată valoarea, 
Lizzie, nici nu a meritat vreo clipă de atenţie din partea ta. 
Să îi urez fericire domnişoarei Lister ar fi ca şi cum aş vrea ca 
luna să poarte un lanţ, pentru că ştiu că nu se va întâmpla nici- 
odată. Biata fată! Sunt atât de recunoscătoare că tu nu ai căzut 
în capcană, căsătorindu-te cu el. 


Domnișoara Lister. Liza nu putea uita acel nume. Nu contează. 
Ea nu îl voia pe Nello! Nimeni nu ar trebui să îl vrea pe acel fanfa- 
ron laş și mincinos! Mereu pus pe ceartă, mereu nemulțumit... 

Se întoarse şi făcu un pas spre casă, când îi veni ideea nebu- 
nească de a-i scrie fetei, de a o avertiza: 


Nu te va iubi niciodată. Dacă pe mine nu m-a putut iubi 
după toată răbdarea cu care i-am îndurat prostul comporta- 
ment, după toate dățile când l-am iertat pentru modul grosolan 
în care s-a purtat cu mine, după toată toleranta pe care i-am 
arătat-o când am aflat de trădările lui, atunci nu te va iubi în 
vecii vecilor. 

Dar ce mesaj nemilos! Şi mai rău - dacă nu era adevărat? Dacă 
Nello chiar se îndrăgostise de fata aceasta? Dacă putea fi un băr- 
bat cinstit, onorabil și iubitor - cu altcineva? 

„Dacă tu, pur şi simplu, nu poţi fi iubită?“ 

Mototoli hârtia şi porni orbeşte în josul aleii, scoicile zdrobite 
și pietrișul străpungând tălpile subțiri ale pantofilor ei de casă. 
Durerea îi făcea bine. Păşi mai apăsat pentru a o simți și mai in- 
tens. Unii oameni o numeau cea mai frumoasă femeie din Anglia. 
Ea își spunea că este cea mai proastă. Ce erau cuvintele fără fapte 
care să le întărească? De ce își pusese inima în joc pe baza cuvin- 
telor lui? 

Liza ridică privirea spre lac, ascuns vederii de copaci. O bri- 
ză legănă vârfurile ramurilor, ridicându-le spre cer, iar ea simți, 
oarecum şocată, nemărginimea lumii: oceanul ca o vastă gură 
deschisă, la vreo douăzeci de kilometri spre est; și distanța impo- 
sibilă şi nesfârşită spre cerul de deasupra, a pământului şi mării 
care înconjura globul; şi spaţiul gol de dincolo de el, un vid straniu 
în care erau împrăștiate stele. 

Cât de mică era ea, stând acolo. Nimic mai mult decât un 
grăunte. Tot tumultul din pieptul ei era echivalent cu mișcarea 
următoarei pietricele lovite de pasul ei. 

Oricum, ce era dragostea? Tăcută și efemeră precum o sufla- 
re. Peisajul acesta din jur, care fusese martorul liniștii sufletești 
a părinţilor ei în timpul scurtei lor vieţi, avea să supraviețuiască 
mai mult decât toată lumea pe care o cunoşteau ei, şi decât copiii 
lor şi copiii strănepoţilor lor. De ce să te agăţi de dragoste? Era 
ceva bun de care să te prinzi în mijlocul torentului, dar toată lu- 
mea cădea în râu în cele din urmă. Purtaţi de curent, erau uitaţi cu 
timpul. De ce să goneşti spre suferinţă, să tânjeşti după așa ceva? 
De ce să te deranjezi? Mai bine să cauţi confortul decât să pariezi 
pe un vis pentru care suferința era cea mai probabilă recompensă. 
Erau inutil să găsești ceva de care să te prinzi. lar ea oricum nu 
avea să găsească aşa ceva. 

Liza trase adânc aer în piept. Foarte bine. Să fie practică avea 
să devină scopul ei de acum înainte. Nu va mai fi niciodată proas- 
tă. Își jură asta: o terminase cu dragostea. 

Mototoli scrisoarea. Nici măcar nu merita să o ardă. 

Stând în mijlocul drumului prăfuit, lângă oficiul poștal, Mi- 
chael citi din nou cuvintele. 


Secretarul lordului Marwick nu are nici un comentariu 
oficial, dar a confirmat că a fost desemnat un director interimar 
pentru a implementa un program atipic de reformă la spitalul 
Ducesa de Marwick. Cât despre fostul director, fratele domniei 
sale, nu se aude nici o veste... 


Michael trase adânc aer în piept. Ziarul era vechi de o jumătate 
de zi, trimis de la Londra cu trenul de dimineaţă. Dumnezeu știa 
cu ce vești avea să vină curierul din ziua următoare. Nu își putea 
explica de ce Peter Halsted, mâna lui dreaptă de la spital, nu îi 
scrisese nimic să îl avertizeze în această privință. Halsted era sin- 
gurul care ştia unde se află. Până acum, fusese un corespondent 
fidel, care îl asigura constant că totul avea să fie bine. Dar ieri nu 
îi scrisese deloc. 

Un orar uriaș era lipit pe fereastra oficiului poștal. Michael 
se trezi holbându-se la programul trenurilor. Gara era la o oră 
distanță spre nord. Ar putea ajunge în Londra până la miezul 
nopţii. Să meargă direct la apartamentul lui Halsted. Alastair nu 
trebuia să afle. 

Doar dacă Alastair nu reuşise cumva să îl atragă pe Halsted în 
treaba asta. 

„Ai fi surprins de câte pot să fac.“ Alastair deja dovedise 
asta, întrucât, în ciuda clauzelor din testamentul tatălui lor, 
conturile bancare ale lui Michael erau goale. Putea doar să își 
închipuie ce le spusese Alastair bancherilor. De fapt, îşi putea 
închipui prea bine. „Ce poate să facă? Să mă cheme la tribunal? 
Cu ce bani? Ştiţi de ai cui bani depinde banca voastră pentru a 
avea succes.“ 

Dacă Alastair putea intimida asemenea oameni ca să facă așa 
cum voia el, de ce s-ar dovedi imun Halsted, un biet funcționar 
cu trei copii şi al patrulea pe drum? Poate că nici nu fusese nevo- 
ie de ameninţări. O sută de lire în plus ar fi o mică avere pentru 
Halsted, şi lipsa ei de-abia s-ar simţi în buzunarul lui Alastair. 

Michael încercă să îşi potolească gândurile. Spitalul rămâ- 
nea deschis. Acest director interimar probabil că nici nu exista. 

Era un şiretlic, o născocire gândită de Alastair pentru a-l scoate pe 
Michael din ascunzătoare. Ei bine, nu va funcţiona. Să fie al naibii 
dacă avea să îi cedeze atât de uşor victoria fratelui său! 

- ... trebuie să insist. Nu poţi fi văzută în asemenea zdrenţe! 

Vocea familiară îi întinse şi mai tare nervii. Se întoarse pentru 
a o vedea pe doamna Chudderley venind direct în direcţia lui. 

Nu îl văzuse până atunci; era evident din modul în care 
chipul ei adoptă o mască de amabilitate lipsită de expresie. 
Însoţitoarea ei — servitoarea roşcată — nu se deranja cu aseme- 
nea eforturi, aruncându-i o încruntare sinceră de antipatie. 

Doamnele vorbeau cu servitoarele lor, desigur. Comportamen- 
tul lui de la bazar îi pătase numele în Havilland Hall. 

- Doamnă Chudderley, spuse el. Bună dimineaţa. 

-Domnule Grey. Femeia își ținea singură umbrela de soare as- 
tăzi, confecționată din mătase trandafirie, tivită cu galben, din 
nou asortându-se cu rochia ei. În timp ce o răsucea, ciucurii de 
culoarea lămâii tremurau. Ce... 

Zâmbetul i se schimonosi, transformându-se în ceva mai tă- 
ios, abținându-se în mod intenționat de la a declara întâlnirea 
o plăcere. 

-Ce ocazie, sugeră el — o încercare de a fi amuzant, care eşuă în 
timp ce tăcerea se așternu între ei. 

Michael oftă. Distrusese invitaţia la cină, dar blestemata 
insistenţă a oaspetelui ei, cum că se cunoșteau, îl luase pe nepre- 
gătite. Nu o recunoştea pe doamna Hull, dar era posibil să se fi 
întâlnit undeva - şi dacă aşa era, nu avea nici un interes în a-i 
oferi oportunitatea de a-l interoga sau de a-și scotoci memoria 
în timp ce îl studia în voie. 

Michael privi în urma ei. 

- Doamna Hull nu vă însoţeşte? 

Doamna Chudderley miji privirea. 

- Nu, nu m-a însoțit. Şi presupun că întâlnirea noastră poate fi 
catalogată drept o ocazie, după cum spuneți dumneavoastră. Dar, 
dacă preferați, am putea să o numim o întâmplare şi să ne vedem 
de drum fără vreun comentariu. 

Ei bine, asta chiar era o replică tăioasă. Şi înviorătoare, în mod 
ciudat, după minutele îndelungate pe care le petrecuse gândin- 
du-se la manipulările fratelui său. 

-Poate dacă mi-aş cere din nou scuze pentru absenţa de la cină, 
spuse el, am putea transforma întâmplarea într-un eveniment. 

-Acestea sunt cuvinte diferite, cu înțelesuri specifice, spu- 
se roşcata tăios. Ca să fiu mai exactă, aş numi asta o întâlnire 
întâmplătoare. 

-Ați cunoscut-o pe domnișoara Mather? întrebă doamna 
Chudderley. Modul indiferent în care ridica din umeri îl făcu să se 
gândească la o felină care se întindea şi se pregătea de atac. Secre- 
tara mea și o adevărată expertă în arta conversaţiei. 

Acea glumă părea adresată domnișoarei Mather însăşi, care 
ridică din sprâncene. 

-Cred cu tărie în semnificația specifică a diverselor cuvinte, 
zise ea afectată. Este o calitate apreciată la o secretară, așa am 
auzit. A, acela este ziarul de dimineață? Doamnă, vă întrebaţi... 

- Da, așa este. 

Doamna Chudderley ridică din sprâncene și întinse o mână 
acoperită de mănușă. Michael își dădu cu întârziere seama că tre- 
buia să i-l dea. O făcu, conştient şi supărat pe faptul că nu se de- 
ranjase să împăturească ziarul. Strânsese atât de tare pagina încât 
degetului lui mare lăsase pete de cerneală pe margini. 

Din păcate pentru el, doamna Chudderley era curioasă ca o 
pisică: ochii ei ageri se fixară pe această dovadă a interesului lui. 

- Bârfă medicală, spuse ea. Dumnezeule, nu știam că există 
asemenea lucru! 

Michael luă înapoi ziarul înainte ca ea să poată citi mai 
departe. 

- Da, spuse el, împăturindu-l, noi, doctorii, ne amuzăm cum 
putem. Presupun că dumneavoastră căutaţi secţiunea Societate? 

-Poate căutam un articol militar, zise ea. Poate că strategiile 
noastre regale mă țin trează noaptea. 

El râse. Da, ea ridica sarcasmul la rang de artă. 

-Sunt convins, spuse el. Cred că prima secțiune vă va mul- 
tumi, atunci. 

-De fapt, ultima secţiune este ceea ce o interesează, spuse 
domnişoara Mather, doar pentru ca apoi să închidă destul de 
brusc gura, în urma privirii tăioase pe care i-o aruncă stăpâna ei. 

- Atunci, probabil căutaţi un anunţ. Michael răsfoi ziarul până 
ajunse la pagina respectivă. Naşteri, morţi - a, și următoarea pa- 
pină: un bal public în onoarea reginei... 

-Eu nu particip la baluri publice, spuse cu răceală doamna 
Chudderley. 

Scuturând ziarul, Michael îi studie linia serioasă a gurii. 

-Veşti despre o logodnă, atunci? 

Tăcere. Doamna Chudderley aruncă încă o privire fulgerătoare 
spre secretara ei. 

Oh, acum el se distra. 

- Dumnezeule! Să nu îmi spuneţi că unul dintre numeroșii 
dumneavoastră admiratori şi-a îndreptat atenţia în altă parte. 
Acum, asta — şi cred că şi domnişoara Mather va fi de acord — ar fi 
un eveniment. 

- Sunteţi foarte nepoliticos, spuse cu fermitate domnișoara 
Mather. 

Michael o privi uimit — la fel şi domnişoara Chudderley. Fata se 
îmbujoră aşa cum numai o roșcată putea să o facă, în mod violent, 
toţi pistruii ei întunecându-se. 

- Bine, bombăni ea, apoi își frecă bărbia pătrățoasă. Poate ar 
trebui să plec... 

- Da, du-te, spuse doamna Chudderley. Şi nu te întoarce până 
nu găsești ceva acceptabil de purtat împreună cu modista. 

Lui Michael îi trecuse prin cap că fata era îmbrăcată ciudat. 
O bunică de optzeci de ani ar fi făcut materialul acela să 
pară învechit. 

-Ceva indecent, spuse domnişoara Mather. Da, mi-aţi spus. 

- Haide, n-am spus indecent... 

Secretara plecă, lăsându-i pe amândoi încruntându-se, mai în- 
tâi la silueta ei care se îndepărta, apoi unul la celălalt. 

Aproape imediat, doamna Chudderley își feri privirea de a lui. 
Se îmbujorase, iar lumina ce pătrundea prin umbrela ei din mă- 
tase adăuga o nuanță şi mai intensă strălucirii rozalii din obrajii 
ei. Nici măcar cea mai stilată gazdă franțuzoaică nu ar fi găsit un 
cusur rochiei ei, o creație din mătase galbenă, de culoarea lămâii, 
care aluneca pe formele ei ca o mână iubitoare. 

Michael își trecu greutatea de pe un picior pe celălalt. Rare- 
ori se simțea atât de stingherit în prezenţa unei femei, mai ales 

în prezența uneia pe care ar fi preferat să o sărute. Pentru că, da, 
după ce o văzu, dură doar o secundă să își amintească de ce își 
dorise să ia cina cu doamna Chudderley în primul rând, după o 
săptămână în care încercase să nu se gândească la ea. lubea fe- 
meile spirituale. 

-Îmi voi lua și eu un ziar, spuse ea, întorcându-se pe călcâie. 

- Nu, așteptați. Secretara avea dreptate; era un bădăran. Scoa- 
se secțiunea despre spital din ziar și i-l dădu ei. Mă tem că l-am 
cumpărat pe ultimul. 

Ea se opri, apoi se întoarse spre el, încetineala mișcărilor ei 
conferindu-le un aer răutăcios. Când luă ziarul oferit ca pe o 
ofrandă de pace, nu îl privi în ochi. 

Asta îi scufundă și mai mult corăbiile lui Michael. Făcuse mul- 
te stângăcii la vremea lui, dar niciodată înainte nu făcuse o femeie 
să ezite să îl privească în ochi - cu excepția surprizelor plăcute și 
neașteptate, iar situaţia de acum cu siguranță nu putea fi catalo- 
gată astfel. 

- În legătură cu bazarul, spuse el. Îmi pare extrem de rău că 
mi-am încălcat cuvântul. 

-Ați mai spus asta. Așadar, îl cunoaşteţi pe ducele de 
Marwick? 

Michael aproape că se sufocă cu propriile cuvinte. 

-Ah - de ce întrebaţi? 

- Spitalul din bârfele alea medicale. Răsfoi ziarul, scuturând 
paginile. El este binefăcătorul acelui spital. Este hobby-ul fratelui 
său, să știți. 

Hobby? 

-Ce mod interesant de a spune, zise el. Din câte am înţeles, au 
făcut progrese mari în prevenirea infecțiilor. 

Michael ar fi trebuit să primească un premiu pentru stăpânire 
pentru că nu începuse să îi citeze din statistici. 

- Adevărat? 

Tonul ei neîncrezător îi zgândări orgoliul. 

- Da. De ce vă surprinde? 

Doamna Chudderley ridică din umeri. 

~ Recunosc, nu cred că și-l imaginează cineva pe fratele domni- 
ei sale ca fiind un vizionar în ale medicinei. Dar poate că angajea- 
ză un personal foarte bun. 

Ce naiba? Femeia îl făcea să pară un amator! 

- Îl cunoaşteţi pe fratele ducelui? 

Ea clipi. 

- Nu-mi amintesc dacă ne-am întâlnit. Dar am auzit despre 
cl. Zâmbetul ei slab, ca şi cuvintele, erau pline de condescen- 
denţă. Londra este un loc mic, domnule Grey, pentru cei din 
cercurile mele. 

- A, îmi pot închipui, zise el. Cu siguranță el nu auzise despre 
ea. lar reputaţia lordului Michael nu îl recomandă ca doctor? Asta 
vreți să spuneţi? 

Tonul lui tăios păru să o amuze. Zâmbetul femeii se lărgi. 

-Mă rog. Presupun că, dacă o doamnă are nevoie de atenții... 
particulare, ar fi bărbatul potrivit pentru asta. 

Dumnezeule! Aveau să îl lase vreodată să uite acea singură 
judecată greșită? „leşi pe uşa din faţă“, spusese Lady Heverley. 
„De-abia s-a luminat. Cine să fie afară ca să te vadă?“ 

-Nu ştiam asta. Suna precum un cârcotaş băţos de optzeci de 
ani, dar un bărbat nu auzea în fiecare zi cum era bârfit ca fiind 
un dezmățat. 

-Mă bucur că v-am putut lumina. Doamna Chudderley își în- 
toarse atenţia asupra ziarului. Dar îi recunosc un merit: spitalul 
are un ambient destul de plăcut. Plin de lumină. Poate că asta 
ajută cu... infecțiile şi altele. 

Acum Michael se simți uşor amețţit. 

- L-aţi vizitat? 

-Am mers la deschidere acum cinci ani. Ducele a găzduit o se- 
rată în rotondă. 

- Eu... trebuie să fi fost minunat. 

Fusese un coşmar. Să aibă întreg spitalul pregătit de deschi- 
dere, doar ca apoi să aştepte săptămâni întregi începerea sezo- 
nului social, totul pentru ca Margaret să îşi poată găzdui mai 
întâi petrecerea... 

- A fost acceptabil, spuse doamna Chudderley trecând la ur- 
mătoarea pagină. Acum dădea un adevărat spectacol după modul 
în care studia ziarul. N-am stat mai mult de un sfert de oră, con- 
tinuă ea. Decoraţiunile erau sărăcăcioase, șampania era ieftină, 
iar oaspeţii mă tem că nu erau suficient de pretenţioşi pentru 

a-mi atrage atenția. Dar, da, presupun că dumneavoastră vi s-ar fi 
părut minunat. 

Michael se abținu să nu râdă, pentru că ea nu își putea închi- 
pui cât de mult părerea ei se potrivea cu a lui — și, la urma urmei, 
femeia încerca să îl insulte. Iar după bazar, el presupuse că îi dato- 
ra satisfacția de a crede că reușise. 

- Într-adevăr, spuse Michael. Fără îndoială, aveţi dreptate. 

Măcar de-ar fi cunoscut-o atunci. Ar fi putut petrece timpul 
împreună, plângându-se unul altuia. După aceea, i-ar fi putut 
arăta şi cât de bine le trata pe doamnele care aveau nevoie de 
atenţi... particulare. 

Replica lui nu o mulțumi. Doamna Chudderley ridică privirea 
şi se încruntă la el. Michael presupuse că ar fi trebuit să pară puţin 
mai supărat. 

— Adică, sunt convins că aş fi fost copleșit de eveniment, spuse 
el. Această mascaradă deja îi afecta demnitatea. 

Doamna Chudderley își reîntoarse privirea asupra ziarului. 

- Da, mă rog. Presupun că nu v-aţi fi simţit confortabil în 
prezența unor asemenea oameni. 

-Credeam că ați spus că nu era o companie selectă. 

Ea ridică din nou privirea. 

-Prin selectă nu mă refer la origini, domnule. Mă refer la 
inteligență şi bun-simt, zise ea și zâmbi. 

Orice rețetă complexă îi produsese acel zâmbet, făcuse o trea- 
bă minunată, amintindu-i lui Michael că el juca rolul unui bărbat 
mult prea nesemnificativ pentru a merita atenţia ei. Şi, pentru 
prima dată, se simți iritat de acest lucru. 

Îşi dorea ca scuzele să îi fie luate în serios. Voia, îşi dădu el 
seama, o altă șansă de a lua cina cu ea. Viaţa de provincie era plic- 
tisitoare. Şi ce dacă Jane Hull l-ar recunoaşte? El nu ar fi prea bu- 

curos — dar dacă ea reușea să îi dezvăluie identitatea, Michael s-ar 
desfăta apoi cu expresia de pe chipul doamnei Chudderley. „Cred 
că aţi auzit despre mine“, ar adăuga el. 

-Ați căzut pe gânduri? întrebă ea pe un ton suav. Pot să repet 
comentariul. 

-Nu este nevoie, spuse el. Cred că tocmai mi-ați insultat origi- 
nile. Am dreptate? 

- Da, întocmai. 

Doamna Chudderley trecu la următoarea pagină. Orice ar fi 
citit acolo o făcu să încremenească. 

-Ați găsit anunţul pe care îl căutaţi? întrebă el. 

Ochii ei îi întâlniră pe ai lui, apoi priviră peste umărul său și se 
întoarseră asupra paginii. 

- Da, spuse ea. Strângea hârtia atât de tare între degete, încât 
i se albiseră. 

Poate că speculația lui despre un fost iubit nu fusese atât de 
departe de adevăr. 

- Sunteţi bine? 

- A, foarte bine. 

Împături ziarul şi îl puse sub braţ. Într-adevăr, anunţul nu era 
despre o logodnă, ci despre un deces: decesul unei plimbări, asa- 
sinul fiind un nordic. 

Dumnezeule, era splendidă când era supărată. Dacă ar fi avut 
o sabie în mână, Michael ar sângera chiar în acest moment. 

-Iar acum se pare că întâlnirea noastră s-a transformat într-o 
dispută. Vă cedez victoria, doamnă. 

Pentru un moment scurt, gura ei păru să tremure — dar apoi se 
curbă într-un zâmbet luminos şi aprig. 

-Nu cred că cineva poate ceda ceva ce deja a pierdut, spuse 
ea. Dar nu vă descurajați; vă puteţi plânge de grosolănia mea di- 
seară, la tavernă. Asiguraţi-vă că le spuneţi că nu v-am salutat de 
rămas-bun, domnule. 

Doamna Chudderley ridică bărbia semeaţă și trecu pe lângă el. 
Michael se întoarse pentru a o privi îndepărtându-se. Nu era doar 
în imaginația lui: umerii ei se moleşiseră, parcă devenind abătuți. 
Ce văzuse în ziar de o descurajase? 

La naiba! Michael trebuia să facă rost de un alt exemplar al 
acelui ziar. 


Capitolul 7 
SES 


Ciocănitul se auzi în toiul nopţii. Liza deschise ochii, apoi gemu 
din pricina junghiului de durere care îi străpunse capul. Prea mult 
vin la cină. 

Ciocănitul se auzi din nou în ușa laterală. 

Covorul era rece sub tălpile ei desculțe. Mâna îi cotrobăi îi cău- 
tarea clanţei. În urma ei, din budoar, se auzi un foşnet în timp ce 
servitoarea ei, Hanson, se trezi. Liza deschise ușa. 

Mather stătea în pragul ușii, chipul fiindu-i palid în lumina 
lumânării pe care o avea cu ea. 

- Doamnă, iertați-mă că v-am trezit. 

Ceasul de pe coridor arăta trei şi jumătate, iar Mather era 
îmbrăcată. Teama o copleşi pe Liza ca un duş rece ca gheața. 

-Ce este? Ce s-a întâmplat? 

-A venit un băiat - John Broward. Spune că aţi vrea să ştiţi că 
mătușa lui este încă în travaliu. 

Respirația i se tăie. 

- Poftim? 

Mary simţise primele convulsii în urmă cu aproape două zile! 

Chipul lui Mather era sumbru. 

-Se pare că a cerut să vă vadă. 

Liza își simţi inima ca prinsă într-o menghină din pricina 
semnificației acelui gest. Prietenia ei cu familia Broward nu ajun- 
sese niciodată la asemenea intimitate; în mod normal, ea nu avea 
ce căuta în casa lor într-un astfel de moment. Dar dacă Mary 
Broward se temea de ce era mai rău, atunci bineînțeles că ar fi 
vrut să vorbească cu binefăcătoarea familiei. Mary se gândea în- 
totdeauna la binele copiilor ei... 

Liza se întoarse spre servitoarea ei, care stătea cu gura căscată, 
ca o idioată. 

- Hanson, îmbracă-mă repede. Pune să înşeueze un cal, îi zise 
ea peste umăr lui Mather. Va fi mai rapid aşa. 

- Deja am dat ordinul, spuse Mather. 


Nu din nou. Totul era prea familiar. Călătoria prin întunericul 
nopții. Inima bubuindu-i cu teamă. Își aminti cum se urcase în 
tren la St. Pancras, cotrobăind orbește după biletul ei, şi privirea 
înțelegătoare a conductorului. Atunci ajunsese prea târziu. Mama 
ei deja murise. Iar acum... 

Păși în micul dormitor al familiei Broward. Aerul era greoi, mi- 
rosind a sudoare și a sânge. Mary zăcea pe o grămadă de cearșafuri 

mototolite. Pânza care îi acoperea talia și picioarele îl ascundea pe 
doctorul care o examina. 

Această pudicitate prefăcută îi atrase atenţia Lizei. Un val 
neașteptat de furie o inundă. Nici ea nu îl înţelegea, dar se simțea 
mai bine, mult mai bine așa, decât cu sentimentul de teamă. 

-De ce nu am fost informată înainte de asta? întrebă ea. 

Prea tăios, prea tare. Capetele se întoarseră spre ea. 

Apoi își dădu seama că micuța încăpere era aglomerată. Soţul 
lui Mary era îngenuncheat lângă capul ei, cu ochii închiși şi mâi- 
nile împreunate, murmurând o rugăciune. Iar domnul Morris... 
bătrânul doctor stătea lângă fereastră, trăgând adânc în piept ae- 
rul care intra prin geamul deschis. 

- Doamnă Chudderley, spuse el, evident tulburat. Bărbatul de 
sub cearșaf, bărbatul care o îngrijea pe Mary, se îndreptă de spate 
şi se dovedi a fi domnul Grey. 

Liza nu îl mai văzuse de o săptămână. Jignirea lui părea neîn- 
semnată acum. Doar priceperea lui conta. 

- Cum se simte? întrebă ea. O puteţi ajuta? 

Domnul Grey avea cearcăne întunecate și o privi doar pentru o 
secundă, înainte ca gemetele lui Mary să îi atragă din nou atenția 
asupra ei. 

-Ar trebui să plecaţi, îi spuse el. 

-Ar trebui să luaţi cearşaful ăla ridicol de pe ea, spuse Liza. 
Să vedeţi ce faceţi! 

- Doamnă Chudderley, începu domnul Morris cu asprime, dar 
Grey i-o reteză. 

- Da, spuse el cu răceală. Așa ar trebui. Cred că o voi face, 
doamnă, de îndată ce veți părăsi camera. 

- Doamna Broward a dat instrucţiuni foarte specifice, izbucni 
domnul Morris. A vrut să îi fie respectată intimitatea. 

Liza nu înţelegea privirea sumbră pe care Grey i-o aruncă lui 
Morris, dar linişti ceva în interiorul ei. Doctorul avea să renunțe 
la cearșaf. 

-Voi aştepta afară, spuse ea, şi ieși în micul coridor, unde 
așteptau ceilalți membri ai familiei. 

Genunchii îi tremurau. Recunoscătoare, luă scaunul pe care 
unul dintre fii îl eliberă pentru ea. Paul Broward, venit acasă de 
la şcoală. Băiatul făcu o mică plecăciune, căreia ea îi răspunse 

încuviințând din cap. „Îl învaţă bunele maniere la Harrington“, 
gândi ea absentă. Contabilii ei încercaseră să o convingă să 
renunțe la asemenea cheltuieli. Ticăloșii! 

Nici un sunet nu se auzea din dormitor. Tăcerea din hol apăsa 
ca o greutatea imensă pe umerii ei. Daniel Broward, puştiul de 
nouă ani, veșnic murdar, îi cuprinse încheietura cu o mână mică 
şi transpirată. 

-Mama este bine? Aţi văzut-o? 

Liza îl privi prin întuneric. Podeaua din lemn scârțâi în timp 
ce cineva cobora scările. Nu mai fusese niciodată în această parte 
a casei. Le era rudă, darnu o prietenă adevărată. Pentru ea exista 
doar salonul şi cele mai bune tacâmuri, și cel mai bun ceai pe care 
îl aveau. Familie, dar nu familie adevărată. 

- Da, spuse ea, va fi bine, dar vocea îi era sugrumată, iar băiatul 
simți incertitudinea ei. 

Mâna îi alunecă de pe a ei, încleștându-se în pumn, pe care şi-l 
băgă în gură. Domnișoara Broward, suspinând îndurerată, îl luă 
în braţe şi îl ținu pe genunchii ei. 

Aici era dragoste. Privindu-i, Liza se simți copleşită de durere. 
Ce alinare putea găsi în faptele crude ale vieții? Făcu o grimasă. 
Era prea devreme pentru această deznădejde. Deloc necesară. 
Furia ei se întoarse brusc împotriva sa. 

-Doamna Broward va fi bine, spuse ea. Aici era fermitatea 
de care avea nevoie, în vocea ei de acum. Doi doctori o îngrijesc. 
Va fi bine, Daniel. 

- Mulţumesc că aţi venit, spuse domnişoara Broward. Părea 
răgușită, de parcă ar fi ţipat. 

- Dacă aş fi ştiut, aş fi venit mai devreme. 

- Desigur. N-am vrut să vă deranjăm. Apoi ea a cerut să vă 
vadă, dar... 

Liza închise ochii. Durerea din capul ei se simțea precum o do- 
vadă intolerabilă a propriei josnicii. Astă-seară stătuse în salon, 
plănuind o petrecere, bând şi toastând cu Jane pentru toate pros- 
tiile. Între timp, Mary zăcuse în acel pat, suferind... 

O voce ridicată răsună prin perete, cuvintele fiind înăbușite, 
dar dispoziţia lor era clară. În dormitor, bărbaţii se certau. 

Liza își drese glasul: 

-Am crezut că va fi bine. 

Luni, la piață, Mary simţise primele dureri. Dar păruse atât de 
calmă. Născuse deja şase copii. Nu avusese niciodată probleme cu 
vreo naștere. 

- Da, spuse domnișoara Broward, apoi tăcu. 

Uşa se deschise brusc. Domnul Broward ieși împleticindu-se. 

- Nu pot să privesc asta, spuse el, ştergându-şi lacrimile de pe 
obraji. Nu pot. lertaţi-mă. 

În urma lui, apăru domnul Morris. 

-Doamnă Chudderley, spuse el sobru. Aş vrea să vorbesc cu 
dumneavoastră, vă rog. 


Domnul Grey îşi scotea instrumentele pe lada de lângă piciorul 
patului. Cu o agresivitate neobişnuită, domnul Morris o împinse 
spre el. 

- Spuneţi-i ce aveți de gând să faceţi. Dacă domnul Broward nu 
are curaj să își apere soţia, ea o va face! 

Liza aruncă o privire confuză spre pat. 

- Despre ce e vorba? Mary zăcea destul de nemișcată, singurul 
semn de viață fiindu-i genele care tremurau ușor și luciul subțire 
de transpiraţie care îi acoperea pielea. Dumnezeule, este... 

- Nu, spuse domnul Grey. Morris i-a administrat o cantitate 
mică de cloroform ca să îi aline durerea. Nu va dura mult. 

Ochii Lizei căzură pe bisturiul din mâna lui. Domnul Grey îl 
scufundă într-un vas mic cu un lichid care clocotea. Putea exista 
un singur motiv pentru un asemenea cuțit. 

— Vreți să... 

El ridică privirea. Ochii lui luminoși păreau să o evalueze. 

-Copilul este blocat prea sus, în pelvis, spuse el. Operația este 
singura opţiune. 

- O craniotomie este soluția evidentă! izbucni Morris. 

Liza îl privi când pe unul, când pe celălalt. 

-Ce este asta? 

- O procedură care i-ar salva viața doamnei Broward, spuse 
domnul Morris după o clipă. 

Pauza aceea părea importantă. 

-Şi copilul? întrebă ea. 

Liza observă cum bătrânului doctor i se încordă maxilarul. 

- Copilul... nu ar supravieţui. Dar ea, da. Ceva ce domnul Grey 
nu poate garanta, după planul lui! 

-O craniotomie are riscurile ei. Grey se aplecă, scoțând din 
geanta lui neagră o bucată de sârmă argintie. Desfăcu sârma, cu- 
fundând-o în soluţie. În comparație cu agitația lui Morris, mișcă- 
rile lui calculate păreau enervant de calme. Dimpotrivă, continuă 
el, o operaţie cezariană i-ar putea salva pe amândoi. Şi asta este 
preferința doamnei Broward. 

Morris pufni batjocoritor. 

- Preferinţa ei — da, foarte bine, haide să ascultăm de o fe- 
meie isterică din pricina durerii! Şi dacă tot eşti aici, spuneţi-i 
doamnei Chudderley despre riscul infecțiilor și despre cât de des 
supraviețuiește o femeie acestor infecții! Ca să nu mai spunem de 
hemoragie! De ce... 

— Suturi uterine, spuse Grey. 

- Imposibil. Cum le veți scoate? 

Zâmbetul lui Grey era rece și tăios. 

-Nu este treaba mea să vă educ. Acum, din geanta de la picioa- 
rele lui, scoase un ac și un sul de tifon alb. Saumlnger a scris o mo- 
nografie despre acest subiect în urmă cu cinci ani, continuă el. 

- Nu. Morris scutura din cap. Vrei să trec cu vederea nebunia 
asta pe baza tacticilor moderne ale unui neamt? Nu, nici în 
ruptul capului! 

Domnul Grey nu răspunse, concentrându-se pe sarcinile 
sale. Liza privi din nou spre pat, îngrijorarea încleştându-i gâtul. 
Nu înțelegea de ce ea fusese târâtă în cearta asta. Dar, cu siguranţă, 
Mary nu mai avea mult timp. Faţa ei era ca de ceară, aproape lip- 
sită de sânge. 

- Faceţi ceva, strigă ea. Unul sau celălalt! 

-Vorbiţi cu domnul Broward, îi spuse Morris. Vă rog, 
convingeți-l să oprească asta! Gândurile îi sunt confuze. Se va în- 
crede în judecata dumneavoastră! 

Liza înghiți în sec. 

- Dar eu habar nu am care... Domnule Grey, care este argumen- 
tul dumitale? 

Domnul Grey ridică privirea. 


94 


Anotimpul “pasiunii — 


-Domnul Broward a lăsat alegerea pe mâinile soției sale. lar 
eu nu aș fi de acord cu ea dacă nu aş crede că aşa este cel mai bine. 
Ştiu care sunt şansele şi riscurile, și mi le asum. 

Vorbi scurt și tăios, nu aşa cum ar vorbi un om care încearcă 
să fie convingător. Acest lucru, mai mult decât orice, o făcu să 
se decidă. 

- Atunci, dacă familia Broward simte că așa este cel mai bine, 
trebuie să le respectăm dorința. 

Morris lovi aerul cu mâinile — o mișcare atât de violentă, încât 
Liza făcu speriată un pas în spate. 

-Un croitor şi soția lui! Un croitor — auziţi ce spuneți? Aveţi 
încredere în el în privinţa croielii unei haine, dar aici este vorba 
despre viața unei femei, doamnă! 

Sfidarea lui era mai tăioasă şi mai șocantă decât o palmă. Liza 
se holbă la el. Bărbatul se înroși la faţă, dar nu își feri privirea. 

-Eu nu voi lua parte la asta. Stropi de salivă îi zburau din gură. 
Mă auziți? Nu voi asista! 

În momentul de tăcere care urmă, teama se încolăci în jurul 
plămânilor ei, până când Liza nu mai putu să respire. Deci asta era 
frica adevărată. Venise să o privească pe Mary Broward murind. 

- Trebuie, şopti ea, dar Morris îşi feri privirea, muşcându-și 
buzele. 

-Nu este nevoie de dumneata, spuse domnul Grey. 

Aerul reveni în plămânii Lizei. Ea se întoarse spre el, foarte 
recunoscătoare să vadă încrederea fermă de pe chipul lui, în timp 
ce Morris explodă în spatele ei: 

- Prostii! Nu o poţi face singur! 

- Mâinile dumitale nu sunt destul de ferme. Atenţia lui Grey 
căzu asupra Lizei. Voi avea nevoie de ajutorul dumneavoastră. 

- Poftim? Şocul se transformă în groază pe măsură ce înţelese. 
Nu, nu putea vorbi serios Vreţi să vă ajut? 

-E scandalos, spuse Morris. Va leşina la prima picătură de 
sânge! 

Grey o studie cu o privire îndelungată, desfăşurând o fâşie 
de tifon. 

- Mă ajutați? 

Stomacul Lizei se încleştă. Nu, nu. El voia să o facă părtaşă la o 
operaţie care o putea ucide pe Mary? 

-Nu pot! Niciodată nu am mai... 

- Copilul. Vocea sugrumată venea dinspre pat. Vă rog... 

Morris, cu o înjurătură joasă, se întoarse cu spatele. Liza păși 
spre pat, gândindu-se să vorbească cu Mary, dar o mână dură pe 
braţul ei - mâna lui Grey - o trase înapoi. 

- Lăsaţi-o în pace, spuse el. Apoi îi şopti la ureche: Sunteţi 
speriată. Înţeleg asta. Dar trebuie să decideţi acum, repede. 
Aş prefera să nu includ vreun membru al familiei ei în operaţie. 

Liza ezită, întorcându-se spre el pentru a-l privi în ochi. 
Un gând straniu, trecător: ea crezuse că ochii lui erau atât de fru- 
moși. Dar acum erau injectaţi, mortal de sobri. Nu recunoscu în el 
nimic din bărbatul care flirtase cu ea şi o sărutase lângă lac. 

-Dacă fac vreo greşeală... Când vreodată mai făcuse ea ceva 
atât de important și de delicat? Nu cosea nici măcar goblenuri. 
Nici măcar nu se îmbrăca singură! Sunt ultima persoană căreia ar 
trebui să-i cereți ajutorul. 

O umbră străbătu chipul domnului Grey, prea trecătoare ca să 
o poată descifra. Dar expresia lui aspră se îmblânzi. 

-Nu v-aș cere ajutorul dacă nu v-aș crede capabilă să o faceți. 
Trebuie doar să îmi urmați instrucțiunile. 

Liza nu putea face asta. Nu. Privi în altă parte - dar ochii i se 
fixară pe privirea rugătoare și agonizantă a lui Mary. Gâtul 
i se încleştă. Cum putea să refuze? 

- Da. Dumnezeule. Vă voi ajuta. 

Îşi ridică mâinile pentru a le testa. Spre uimirea ei, domnul 
Grey avea dreptate. Nu tremurau. 


De îndată ce Morris ieşi din încăpere, iar domnul Grey încuia- 
se ușa, timpul păru să încetinească. Liza îşi spălă mâinile pentru 
ceea ce păru o eternitate, neîncrederea gonind ca o teamă prin 
sângele ei, iar mirosul înţepător al antisepticului provocându-i 
lacrimi în ochii obosiţi. Domnul Grey aprinsese lămpile. Totul de- 
veni mult prea dureros de luminat. Inima îi bubuia ca un strigăt 
de luptă înainte de bătălie: ce făcea? Probabil că el era nebun de îi 
cerea ei să îl ajute. Ea era un fluture. O frumuseţe profesionistă, în 
numele lui Dumnezeu. 

Când el îi întinse o cârpă îmbibată cu cloroform, Liza tresări. 

-Nu mai este nimeni aici care să poată ajuta? 

El o privi în ochi. 

- Pot să trimit după cineva. Pershall ar trebui să sosească. 

Dar ar putea dura prea mult. 

- Nu pot să fac asta, spuse. Nu înțelegeți. 

El habar nu avea cine era ea. Dacă i-ar fi cunoscut reputaţia 
sau ar fi înțeles cât de săracă îi era judecata, nu i-ar fi cerut nicio- 
dată ajutorul. | 

„O voi ucide.“ 

-Puteți să o faceţi, spuse el. Vă voi explica fiecare pas. 

Liza înghiţi în sec, convinsă că avea să i se facă rău. Dar luă 
cârpa şi trecu lângă capul lui Mary, încercând să zâmbească mă- 
car palid, așa cum o făcea Mary - Dumnezeule sfinte, o încercare 
de a o asigura că va fi bine - înainte de a o pune cu grijă peste 
nasul femeii. 

Ochii lui Mary se închiseră din nou. Apoi întreaga lume se re- 
duse la acel pat, la mișcările tăcute ale lui Grey în timp ce sprijini 
genunchii lui Mary de pături. 

-Acum antisepticul, spuse el. Aceasta este sarcina dumnea- 
voastră. Eu voi pregăti furtunul. 

Era uimitor că nu îi tremura mâna. Cum de ştiuse Grey că nu 
avea să îi tremure? Liza se concentră intens pe sarcina ei, limitân- 
du-şi conştienţa doar pe acel moment: pe linia arcuită a burţii lui 
Mary în timp ce o ştergea. Pe slăbiciunea înfricoșătoare a lovitu- 
rilor din ce în ce mai lipsite de vlagă ale copilului. 

Pe mirosul înţepător şi dulceag al cloroformului, în timp ce îi 
administra o nouă doză, sub îndrumarea domnului Grey. Pe miro- 
sul ca de cupru al sângelui în timp ce el făcu prima incizie. 

În tot acest timp, Liza se simți liniștită de vocea lui — fermă, 
clară și lipsită de îndoieli în timp ce o ghida. Vocea lui făcu po- 
sibil ca mâna ei să rămână fermă în timp ce îl ajută cu furtunul 
din cauciuc — „ca să controleze drenajul“, îi spusese el. Vocea lui 
o făcu să rămână calmă în timp ce îl privea dezvăluind secretele 
groaznice pe care pielea le ascundea vederii. Cumva, nimic din 
toate astea, din sângele și dezastrul din jur, nu îl afecta; cu fie- 
care pas, rămase la fel de calm şi de sigur pe sine; la fel şi Liza, 
respirând adânc, rămânând calmă, chiar şi când sângele se vărsa 
în voie şi bisturiul lui tăia din nou. Nu putea fi rău. Pentru că el 
nu părea îngrijorat. 

Totuşi, când eliberă copilul din pântec - când i-l puse în brațe 
agitat şi plin de sânge, iar ea îşi dădu seama că era o fetiță perfec- 
tă, cu gene şi unghii, toate intacte - o parte din ea se trezi brusc. 
Parcă se reîntoarse deodată în corpul ei şi începu să tremure în 
această mică încăpere, care duhnea a cloroform și a sânge, în timp 
ce ținea în brațe un copil viu, care fusese imposibil de aproape de 
a nu trăi deloc. 

„Dumnezeule“, gândi ea. Privi de la copil la Mary, care încă 
dormea, împăcată în visele ei sedate, apoi la bărbatul care acum 
stătea aplecat asupra ei, mânuind acul și firul argintiu. O cosea pe 
Mary strat cu strat, murdar de sânge până la cot, fără vreun alt 
semn pe chip decât o concentrare intensă. 

Același bărbat care o sărutase şi râsese. 

Nu putea să își ia ochii de la el. Domnul Greu nu renunţa. Sal- 
vase o viață și acum se lupta să o salveze și pe cealaltă. 

Liza simți cum rămâne fără suflare. Niciodată nu mai fusese 
martoră la ceva atât de serios. Niciodată nu mai văzuse un băr- 
bat făcând un lucru atât de important. Un sentiment straniu o 
cuprinse, un fior în tot corpul, asemenea unei minuni. Strânse 
și mai tare copilul la piept. „Ştiu care sunt şansele și riscurile, și 
mi le asum.“ 

Plânsetul supărat o făcu să tresară. Bebelușul ţipă, înroşin- 
du-se la față. Apoi se auziră paşi pe scări, uşa se zgudui, iar dom- 
nul Grey o privi, o privire dură care fu întreruptă când clipi, ca și 
cum ar putut brusc să vadă din nou. 

- Bravo, spuse el. 

- Da, șopti ea. 

- Daţi-le copilul, dar nu îi lăsaţi să intre - voi mai avea nevoie 
de ajutor încă o dată. 

Liza merse la ușă. 


Când operaţia se încheie, Liza se întoarse la Havilland Hall 
doar ca să se spele şi să doarmă. O aşteptau treburi nesfârșite la 
familia Broward, pentru că, în numele lui Dumnezeu, ea încă avea 
banii necesari pentru a le ușura viața. Trebuia să angajeze o doică, 
pentru că durerile lui Mary necesitau laudanum!, ceea ce îi făcea 


1 Substanţă narcotică din opiu, folosită ca medicament (n.tr.) 

laptele destul de periculos. Croitoria domnului Broward nu putea 
fi închisă, pentru că primea o livrare de materiale din Londra. Dar 
Liza alcătui un program pentru vecini, tineri chemaţi de la câmp 
ca să se ocupe de croitorie de îndată ce el primea materialele. 

Aproape în momentul în care aceste chestiuni fuseseră stabili- 
te, la o zi de la naşterea copilului, Mary făcuse febră. Pentru prima 
dată, domnul Grey păru îngrijorat. lar asta o speriase pe Liza mai 
mult decât căldura care radia din corpul lui Mary. 

A doua şi a treia zi trecură pe nesimţite: băi cu gheaţă pentru a 
reduce febra lui Mary; administrarea constantă de medicamente; 
supravegherea ei pentru a se asigura că îi rămân curate căile respi- 
ratorii. Aproape de amiaza celei de-a patra zi, Mary începu să de- 
lireze şi fu nevoie să o supravegheze din nou. La scurt timp după 
aceea, domnul Morris le făcu o vizită, cerând să o examineze el 
însuşi pe Mary. Fu scurt și la obiect, furia lui nestingându-se. Dar 
domnul Grey își cedă cu amabilitate pacientul, iar după o scurtă 
conversaţie cu Morris, Liza merse să îl caute, nerăbdătoare să îi 
ştie părerile. 

El stătea în grădina mică a casei, înconjurată de ziduri de 
piatră. Liza se aşeză lângă el pe banca joasă; era destul de lată 
pentru încă doi oameni. Lumina delicată a soarelui şi căldura 
blândă, albinele bâzâind din floare în floare în jurul lor, le oferiră 
un răgaz bine-venit din întunecimea casei. Cineva, domnişoara 
Broward cel mai probabil, îi adusese domnului Grey un mic dejun 
simplu, cu carne rece de vită, brânză şi pâine. El îi întinse tăcut o 
bucată de brânză. 

Ea muşcă din ea, dar mestecă fără prea mult entuziasm. 

-Credeţi că îi va trece febra azi? 

- Dacă avem noroc. 

Domnul Grey ciuguli din pâine, încruntându-se. 

- Este un semn rău, nu-i așa? Că are halucinaţii? 

Gura i se schimonosi, nu tocmai într-un zâmbet. 

- Aţi vorbit cu domnul Morris? 

- Dumnealui spune că trebuie să îi puneţi ventuze. 

-Nu ar ajuta, spuse el calm. Cred că domnul Morris tânjeşte 
după anii 1830. 

-Dar are dreptate că este un semn rău? 

Domnul Grey oftă. 

-Nu este un semn bun. Nu. 

-În regulă. Liza trase aer în piept. Voi trimite vorbă la Ha- 
villand Hall că trebuie să rămân peste noapte aici. 

El îi aruncă o privire pe care Liza nu o putu descifra. Şi domnul 
Grey se întorsese acasă, o dată sau de două ori, ca să se odihneas- 
că şi să îşi facă provizii. Dar după cearcănele de sub ochii lui, nu îşi 
permisese să doarmă prea mult. 

-Nu este nevoie. Mă pot ajuta ceilalți dacă este nevoie. 

Era ciudat că Liza se simţi rănită de ideea că el nu avea nevoie 
de ea. 

-Dar Paul se întoarce la şcoală astăzi, iar domnișoara Bro- 
ward trebuie să aibă grijă de cei mici şi de bebeluş. lar domnul 
Broward este epuizat şi devine extrem de supărat când îşi vede 
soția în starea asta. Va fi mai bine dacă aș rămâne, nu credeţi? 

E] se întoarse și o privi. În lumina puternică a zilei, umbrele de 
sub pomeţii lui erau şi mai pronunțate. 

-Ajutorul dumneavoastră este bine-venit, spuse el încet. Dar 
sunt convins că aveți şi alte obligații. 

Ea ridică din umeri. Mather şi Jane erau la zi cu pregătirile 
pentru marea petrecere - un lucru bun, pentru că Liza nu se putea 
gândi la asta acum. Cât despre altceva, Havilland Hall funcționa 
ca pe roate: ea era doar un spectator inert al activității casei. 

~ Nimic important, spuse ea. 

Domnul Grey nu răspunse. Nici nu îşi feri privirea, deşi își 
mișcă puțin capul, astfel că razele soarelui căzură brusc pe ochii 
lui, luminându-i. Se asortau cu cerul de deasupra lui, de un albas- 
tru dureros. 

Liza se foi ușor pe bancă, jenată de o conştientizare bruscă. 
De câteva zile, el fusese o autoritate rezervată: doctorul, dând 
instrucțiuni, cel care trebuie ascultat. Dar acum, brusc, ea îl văzu 
din nou ca pe un bărbat, maxilarul lui puternic fiind ascuns de 
barba nerasă și de părul lucios ciufulit peste măsură. Şi mai ob- 
servă, de asemenea, că părul ciufulit i se potrivea, îi stătea bine 
așa. Domnul Grey nu era chipeș într-un mod clasic, dar avea 
trupul unui soldat, înalt și uscăţiv - şi o minte ageră şi informa- 
tă, şi mâini late care salvaseră un copil şi apoi mângâiaseră blând 
capul unei femei suferinde în timp ce vorbea cu ea, şoptindu-i și 
încurajând-o să creadă că avea să trăiască și să își vadă copilul. 

Ochii Lizei căzură pe acele mâini, bronzate, cu degete lungi şi 
competente, şi ceva fierbinte se agită înăuntrul ei, ceva de-a drep- 
tul copleşitor şi îngrozitor de deplasat şi de nepotrivit. Când îl 
sărutase lângă lac, nu ştiuse nimic despre el. Admiraţia, atracţia 
ei fuseseră bazate pe surpriza pe care o avusese: un provincial 
cu umor şi inteligență, un bărbat care mirosea delicios, ale cărui 
buze erau surprinzător de abile. 

Dar apoi salvase viața unui copil și pe a lui Mary. Iar acum se 
priva pe sine de odihnă ca să se asigure că Mary avea să trăiască 
în continuare. 

Acum Liza îl dorea şi pentru aceste motive. Nu mai era o sim- 
plă distracţie. Era un bărbat care merita să fie dorit. 

lar el încă se uita la ea. 

Liza își dădu câteva şuviţe rebele de păr după ureche, devenind 
deodată conștientă de cât de mult transpirase când îi ajutase pe 
ceilalţi să o imobilizeze pe Mary. 

-Ce s-a întâmplat? întrebă ea, încercând să îl înveselească. 
De ce mă priviți aşa? Mi-a crescut încă un cap? 

El îi oferi un zâmbet lipsit de vlagă. 

-Cel pe care îl aveţi este deja suficient pentru a atrage priviri. 
Nu, doar mă întrebam... ce vă ţine cu adevărat aici? 

Gâtul i se încleştă. Oare el simțise cumva schimbarea din starea 
ei? Simţise că fiecare centimetru din pielea ei tânjea să se apropie 
de el? Gândul era prea îngrozitor. Cu Mary atât de bolnavă... 

-Ați spus că febra ar putea fi ceva serios. Dar dacă preferați... 

- Nu, spuse el imediat. Nu mă înțelegeți greșit. Nu aș putea 
spera la un ajutor mai bun. Sunteţi calmă și cu capul limpede; 
ascultați cu atenție şi urmaţi metodic instrucțiunile. 

Liza îşi putea simţi chipul încălzindu-se. Ce laudă stranie, să 
o impresioneze atât de profund. 

-Nu au fost cele mai grele sarcini. 

-Ați fi surprinsă. A fost norocul domnului Broward, și al 
meu, că aţi fost aici în acea primă seară. Dar mărturisesc că sunt 
surprins că aţi rămas atât de mult. Ştiu că sănătatea lui Mary 
vă îngrijorează. Dar, mă întreb... vă temeți de ce s-ar putea în- 
tâmpla în absența dumneavoastră? Sau sunteți ținută aici de... 
noutatea situației? 

Liza se încordă. Dar, după ce medită un moment, își dădu 
seama că în vocea lui nu era nici o urmă de critică, în ciuda aluziei 
lui că ea şi-ar putea oferi ajutorul din plictiseală - sau pentru 
faptul că se îndoia de capacităţile lui. Curiozitatea domnului 
Grey părea prea sinceră ca să se simtă jignită. 

-Bineînțeles că am încredere că veţi avea grijă de ea, spuse 
Liza. 

- Mulţumesc. Vocea lui era serioasă. Vă asigur că preţuiesc 
foarte mult încrederea dumneavoastră. 

Cât de serios vorbea! Ca şi cum încrederea ei chiar însemna 
ceva ieşit din comun pentru el. Ideea o făcu să se simtă ciudat de 
ruşinată. Își plecă privirea, încercând să netezească cutele rochiei, 
care era mototolită peste măsură. 

-Poate că un motiv este şi noutatea situației, recunoscu ea. 

Când avusese grijă de Mary se simţise... utilă într-un mod pe 
care nu îl mai experimentase vreodată. Înainte, le oferise bani ce- 
lor nevoiaşi. Dar acum se implicase trup şi suflet. Ţinuse în brațe 
un copil care trăise şi datorită eforturilor ei. Cine dintre prietenii 
ei ar fi crezut-o capabilă de asemenea fapte? Nello ar fi râs în ho- 
hote doar la auzul ideii. 

- Presupun, zise ea ezitant, că îmi place să mă simt ca şi cum 
aş fi... utilă. 

În aceste ultime zile nu se simţise singură nici măcar o cli- 
pă. Nu auzise nici măcar o dată vocea dojenitoare a mamei sale. 
Dumnezeule. Ce motiv egoist! 

- Deloc, doamnă Chudderley. Domnul Grey luă o firimitură de 
pâine între degetul lui mare și arătător şi o aruncă unei cinteze 
îndrăzneţe care țopăia spre ei. Vorbiţi cu un om care a ales medici- 
na drept un mijloc de trai. Nu este un drum obişnuit în viață, dar 
unul care mi-a garantat că serviciile mele vor fi preţuite. Asta a 
fost important pentru mine, să fac ceva ce... alții nu pot să facă. 

Ea ezită. 

-Îmi puteţi spune Elizabeth. Este mai uşor, adăugă ea repede. 
Doamna Chudderley sună atât de greoi şi este atât de lung. 

Brusc, Lizei nu îi mai plăcea că el îi spunea pe numele fostu- 
lui ei soţ. Alan Chudderley nu avea nici o legătură cu ea acum. 
Nu avea nici o legătură cu el. 

- Elizabeth. El rosti numele încet. Un numele elegant. Vi se 
potrivește. 

Dar el nu o invită să îi spună pe numele mic. Liza încercă să nu 
se simtă jignită din această pricină. Poate domnul Grey simţea că 
ar fi prea necuviincios pentru un bărbat de rangul lui. 

— Atunci, tatăl dumneavoastră a fost implicat în alte afaceri? 
Când el îi aruncă o privire speriată, Liza repetă propriile lui cuvin- 
te: Aţi spus că medicina nu este un drum obișnuit. 

- Ah. Da, el a fost... Domnul Grey râse blând în timp ce cinteza 
ţopăi mai aproape de ei. Pasăre ridicolă. El îi aruncă încă o firimi- 
tură. Tatăl meu a fost un fel de... om de afaceri. Dar, desigur, acea 
moştenire a revenit fiului mai mare. 

Vocea lui căpătă o notă stranie. Liza încercă să ghicească. 

-Tatăl nu a fost de acord să deveniți doctor. 

-O, nu era de acord cu multe lucruri când venea vorba de 
mine. Mai puţin la sfârșit. Domnul Grey își plecă privirea spre bu- 
cata de pâine, răsucind-o în mâini. Gura lui frumoasă se încleștă, 
parcă pentru a împiedica următoarele cuvinte, pe care le spuse 
foarte încet. Când s-a îmbolnăvit, nu i-a mai folosit atât de mult 
priceperea la cifre sau atitudinea moralizatoare, sau... loialitatea 
celorlalți. În sfârşit, i-am fost de folos atunci. Doar eu am putut 
să-i alin durerea. 

Liza îşi muşcă buza. Nu era nevoie de un ghicitor de gânduri 
ca să îţi dai seama că tonul lui neutru ascundea multă durere. 
Se întinse şi îi atinse brațul. 

- Sunteţi un doctor minunat. 

El ridică din sprâncene, privindu-i mâna pe braţul său, apoi 
privind-o în ochi. Şi, atât de simplu, atingerea ei inocentă nu mai 
păru atât de inocentă. Ca şi cum cineva ar fi apăsat un întrerupă- 
tor, căldura pe care o simţi sub atingerea degetelor îi făcu trupul 
să se înfierbânte. 

Cât de curios că impulsul ei instantaneu fu să își retragă 
mâna - să se retragă şi să stea cu mâinile încrucişate. Acum că îl 
cunoștea mai bine, această atracţie primitivă părea periculoasă, 
pentru că nu putea să ducă nicăieri. Viitorul ei şi viitorul unor 
băieţi ca Paul şi Harry Broward nu putea fi asigurat din venitul 
unui doctor. O scurtă distracţie, se gândise ea, nu ar face rău 

nimănui - dar dacă inima ei devenea implicată, avea să se lase 
cu multă suferință. 

Deja inima ei fusese frântă de prea multe ori. Nu avea să și-o 
frângă singură acum, de bunăvoie. 

Totuşi, se luptă să îşi țină mâna acolo unde era — rugându-se 
ca el să nu observe roşeaţa care începea să îi încălzească obrajii. 
Pentru că ea nu îşi dorea vreun moment stânjenitor între ei. Dacă 
judecata îi interzicea să îl ia de iubit, atunci, mai presus de toate, 
Liza îl voia ca prieten. 

Da. Acesta era un lucru corect. Chiar şi mama ei ar fi fost 
de acord. 

-Un doctor minunat, repetă ea cu fermitate. Suntem foarte 
norocoși că aţi ales comitatul nostru, domnule Grey. 

El o privi fix, gâtul mişcându-i-se ca și cum s-ar fi pregătit să 
vorbească - apoi îşi feri privirea. 

- Mulţumesc, spuse el. Înseamnă mult pentru mine. 

Acum Liza îşi retrase mâna, simțindu-se oarecum dezechili- 
brată - oarecum respinsă, deși răspunsul lui era corect din toate 
punctele de vedere. Apoi domnul Grey adăugă: 

- Deci, veți rămâne. Sunt bucuros de ajutor. 

Şi, cu atâta ușurință, dispoziţia ei se însenină din nou. 


Capitolul 8 
(Doi 


Se lăsa noaptea când Michael ieși din casa familiei Broward. 
Trăsura doamnei Chudderley aştepta la poartă. Michael îşi scoase 
pălăria, salutându-l pe vizitiu şi privi în josul drumului, în întu- 
nericul crescând. Vântul care sufla spre el purta o mireasmă de 
pământ proaspăt şi copaci verzi, iar greierii cântau ascunși prin 
iarbă. O bufniţă îşi făcuse auzit ţipătul, nerăbdătoare pentru ve- 
nirea nopţii. 

Michael respiră adânc şi se simţi uşor precum aerul. Fie că 
era în Londra, în rusticul Cornwal sau în cel mai îndepărtat colț 
al lumii — fie ca străin, ca frate al unui duce sau ca un călător 

necunoscut — putea ajuta. Oamenii apelau la el, iar uneori, când 
norocul era de partea lui, abilitatea sa făcea diferența. 

Astăzi, el făcuse diferenţa. Febra se stinsese, iar Mary Bro- 
ward avea să trăiască. Ca întotdeauna, în asemenea circumstanțe, 
credea că nici un peisaj nu arătase vreodată mai minunat decât 
acesta de dinaintea lui. 

Ca la un semn, un tunet bubui în depărtare. 

Michael se întoarse spre sunet. Norii împrăștiați, întinzân- 
du-se precum fâşii de tifon de-a lungul cerului slab luminat, nu 
puteau fi răspunzători pentru tunet. Aruncă o privire întrebătoa- 
re spre vizitiu, dar bărbatul era bine pregătit, preocupat cu igno- 
rarea lui. 

Uşa din față se deschise. Pentru un moment scurt, doamna 
Chudderley se opri în prag, silueta ei mică și sublim constru- 
ită conturată pe fundalul valului cald de lumină din spatele ei. 
Michael simți un şoc blând, ca şi cum începea să se trezească. 

Dumnezeule, Pershall avusese dreptate. Sculptorii greci ar fi 
putut-o folosi drept inspirație pentru o zeiță. 

Ea închise ușa, iar rochia ei foșni peste pietrele pavajului în 
timp ce porni spre el. 

-Mă bucur că v-am prins, spuse ea. Voiam să vă mulțumesc. 
Pentru... tot, presupun. 

- Mulțumirile sunt reciproce. 

Michael întotdeauna îi simțea pe cei care ar fi rămas calmi în 
situaţii de criză. Dar intuiţia în privinţa ei îl lovise brusc, chiar în 
momentul în care avea nevoie. Faptul că avusese dreptate păru 
surprinzător de-abia acum, când criza se încheiase, iar creierul lui 
putea din nou să se concentreze pe chestiuni mai plăcute - ca ea. 

Elizabeth Chudderley îşi ascundea foarte bine curajul şi 
caracterul. Dar acum el văzuse dincolo de podoabele exterioare, 
de volane şi dantelă, şi de ochii de felină. Fusese un ajutor de 
mare nădejde, chiar şi în cele mai grele momente: calmă, veselă, 
neobosită. „Spuneţi-mi ce trebuie să fac.“ O spusese atât de calm, 
noapte după noapte. 

În întuneric, Michael avu straniul şi subitul sentiment că nu o 
mai văzuse niciodată cu adevărat înainte. Îşi drese glasul. 

-Iar dumneavoastră, spuse el. Cum vă simţiți, domnişoară 
Nightingale? 

Ea râse încet. 

- Dumnezeule. Foarte măgulitor, domnule Grey - mai ales 
venind din partea unui bărbat al cărui nume este slăvit în rugăciu- 
nile unei familii în această seară. 

-Veşti excelente, spuse el. Am nevoie de tot ajutorul posibil ca 
să pot echilibra balanța. 

Ea îşi înclină ușor capul, părând surprinsă. 

-Aceasta este prima glumă pe care aţi făcut-o de când a înce- 
put toată treaba asta. 

- Sunteţi atât de sigură că este o glumă? Michael nu îi dădu 
ocazia să răspundă. Tind să fiu foarte hotărât și serios când 
muncesc. 

Era unul dintre motivele pentru care el nu căutase niciodată 
companie printre acele Lady Bountiful din spitalul lui. La mun- 
că, Michael nu era fermecător şi șarmant. Deşi, poate dacă acele 
doamne din Londra ar fi fost la fel de competente şi minunate 
ca aceasta... 

-Şi nu încerc să vă măgulesc, continuă el. Aţi fost de mare 
ajutor în acele ultime zile. Sper că ştiţi asta. 

- Mulţumesc. Ea ezită. Mă întrebam dacă... 

Încă un tunet răsună în depărtare. Ea privi într-acolo, la fel 
şi el. 

- Este al doilea pe care l-am auzit, spuse Michael. Încep să 
mă tem ca nu cumva să fi avut loc vreun accident în mină, caz 
în care... 

Lady Chudderley îl întrerupse cu râsul ei. 

- O, nu, nu este asta. Sunt focuri de artificii. Dumnezeule, cum 
am putut să uit? Este ajunul solstițiului de vară! 

-Artificii pentru solstițiu? 

Ea întoarse capul spre el, fiind acum doar o umbră în întuneric. 

-Noi îi spunem Goluan. Nu aţi văzut niciodată festivitățile 
noastre? Dar nu, desigur că nu — dumneavoastră fiind un sălbatic 
din nord. Amuzamentul se simţea în vocea ei, transformându-i 
insulta într-o tachinare prietenoasă. Vreți să vă arăt? Așa ați pu- 
tea scrie acasă, în nord, despre obiceiurile noastre barbare. 

Amândoi erau epuizați. Aveau nevoie de somn și de mâncare, 
în această ordine. lar, de obicei, după o victorie, el prefera să se 
scalde singur în propria satisfacție. 

Totuși, stând atât de aproape de el, Michael interpretă căldura 
ei ca o invitaţie. Mirosea precum săpunul cu care îşi spălase mâi- 
nile de fiecare dată când se apropia de patul doamnei Broward. 
Era un miros banal, unul pe care Michael îl cunoştea mai bine 
decât oricare altul. Totuși, pe pielea ei, devenea ceva mai... mult. 
Ceva ce îl făcea să vrea să tragă adânc aer în piept şi să se apropie 
mai mult de ea. 

-S-ar putea să nu fiu cea mai plăcută companie, spuse el. 

Se simţi ciudat de dezechilibrat, nesigur de propria abilitate 
de a recupera flirtul care existase între ei înainte de blestematul 
acela de bazar caritabil. El ştia cum să seducă femeile. Dar ea de- 
venise, pentru un moment scurt, o colegă, oarecum. Respectul 
era un partener deloc confortabil al pasiunii. 

-Ştiu că sunteţi obosit, spuse ea. Putem merge cu trăsura în 
Bosbrea. Aveţi putere pentru asta? 

O, mândria lui nu era obosită: mai bine ar cădea mort decât să 
îi spună că nu avea energie pentru o plimbare de seară - sau, mai 
bine zis, pentru o expediție montană. 

- Desigur, spuse el. Să-i dăm bice, atunci. 


Trăsura o luă de-a lungul drumului spre sat. Michael se așeză 
în faţa lui Elizabeth, care privea pe fereastră, profilul ei fiind lumi- 
nat de licărul lămpii vizitiului, care pătrundea prin geam. Huru- 
itul roţilor trăsurii pe drumul pietruit producea o vibraţie ciudat 
de plăcută, care îl făcu pe Michael să se relaxeze şi să se cufunde şi 
mai tare în perna din pluș a banchetei. 

În starea lui moleșită de satisfacție, s-ar fi putut plimba ast- 
fel o veşnicie, privind-o, cu mintea lenevindu-i. Nu își putea 
aminti o altă femeie cu care tăcerea să fie atât de plăcută. Ea co- 
mentase asupra subiectului odată. 

- Priviţi, spuse ea în timp ce trăsura încetini. O procesiune. 

Lumina ce pătrundea prin geam deveni brusc mai puternică, 
dezvăluind micile detalii ale frumuseţii ei: o şuviță de păr care îi 
evadase din coc şi i se legăna pe tâmplă; micuța aluniţă de pe ma- 
xilarul ei, ca un semn de frumusețe dintr-un secol trecut. 

Michael îşi drese glasul și îi urmă privirea spre un şir lung de 
tineri cu torţe aprinse care se înălțau deasupra capetelor lor cu 
vreo treizeci de centimetri. 


107 


DCR RP OI N E E PO 


| 


Meredith Duran - 


- Dumnezeule, spuse el. Cât de medieval. 

Zâmbind, Elizabeth își lipi palma de geam. Drept răspuns, ră- 
sunară chiote, iar bărbaţii începură să fluture torțele în fel și chip. 
Flăcările trasară o urmă arzătoare în privirea lui Michael; când 
închise ochii, văzu pentru câteva secunde simbolul infinitului. 

Elizabeth bătu în trapă. 

-Vom merge pe jos de aici, spuse ea. Altfel le vom sta în cale. 

Până coborâră în aerul cald al nopții, bărbaţii deja o luaseră 
înaintea lor pe drum. Merseră încet, fără grabă, prin noaptea 
blândă, însuflețită de muzica estompată a talgerelor şi a fluierelor 
şi de chiotele mulțimii îndepărtate. 

După ce trecură de primele case din sat, o cotitură a drumului 
aduse la vedere culmea dealului Bosbrea. În vârful lui ardeau trei 
focuri, cele două mai mici flancând o flacără la fel de înaltă ca trei 
bărbați puși la un loc. Se opriră să admire priveliștea. Acum, lumi- 
nile care se aprinseră la ferestre o luminau din nou, dezvăluindu-i 
zâmbetul palid. 

-Sper că îmi veţi explica obiceiul ăsta, spuse Michael. Sau tre- 
buie să ghicesc? 

- O, da, vă rog, ghiciţi! 

-O mică revoluţie? 

-Împotriva cui? 

-A Tiranului local. 

- Dar asta aș fi eu, spuse ea. Şi ați observat că m-au întâmpinat 
foarte voioşi. 

- Da, bine, sunt bărbați, la urma urmei. 

Ea râse. 

- Domnule Grey! Îmi veți face capul mare cu atâtea laude. 

-Ar fi păcat, spuse el, pentru că deja are dimensiunea 
perfectă. 

-Care este următoarea bănuială? întrebă ea după ce începură 
din nou să urce. 

- Nimicirea depravatelor, spuse el. Apropo, nu-mi amintesc să 
existe în sat o brigadă de pompieri. Puteţi să spuneţi că sunt pesi- 
mist, dar ar trebui să luăm găleți cu apă cu noi? 

- Doamne fereşte! Sper să nu se ajungă la asta niciodată! Ar tre- 
bui să-mi îngrop în datorii moştenitorii până la a şaptea generație 
ca să reconstruim totul! 

Pe Michael îl uimi cu câtă uşurinţă îşi asuma responsabilitatea 
pentru acel loc. La urma urmei, poate că Alastair ar fi plăcut-o. 
Gândul îi umbri ușor starea de spirit. Nu voia să se gândească la 
fratele lui în seara asta. 

-Este o povară? întrebă el. Să ştiţi că întreg comitatul se ba- 
zează pe dumneavoastră ca fiind binefăcătorul lor? 

-Ce întrebare ciudată! Nu aş vrea să fie altfel! 

Şi acum auzi ecoul lui Alastair. Poate că lui Michael îi scăpa 
vreun lucru esenţial, pentru că aristocrația care făcea acte curte- 
nitoare îl bulversa întotdeauna. 

- Mie mi s-ar părea foarte restrictiv, cred, să fiu atât de 
îndatorat. 

Elizabeth îl privi încruntată. 

-Ce absurditate! Sunteţi doctor! Numeroase vieţi depind 
de deciziile dumneavoastră. Nu-mi imaginez că cineva poate fi 
mai îndatorat de atât! 

-Dar este exact opusul. Nimic nu îl limita. Nici o fâşie de pă- 
mânt nu îi putea defini scopul sau modela utilitatea. Poate că sunt 
lipsit de putere în a preveni o febră, dar, cu siguranţă, pot să pre- 
zic apariţia ei. Iar de acolo, deciziile mele îmi dictează drumul - 
nu grijile arendaşilor mei sau neglijenta băieţilor cu torțele. 

Ea se întinse - şi îl ciupi de ureche. În timp ce el o privi uimit, 
ea izbucni în râs. 

-Nu vor fi neglijenţi, spuse ea. Vai, expresia dumneavoastră - 
îmi cer scuze, dar nu mi-am închipuit că sunteţi atât de pesimist! 

Michael îi zâmbi în cele din urmă, pentru că meritase să fie 
luat peste picior. 

-Iar acum mi-ați aflat secretul, spuse el. Sunt o femeie bătrână 
cu o deghizare foarte bună. 

În momentul în care rosti cuvintele, auzi sâmburele de ade- 
văr din spatele lor. Întotdeauna își închipuise că el era echiva- 
lentul lipsit de griji al cumpătării rigide a fratelui său. Dar, pe 
lângă femeia aceasta, se simțea aproape cumpătat. Gândul nu îi 
făcea plăcere. 

-Poate ar trebui să iau și eu o torță. 

- Eu aș mai aștepta, spuse ea. Încă nu aţi văzut ce fac cu ele. 

-Ce amenințare! 

Michael ar fi continuat să o tachineze, dar o ușă se deschise 
brusc în apropiere şi o femeie ieși gâfâind cu două urcioare. 

- Goluan! strigă ea. Dumnezeu să vă apere de rău, doamnă 
Chudderley! Dumnezeu să vă apere, domnule! 

Cu o reverență scurtă, le puse urcioarele în mâini. 

- Goluan! răspunse Elizabeth. Dumnezeu să vă apere! 

Ridicând cana, bău până la fund, apoi i-o înapoie. Michael îi 
urmă exemplul. A naibii bere, atât de groasă încât o puteai mes- 
teca. Femeia îşi recuperă cănile, apoi se întoarse și dispăru înapoi 
în casă. 

-Cred că-mi place sărbătoarea asta, spuse el. O să fim îmbiaţi 
cu bere la fiecare ușă? 

- Soţul doamnei Matthews este berar, zise Elizabeth. Dar nu 
cred că asta va fi ultima halbă de bere, dacă de asta vă temei. 

Aproape de focurile din vârful dealului, prezicerea ei se do- 
vedi adevărată: cei de pe marginea mulțimii îi împinseră spre 
o grămadă de butoaie, unde alte halbe li se puseră în mână. În 
jurul lor, fete cu părul lung se învârteau în cercuri vesele, iar 
mai departe, o trupă de muzicanți cu viori şi fluiere acompaniau 
niște tineri care dansau într-un cerc uriaş în jurul focurilor, flă- 
cările torțelor lor adăugându-se norului de scântei care brăzda 
cerul nopții. 

Apoi, unul dintre ei se desprinse din horă şi se aruncă în focul 
mai mic - aruncându-şi torţa în flăcări înainte ca el să apară pe 
partea cealaltă, făcând o tumbă în praf. 

- Ah, spuse Michael. Aveţi dreptate. Nu vreau o torţă. 

Râsul ei fu cea mai dulce recompensă pe care avea să o 
primească vreodată acel act de lașitate. 

- Da, este.un talent specific din Cornwall; nu le recomand 
nordicilor să încerce. 

- Poate că acest nordic n-ar fi trebuit să-și lase trusa de doctor 
în trăsură. 

- A, nu există medicament mai puternic decât mândria de a fi 
din Cornwall. Veselia dansa în vocea ei în timp ce se întoarse spre 
el. Nu se va arde nimeni în seara asta. Dar v-aș sfătui să vă treziţi 
devreme mâine, dacă puteţi. Atunci veţi avea destui pacienți. 

Michael nu mai văzuse pe nimeni care să se bucure atât de mult 
de distracţie. Ea avea un talent pentru fericire care îl surprinse, 

dintr-odată, ca fiind copilăresc. Avu o mică bănuială despre cum 
trebuie să fi arătat ea când era mai tânără, stând lângă șemineu 
în ajunul Zilei Cadourilor!, prăjind castane și visând la cadourile 
de a doua zi. 

Aerul nostalgic al acelei viziuni îl tulbură. Pe el nu îl interesau 
copiii şi, în mod sigur, nu o vedea pe ea ca fiind unul. Dumneze- 
ule, nu. Lumina care cădea asupra ei trasă o umbră sub buza ei 
inferioară, iar sentimentele lui nu erau deloc paterne. 

-Nu-mi pot închipui cum aţi fi la Londra, spuse el fără să 
gândească. 

Veselia ei se domoli vizibil. 

-Ce vreţi să spuneți? 

Ce putea să răspundă fără să se dea de gol? Un doctor de pro- 
vincie nu ar şti că în înalta societate asemenea vivacitate nu ar fi 
apreciată — că înalta societate cerea o atitudine plictisită, nu pli- 
nă de veselie, de la frumuseţile ei distinse. Cu siguranţă, zvonuri 
despre petrecerile lor cu fermieri nu le-ar ajuta reputațiile. 

-Locul dumneavoastră pare să fie aici, spuse el. 

Iar asta era adevărat. Era o creatură tare ciudată. Michael în- 
totdeauna se crezuse mai liber ca fiind al doilea fiu, eliberat de 
lipsa obligaţiilor față de moştenirea familiei. Totuşi, cumva, 
ea reușea să găsească plăcere chiar în acele obligații care făcuseră 
ca viaţa fratelui lui să pară atât de încorsetată. 

- Dar în Londra nu sunt așa, spuse ea. Poate că nu m-aţi recu- 
noaște acolo. 

Michael se întrebă dacă acea seriozitate din privirea ei era doar 
un efect al luminii flăcărilor din jurul lor. 

-Cum sunteţi în Londra? 

Un petrecăreţ o strigă pe nume, iar ea îi întoarse salutul cu un 
zâmbet absent și o mișcare din cap. 

- Nu... fericită, spuse ea. Nu recent, cel puțin. Ați ghicit co- 
rect, să ştiţi — în ziua aceea, lângă poştă. Căutam un anunţ ma- 
trimonial. Sau despre o logodnă, mai degrabă. Zâmbetul îi pieri. 
Şi l-am găsit. 

-Ah. 


* Sărbătoare tradițională în Marea Britanie, celebrată pe 26 decembrie, când 
servitorii primesc cadouri de la angajatorii lor (n.tr.) 

Brusc, Michael nu era convins că voia să știe povestea. Gân- 
dul că ea urmărea un alt bărbat îl făcea să se simtă... neliniș- 
tit. Se încruntă spre foc - apoi tresări când un alt tânăr idiot 
făcu săritura. 

Totuşi, curiozitatea era prea mare şi îl făcu să spună cuvintele 
pe care ar fi preferat să le înghită mai degrabă. 

-A cui logodnă era? 

Elizabeth se strâmbă. 

-A unui bărbat nedemn de cerneala irosită pe el — cu atât mai 
puţin de anul pe care l-am irosit, închipuindu-mi că se va dovedi 
a fi un om onorabil. 

Dacă modul în care o spusese avea scopul de a-l linişti, avu 
exact efectul contrar. 

-S-a purtat violent cu dumneavoastră. 

-Nimic atât de barbar. Ea ridică din umeri. A fost vina mea, 
de fapt. 

Michael se gândi din nou la fratele lui. 

-Nu vă învinovăţiți. Dragostea nu este un bun judecător al 
caracterului. Cel mai bine este să o evitați. 

Ea râse încet. 

- Într-adevăr. Şampania este mult mai rapidă, iar consecinţele 
ei durează doar o zi sau două. 

Michael îi cuprinse braţul. Nu avea nici o intenţie: pur şi sim- 
plu voia să o atingă. 

- Vreţi să facem o plimbare? 

Începură să meargă prin mulțime, trecând de focuri. 

- Atunci, asta este politica dumneavoastră? întrebă ea. Să evi- 
taţi dragostea? Presupun că asta explică de ce un doctor integru 
este încă burlac. 

„Dimpotrivă, draga mea. Căsătoria este cel mai rapid medica- 
ment pentru dragoste.“ 

Michael ţuguie buzele, simțindu-se straniu de iritat. Spusese 
replica aceea multor femei, îndulcind-o cu un zâmbet şi făcând cu 
ochiul. Dar nu părea un lucru pe care l-ar spune un doctor de pro- 
vincie. De fapt, părea mai degrabă un lucru pe care l-ar fi predicat 
un ticălos precum fostul ei iubit. 

- Poate că este o chestiune de lene, spuse el. Cinismul, spre 
deosebire de dragoste, dezamăgeşte foarte rar. 

-Trebuie să mărturisesc, dragostea m-a adus în câteva mo- 
mente teribile, spuse ea încet. Momente publice, aș putea spune. 
Momente care... mi-au clădit reputaţia. Elizabeth își muşcă buza. 
Care nu este, dacă vreţi să ştiţi, una prea rafinată. 

Dumnezeule, pe chipul ei se citea ruşinea. Frumuseţea profe- 
sionistă îşi făcea griji despre ceea ce ar putea crede el. Un sen- 
timent straniu îl cuprinse - protector și tandru, şi furios, toate 
laolaltă. Nu şi-l putea închipui pe nenorocitul care ar dezamăgi-o 
cu bună ştiinţă pe această femeie, dar cu siguranţă îşi putea închi- 
pui câteva pedepse potrivite pentru o faptă atât de stupidă. 

- Oamenii spun tot felul de prostii. Cei înţelepţi nu le ascultă. 

-A, nu mă înțelegeţi greşit, domnule Grey - nu-mi pasă ce 
spun oamenii. Asta este politica mea. 

Elizabeth zâmbi veselă. Poate că altădată ar fi crezut-o. Dar 
ceea ce crezuse la început a fi un rafinament neobrăzat i se păru 
acum mai mult bravură. Era ceva familiar pentru el, întrucât şi 
Michael se folosise de ea cândva, pentru a putea îndura batjocu- 
rile colegilor de școală, care erau informaţi din ziare despre slăbi- 
ciunile speciale ale părinţilor lui. 

Panta deveni mai abruptă sub picioarele lor. O siluetă diformă 
se zări pe cerul nopţii, un altar antic, ale cărui pietre în neorându- 
ială erau un monument pentru cineva de mult uitat. 

-Este o noapte frumoasă, spuse ea când ajunseră la grămada 
de pietre. Își eliberă braţul de sub mâna lui și își puse urciorul 
pe pământ, apoi se întoarse spre el. Trăsăturile ei, în întuneric, 
fură estompate într-o paloare nedeslușită, devenind imposibil de 
descifrat. O noapte frumoasă, în care doamna Broward va trăi, 
continuă ea. Își întinse braţele şi își dădu capul pe spate. Îmi vine 
să strig la stele: bună încercare, dar v-am zădărnicit planurile! 
Firicelele astea de praf au învins, la urma urmei! 

Michael râse. 

- Atunci, faceţi-o. Strigaţi! Eu nu o să spun nimănui. 

O auzi trăgând adânc aer în piept. Dar, după un moment, eli- 
beră aerul şi îşi lăsă braţele să îi cadă pe lângă corp. 

- Nu. Nu trebuie să provocăm soarta. Nu m-aș putea ierta dacă 
Mary ar primi pedeapsa mea. 

Michael întinse mâna spre obrazul ei. Atât de fin. 

- Nu-mi pot închipui de ce ați merita vreo pedeapsă. 

Mâna ei o acoperi pe a lui cu o presiune ușoară şi caldă. 

- Dar nu ştiţi dacă ceea ce spun ei este adevărat. Din câte ştiţi... 
Michael își plimbă degetul pe obrazul ei şi îi simţi respirația oprin- 
du-se. Din câte ştiţi dumneavoastră, continuă ea, sunt o femeie 
foarte păcătoasă. 

Degetele lui se strecurară uşor în părul ei. Acum o putea aduce 
mai aproape de el... sau îi putea lăsa ușor capul pe spate pentru a-i 
expune gâtul spre gura lui. 

— Sperasem la asta, șopti el. De când domnul Pershall v-a certat 
pentru că nu veniți la biserică, așteptările mele au luat-o razna. 

Răsuflările lor se împreunară. 

-Încep să cred că nu sunteți deloc un nordic, şopti ea. Sunteţi 
prea fermecător. 

Cuvintele ei erau și ale fratelui său. Coincidența păru si- 
nistră. O presimţire stranie îl atinse, asemenea unui deget pe 
şira spinării. 

Dorinţa de a o săruta încă îl copleșea. Dar asta nu l-ar face un 
ticălos la fel de mare precum bărbatul care o părăsise? Pentru că 
intimitatea născută între ei în ultimele zile o făcuse să îi divulge 
secrete pe care el nu le merita. O făcuseră să aibă încredere în el 
când nici măcar nu îi cunoștea adevăratul nume. Domnul Grey, 
îi spunea ea. 

Îşi scoase uşor degetele din părul ei. Dumnezeule, ce încurcă- 
tură. Dacă s-ar fi întâlnit în Londra, fără secrete, ar fi avut-o în pat 
până acum. Spre satisfacția amândurora. 

- Numele meu este Michael, spuse el. 

Era o bucată de adevăr pe care i-o putea oferi. Restul... trebuia 
să se mai gândească. Experienţa îi spunea că cineva împărtășește 
secrete doar când este dispus să le audă răspândite. 

- Dacă eu îți pot spune Elizabeth, trebuie să-mi întorci favoa- 
rea, continuă el. 

Ea îşi drese glasul. 

-Aş fi onorată, spuse ea. Dar numai dacă... numai dacă îmi 
permiţi să te numesc şi prieten. 

Elizabeth îi luă mâna într-a ei, iar atenţia lui fu împărțită, ju- 
mătate pe cuvintele ei, cealaltă jumătate pe atingerea ei. 

- Ştiu că n-am fost mereu amabilă și drăguță cu tine, continuă 
ca. Degetele îi erau calde și ușoare, precum atingerea unui fluture. 
Mă poți ierta pentru asta? 

Şovăiala din glasul ei îl fascina. Poate că adevăratul motiv pen- 
tru care el continua cu această mascaradă nu avea nici o legătura 
cu discreția. Michael voia, pur și simplu, să descopere cât de de- 
parte se putea întinde această afinitate stranie dintre ei. O fru- 
musețe din înalta societate și un doctor de provincie... El ştia cum 
să se poarte cu femeile, dar era realist: ştia că relaţiile familiei sale 
îi erau de folos. Şi totuşi, ea, neștiind nimic despre acele relații, 
încă stătea aici, în întuneric, atingându.-l... 

- Haide, spuse el. Nu este nimic de iertat. 

Când era jignită, Elizabeth își lua revanşa: lui Michael îi plăcea 
acest lucru la ea. 

-Ai caracter; nu este nici un păcat în asta. 

Degetele ei se încleştară. Ca și statura ei, forța lor era înșe- 
lătoare. Michael vorbise serios; în caracter, în forță, ea era mai 
puternică decât lăsa să se vadă. Iar el era doctor, la urma urmei. 
Niciodată nu i se păruse atrăgătoare fragilitatea. 

Îşi puse mâna liberă peste a ei, dorindu-și cu o intensitate 
aproape animalică să îi mute mâna pe şoldul lui, să o simtă încleș- 
tându-se în timp ce ar trage-o spre el. La naiba, nu acolo voia să 
îi simtă mâna. Voia ca mâna ei să îi cuprindă mădularul în timp 
ce se apleca peste ea în pat, limba lui desfătându-se în gura ei. 
Dumnezeule, ce i-ar face. 

Prieten era un cuvânt foarte, foarte slab. 

Michael îi luă mâna și o duse la buze, un gest suficient de de- 
cent pentru a fi făcut în public. Dar între ei, nu putea rămâne 
decent. El avea idei... iar în timp ce răsufla printre degetele ei, 
îi măsură pulsul cu degetul mare și simţi cum începe să îi bată 
mai repede. 

Abilităţi medicale: bune pentru multiple întrebuințări. 

Michael deschise gura și o mușcă, foarte ușor, de pielea dintre 
degetul mare și arătător. Auzi cum respirația îi devine sacadată. 

- Poate... 

Dar Elizabeth nu termină gândul; vocea i se stinse, transfor- 
mând cuvântul într-o invitație. 

- Poate, şopti el pe pielea ei, gustând-o din nou — ușor, trasând 
conturul degetelor ei cu limba, apoi muşcându-i foarte uşor vâr- 
furile degetelor şi sărutându-le. 

Sare şi piele. Aroma ei. 

- Ah, şopti ea. Nu cred că... 

Gânditul era problema. Amândoi o făcuseră prea mult. 
Michael îi ridică mâna și i-o puse pe ceafa lui, apoi îi cuprinse talia 
şi o trase lângă el. Din josul dealului se auzi o altă explozie; deasu- 
pra lor, lumini aprinse licăreau scurt printre stele. 

Îi văzu chipul luminat de un licăr trecător - ochii ei mari, gura 
tremurândă. Își cobori gura pe a ei... lar ea îşi feri privirea. 

~ Prietenii, spuse ea gâfâind, nu se... sărută. 

Michael îi linse ușor lobul urechii. 

- Atunci, poate că n-ar trebui să fim prieteni. 

Gura lui Elizabeth se încleștă, transmițând încăpățânare. 

-Ce altceva am putea fi, domnule? 

Întrebarea părea vicleană. El nu ar trebui să fie nevoit să îi 
explice alternativele unei văduve, cu atât mai puțin acesteia. 
Un gând foarte neplăcut îi trecu prin minte. 

— Atunci, încă îl iubeşti pe acest individ? 

Ezitarea ei păru să dureze minute bune. 

— Nu, spuse ea în cele din urmă. 

Dar nu păruse convinsă de asta. 

Michael o eliberă din braţe și ea făcu un sigur pas înapoi. Dum- 
nezeu să îl ajute, dar Michael voia să îl găsească pe nenorocit și să 
îl strângă de gât. 

-Cum îl cheamă? întrebă el. 

Ea clipi nedumerită. 

-De ce contează? Nu îl cunoşti. 

-Chiar și așa, spuse Michael. Este genul de lucru pe care prie- 
tenii şi-l spun unii altora. 

-A, excelent. Suntem prieteni, atunci? Braţul ei se strecură 
din nou după al lui, pornind să coboare din nou spre focuri. 
Ar trebui să te avertizez totuși că sunt genul de prietenă teribil 
de băgăreaţă. 

Ce naiba tocmai se întâmplase acolo? Michael îi putea simți 
nervozitatea în modul în care degetele ei dansau agitate pe braţul 

lui. Doar din acest motiv, Michael îi permise să îl tragă după ea în 
timp ce Elizabeth continuă să pălăvrăgească: 

-Mereu o să fiu prin preajmă, spuse ea, bătându-te la cap, 
dorind să ştiu fiecare detaliu al meseriei tale. Va trebui să te obiș- 
nuiești cu asta. 

-Meseria mea, te asigur, este mai mult decât plictisitoare. 

Doar dacă nu o implica pe ea. Pulsul sau pielea ei. Gura ei. 
Prieteneşte. 

-Te voi cruța de acele detalii, spuse el. 

- Totuşi, eu voi insista să le aflu. 

Păşind înapoi în lumina flăcărilor, Michael observă că ea îi ofe- 
rea cel mai senin zâmbet al ei — cel pe care, începuse el să înțeleagă, 
îl folosea ca să domolească acele momente în care se simţea nesi- 
gură. Şi ea se simţea la fel de depășită de situaţie ca şi el. Aceas- 
tă atracţie dintre ei... nici unul nu știa cum să se comporte. lar 
acest lucru, mai mult decât cuvintele ei, îl făcu pe Michael să tragă 
aer în piept şi să se stăpânească. Întrucât confortul ei, descoperi 
Michael, era foarte important pentru el — și văzând-o atât de agi- 
tată, în el se trezi un instinct straniu: nevoia să o protejeze. 

-Foarte bine. Dacă asta fac prietenii. 


Prietenii, află Michael, își terminau berile şi apoi mergeau cu- 
viincios, braţ la braț, înapoi la trăsură. Prietenii aveau conversații 
comode în drum spre casă şi îşi strângeau mâinile înainte să îşi 
ia rămas-bun. Prietenii își trimiteau scrisori în următoarele zile, 
întrebându-se reciproc de sănătate, făceau schimb de noutăți: 
sănătatea doamnei Broward continua să se îmbunătățească. 
Căpşunele de la Havilland Hall erau deosebit de dulci în această 
vară. Vremea continua să fie foarte frumoasă. Oare să ia ceaiul 
împreună, vineri, la ora cinci? 

Prietenii îşi făceau vizite. Așteptau în foaier până când major- 
domul le confirma că stăpâna era acasă. Apoi îşi ascundeau sur- 
prinderea când erau conduși la etaj, departe de saloane, într-un 
budoar decorat cu mătase roz, unde trei doamne stăteau în rochi- 
ile lor de dimineaţă, împăturind trandafiri din hârtie, brodând și 
râzând atât de tare încât vocile li se auzeau până în hol. 

-Domnule Grey! exclamă Elizabeth când el se opri în prag, 
înainte să intre în camera micuță şi luminată de soare. Cât mă 
bucur că mă vizitezi. Acum, prinde! 

El reacționă la timp, prinzând din aer un trandafir din hârtie. 

-Acesta este pentru tufișurile distruse de trandafiri, spuse 
ea. Ia câți dorești. Avem și lipici, pe aici pe undeva, dacă doreşti 
să-i lipeşti. 

Michael își puse trandafirul la rever în timp ce celelalte două 
femei chicoteau - secretara şi doamna Hull. Prezenţa lor nu ar 
trebui să îl dezamăgească. Prieteniile nu necesitau întâlniri inti- 
me. Deși... cu siguranţă, nici vizitele unui doctor de provincie nu 
erau de obicei atât de informal primite. 

Elizabeth îi făcu semn cu mâna către un fotoliu liber, apoi dădu 
din cap spre tava cu ceai de lângă ea. Michael încuviință în timp 
ce se aşeza. 

-Sper că nu te deranjează că te primesc aici, spuse ea. După 
cum poți vedea - gesticulă spre grămada de trandafiri din hârtie 
crescând la picioarele ei - sunt destul de înghesuită aici. 

-În curând o să aibă nevoie de foarfece pentru grădină, spuse 
domnișoara Mather, care mânuia un ac și părea să ducă un război 
împotriva broderiei. Modul în care broda era... agresiv. 

-Aşa aş spune și eu, zise doamna Hull, care plimba un cre- 
ion pe o foaie de hârtie în timp ce îl măsură pe Michael din cap 
până-n picioare. 

Zâmbetul ei avea o tentă ironică — sau poate era doar un truc 
al chipului ei, care era îngust şi viclean, ca al unei vulpi. Michael 
sepregăti pentru încă un comentariu despre cum era posibil să se fi 
cunoscut deja. În schimb, ea spuse: 

-Poate domnul Grey ne-ar putea ajuta cu regulile. 

— Ah, da — din perspectiva unui domn, spuse Elizabeth. 

-S-ar putea să nu fie de mare folos, bombăni domnişoara 
Mather. Credeam că am exclus toți domnii de pe lista de oaspeți. 

-Listă de oaspeţi? 

Vorbise parcă pe un ton pompos, și nu era de mirare. Fotoliul 
lui era tapițat cu damasc roz. Covorul era de culoarea lavandei. 
Cineva se dăduse cu prea mult parfum. Două bufete pline cu por- 
țelanuri îl flancau, fiecare umplut cu mici figurine reprezentând 

animale şi țărani. Dacă Michael se mișca prea brusc, avea să spar- 
pă ceva. Sau dacă strănuta. 

- Plănuiţi o petrecere? întrebă el. 

Elizabeth puse jos foaia de hârtie pe care o împăturea. 

- Dumnezeule, nu ţi-am spus? Da, o petrecere de societate, de 
modă veche, o săptămână plină de distracţie. 

La care se părea că el nu era invitat. Michael își mușcă obrazul. 
Desigur că nu era invitat. Nimeni nu ar cere nobilimii să bea cot la 
cot cu un doctor banal. 

-Cât de drăguţ din partea voastră. 

- Drăguţ nu este scopul nostru, rosti cu înverșunare doamna 
Hull. Liza a plănuit cele mai grozave activități şi recepții. O, şi 
oaspeţii! Le veţi recunoaște numele, pot să jur. Lord Weston, Lord 
Hollister, vicontele Sanburne -— câteva dintre cele mai faimoase 
familii din ţară! 

Splendid. Îl cunoscuse pe Sanburne la Eton, iar Weston îi 
era un prieten vechi. Pe Hollister nu îl cunoscuse, dar acesta îi fă- 
cuse câteva favoruri profesionale fratelui său, care, drept răspla- 
tă, îi susținuse campania tăcută și, în cele din urmă, încununată 
de succes, de a fi înnobilat. 

-O săptămână, deci? 

Era un răstimp destul de lung în care va trebui să stea în 
umbră, să îşi ascundă faţa. 

- Poate mai mult, spuse Elizabeth. Poate vom pleca spre Paris 
împreună! Nu se ştie niciodată cu prietenii mei. Sunt o compa- 
nie foarte bună ~ sau, adăugă ea cu o privire veselă către doamna 
Hull, ar trebui să spun cea mai rea! 

Toate trei femeile izbucniră în râs. Fie trăseseră ceva la măsea 
în timpul prânzului, fie era o glumă foarte bună cu care el nu era 
la curent. Michael afişă un zâmbet complice. 

— Așadar, o petrecere. Cu regulament, vasăzică. 

- O, da, cu regulament! Doamna Hull se aplecă înainte, cu ochii 
luminoși. Să vă citesc ce avem până acum? Ne puteţi sugera îmbu- 
nătăţiri sau adăugiri, cum doriţi. 

- O, bietul om, spuse domnișoara Mather. Chiar îl veți supune 
la aşa ceva? 

Bietul om? Michael nu era sigur că îi plăcea acest titlu. 

-Nu-l deranjează, spuse cu indiferență Elizabeth. Este un 
prieten foarte bun. 

Acum, Michael ar fi vrut să se încrunte. Nici un grup de femei 
nu mai tratase vreodată fratele unui duce cu o lipsă de formalism 
atât de degajată - ca și cum nu ar fi fost un bărbat, ci o jucărie 
mai mare. 

- Atunci, iată prima regulă, spuse doamna Hull. Farmecul este 
obligatoriu. 

- Bunul nostru doctor corespunde regulii, spuse Elizabeth, 
zâmbindu-i. 

- Da, este un început bun - ştacheta trebuie să fie foarte joasă 
la început, spuse Mather în timp ce străpunse din nou materialul 
cu acul. 

Nu era singurul lucru pe care îl străpunsese. Era bine de știut 
că Michael trecuse de cea mai joasă ștachetă. Își drese glasul: 

-La ce se referă aceste reguli? 

Dar nimeni nu păru să îl audă. 

- Regula a doua, continuă doamna Hull. Cuvintele trebuie să 
se potrivească tot timpul cu acţiunile. 

Elizabeth încuviință din cap. 

-Aceasta este cea mai importantă. De fapt, cred că ar trebui 
să fie a zecea - ultimul obstacol de trecut. 

-Nu sunt de acord. Eu cred că este un principiu general peri- 
culos. Domnișoara Mather rupse aţa cu dinţii, ca și cum ar fi 
decapitat un dușman foarte mic. Dacă domnul amenință să vă zgâl- 
țâie ca pe o păpușă de cârpă? Sau vă spune că întotdeauna își va 
iubi câinele mai mult decât pe orice doamnă? Chiar trebuie să ce- 
reți ca vorbele lui să se potrivească acțiunilor sale? Bietul câine! 

Doamna Hull scoase un sunet sufocat și violent şi izbi ceaşca 
de măsuţă. 

- Dumnezeule, Mather! exclamă Elizabeth. Cred că ai omorât-o. 

Doamna Hull dădea frenetic din mână. 

-Doar tu - ridică un deget, tuşind, chipul devenindu-i des- 
tul de roşu. Doar tu îți puteai face griji pentru aşa ceva! Câinele 
lui, serios! 

-Dar are un argument bun, spuse Elizabeth. Atunci, adău- 
gaţi o notă, cu următoarea însemnare: vorbim despre propuneri 

romantice. Dacă își făgăduieşte inima, trebuie, de asemenea, să 
îşi făgăduiască numele şi conturile bancare. Aţi înțeles? 

Dumnezeule. 

- Sunt reguli pentru pețitori? întrebă Michael. 

Cele trei femei își întoarseră privirile spre el. 

-Vă închipuiaţi că sunt reguli pentru animalele din ogradă? 
replică domnişoara Mather. 

- Peţitori, spuse doamna Hull. Ce cuvânt drăguţ și de modă 
veche! 

- Domnul doctor este nordic, spuse Elizabeth — ca şi cum asta 
ar fi explicat ceva. 

-Dar cum i-aţi numi? întrebă el, conştient, și fără să îi pese, 
că tonul îi devenise mai puţin amabil. 

Probabil că trăia visul multor bărbați, fiind invitat într-un 
budoar ca să tragă cu urechea la şiretlicuri feminine. Dar dacă ele 
i-ar fi legat o fundiţă în jurul gâtului și l-ar fi mângâiat pe cap, nu 
s-ar fi simţit mai mult decât acum ca un căţel de salon. 

- l-aş numi candidați, sugeră doamna Hull. 

- Bărbaţi de caracter, spuse domnișoara Mather. 

- Amanțţi, spuse Elizabeth. 

Cuvântul provocă exclamaţii șocate din partea celorlalte două 
femei. Cu zâmbetul crescându-i, Elizabeth privi de la ele la el — 
sperând, presupuse el, să îi smulgă aceeași reacție scandalizată. 
Michael îi întâlni şi îi susținu privirea. 

-Admir o femeie sinceră. 

Zâmbetul ei șovăi. 

- Deşi, dacă acest amant este ghidat de un regulament, aș 
sugera să țintiți mai sus. Privirea lui căzu pe gura ei. 

Obrajii lui Elizabeth se umplură de culoare. Ea plecă privirea, 
spre trandafirul pe jumătate terminat din mâinile ei. 

„Da“, gândi Michael. „Nu uita cât de mult ţi-au plăcut buzele 
mele odată.“ 

-Poate — Elizabeth făcu o pauză pentru a-şi drege glasul — poa- 
te ar fi mai bine să vorbim despre alte lucruri cât timp domnul 
Grey este aici. Nu am vrea să-l plictisim. 

- O, dar sunt departe de a mă plictisi. 

Michael se ridică, făcându-le pe domnişoara Mather și doam- 
na Hull să ridice privirile spre el, uimite. Elizabeth nu îi observă 

mişcarea, atenţia încă fiindu-i fixată asupra propriilor mâini. Tre- 
cu pe lângă ea, atingându-i în mod intenţionat fusta rochiei în 
timp ce se întinse după ceainic. 

- O, permiteţi-ne nouă, spuse doamna Hull, dar Elizabeth 
stătea cel mai aproape ~- iar când ea ridică privirea, nu făcu nici o 
mișcare pentru a-l ajuta. 

-Ai vrea să auzi regulile mele? întrebă el încet — prea încet să 
audă celelalte femei. 

Buzele lui Elizabeth se întredeschiseră. Se uită fix la el, iar el 
la ea. Ce altă opțiune avea Michael? Ochii ei erau cel mai minunat 
lucru pe care îl văzuse vreodată. În orice lumină, păreau să aibă 
o culoare ușor diferită. Chiar acum erau de un verde viu, aceeași 
nuanţă cu a rochiei sale. 

Această prietenie nu avea să funcționeze. 

-Sau poate ar trebui mai întâi să aud regulile tale, spuse el. 
Ridicând glasul, Michael spuse: Continuaţi, doamnă Hull. Ce re- 
guli mai aveţi? 

Elizabeth privi în spatele lui, spre prietenele ei, care devenise- 
ră tăcute. 

-Eu cred că „amant“ este un cuvânt foarte dezagreabil, spuse 
Mather după o clipă. Dar sunt de acord, poate că „bărbaţi de ca- 
racter“ este prea forțat și tras de păr. 

-De ce nu „burlac eligibil“? propuse doamna Hull. Liza a 
invitat câțiva, să ştiţi! 

Michael aproape că scăpă ceaşca din mână. Elizabeth se întin- 
se să o prindă. Pentru un moment scurt şi arzător, degetele ei le 
atinseră pe ale lui. De când avusese treisprezece ani nu mai fusese 
lăsat fără suflare de o atingere atât de nevinovată. Drept răspuns, 
tot corpul i se încordă. Minunat! Exact ce avea nevoie: începutul 
unui erecţii într-un budoar, cu trei femei drept spectatori. Printre 
dinţii încleştați, spuse: 

- Am prins-o. 

Elizabeth se așeză din nou confortabil. Michael simţi aten- 
ţia ei zăbovind asupra lui în timp ce își punea ceai. Fu tentat să 
își stropească pielea cu puțin lichid fierbinte. Poate că o arsură 
l-ar distrage. 

- Ei, asta este o privelişte rară, comentă domnișoara Mather. 

Dumnezeule. Doar nu se referea la... 

- Rar vezi un bărbat turnându-și ceai, continuă ea, iar el respi- 
ră adânc şi puse cu grijă ceainicul pe masă. 

- Foarte adevărat, spuse Elizabeth. Poate că o regulă ar trebui 
să facă apel la utilitatea unui bărbat. Glasul i se înveseli, devenin- 
du-i mai energic; îşi recăpăta calmul. Nu este minunat când un 
bărbat poate fi de folos? 

Michael zâmbi în sinea lui în timp ce se întoarse la locul său. 

-Acesta este un ideal grozav, spuse el. Să bem pentru asta. Luă 
o gură de ceai. Un Oolong! excelent. 

-Este absurd, spuse doamna Hull. Poate că domnul Grey 
îşi toarnă singur ceaiul, dar domnii cărora li se adresează aces- 
te reguli nu fac parte dintr-o clasă socială obișnuită să facă 
acest lucru. 

Doamna Hull devenea din ce în ce mai enervantă cu fiecare 
minut care trecea. 

- Într-adevăr? o întrebă Michael. Credeţi că bărbaţii din clasa 
aristocrată sunt așa o adunătură jalnică încât nu nimeresc să toar- 
ne ceai într-o ceaşcă? 

-Nu este vorba că nu nimeresc, domnule. Este o viață foar- 
te diferită, ştiţi, printre cei ca noi. Bărbaţii, pur şi simplu, nu îşi 
toarnă singuri ceaiul. De fapt, cred că bărbaţii rar beau ceai, doar 
în compania femeilor. 

Michael aproape că se înecă cu ceaiul. 

- Într-adevăr, spuse el. Lichior la micul dejun, prânz şi cină, 
nu-i aşa? Şi apa, şi ea este rezervată pentru compania mixtă, pen- 
tru ambele sexe? 

Doamna Hull afişă un zâmbet îngăduitor. 

-Ați fi uimit, spuse ea. Nu ştiţi cum se poate răsfăţa un bărbat 
pe sine, dacă are la dispoziţie timpul şi mijloacele necesare. 

Doamne, Dumnezeule. Michael începu să se întrebe dacă nu 
cumva unul dintre motivele pentru care atât de multe căsnicii 
eşuau nu era ignoranța generalizată a femeilor față de bărbaţi; şi 
ei aparțineau rasei umane, contrar credinţei femeilor. 


1 Varietate de ceai din SE Chinei, lăsat să fermenteze parțial înainte de a fi pus 
la uscat (n.tr.) 

-Atunci, aş vrea să vă propun o regulă, doamnă Hull. Orice 
bărbat demn de luat în seamă trebuie să vă toarne ceaiul atunci 
când îi cereți. 

Doamna Hull râse — un sunet înalt şi pițigăiat, pe care femeia 
îl înăbuși în cele din urmă cu palma. 

-Domnule Grey! Cred că ați înțeles greșit scopul acestor 
reguli. 

-De fapt, mie îmi place propunerea, spuse domnișoara 
Mather. O dovadă de cavalerism. 

- Ei, haideţi, spuse Elizabeth. Cel puțin, cereți să adauge și 
laptele, și zahărul. 

Doamna Hull țâțâi iritată. 

-E foarte bine pentru un bărbat care muncește pentru a se 
întreține, așa cum face domnul Grey. Dar eu și Elizabeth avem 
nevoie de bărbați cu educaţie. Cu gusturi rafinate şi standarde! 
Nu de cineva priceput la a fi o slugă. 

O tăcere scurtă și deloc confortabilă se așternu, timp în care 
remarca doamnei Hull răsună în încăpere, devenind o insultă evi- 
dentă la adresa lui. Apoi Elizabeth își recăpătă zâmbetul - lumi- 
nos, foarte luminos în timp ce i-l adresă mai întâi lui, apoi celor 
două femei. 

-V-am povestit cât de minunat s-a descurcat domnul Grey cu 
doamna Broward? Ce zi norocoasă pentru Bosbrea a fost aceea 
când dumnealui a decis să vină aici! 

Şuşoteli aprobatoare din partea domnişoarei Mather şi a 
doamnei Hull - dar nimic capabil de a revigora conversaţia. 
Lui Michael i se făcu milă de ele şi se ridică. 

-Trebuie să plec. 

Şi Elizabeth se ridică. 

- Permite-mi să te conduc. 

Uşurarea ei evidentă nu îi îmbunătăţi starea lui Michael. Oda- 
tă ajuns în hol, spuse: 

- Nu contează. Pot găsi singur drumul de aici. 

-Dar simt că... Oftă, împreunându-şi mâinile la nivelul taliei. 
Simt că te-am insultat. Nu asta a fost intenţia lui Jane, te asigur. 
O remarcă stupidă, rostită fără să gândească... 

- Nu, deloc. Acum că ieşise din budoarul acela înghesuit, îl 
izbi cât de absurd era totul: nu doar mascarada lui, ci şi acest 
moment caraghios în care ea îşi cerea scuze fiului unui duce pen- 
tru că îi amintise întâmplător de statutul lui inferior. Niciodată 
nu mi-a fost ruşine cu faptul că muncesc pentru a mă întreține, 
spuse el. 

Într-adevăr, pentru prima oară în viața lui, chiar muncea pen- 
tru a-și câștiga pâinea. Şi, drept rezultat, pentru prima oară, se 
simțea... sigur în totalitate de propriile abilități. lată ceva pentru 
care trebuia să îi mulțumească fratelui său. Gândul îi uşură inima. 
Michael îi oferi un zâmbet sincer. 

-Te rog să mă crezi, spuse el. Nu m-aţi jignit. 

Elizabeth ridică mâna, apoi ezită, degetele încleștându-i-se 
în timp ce o cobori din nou pe lângă corp. Un moment grăitor: 
acceptarea tăcută că între ei nu puteau existe simple atingeri. 

-Trebuie să-mi permiți să mă revanșez, spuse ea. Vrei să vii la 
cină marţi seara? Ca să-mi cunoști prietenii? 

-Te referi la toți acei burlaci eligibili? 

Printre care şi Weston. Weston era eligibil din orice punct de 
vedere. La naiba cu el. Ea ezită, încruntându-se ușor. 

- Eu... ei bine, da. Presupun că unii dintre ei ar putea fi catalo- 
gaţi aşa. 

- Le vei spune despre regulile pe care le-aţi pregătit pentru ei? 
„Gata“, îşi porunci în sinea lui. „Tu nu eşti în competiție pentru 
ea.“ Le vei da lista la intrare, poate? 

Încruntarea ei se adânci. 

- Regulile sunt pentru doamne, spuse Elizabeth. Pentru doam- 
ne nesăbuite care și-ar putea dărui inimile prea repede. 

-Aşa cum ai făcut şi tu, spuse el. Cu acest ticălos al cărui nume 
încă nu mi l-ai spus. 

Elizabeth afișă o expresie stranie şi se îndepărtă de el. 

-Nu-l cunoşti, spuse ea. Care ar fi diferența dacă i-ai şti 
numele? 

Care ar fi diferența? Răbdarea lui ajunse la limită. Avea să îi 
arate el care era diferența. Păși spre ea prea repede ca Elizabeth 
să poată răspunde. Cuprinzându-i talia, o împinse în perete 
şi o sărută. 

Presiunea buzelor lui o paraliză pe Liza. Doctorul ei blând, 
care stătuse în budoar şi le permisese să îl înghiontească la fel ca 
pe o pisică de casă, se transformase brusc într-un tigru. Încercă 
să vorbească, să își ferească fața, să îi spună să îşi recapete con- 
trolul, dar el era de neoprit. Palmele lui îi încadrau chipul, ținând-o 
astfel încât să nu se poată mişca, iar limba îi penetra gura. 

Elizabeth se topi, atât de simplu fusese. Mușchii i se relaxară. 
Oasele i se dizolvară. Corpul lui mare şi lat o înconjura, strân- 
soarea lui fiind poruncitoare, dar nu dureroasă, iar buzele îi erau 
insistente și aveau un scop. El voia să pună stăpânire pe gura ei. 
lar ea nu avea nici un cuvânt de spus. Acesta era mesajul gurii 
şi al mâinilor lor. 

Elizabeth se lăsă dominată. Cu două femei în camera din 
spatele ei şi servitorii casei umblând pe coridoare, ea se relaxă 
în îmbrățișarea lui și îi răspunse la sărut. Simţi gustul ceaiului, al 
dulceții zahărului; era gustul unei idei foarte proaste, pe care în 
curând avea să o regrete, dar nu acum. Nu acum, când el încă 
o săruta. 

Mâna lui alunecă pe corpul ei, cuprinzându-i sânul. Elizabeth 
deschise ochii și îl descoperi privind-o, cu ochii lui atât de albaș- 
tri, iar palma sa peste sfârcul ei întărit păru deodată să transmi- 
tă un mesaj, de asemenea. Îndrăzneala atingerii lui, împreună cu 
sinceritatea şi cutezanţa privirii lui, o făcu să râdă de încântare. 

ÎI simți rânjind peste gura ei. Mâna lui alunecă mai jos, înşfă- 
cându-i talia şi trăgând-o mai aproape. Genunchii parcă îi erau 
făcuţi din ceară, topindu-se acum, incapabili să o susțină. Își puse 
brațele pe după gâtul lui, lăsându-l să îi susțină greutatea - şi se 
lovi şi mai tare de perete când el se împinse în ea. Acum era țintu- 
ită din două direcţii: de corpul lui încordat, care era la fel de ferm 
precum peretele din spatele ei. 

Michael o sărută din nou, mai intens, ca şi cum ar fi încercat 
să o convingă de ceva. De ce anume? Care era scopul încercării 
lui de convingere? Ea îl sărută înapoi cu înverșunare, el nu ob- 
serva asta? Ea era aproape convinsă. Elizabeth îi găsi părul, moale 


126 


Anotimpul pasiunii o 


şi puţin cam prea lung în locul unde îi atingea gulerul. Pielea de 
dedesubt era fierbinte și fină. Palma ei îi cuprinse ceafa, apoi îl 
strânse tare în îmbrățișare, înfiorându-se. Această nevoie pe care 
o simţea părea esenţială. Precum foamea sau setea. 

Din holul de la intrare, de la parter, se auziră voci. Amândoi 
încremeniră. Elizabeth deschise brusc ochii. Ai lui erau foarte, 
foarte albaștri. 

Cineva avea să îi vadă. Stăteau în plin spaţiu deschis. 

Chipul lui se ascunse la baza gâtului ei. Elizabeth îl auzi, îl sim- 
ţi, cum trage adânc mirosul ei în piept. Apoi vorbi foarte încet, 
barba lui ușor aspră zgâriindu-i pielea: 

- Nu prietenie este ceea ce vreau. 

Mâinile ei îşi pierdură controlul. Îi găsiră spatele, desfătân- 
du-se în lâna moale a jachetei lui. „Gândeşte!“ Existau motive, 
motive foarte bune, să îl descurajeze. Bani: nu avea deloc. Putere: 
avea prea multă asupra ei. Doar că el nu îşi dădea seama de asta. 

Elizabeth nu i-ar spune asta niciodată. Era un bărbat bun, dar 
era un bărbat. Ea învățase să nu îi ofere unui bărbat armele, în 
speranța fragilă că el nu le-ar folosi niciodată. 

- Tu... 

„Ținteşti prea sus“ erau cuvintele cu care l-ar face să-și reca- 
pete cumpătul. „Nu îţi uita statutul.“ Descurajări eficiente. Dar 
Elizabeth nu le putea rosti. 

Îşi cobori fruntea pe umărul lui. În timp ce stăteau uniţi, ea 
deveni conştientă de tremurul care cuprinsese corpul lui. Un sen- 
timent sălbatic de triumf o cuprinse. Se simţea departe de a fi 
feminină. Prea sălbatic. Prea intens și flămând. Ea voia... 

Voia să fie responsabilă pentru tot ce îl atingea. Statutul ei era 
mai presus decât al lui. Iar ei... îi plăcea asta. Fie că tremura sub 
atingerea ei sau râdea de logica ei - Dumnezeu să o ajute, când el 
luase o gură de ceai şi spusese că e excelent —, Elizabeth voia să 
ştie că ea era autoarea tuturor acelor senzaţii. Ce putere delicioa- 
să, să îl înșface pe acest bărbat, mult mai înalt şi mai greu decât 
ea, şi să îl simtă înfiorându-se! Dar nu să îl umilească — nu ar face 
asta niciodată. Michael era prea frumos, prea capabil, prea puter- 
nic. Ca în noaptea aceea când îi pusese bebelușul în brațe, iar ea își 
dorise să fie implicată în tot ce făcea el, întrucât totul părea atât 
de demn. Voia să îl ajute în toate acele sarcini. 

Dar nu putea. Nu putea. Nu mai era femeia lipsită de grijă care 
fusese în urmă cu zece luni. Acum avea mai puține opțiuni. Şi nici 
una nu îl includea pe el. 

- Ascultă, spuse ea, ușor răgușită. Nu suntem în siguranță. 

Suspinul lui îi arse urechea. 

- Da. Ştiu. 

Se despărțiră în etape: mai întâi el își retrase mâinile, apoi se 
îndepărtă uşor. Ea îi eliberă gâtul, mâna alunecându-i pe şira spi- 
nării, oprindu-se puţin pe talia lui, apoi căzând pe lângă corpul ei. 
Michael făcu un pas înapoi, iar Elizabeth își ridică fruntea de pe 
umărul lui. 

Ochii li se întâlniră. Inima ei tresări o dată, cu violență. Apoi, 
ceva înăuntrul ei păru să se domolească, precum o cheie răsucin- 
du-se într-un lacăt. 

O întâlnire. Putea să se descurce cu asta. Putea să aibă asta 
pentru ea însăşi. 

- Oaspeţii mei sosesc poimâine, spuse Elizabeth. Dacă mă voi 
putea strecura mai devreme... 

O transformare subtilă îi schimbă expresia feței: atenția 
lui, care fusese concentrată în totalitate asupra ei, deveni chiar 
mai intensă. 

-La botezul de mâine, spuse el. Ele — arătă din cap spre bu- 
doar - te vor însoți? 

- Nu, dar... Elizabeth îşi mușcă buza. Privirea lui căzu pe gura 
ei. Căldura o învălui. Îşi supse ușor buza, apoi își trecu limba 
peste ea. 

Michael trase aer în piept, aproape șuierând. 

-Dacă mai faci o dată asta, vom găsi o cameră aici. 

Doctorul ei era un sălbatic. Elizabeth adora asta. Îi zâmbi, 
dorindu-și să aplaude. 

- Botezul, repetă el. 

- Nu plănuisem să particip, spuse ea. Dar brusc... 

- Eşti nașa, spuse el. 

Ea se uită la el, tentaţia luptându-se cu lașitatea. De la înmor- 
mântarea mamei ei, nu mai pusese piciorul în biserica aceea. Dar 
era timpul. lar cu o asemenea recompensă drept motivație... 

- Voi veni, spuse ea grăbită, înainte să se poată gândi mai bine. 
Şi... după aceea, este o căsuţă lângă lac, pentru pădurar... 

Michael îi ridică mâna. Ea privi cu sufletul la gură cum el îi 
mușcă uşor degetul arătător. Apoi i-l mângâie ușor cu limba, o 
atingere fierbinte şi umedă, care îi făcu stomacul să se încleşteze. 

- Pe curând, spuse el, cu ochii arzând. 

Îi sărută palma, apoi i-o lăsă foarte blând pe lângă corp, după 
care făcu un singur pas, formal, înapoi. 

Nu făcu o plecăciune înainte să plece. Ea rămase nemişcată în 
timp ce el se îndepărtă, coborând cu paşi fermi scările. Doctorul 
ei de provincie se mișca acum cu aroganţa unui prinţ. lar ea, fie 
era mai curajoasă decât ştia, fie cea mai mare idioată de pe fața 
pământului. Dar ziua următoare, în sfârşit, avea să se ridice la 
aşteptările reputației ei de văduvă veselă. 


După două săptămâni de vreme frumoasă și senină, norii 
se adunară pe cer la botezul celui mai nou membru al familiei 
Broward. Michael sosi târziu, luând loc în ultimul rând de 
bănci. Ferestrele fuseseră lăsate deschise pentru a permite in- 
trarea aerului curat, iar în jurul lui picioare agitate se târșâiau 
pe dalele de piatră. Își frecă ochii cu mâna. Nu dormise mult. 
Îi fusese imposibil să adoarmă, ştiind ce avea să urmeze după 
eveniment - nu doar faptul că avea să facă dragoste cu ea, deși 
Dumnezeu era martor că acela era evenimentul principal, dar 
şi... momentul adevărului. 

Neștiind nimic despre adevărata lui identitate, Elizabeth îl 
dorea. Gândul îl uimise: una dintre cele mai faimoase frumuseți 
ale Angliei era atrasă de el fără să aibă cea mai vagă idee despre 
adevărata lui poziție socială. Dar în ciuda acelei plăceri stranii, 
el nu putea, în mod conștient şi voit, să se culce cu ea până când 
Elizabeth nu afla totul. 

Aşadar, el îi va spune totul. Iar de îndată ce șocul avea să dispa- 
ră, îşi închipuia Michael — spera — ea avea să o vadă ca pe o glumă 
foarte bună. Era, la urma urmei, o femeie care amenințase că va 
striga la stele; o văduvă cu o reputaţie nu tocmai onorabilă, care 
se simţea confortabil flirtând cu doctori de provincie. El avea să îi 
ofere o poveste minunată pe care să o împărtăşească prietenilor 
ei când urmau să sosească. lar Michael avea să îi întâmpine îm- 
preună cu ea, ca iubitul ei. 

Da, planul suna logic în toate privințele. Plăcere pentru amân- 
doi şi o replică pentru Alastair, care publicase acea poveste în ziar 
drept o provocare evidentă. Michael așteptase prea mult aici ca 
fratele său să acţioneze. Dezvăluindu-şi identitatea, avea să se 
asigure că vestea ajungea la Londra, iar mesajul era clar: „Vrei o 
mireasă decentă, sfioasă? lată femeia care îmi ține companie: 
o văduvă notorie...“ 

Acesta era un imbold potrivit. Asta avea să îl scoată pe fratele 
său din bârlogul lui. Pentru că Alastair nu ar fi niciodată de acord 
cu o femeie ca ea. 

Chiar în timp ce se gândea la asta, ideea îl înfurie. Nu îi plăcea 
să ştie că va fi judecată. Indiferent de ce s-ar întâmpla, el nu i-ar 
permite niciodată lui Alastair să vorbească urât despre ea. 

Michael se aplecă în stânga şi în dreapta, încercând să o ză- 
rească. Dar nu putea vedea nimic din ce se petrecea în fața alta- 
rului, cu excepţia umerilor laţi ai domnului Broward și a unui văr 
care venise pe post de naș. 

Bebelușul începu să plângă. Un murmur de satisfacție veni 
dinspre enoriași. Se ridicară în picioare, purtând cu toţii cele mai 
bune haine de vară, pentru a cânta un imn religios. Michael le 
urmă exemplul, deși nu recunoștea cântecul — o omisiune care, în 
alte circumstanţe, i-ar fi scandalizat pe oamenii din jurul lui. 
În schimb, toţi îi zâmbeau. De când Mary Broward se însănăto- 
şise, aflase ce însemna o adevărată primire în Cornwal: pretutin- 
deni unde mergea, străinii se opreau să îi vorbească, să îi ofere 
respectul lor. 

Cântecul era frumos. Michael închise ochii, mai întâi pentru 
a admira cât de bine se potrivea melodia cu anticiparea lui. Dar 
apoi, mirosul pietrelor, al hârtiei umede și al lumânărilor îi tre- 
zi o amintire din copilărie, dinainte ca scandalurile părinţilor 
lui să devină publice și să nu mai fie bine primiţi în parohia lor. 
Pe atunci, îi plăcea slujba de duminică, pentru că fusese singura 
ocazie în care comportamentul lui câștigase aprobarea verbală a 
părinților săi. Încă putea auzi comentariul exasperat al mamei lui 
către fratele său: „De ce nu poți să te porți şi tu ca Michael? Uite 
cât de cuminte stă!“ 

Când deschise ochii, soarele ieșşise dintre nori, iar singurul 
vitraliu de deasupra altarului răspândea fâşii aurii și albăstrii 

peste capetele plecate din primele rânduri. Frumuseţea priveliștii 
îi făcu inima să tresară. Urmări cu privirea o rază de lumină care 
mângâia marginea unei bonete de vară, tivită cu o fundă albă. 
Boneta se întoarse, dezvăluind un profil atât de pur încât inima 
lui tresări mai tare. Niciodată nu avusese mijloace de apărare îm- 
potriva frumuseţii descoperite prin surprindere. 

Ca şi cum gândurile lui o chemaseră, Elizabeth privi peste 
umăr. Poate că lumina îi făcea expresia chipului să pară atât de 
îngândurată. Când ochii li se întâlniră, Michael simţi cum îi scapă 
un zâmbet, iar apoi, după o clipă, ea îi zâmbi, de asemenea, înain- 
te să îşi întoarcă privirea spre altar. 

Boneta ei îi captă privirea. Arăta atât de... tipic. Exact genul 
care ar trebui purtată de o văduvă sfioasă, cumpătată și calmă. 
Ce camuflaj fantastic! Iar în câteva ore — poate mai puţin — el avea 
să îi dea jos acea bonetă. Să îi desprindă părul. Dumnezeule, deja 
putea să îl simtă printre degete. În dimineaţa primei lor întâl- 
niri, îl văzuse în toată splendoarea lui. Atunci, păruse o cruzime 
să nu o poată atinge. Nu anticipase cât de dificil avea să devină 
acel act de reţinere. 

Dar nu avea să mai dureze mult. Prânzul la familia Broward, 
apoi... 

Ceremonia se încheie. Cei din jurul lui rămaseră așezați pen- 
tru a le permite altora să iasă. Primii ieșiră copiii Broward, apoi 
domnul Broward, ținându-şi braţul în jurul lui Mary, care era încă 
slăbită, dar mergea bine. Îşi strângea copilul la piept, iar când pri- 
virea ei îl găsi pe Michael, întoarse brusc capul, radiind de fericire 
spre el. Michael o salută cu o mișcare a capului. 

Apoi urmă mica aristocrație, în frunte cu Elizabeth, retrăgân- 
du-se într-un singur rând pe culoarul îngust, spre ieşire. 

Michael avu o presimţire. Ea nici măcar nu privi în direcția lui. 


Liza ieşi din biserică, clipind în lumina soarelui amiezii. Oa- 
menii treceau pe lângă ea, râzând şi vorbind, purtând cele mai 
bune haine de duminică. Botezul se încheiase, sărbătoarea avea 
să continue acum acasă la familia Broward. Dar Liza nu păşi spre 
drum. Ea avea o întâlnire cu Michael... deşi starea i se schimbase. 
Se temea că nu va fi o companie prea plăcută pentru el. 

Ştergându-și discret ochii, trase aer în piept şi se forță să se 
întoarcă spre locul care îi ocupase gândurile în timpul botezului. 

Cimitirul era la câțiva pași în josul aleii pietruite. În ziua în 
care o îngropaseră acolo pe mama ei, fusese furtună. Prin vânt şi 
întuneric, cu ploaia bătându-i peste față ca niște ace de gheață, 
Liza simţise nedreptatea momentului atât de intens, încât îşi dori- 
se să strige. Dar din poziția asta, cimitirul părea şocant de liniştit, 
chiar vesel - cu iarba deasă și verde și pietrele funerare acoperite 
de trandafiri. 

Nu se putea apropia de el, la fel cum nu putea ajunge la lună. 

Trecătorii îi aruncau zâmbete, priviri curioase, saluturi din 
cap. Era obișnuită cu acest interes, deşi aici îl resimțea mai blând 
decât în Londra. Cu toate astea, își dori, și nu pentru prima oară, 
ca vălurile să fie la modă. Oriunde mergea, oamenii o priveau şi 
şușoteau. Era sătulă să fie nevoită să le zâmbească mereu. 

Îşi ridică privirea spre cer, folosind formațiunea de nori drept 
scuză pentru brusca ei oprire. 

O mână îi cuprinse cotul. Elizabeth se smuci şi se întoarse, 
uimită, în timp ce o făcea, de lipsa de graţie a răspunsului ei. 

Michael se dădu în spate, cu mâinile în sus şi cu palmele la 
vedere, străvechiul gest prin care spunea că nu avea nici o in- 
tenție rea. 

- lartă-mă, spuse el. N-am vrut să te sperii. 

Elizabeth avu cel mai înfricoşător impuls de a-l lua de mână, 
de a-i cădea în brațe, de a-și ascunde fața în umărul lui pentru a 
bloca priveliștea de dincolo de el. De parcă asta ar rezolva ceva. 
În schimb, spuse în mod stupid: 

-Ai venit. 

El se încruntă - pe bună dreptate. Se văzuseră în biserică. 

- Desigur. Doar nu credeai că voi rata ocazia? Michael râse ușor. 
Dumnezeule, ce-aș fi declanșat? Un dezastru natural, te asigur. 

Da, desigur. Nici un bărbat nu ar fi refuzat invitația pe care o 
făcuse ieri târfa. 

Nu. Nu era drept; starea ei capricioasă era nedreaptă. Şi ea îşi 
dorise această întâlnire la fel de mult ca și el. Doar că, după cere- 
monie... acum părea cumva greşit. 

Fără dragoste, este greșit. 

Vocea mamei ei răsună mult mai tare aici, atât de aproape de 
locul unde o îngropaseră. 

- Eşti bine? întrebă el. 

Ea încercă să zâmbească, altfel el avea să o creadă nebună din 
pricina acestei stări ciudate. 

-Sunt bine, spuse ea. Dar tu? 

Iar în sinea ei spuse: „Atunci, va fi greşit. Așa să fie“. Pentru 
că dragostea nu putea intra în ecuaţia asta. Pentru binele său, nu 
putea exista dragoste între ei. Dar ea își datora... ceva înainte să 
pornească din nou pe drumul serios al căsătoriei. 

- A, sunt remarcabil de binedispus, zise el, tonul lui jucăuş fi- 
ind sugestiv. Şi dacă îmi permiţi să spun, ce alegere foarte bună au 
făcut pentru nașa copilului. 

Lumina amiezii dezvăluia cele două cute care îi înconjurau 
gura și radiau din colțurile ochilor lui. Aceste riduri vorbeau des- 
pre un bărbat care zâmbea des și cu ușurință, fără ezitarea rău- 
tăcioasă pe care ea o simțea de atâtea ori, fără acel simţ obositor 
al obligaţiei. 

Singurătatea se scurgea prin ea, un sentiment rece și albastru, 
precum asfinţitul. Avea să caute mâine asemenea riduri pe chipu- 
rile burlacilor ei eligibili. Ar vrea un soţ care să râdă. 

- Da, spuse ea, am fost onorată. 

Michael ezită, studiind-o. Când el zâmbi din nou, ea simţi efor- 
tul din spatele gestului, uimirea lui din pricina stării ei. 

-Am stat în spate și nu am auzit prea bine. Ce nume i-au pus 
copilului? 

Elizabeth se putea descurca mai bine. Trase aer în piept. 

- Rosemary, spuse ea cu o voce groasă. Rosemary Adele. 

El făcu un pas spre ea, atingându-i ușor brațul. Fu un gest 
curtenitor, nimic care să trezească suspiciunea privitorilor. 

- Eşti sigură că eşti bine? întrebă el cu blândețe. 

Lumina era blândă şi caldă pentru moment, iar un vânt brusc 
legănă ramurile copacilor din jurul lor. Umbrele acestor ramuri 
dansară pe chipul lui, conferindu-i iluzia de imobilitate perfec- 
tă: totul în jur se mișca, doar el nu. Părea... solid într-un fel care 
contrasta cu frumusețea şi nazurile bărbaţilor din clasa ei socială. 
Nu avea să mai găsească pe cineva ca el. 

Elizabeth nu putea suporta să se gândească la asta. În gât i se 
puse un nod; încercă să îl înghită. 

- Rosemary o chema pe mama. 

Fără îndoială că Mary Broward presupusese că va fi o surpriză 
plăcută pentru nașă. Pentru orice femeie normală, pentru orice 
femeie decentă, ar fi fost o surpriză plăcută. 

Orice femeie decentă ar fi vizitat deja mormântul propriei 
mame până acum, de asemenea. Dar Liza nu o făcuse niciodată. 
Ca o lașă, trimisese servitori cu trandafiri şi cunune de flori. 

-Mama este înmormântată aici, spuse ea. 

- Ah. Expresia lui păru să se domolească, pielea din jurul ochi- 
lor lui relaxându-se vizibil. Îmi pare rău. Când a murit? 

-În urmă cu un an. Elizabeth simţi cum i se încordează gâtul. 
A trecut destul de mult, presupun, ca să... îmi revin. 

Să își revină? Uneori se temea că își revenise; că asta era nor- 
malitatea. Era singură. Nello se căsătorea cu domnişoara Lister. 
Şi ea va trebui să se mărite. Iar bărbatul acesta din faţa ei, cu care 
voia să se culce... era un străin, acesta era adevărul. Nu știa ni- 
mic despre viața ei adevărată, despre prietenii ei, despre tot ce 
făcuse... Era un domn onest și burghez, care, fără îndoială, ar fi 
găsit asemenea fapte şocante. Certurile şi beţiile ei cu Nello; fap- 
tul că se prăbușise din picioare din pricina alcoolului în toiului 
unui bal... 

Se simțea bătrână pe lângă el. 

-Se spune că asemenea pierderi sunt obișnuite, zise el blând. 
Inevitabile. Ca şi cum asta le-ar face mai puţin îngrozitoare. 

Aerul pe care îl trase în piept o înjunghie ca un cuțit în gât. 
Elizabeth nu avea de gând să plângă. Nu mai voia să se gândească 
la asta. Nu era o conversaţie pe care să o poarte în public. 

- Tu... Vocea i se stinse. Îşi drese glasul și îşi încleştă degetele 
în palmă. lartă-mă. A fost nepoliticos din partea mea să vorbesc 
despre aceste lucruri într-o zi ca asta. Sunt foarte fericită... 

-Nimeni nu te va învinovăţi dacă nu mergi la familia Broward, 
șopti el. Pe chipul lui citea atâta milă acum; o durea să îl privească. 
Cât despre întâlnirea noastră... ei bine, mai există și alte zile. 

Nu, nu mai existau. El nu știa că oportunităţile ei de a merge 
unde voia, de a face ce voia erau pe cale să fie limitate. O femeie 

la vârsta ei, în căutarea unui soț, nu se putea comporta ca o vădu- 
vă bogată şi nesăbuită. 

Dar până mâine, era liberă. _ 

Invocă cel mai luminos zâmbet de care era în stare. li văzu 
efectul, așa cum se întâmpla cu bărbaţii, în modul ușor uimit în 
care el clipise, ca pentru a o vedea mai clar după ce suferise o lovi- 
tură puternică la cap. 

- Căsuţa pădurarului, spuse ea. Am aranjat-o pentru noi. 

Lăsase o sticlă de coniac acolo. Aproape că îi simţea gustul; pu- 
tea simți nervii din corpul ei anticipând indiferența ameţită pe 
care avea să i-o inducă. Avea să se simtă mai bine după câteva guri 
de coniac. 

- Poate, spuse ea, luându-i braţul, sărim împreună peste prân- 
zul de la familia Broward. 


Merseră în tăcere pentru câteva minute îndelungate, Michael 
aruncându-i câteva priviri pe furiș. Ea era pierdută în gânduri, 
păşind absentă printre pietrele și bălegarul care punctau drumul. 
Nu era cel mai promițător preludiu pentru niște momente de 
pasiune. Dar orice s-ar întâmpla - sau nu s-ar întâmpla - odată 
ajunşi la destinaţie, el nu avea să o lase singură într-o asemenea 
stare și cu o asemenea expresie pe chip. 

Fiind zi de târg, cărucioare cu produse și turme de oi împân- 
zeau drumul spre Bosbrea. De câteva ori se opriseră pe margi- 
nea drumului ca să permite vehiculelor supraîncărcate să treacă. 
La un moment dat, în timp ce traficul înainta, vizitiul unei mici 
trăsuri trase de un cal, încetini și își scoase pălăria, dezvăluind un 
smoc de păr alb. 

- Doamnă Chudderley. 

Domnul Morris privi în jos, spre ei, fără să zâmbească. 
Chipul lui scofâlcit îi aminti lui Michael de o caricatură a lui 
Scrooge. Înainte ca pielea lui lăsată să o ascundă, încăpățâna- 
rea bătrânului doctor fu dată în vileag de încordarea maxilarului 
său. Ce păcat că prostia lui nu se dădea de gol atât de uşor. 

-Sper că sunteţi bine astăzi, continuă bărbatul. Aș fi bucuros 
să vă conduc la oricare ar fi destinația dumneavoastră. 

Michael râse în sinea lui. Se părea că avea un rival la atenția lui 
Elizabeth, pentru că acea trăsură avea doar două locuri. 

- Mulţumesc, spuse ea, sunt foarte bine, domnule, dar mă va 
conduce domnul Grey. 

Un val de culoare cuprinse tenul ca de ceară al lui Morris. 
Lui Michael îi trecu prin cap că timpul ar putea rezolva repede 
dilema ridicată de ignoranța acestui om. Acel ten palid nu putea 
prezice longevitate. 

- Hm, spuse el, și smuci frâiele. Calul porni la drum, ducân- 
du-şi trăsurica în susul drumului. 

- Nu cred că mă place, spuse Michael. 

Un zâmbet straniu și palid se ivi pe buzele ei. 

- Nu trebuie să iei personal cuvintele domnului Morris. Ochii 
ei priveau peste umărul lui, zăbovind asupra unui obiect care nu 
părea să o intereseze prea mult. Este obișnuit să fie eroul nostru 
local, continuă ea. Acum că familia Broward te ridică în slăvi, pro- 
babil că mândria îi e rănită. 

Michael își muşcă limba. Dar nu. Ea trebuia să știe asta. 

-Nu mândria lui mă îngrijorează pe mine, spuse el. Este in- 
competent în a practica medicina. Elizabeth îi aruncă o privire 
uimită, pe care el o ignoră și continuă: Înţeleg că familia ta i-a 
sponsorizat studiile. Cel care a făcut-o trebuie să fi fost bunicul 
tău, presupun, pentru că progresul medical din ultima jumătate 
de secol îi este complet necunoscut acestui om. Probabil că ucide 
la fel de mulți pe cât salvează — dacă are noroc. 

-Nu este adevărat. Elizabeth părea ciudat de zdruncinată. 
Poate că ai avut dreptate să te împotrivești metodei lui la nașterea 
copilului, dar altfel este un doctor excelent. Am confirmarea de la 
înşişi doctorii Maiestăţii Sale. 

Această veste absurdă îl făcu să îşi stăpânească râsul. 

— Adevărat? Nu-mi pot închipui de unde a avut Morris atâția 
bani cât să obţină un asemenea verdict. 

Ea șuieră printre dinţi: 

— Câtă insolenţă! Domnul Morris este doctorul familiei mele 
încă de dinainte să mă nasc! 

Deci așa stăteau lucrurile, nu? Protejatul familiei avea să fie 
apărat şi la naiba cu toţi cei pe care îi măcelărea. 

-Omul este un măcelar. Să sugerezi altceva înseamnă să-ți 
pui loialitatea mai presus de binele fiecărei persoane din comita- 
tul ăsta. 

Palma ei îi lovi brusc obrazul. 

Uimirea lui fu atât de mare, încât Michael făcu un pas înapoi. 
Ea îl privea încruntată, cu gura schimonosită — apoi se întoarse şi 
porni înainte cu pași mândri. Înaintea lor se întindea gardul viu 
în care se deschidea poteca spre lac. Elizabeth se strecură prin el 
şi dispăru din raza lui vizuală. 

Michael își ridică mâna la obraz. Dumnezeule, ce palmă zdra- 
vănă avea! Sau poate că el subestimase puterea femeilor. Din câte 
îşi amintea el, nici una nu îl mai lovise înainte — deși făcuse lu- 
cruri mai rele decât atât şi ar fi meritat. 

-La naiba! 

Nimeni nu îl lovea. Nici măcar o femeie. Se întoarse furios - 
apoi se opri brusc, privind în josul drumului. 

Iisuse Hristoase! Habar nu avea ce o supărase. Dar înțe- 
pătura de pe obrazul lui nu lăsa loc de îndoială că ea era foarte 
tulburată. 

Prietenia nu era tot ce îşi dorea el. Dar fusese de acord să fie 
prietenul ei. Iar prietenii nu se abandonau unul pe celălalt în vre- 
muri de restrişte, indiferent de provocare. 

Trase adânc aer în piept şi porni după ea. 


Capitolul 10 
SES 


Fosta căsuță a pădurarului era curată şi bine măturată, şi 
proaspăt aprovizionată cu apă şi mâncare. Ținând sticla de co- 
niac în mâini, Liza luă loc pe singurul scaun de lângă fereastră, 
rămas de pe vremea domnului Pagett. Îi plăcea să stea acolo şi să 
privească lacul. Să o privească venind, glumea el. Nu le fusese de 
mare folos părinţilor ei, care vânau foarte rar. În schimb, domnul 
Pagett servise pe post de spirit al pădurii, o creatură blândă care 
era pregătită întotdeauna să distreze o fetiță curioasă, care îi vizi- 
ta adesea căsuţa, însetată de limonadă după o dimineaţă lungă de 
hoinărit prin pădure. 

Era dus de ani buni deja. Camera nu mai păstra nimic care să 
îi amintească de el. 

Mulți oameni treceau prin viață asemenea unor fantome, iar 
amintirea lor dispărea atât de repede. Dar ea și-l amintea pe dom- 
nul Pagett, deși nimeni altcineva nu o făcea. 

Se auziră paşi. Elizabeth ridică privirea şi îl văzu pe Michael, 
stând cocoşat în pragul unei uşi construite pentru o generație mai 
scundă de bărbați. 

-N-ar fi trebuit să mă urmărești, spuse ea, dar chiar în timp ce 
rosti cuvintele, îşi dădu seama că se simțea uşurată că nu era sin- 
gură. lar această realizare aduse cu sine propria durere. Se simțea 
atât de singură, încât era recunoscătoare pentru compania unei 
persoane cu care tocmai se purtase îngrozitor. 

Michael ezită. 

- Pot să intru? 

Ea dădu aprobator din cap, privind cum el se apleacă și trece 
pe sub pragul de sus al ușii. Se deplasa cu o uşurinţă care emana 
putere - prea masculină ca să fie grațioasă, dar plăcută, în același 
timp. Îndemânare, se gândi ea. Asta marca fiecare gest al lui. 

Elizabeth nu putea suporta să se gândească la adevărul celor 
spuse de el despre domnul Morris. 

Michael privi în jur. O făcu şi ea. Locul acesta fusese întotdeau- 
na numit căsuță, dar, de fapt, era o singură cameră, căci domnul 
Pagett se opusese mereu măririi spațiului. „Îmi plac lucrurile sim- 
ple“, spusese el. „Un pat, o sobă și o masă, sunt singurele lucruri 
de care are nevoie un om.“ 

Când privirea lui Michael reveni asupra ei, Elizabeth observă 
roşeața uşoară de pe obrazul lui, acolo unde îl lovise. În poală, 
mâna i se încleştă atât de tare în pumn, încât o dureau degete- 
le. Până acum, îl lovise doar pe Nello — o singură dată, când el 
încercase să o împingă şi să o scoată de la o petrecere la care 
ea își dorise să rămână. Se certaseră. Ea băuse. Acum nu avea 
asemenea scuze. 

Deodată, simți sticla de coniac ca pe o povară. O aşeză cu grijă 
la picioarele ei. Poate că hidoşenia relaţiei cu Nello o schimbase 
în mod iremediabil. O umpluse de ură şi de venin. Elizabeth avea 
acum să îl împrăștie în restul vieţii ei? Îndreptându-și umerii, tra- 
se adânc aer în piept. 

-Îmi pare rău că te-am lovit. Nu a fost corect din partea mea. 


138 


Anotimpul pasiunii o 


El o studie pentru o clipă. 

- Erai supărată, cred. 

- Da. 

- Spune-mi motivul şi o să dau uitării palma ta. 

O uimi că el îi cerea atât de puţin înainte să îi accepte scuzele. 
Elizabeth presupuse că ştiuse cândva că nu toți bărbaţi erau ca 
Nello, iritabili şi predispuși la dușmănie. Dar, cumva, uitase. 

Totuși, ea nu merita să fie iertată cu atâta uşurinţă. Nu voia 
să fie genul de femeie de la care asemenea comportament era de 
aşteptat sau chiar de imaginat. 

-Am fost nedreaptă, repetă ea. Dar domnul Morris... Eliza- 
beth înghiţi în sec. Domnul Morris a îngrijit-o pe mama când era 
bolnavă. Și nu pot suporta gândul că... 

Curios lucru, cât de greu era să împărtășească un simplu ade- 
văr, să aibă încredere că nu devenea mai slabă dacă își recunoștea 
temerile. Dar el merita sinceritate. Ea îl lovise, iar el o urmase 
pentru a se asigura că era în regulă. 

-Nu pot suporta gândul că un alt doctor ar fi putut-o salva, 
spuse ea grăbită. 

Expresia lui deveni sobră. 

- Ah, spuse el. Asta este... 

Oftând greoi, Michael își trecu mâna peste față, apoi prin pă- 
rul negru. Îi rămase ciufulit în toate direcţiile; un stil care i se 
potrivea de minune. 

— Atunci, asta este o cu totul altă chestiune. Eu sunt cel care 
trebuie să-şi ceară scuze. Cu umilință. A fost... greşit din partea 
mea să aduc astfel vorba despre asta. 

-Nu este nevoie să-ţi ceri scuze. Când el privi spre uşă, parcă 
răzgândindu-se în legătură cu oportunitatea prezenţei lui acolo, 
ea adăugă repede: Este în regulă, serios. Te rog, ia loc. 

Michael privi în jur, şi când cea mai slabă umbră de amuza- 
ment îi traversă chipul, Elizabeth îşi dădu seama că nu avea unde 
în altă parte să se aşeze decât pe pat. 

-Este curat, spuse ea. Cât de pompos suna! Cât de formal! 
Aşternuturile... uneori angajez un pădurar temporar, în caz că 
oaspeţii vor să vâneze. Şi le-am spus servitorilor... ei bine, că ar 
trebui schimbate în dimineaţa asta. 

Obrajii i se înroșiră când rosti cuvintele. După ceea ce tocmai 
se întâmplase, se simţea foarte ciudat să facă aluzie la intenţiile 
originale ale acestei întâlniri. Stricase totul. Elizabeth începuse să 
se teamă că avea un adevărat talent pentru asta. 

Michael se aşeză pe patul îngust din scânduri. Sprijinindu-şi 
coatele pe genunchi și împreunându-și mâinile, o privi. 

-Cum a murit mama ta? 

Ea tresări. 

- Nu. Nu voia să facă asta. Nu acesta era motivul pentru care 
îi spusese despre moartea ei. Asta este o întrebare nemiloasă! 

Dacă răspunsul dezvăluia că altcineva - cineva ca el, de exem- 
plu - ar fi putut-o salva? Elizabeth nu ar putea suporta. 

-Nu trebuie să-mi răspunzi, spuse el blând. Dar este posibil să 
pot pune capăt temerii tale. 

Teamă? Elizabeth trase adânc aer în piept, recunoscând brusc 
că el avea dreptate, și nu doar în privința mamei. Temerile pă- 
reau să o încolțească peste tot zilele astea. Poate că erau toate de 
același fel — lașitatea ei de acum şi cea care o împiedicase să vizi- 
teze mormântul mamei, și teama care o ţinuse lângă Nello atâta 
timp - luni bune, de fapt — după ce observase la el primele semne 
ale urâțeniei. 

„Atunci, spune-i. Repede.“ 

- O afecţiune la inimă. Așa au numit-o. Elizabeth încercă să 
zâmbească, dar nu reuşi. Ciudat mod de exprimare, nu-i aşa, 
pentru ceva atât de groaznic? 

Michael îşi duse degetele la buze, privind-o cu fermitate. 

-Cum s-a prezentat afecțiunea asta? Care au fost simptomele? 

Unghiile parcă îi săpau în palmă. Elizabeth își menţinu vo- 
cea fermă: 

- Dropică, în primul rând. I s-au umflat foarte tare picioarele. 
Era dureros pentru ea să meargă, iar luni bune a fost slăbită, ne- 
putând să respire foarte bine. Am încercat... am făcut tot ce-am 
putut ca s-o ajut. Am dus-o la Londra, la doctorii Maiestăţii Sale. 
Dar ea a vrut să fie aici. Iar ei au spus... au spus că domnul Morris 
a făcut tot ce-a putut. 

Oare umerii lui se relaxaseră puțin? Elizabeth încercă să își 
ascundă disperarea de pe chip. Dar poate că ochii ei îl implorau: 
„Spune-mi că aveau dreptate“. 

- Da, spuse el. Aveau dreptate, Elizabeth. Am mai văzut cazuri. 
Este o afecţiune des întâlnită la persoanele mai în vârstă, și nu se 
poate face nimic. Putem doar să ajutăm pacientul să se simtă mai 
confortabil, ceea ce ştiu că ai făcut. 

Răsuflă ușurată. Pentru un moment, nu îşi putu găsi vocea. 
Apoi şopti: 

- Nu... minți, ca să mă linişteşti? 

- Nu, spuse el. Un zâmbet straniu şi trist îi apăru pe buze. 
Nu mint în legătură cu aceste chestiuni. 

Elizabeth răsuflă din nou. 

— Atunci... mulțumesc. Nu existau alte cuvinte în afară de 
acestea: Îți mulțumesc. 

- N-am făcut nimic, zise Michael. Este numai adevărul. 

Şi ce mai adevăr! Elizabeth își întoarse privirea spre lac, as- 
cunzându-şi lacrimile. Erau de ușurare? Nu putea spune. Să ajute 
pacientul să se simtă mai confortabil. Mama fusese atât de puterni- 
că în faţa durerii, dar nu îi plăcuse ca Liza să se agite pentru ea. 
Ea fusese întotdeauna cea care se agita; să schimbe rolurile nu era 
ceva ce i se potrivea. Şi se certaseră din cauza asta. „Sunt sătulă 
de fața ta lungă“, îi spusese mama. „Nu poți rămâne închisă aici 
pentru totdeauna. Mergi la Londra pentru o săptămână. Adu-mi 
cărți; adu-mi ceva care să mă înveselească.“ 

Îi interzisese Lizei să o jelească. „Viața mea a fost frumoasă, 
fată dragă.“ 

Îi spusese atât de multe lucruri. „Dacă aş putea schimba de- 
cizia tatălui tău... dacă m-aş putea întoarce în timp, nu te-aș 
fi lăsat să te căsătorești cu el. Dragă Liza, te rog să mă ierți 
pentru asta.“ 

Dar nu era nimic de iertat. Liza plecase la Londra după cărți. 
Dar nu ar fi trebuit să plece. Chiar în noaptea în care plecase... 

Nici nu intrase bine în casa din oraș, că telegrama sosise. 

Pfui! Atâta patos! Îşi trecu mâna peste ochi. Ceea ce era făcut 
era făcut. l 

Încercă să schițeze un zâmbet şi se întoarse spre Michael. 

-Acum vei crede că... 

El traversase încăperea ca să îngenuncheze înaintea ei. Ex- 
presia lui îi încleștă gâtul. O expresie atât de evidentă de milă 
iubitoare... 

- Dumnezeule, șopti el. Orice te face să plângi acum... lasă-mă 
să repar asta. 

Un sunet straniu scăpă din gâtul lui Elizabeth. Îşi puse mâna 
la gură, dar era prea târziu; lacrimile o copleşiseră şi nu mai pu- 
teau fi împiedicate. Un hohot răgușit de plâns o cuprinse, iar ea îşi 
ascunse chipul în mâini, îngrozită. De unde venise durerea asta? 
De ce acum? 

Dar ştia de ce. A doua zi urma să înceapă să caute o relaţie 
lipsită de dragoste, ceea ce însemna... Iubirea mamei ei ar putea fi 
singura iubire adevărată pe care o cunoscuse vreodată. 

Braţe o cuprinseră, trăgând-o mai aproape. Nasul ei atinse 
stofa aspră a hainei lui. Elizabeth scutură din cap şi încercă să se 
elibereze, pentru că nu voia să fie compătimită, dar îmbrățişarea 
lui doar deveni mai intensă. 

— Şşşt, spuse el. Lacrimile sunt vindecătoare, îți promit. 

Un râset aspru veni dinspre Elizabeth, întrerupt de un 
alt suspin. 

-Te contrazici. Am crezut că vrei să le oprești. Din nou, încercă 
să se elibereze. Sunt bine, te asigur. 

Din nou, el o strânse mai ferm la piept. Ca şi cum o voia lângă 
el. Ca şi cum nu îl deranja. 

- Vei fi, spuse Michael. 

Încrederea tăcută din glasul lui îi distruse ultima fărâmă de 
reţinere. Elizabeth se abandonă în îmbrățişare. Pieptul lui era lat 
şi dur, iar mâinile, pe spatele ei, făceau mișcări ferme şi linişti- 
toare. Ea se relaxă în continuare, iar degetele lui găsiră şira spină- 
rii şi o presară uşor, o presiune care cumva eliberă presiunea mai 
mare din plămânii ei și îi permise să respire din nou, uşor, fără 
să plângă. 

-Eşti prea bun, se auzi ea şoptind. N-am meritat asta. 

-Nu atât de bun, murmură el. Nu vreau să te induc în eroare. 

— Amabil, atunci. 

- Nu. Din oarecare motiv, nu suport să te văd plângând. 

Ea rămase în brațele lui pentru un moment îndelungat, per- 
mițând cuvintelor lui să i se repete în minte. „Nu suport să te 
văd plângând.“ În ce lume minunată trăia probabil, de nu putea 
să considere acel gest drept ceea ce era — cea mai mare dovadă de 
bunătate. Elizabeth mai plânsese de o mie de ori înainte, şi chiar 


142 


z 
Ea 


Anotimpul pasiunii 
pu p 


şi oamenii care ţineau la ea — prietenii ei apropiaţi — își pierduseră 
răbdarea cu ea. 

Nu îi putea învinui. Câte lacrimi risipise pe ticăloși! În braţele 
unui bărbat cinstit şi respectabil, amintirea o făcu să se înfurie pe 
ea însăși. 

Dar când el îşi apăsă uşor mâna din nou pe spatele ei, senti- 
mentul de furie nu rezistă. Cât de blând o atingea — cât de mângâ- 
ietor, ca şi cum acest privilegiu era preţios pentru el. Cu obrazul 
pe pieptul lui, Elizabeth ascultă bătăile ferme ale inimii lui și îşi 
aminti cum mama alergase în brațele lui papa după o despărțire şi 
îşi pusese urechea pe pieptul lui, strigându-i Lizei: 

- Aici este muzica pe care o aşteptam! 

Iar tatăl ei, drept răspuns, râsese şi spusese: 

- Se oprise până te-am văzut acolo, draga mea. 

Liza îşi amintise acel moment când le gravase pietrele de 
mormânt: „Aşază-mă ca pe un sigiliu pe inima ta... pentru că dra- 
gostea este puternică precum moartea“. 

Se îndreptă foarte încet, prinzându-i brațul când el încercă 
din nou să o împiedice să se elibereze. Ochii li se întâlniră. El 
privi adânc în ai ei, părând să nu observe cum lacrimile îi umfla- 
seră chipul, părând să nu se teamă de orice i-ar putea arăta ea. 
În strânsoarea ei, mâneca lui era caldă, iar încheietura mâinii îi 
era puternică şi fermă. 

Cu siguranţă, Elizabeth merita asta. Măcar o dată. 

Îşi puse gura pe a lui. 

El încremeni. Mușchii din braţul lui se încordară; întregul corp 
păru să îi se încordeze. Buzele lui erau moi, iar pielea îi mirosea a 
curat şi grozav de bine, iar mirosul și ceea ce voia să facă ea părea 
atât de corect. 

-Eşti tulburată, şopti el în gura ei. 

- Da, şopti ea și îşi trecu mâna prin părul lui mătăsos, degetele 
ei trasând linia craniului lui. Dar nu sunt singură. Nu vreau să 
fiu singură. 

Când degetul ei mare îi găsi lobul urechii, respiraţia lui deve- 
ni uşor sacadată. Elizabeth îl sărută din nou, mai insistent, fo- 
losindu-și limba pentru a-i despărți buzele. Propria ei agresiune 
o încuraja cumva să continue. Niciodată nu fusese ea cea care 

să aleagă un bărbat. Înainte, ea fusese întotdeauna aleasă. Înain- 
te, nu fusese nimic cum trebuia. Dar acum va fi. 

Elizabeth adânci sărutul, iar sunetul pe care îl scoase el — un 
sunet înăbușit adânc în gâtul lui, ceva între un gâfâit şi un mârâit — 
îi împrăştie un sentiment de căldură în tot corpul. Îi gustă buzele, 
limba, iar pentru un moment scurt și fericit, el preluă sărutul de 
la ea, gura lui presând tare pe buzele ei, împingând-o în scaun, 
susținând-o cu mâinile pe talie. Îngenunchind înaintea ei, încă 
era mai înalt cu un cap decât ea; era înalt, puternic, protector. 

Iar apoi, gâfâind şi parcă gemând, se retrase. 

- Nu este bine ce facem, spuse el răgușit. Avea o privire uluită. 
Nu gândești limpede. lar eu nu am... 

-Atât de limpede, spuse ea încet. Gândesc foarte limpede 
acum. 

Îi cuprinse chipul în mâini, privindu-l în ochi. Fiecare atin- 
gere pe care o iniția ea îi întărea încrederea. Bunătate, blândețe, 
milă: pe chipul lui erau toate lucrurile pe care mama ei îi spusese 
să le caute și să le prețuiască. Prieteni rafinaţi, un anturaj elegant, 
o casă în Mayfair, un soţ de viță nobilă - toate lucrurile astea 
stupide care o încântaseră înainte ce reprezentau în comparaţie 
cu asta? 

Aici era un bărbat. Zvelt şi curajos. Cu brațe musculoase care 
puteau ridica cu ușurință o femeie, și mâini care îi puteau salva 
viaţa. Cu buze ferme care nu ar rosti niciodată promisiuni deșar- 
te. Cu un maxilar puternic şi părul ca mătasea. Atât de multe con- 
traste. Corpul lui ar fi putut să o fascineze zile întregi. 

Ea nu avea la dispoziţie zile. Dar o avea pe aceasta. Această 
singură zi şi şansa de a lua, măcar o dată, ceea ce ştia că era co- 
rect să îşi dorească. Pentru că nu avea nici o îndoială: Michael 
Grey avea tot ce trebuia să aibă un bărbat. Se aplecă să îl sărute 
din nou, transformând sărutul într-o invitaţie blândă, o tentaţie 
pentru el. 

- Vrei să fiu singură? întrebă ea, sărutându-l. Vrei să pleci? 

- Dumnezeule, nu, șopti el. Dar trebuie să-ți spun... 

-Că nu eşti bun, îi reaminti ea. Că nu ești amabil. 

Michael râse blând. 

- Habar nu ai. 

- Arată-mi, şopti ea. 

Michael o luă de braţe şi o ridică în picioare. Corpurile lor se 
uniră, un contact minunat, care trimise şocuri plăcute prin mem- 
brele ei, făcându-i genunchii să tremure. Mâinile lui se strecu- 
rară pe spatele ei, apoi alunecară mai jos, cuprinzându-i fundul 
prin rochie. 

-Trebuie să-ți spun ceva, zise el. 

-Îmi spui mai târziu. 

- Nu. Înainte să continuăm... 

Elizabeth îl trase de păr și îi coborî gura peste a ei. Acum el 
scoase un sunet aspru și disperat, iar sărutul nu îi mai era blând. 
Totuși, se retrase din nou şi îi şopti la ureche: 

- Nu sunt cine crezi tu că sunt, spuse Michael. 

Ea zâmbi. Oare doctorul își cerea scuze pentru lipsa lui de 
experiență? 

-Nu contează. Nimic nu conta, în afară de acest moment. 
A doua zi, oaspeţii ei urmau să sosească, iar înainte de a-i întâm- 
pina, Elizabeth avea să stea la măsuța de toaletă şi să îşi anali- 
zeze defectele. Ridurile și petele care deveneau mai numeroase 
cu fiecare an, defectele pe care servitoarea ei trebuia să le ascun- 
dă - urma să le deghizeze cu pudre şi rujuri; avea să îşi scoată 
frumuseţea la vânzare pentru un client bogat. Dar acum, în acest 
moment... ea nu era o frumusețe, era o femeie. 

Îşi strecură mâinile pe spatele lui, cuprinzându-i, la rândul ei, 
fundul cu palmele, şi respiraţia i se tăie când îl simți încordân- 
du-se, numai muşchi. Michael scoase un sunet jos, iar gura lui 
o găsi din nou pe a ei, braţele lui cuprinzând-o în timp ce se îm- 
pinse în ea. Dacă nu ar fi fost captivă în îmbrățişarea lui, Elizabeth 
ar fi putut să se îndoaie spre spate, ca un lujer de floare. Se simţea 
ca o floare, ceva delicat şi frumos. 

Gura lui alunecă pe bărbia ei, apoi pe gât, mângâind-o cu limba 
şi sărutând-o. 

-Mai jos, şopti ea. 

Mârâitul lui îi dădu fiori şi pielea i se făcu de găină. Michael o 
mușcă ușor în locul unde gâtul i se unea cu umărul. Îi trase cor- 
sajul în jos şi îi sărută sânul, sugând apoi tare, făcând-o să zâm- 
bească, un zâmbet straniu de plăcere, al cărui martor fusese doar 
tavanul. Doctorul ei de provincie ştia ce face. 

Dar când Elizabeth se eliberă pentru a-l săruta, descoperi că 
era destul de dificil. Ea era mult mai scundă. Nici pe vârfurile de- 
getelor nu putea ajunge la gura lui. 

-~ Vreau... 

Michael își cobori capul lângă umărul ei și şopti, parcă torcând, 
pe gâtul ei: 

-Ce vrei, Elizabeth? 

El era prea înalt. Dar ea ştia cum să rezolve asta. Îl luă de mână 
şi îl duse spre patul îngust, trăgându-l spre ea şi lăsându-se pe 
spate într-o invitație pe care Michael o urmă, punându-și un ge- 


nunchi lângă şoldul ei și o mână lângă capul ei. Privirea lui era” 


intensă, plină de dorință. 

Nu îi mai văzuse niciodată privirea aceasta. Pentru o scurtă bă- 
taie de inimă, nesiguranța îi domoli dorința. În unele feluri, toți 
bărbaţii erau la fel... 

Dar când îi simţi atingerea blândă a buzelor pe gât, Elizabeth 
suspină și uită de grijă. Închise ochii. Gura lui poposea atât de 
delicat pe gâtul ei, respiraţia lui fierbinte şi umedă mângâindu-i 
clavicula, zăbovind acolo. Mâna lui se strânse pe brațul ei, plim- 
bându-se apoi fermă până la încheietură. Ridicându-i mâna și în- 
torcându-şi capul, Michael sărută acea piele sensibilă de la baza 
palmei ei. Rămase acolo pentru o clipă, respirația lui sacadată gâ- 
dilând-o ușor. 

-~ Eşti sigură, spuse el șovăielnic. Sigură că nu vei regreta asta. 

Un sentiment de tandrețe o cuprinse. Care alt bărbat, stând 
întins peste ea, s-ar gândi să o întrebe așa ceva? Care alt bărbat, 
implorat astfel de o văduvă, ar ezita? 

- Niciodată, spuse ea. 

- Slavă Domnului. 

Mâinile lui deveniră mai nerăbdătoare acum, ridicând-o pen- 
tru a-i desface bluza. Elizabeth se îmbrăcase strategic, purtând un 
costum în două piese care se dezbrăca uşor. Fu necesar un singur 
pas să îi scoată bluza peste cap pentru a-i dezlega corsetul, iar 
apoi să o elibereze din lenjeria de corp. 

Aerul rece îi mângâie pieptul dezgolit. Elizabeth îi studie 
chipul în timp ce el privea la ceea ce descoperise, privindu-i bu- 
zele deschizându-se și ochii fixând-o. Uşor, Michael îi cuprinse un 
sân cu palma. 

Ea trase aer în piept. Pielea lui era fierbinte şi uşor aspră. 
Bătături. Îşi arcui spatele sub atingerea lui, apoi îi luă capul și i-l 
împinse spre pieptul ei. 

Buzele lui îi acoperiră sfârcul. Da. Asta îşi dorea Elizabeth. 
O dorinţă sălbatică, animalică, o făcu să își strecoare degetele în 
părul lui, trăgându-l spre ea. 

O muşcă ușor, iar ea icni. Michael purta prea multe haine 
acum. Elizabeth își plimbă mâinile pe corpul lui, împingându-i 
jacheta, trăgând de vesta lui. Îi dădu bretelele de pe umeri și își 
smulse cămașa. lar apoi - ah. El se ridică în genunchi ca să termi- 
ne treaba, apoi... 

Dumnezeule. 

Elizabeth se îndreptă, cu gura căscată, pentru a-l atinge. 
Hainele lui ascunseseră minuni. Poate că era slab, dar avea 
mușchi puternici şi fermi. Umerii lui erau grei, tari și netezi sub 
palmele ei. 

Antebraţele lui erau numai muşchi. Nu aveau pic de grăsime: 
corpul lui putea fi sculptat din piatră. Cu unghia, îi încercui uşor 
sfârcul — apoi privi efectul în timp ce abdomenul lui se încordă, 
fâșiile de mușchi întărindu-se. 

Corpul unui bărbat putea fi frumos. Ea nu avea cum să spună 
contrariul. Dovada era în faţa ei. 

Michael puse un braţ musculos în jurul ei și o ridică spre el. 
Şocul minunat al pielii pe piele îi lăsă nemişcați pentru o clipă. 
Apoi, gura lui hoinări prin părul ei, găsindu-i urechea. 

-Dacă ai şti cum mi-am închipuit momentul ăsta, în fiecare 
noapte de când ne-am sărutat prima oară... 

- Da, şopti ea. 

Uşor, se întinseră împreună pe pat. Dar el nu o urmă până la 
capăt. Sprijinindu-se în cot peste ea, îi cuprinse chipul în palmă. 
Expresia lui era straniu de serioasă. 

- Eşti... 

Dar vocea i se stinse, încruntându-se, iar când deschise din 
nou gura, Elizabeth îi puse un deget peste buze. Nu era timpul 
pentru discursuri frumoase. 

-Vino aici, spuse ea cu o voce pe care nu o mai folosise de luni 
întregi, arzând de dorinţă. 

Doamne, tremura de nerăbdare. Sexul putea fi plăcut. Fusese 
plăcut cu Nello, la început. Dar perspectiva lui nu o făcuse nicio- 
dată să se șimtă înfometată. Pielea acestui bărbat — avea o rețetă 
anume în ea, o vrajă care trezea în Elizabeth o lăcomie primitivă, 
pe care doar atingerea lui nu o putea satura. Își trecu mâna pe 
spatele lui gol, pe talia lui, apoi îi cuprinse fesele şi îl trase cu pu- 
tere spre ea. 

- Repede, spuse Elizabeth. 

Michael râse, făcându-i stomacul să se încordeze. 

- O, nu atât de curând, spuse el. 


Alunecă pe corpul ei, sărutând-o peste tot. Mâna lui găsi cin-. 


gătoarea fustei, desfăcând-o cu pricepere, în timp ce gura lui o 
săruta cu pasiune pe abdomen. O ridică uşor cu braţul de sub ea, 
iar apoi Elizabeth rămase aproape goală. Capul lui coborî mai 
jos, iar gura i se deschise, fierbinte şi umedă, în spatele genun- 
chiului ei. 

O gâdila! Ea nu ştia asta. Pe care bărbat îl interesau genunchii? 
Chicotind, încercă să se rostogolească, dar el o ţintui acolo, dez- 
legându-i şi scoțându-i pantalonaşii cu o mână, apoi sărutându-i 
picioarele până ajunse la coapsele ei dezgolite. Sărutări delicioa- 
se, tremurătoare, asemenea atingerii aripilor unui fluture, iar din 
când în când vârful fierbinte al limbii lui o lăsa fără aer... 

Gura lui se închise peste punctul unde coapsele ei se uneau, 
şi Elizabeth aproape căzu din pat; apoi începu să tremure când 
murmurul lui jos, aproape indescifrabil - tonul fiindu-i clar apre- 
ciativ — îi încălzi cea mai sensibilă parte din corp. 

— Şşt, spuse el, fii cuminte. 

Apoi o gustă. 

Elizabeth își mușcă tare încheieturile degetelor. Buzele lui atin- 
seră cea mai sensibilă parte a ei - cumva, o găsise instantaneu, era 
aproape un miracol, fără precedent —, iar limba lui se mişcă, şi se 
mişcă, apoi apăsă... 

Ea se zvârcoli sub el, suspinând, apoi gâfâind când el trasă lent 
o dâră lungă cu limba - Elizabeth nu putea îndura; chiar și când el 
îi imobiliză șoldurile și o ţinu nemișcată, ea simți nevoia să se ră- 
sucească, de parcă ar fi putut să iasă cu totul din propria piele... 

-Vino aici, gâfâi ea. Te rog, vreau... 

Voia să îl simtă din nou lângă ea. Îi voia trupul puternic peste 
al ei, înăuntrul ei, voia să îi amintească în cel mai sincer și mai 


148 


Anotimpul pasiunii 


fizic mod cu putinţă că el era acolo cu ea. Îl luă de braţe şi îl trase 
spre ea, încercând şi apoi cedându-i lui sarcina de a-şi dezbrăca 
pantalonii. Mădularul lui căzu în mâinile ei şi era tare, fierbinte, 
splendid; era al ei. 

-Te rog, spuse ea, depărtându-și picioarele în timp ce îl ghida 
spre umezeala din ea. Te rog... 

- Da, şopti el, apoi îşi mişcă şoldurile şi începu să împingă 
în ea. 

Ah, Dumnezeule, câtă dulceaţă! Elizabeth gemu și își ridică 
ușor corpul pentru a-l întâmpina. Mădularul lui era mai mare de- 
cât o pregătise experienţa să se aștepte. Mâinile lui se plimbau pe 
corpul ei, până îi găsi degetele şi se împletiră cu ale sale. Michael 
îi ridică mâna şi o puse lângă capul ei, privind-o în ochi în timp ce 
împingea în ea. 

Elizabeth icni. Sunetul era seducător şi îl făcu să se aplece şi să 
o sărute; ea îi permise să înghită următorul geamăt. Un gând vru 
să se înalțe, la fel şi cuvinte care să poată descrie acest moment — 
dar înăuntrul ei se zvârcoleau prea multe sentimente. Corpul lui 
se mişca uşor peste şi în al ei, cu fermitate, iar cu fiecare mișca- 
re, ceva în interiorul ei devenea din ce în ce mai liber, o relaxare 
crescândă, care, la începu se simți ca un fel de plăcere, apoi ca o 
nevoie esenţială. 

Gura lui îi găsi urechea și îi șopti, mângâind-o cu răsuflarea 
fierbinte și sacadată: 

- Priveşte-mă. 

Ea deschise ochii. Un fior fierbinte o străbătu. Michael o 
privea, o vedea, în timp ce corpul lui îl poseda pe al ei. Ochii lui 
păreau infiniţi; Elizabeth simți o senzaţie bizară, ceva înăuntrul ei 
eliberându-se şi prăbuşindu-se în privirea lui. Uimirea o copleşi, 
însufleţindu-se apoi de dorință. „Te văd. ÎL vedea atât de clar... 

Şoldurile lui se răsuciră, iar ea tremură şi se împinse spre el, 
ridicându-și coapsele. Elizabeth simţea cum totul se destramă 
înăuntrul ei... 

-Ah! 

Strigătul explodă din gâtul ei când ajunse la orgasm. Își dădu 
capul pe spate, dar el o prinse de păr și îi aduse gura pe a lui. 
Ea îi răspunse la sărut cu buzele, cu dinţii şi cu limba, vrând 

să îl devoreze. Asta, asta era plăcere... se zvârcolea prin ea, fă- 
când-o să tremure iar şi iar. 

— Aşteaptă, spuse el, stai... 

Era rândul ei acum să îi cuprindă chipul în mâini, să îi oblige 
gura să rămână pe a ei, să îi înghită gemetele în timp ce Michael se 
împingea cu disperare în ea. Dar apoi, gemând, se desprinse din 
ea, iar în timp ce sămânța i se revărsa, se întinse lângă ea. 

Elizabeth închise ochii. Stăteau întinși împreună, şi satisfacția 
abia trăită o făcea să se simtă relaxată şi împlinită. 

- Ți se spune Afrodita. Michael îi vorbea la ureche. Dar fiind la 
modă romanii, cred că eu îţi voi spune Venus. 

Ea își puse mâna pe pieptul lui gol, simţindu-i bătăile rapide 
ale inimii. Când deschise ochii, el îi oferi un zâmbet leneş. Eliza- 
beth auzea acum trilurile păsărilor de afară, foșnetul frunzelor 
din copaci. Satisfacţia era ca un zumzet prin oasele ei. Se simțea 
îmbujorată, energică și curajoasă, ca şi cum ar fi realizat ceva aco- 
lo. Se aplecă să îl sărute foarte blând pe buze. 

- Un început foarte bun, spuse el printre buzele ei. 

Ah. Elizabeth se retrase. Acesta nu fusese deloc un început, ci 
un eveniment. Da, mai mult decât o întâmplare; mult mai mult 
decât o simplă ocazie. Dar un eveniment în toată regula: memo- 
rabil, dar singular. 

-Ce s-a întâmplat? întrebă Michael. 

El era atât de obișnuit cu ea. Liza se întrebă dacă vreun bărbat 
îi mai privise vreodată chipul atât de aproape. Un gând curios, 
având în vedere că fața ei era peste tot. Fotografiile alea stupide. 

Michael aștepta. Ea îi zâmbi și își plimbă mâna pe corpul lui. 
Părul de pieptul lui era rar, iar forma mușchilor îi era foarte clar 
trasată pe sub piele. Ce miracol să îl atingă! 

Dar ocazia ei să o facă se apropia de sfârşit. 

Trase adânc aer în piept. Nu avea să regrete asta. El era minu- 
nat, absolut minunat. lar dacă lucrurile ar fi stat... diferit... 

„Nu. Nu te gândi la asta“ Încleștându-şi degetele, își ridică 
mâna de pe el. 

-Ar trebui să mă îmbrac. 

Michael se ridică în capul oaselor, privind-o în timp ce îşi adu- 
na hainele. Cu colțul ochiului, Elizabeth îi observă încruntarea, 

probabilitatea ca el să spună ceva ce avea să o forțeze să țină un 
discurs dezagreabil. Gura lui se deschise. 

Ea se aplecă să îşi ia corsetul. Apoi își ascunse zâmbetul când îl 
auzi trăgând aer în piept. Da, îi oferea o privelişte strașnică. 

Mâinile lui îi cuprinseră şoldurile goale, trăgând-o înapoi pe 
pat. Pe el, de fapt. Intimitatea și blândețea gestului o făcu să 
închidă ochii - apoi îi deschise surprinsă. 

- Dumnezeule, spuse ea. 

Cu siguranță, el nu putea fi pregătit din nou deja. Bărbaţii erau 
atât de diferiți în privinţa asta? 

Zâmbetul lui era trist. 

- Nu, nu încă, spuse el. Mă tem că sunt prea bătrân pentru 
asemenea fapte eroice. 

Îi atinse blând părul, apoi îi trasă conturul urechii, urmărind 
mișcarea cu privirea. 

Tandreţea de pe chipul lui o opri - apoi aprinse o flacără de 
panică înăuntrul ei, un instinct puternic de autoconservare. Plecă 
din nou de lângă el, căutându-şi lenjeria. 

-Cât de bătrân ești? 

-Treizeci de ani, spuse el. 

Elizabeth încremeni pentru o clipă. Era mai tânăr decât ea. 
Vestea... nu o încântă, ceea ce era absurd. Nu conta câți ani avea 
el. Îşi îmbrăcă pantalonaşii, apoi îşi trase corsetul peste cap. 

- Mă ajuţi să strâng şnururile? 

- Câtă grabă. Ea îi simți mâinile pe spate. O să încerc să nu o 
iau personal, spuse el. 

-Nu o lua aşa, spuse ea. Dar sunt atâtea de făcut, şi... 

- Vor sosi oaspeții în curând. Ştiu. Corsetul începu să o strân- 
gă. De-abia aştept să îi cunosc. Dar înainte să o fac, trebuie... 

-În legătură cu asta. Elizabeth privi fix spre uşă, făcându-şi 
curaj să îl corecteze. Şi asta făcea parte din rolul văduvei petrecă- 
rețe, indiferent cât de multă plăcere simţise înainte. Ştiu că te-am 
invitat, continuă ea. Dar după asta... cred că ar fi mai înţelept să 
nu participi la cină. 

Şnururile scoaseră un sunet șfichiuitor când Michael le termi- 
nă de legat. Mâinile lui căzură pe lângă corp, iar ea se întoarse cu 
fața spre el. 

Michael o privea cu o expresie uimită, care cumva părea să 
răscolească în interiorul ei şi să... o expună. Elizabeth se luptă 

cu impulsul de a-și feri privirea. Apoi el se sprijini pe pat, punân- 
du-și o palmă la spate, pentru a-și susţine greutatea, o poziție 
care îi evidenţie muşchii braţelor. 

- Văd ce vrei să spui, zise el încet. 

Elizabeth înghiţi în sec. Şi ea vedea, iar el era o priveliște 
splendidă: picioare lungi, un abdomen plat, pieptul acela puternic 
şi minunat. 

-Crezi că eu te-aș putea face să te simți... incomod? întrebă 
Michael. 

Asta făcea și acum, pentru că ea de-abia se recunoștea pe sine. 
Corpul i se aprindea din nou, încălzindu-se şi relaxându-se, ca şi 
cum nu ar fi fost satisfăcută în urmă cu cinci minute. Buzele lui... 

Se forță să își concentreze privirea pe spațiul de deasupra ca- 
pului lui. El nu putea veni a doua zi la cină. Ea se temea că nu 
era suficient de sofisticată ca să se poată controla. Dacă el era 
prin preajmă, corpul ei avea să vibreze la sunetul vocii lui. lar 
burlacii eligibili nu acceptau femei care ardeau de dorință după 
doctorii lor. 

-Compania va fi una frivolă, spuse ea. 

Nu avea nici cea mai mică intenție să îi vorbească sincer des- 
pre ambițiile ei matrimoniale. Nu în acest moment. Elizabeth nu 
se lăuda cu asta, dar ar fi fost o cruzime să o facă — el nu vorbise 
niciodată de dragoste, nici măcar nu făcuse vreo aluzie. Dar ar fi 
fost total lipsit de tact. 

— N-aş vrea ca tu să te simţi incomod, continuă Elizabeth. 

Michael ridică din sprâncene. 

- Mi se pare ciudat că, după ce-am făcut noi aici, ai motive să 
mă crezi un moralist. Dacă purtarea mea nu a fost destul de frivo- 
lă pentru tine, să mai încercăm o dată. 

Ea simţi un fior de panică, pe care, cu puţin efort, îl transformă 
în resentiment. El nu avea de gând să îi facă situaţia mai ușoară. 
Dar Elizabeth nu îi datora nimic. 

- Foarte bine. Ca să fiu sinceră, consider că ești... atrăgător, și 
nu mi-ar plăcea să observe și alții. Dacă ar ajunge zvonuri la Lon- 
dra, ar fi jenant pentru mine. 

- Dar credeam că nu-ţi pasă de ce spun oamenii. 

Michael se ridică de pe pat şi, în ciuda eforturilor, Elizabeth îl 
privi din cap până în picioare şi rămase din nou fără aer. El afișă o 
jumătate de zâmbet. 

- Da. Dacă faci asta în public, presupun că vor exista vorbe. 

Ea se înfierbântă. I se înfierbântă chipul şi... tot corpul. 

-Dar nu o voi face, spuse ea. Pentru că mi-am retras invitația. 
Prietenii mei nu te vor cunoaște. 

-Nu accept retragerea invitaţiei. De fapt — Michael făcu un pas 
mândru către ea, iar Elizabeth se îndepărtă rapid —, vei fi surprin- 
să de cât de bine mă potrivesc cu prietenii tăi. Ți-am spus că nu 
sunt cine... 

— Doamnă! 

Strigătul, distant, dar clar, îi făcu pe amândoi să se întoarcă 
spre ușă. 

- Repede! Liza aruncă o privire frenetică în jur, căutându-și 
bluza, apoi o găsi și o îmbrăcă rapid. Cât despre el, Michael îi adu- 
se haina şi boneta. 

- Doamnă! Sunteţi acolo? 

Aproape, mult mai aproape acum. 

- Este Mather, spuse ea gâfâind. 

Michael merse la fereastră, apoi se lăsă în jos. 

- La naiba, este la vreo douăzeci de metri. Ce face aici... 

-Nu știu. Îi place să mă caute. Elizabeth nu putea face nimic în 
privința părului; acele erau împrăștiate peste tot. Îl ascunse sub 
bonetă, legându-şi panglica cu o viteză record. Stai aici. Nu pleca 
încă. Mai stai zece minute. 

Se aplecă să își încalțe pantofii, apoi goni spre ușă. 

leşi din căsuță. Mather o văzu imediat. Ridică o mână, cu pal- 
ma spre ea, iar secretara se opri. Liza încuviinţă din cap, apoi ridi- 
că un deget la buze. Dacă mai era cineva prin zonă - ceea ce nu ar 
fi trebuit — Liza nu voia ca Mather să răspândească vestea despre 
aceste circumstanţe suspecte. 

Scuturându-şi fusta, porni spre ea. Privirea curioasă a secreta- 
rei o studie şi, oriunde zăboveau ochii ei, îi atrăgeau atenţia Lizei 
asupra semnelor vinovăţiei sale: 

Haina nu îi era încheiată corect. 

O şuviţă groasă de păr îi scăpase din bonetă. 

Nu purta mănuși. 

Apropiindu-se de Mather, cuprinse brațul fetei într-o strân- 
soare puternică și o conduse departe de căsuță. 

-Ce zăpăcită sunt, spuse ea. Am tras un pui de somn și - ei 
bine, după cum vezi, sunt destul de răvășită. 

- Da, spuse Mather încet, fără să încerce să își mascheze 
scepticismul. 

Liza avea să vorbească la obiect, atunci. 

-Ce naiba cauţi aici? Cutreierând prin pădure și strigându-mi 
numele! 

-Familia Broward a trimis o bucată de tort acasă pentru dum- 
neavoastră. Dar eu ştiam că aveaţi de gând să mergeţi la petrece- 
re. Eram îngrijorată. 

- Mather, ţi-am spus... 

- Ştiu! Fata se eliberă din strânsoare. Împingându-și ochelarii 
pe nas, clipi ca o bufniţă serioasă. Dar nu ați mai mers la biserică 
de când a murit doamna Addison și ştiu că trebuie să fi fost foarte 
dificil, şi mi-am făcut griji că poate... poate... 

-Suntem în Bosbrea, Mather! Credeai că am fost răpită de un 
fermier? Sunt perfect bine! 

- Ticăloşii nu se limitează doar la orașe! Este foarte naiv din 
partea dumneavoastră să credeţi astfel, doamnă! 

Liza o privi uimită. Fata părea să fie pe punctul de a tremu- 
ra din pricina unei emoţii suprimate. Cu siguranță, nu putea 
fi teamă. 

-Eşti bine, dragă? 

Mather clipi, apoi scutură din cap şi îşi frecă fruntea. 

- Da. Adică... îmi pare foarte rău, spuse ea mai încet. N-ar fi 
trebuit să ridic vocea. Dar permiteţi-mi să îmi fac griji. Pentru 
că vă datorez multe, doamnă, şi mă îngrijorez. Sunteţi mult prea 
încrezătoare în oameni. 

Enervarea Lizei se stinse. Cum putea să o supere îngrijorarea 
lui Mather? Era un dar atât de blând şi de nemeritat - pentru că, 
în ciuda absurdității fetei, Liza nu făcuse nimic să merite aseme- 
nea afecțiune. 

-Nu îmi datorezi nimic, prostuțo. Şi — prea încrezătoare? Eu? 
M-aș teme că ești beată, dar tu nu consumi alcool! 

Mather dădu cu încăpățânare din cap. 

- Lucruri rele se pot întâmpla oriunde, doamnă. 

- Eşti teribil de cinică, dragă. Mă întreb care este cauza. 

Fata ridică din umeri şi nu răspunse. Să o întrebi despre tre- 
cutul ei era întotdeauna cea mai bună metodă de a o reduce la 
tăcere. Liza ştia din experienţă că nu avea să capete vreun indiciu 
dacă insista mai mult. Oftând, își puse brațul peste al fetei şi con- 
tinuă să meargă. 

- După cum vezi, sunt - ca întotdeauna - teafără. Doar foarte 
somnoroasă. 

-Pentru că... ați adormit. 

- Cum am spus. 

-În căsuţa pădurarului. 

-Da, aveai dreptate, era obositor să mă întorc la biserică. 
Aşa că am plecat ca o lașă, într-un loc unde credeam că nu mă 
poate găsi nimeni. Nimeni nu-şi doreşte martori la propria lași- 
tate, să știi. 

Mather își trecu mâna peste părul roșcat zburlit, apoi își 
cuprinse ceafa. Aceasta era poziţia ei meditativă, prevestind 
o revelație. 

- Dar eu v-am găsit, sublinie ea. 

- Da, spuse Liza. Şi, din nou, îți amintesc: ești secretară, nu 
câine de vânătoare. 

Mather se încruntă. 

- lar mâine voi deveni o târfă. 

-Nu poţi vorbi aşa, zise Liza, pufăind. Dar poate era un semn 
de nebunie că înţelesese perfect sensul cuvintelor fetei. Totuşi, 
mă bucur că garderoba ta a fost gata la timp. 

Mather râse. 

- Da, a fost un noroc, nu-i așa? 

- Într-adevăr. 

La fel fu şi râsul lui Mather, pentru că acoperi sunetul care se 
auzi din urma lor, sunetul unei uși închizându-se. 

„Ce sunet potrivit“, se gândi Liza, „foarte poetic şi potrivit." 
Pentru că uşa către evenimentul lor se închisese, neavând să mai 
fie deschisă vreodată. 

Iar Elizabeth resimți asta ca pe o tragedie... ei bine, atunci pur 
și simplu nu avea să se gândească la ea. 


__——— Meredith Duran 


Capitolul 11 
SER 


Râsetele se revărsau din salon în coridorul slab luminat. Liza, 
întorcându-se de la o scurtă întrevedere cu scriitorul spiritist, din 
camera în care fusese cazat, se opri, apoi se ascunse în spatele 
unei statuete din marmură pentru a trage cu urechea. 

Putea auzi râsetul răsunător al lui Weston, punctat de vo- 
cea calmă a lui Hollister şi de tonul aprig al lui Katherine 
Hawthorne. Acum, din partea lui Tilney veni o remarcă înțe- 
pătoare, surprinzător de indecentă pentru doar - Liza verifică 
ceasul cu pendulă - șapte după-amiaza. 

Ei bine. Seara se anunţa promițătoare. Liza adoptă cel mai lip- 
sit de griji zâmbet de care fu în stare. Trebuia să pară veselă, fără 
nici o grijă. 

Oglinda de pe peretele opus nu o linişti în această privință. 
Ținuta ei era minunată, perfectă, fustele de culoarea dudei fiind 
o creaţie delicioasă din satin, iar juponul și jacheta din catifea 
violet. Dar culorile o făceau să pară palidă. Sau poate că doar arăta 
obosită. Spre frustrarea ei, se zvârcolise şi se foise jumătate de 
noapte, gândindu-se la un bărbat pe care nu îl putea avea - şi care, 
spre ghinionul ei, o stăpânea mult prea bine și prea profund ca să 
îl poată uita atât de ușor. 

- Doamnă. 

Mather mergea tiptil pe coridor, cu rochia foşnindu-i. Se lă- 
sase pe mâna cameristei lui Elizabeth, cedând chiar și „umilinței 
nefirești“ ~ după cum o numise - de a permite ca părul să îi fie 
îndreptat și apoi ondulat. 

- Arăţi absolut minunat, spuse cu afecțiune Liza. Roşcatele nu 
ar trebui să poarte altă culoare în afară de cea a mentei. 

Ca întotdeauna în cazul complimentelor, Mather se prefăcu a 
nu le auzi. 

- Avem o problemă cu alocarea camerelor. Mediumul a desco- 
perit că l-aţi cazat pe scriitorul spiritist în camera de lângă a ei. 
Spune că... 

-l-ai spus că el şi clarvăzătorul sunt dușmani de moarte? 

Așa o informase în mod solemn scriitorul spiritist. 

- Da, i-am spus. 

Mather ţinea în braţe un registru greoi, dar îşi eliberă o mână 
pentru a-şi împinge ochelarii înapoi pe nas. Lentilele ridicol de 
groase îi făceau ochii albaștri să pară mici şi saşii, şi nedrept de 
porcini. Liza îi spusese de nenumărate ori să scape de ei, dar Ma- 
ther părea decisă să creadă că avea să fie oarbă fără ajutorul lor. 

- Pentru ea nu contează, continuă Mather. Spune că nu poate 
locui lângă un escroc. 

- Poftim? Glumeșşti! 

Mather scutură din cap. 

Liza oftă. Era hotărâtă să îi cazeze pe toți spiritiştii la un loc, 
în cea mai îndepărtată aripă de restul oaspeţilor. La urma urmei, 
era foarte dificil să îți lași soarta în baza puterilor mistice ale cuiva 
care era cunoscut că sforăie. Ceea ce nu anticipase era cât de du- 
bios avea să fie acest grup! Toţi o asiguraseră că invitaţii săi erau, 
de fapt, infractori şi escroci. 

-Nu înţeleg, spuse ea. Chiar dacă domnul Smith este un es- 
croc, care este problema? Cum poate afecta abilitatea lui Madame 
Augustiana de a contacta morţii? 

Mather ridică din sprâncene. 

- Doamnă, îmi pare rău să vă spun, dar nu cunosc cum func- 
ţionează abilităţile lui Madame Augustiana. 

— Nu-ţi pare rău deloc, neobrăzată mică. 

Mather clipi încet, asemenea unei bufniţe. 

- Mărturisesc, s-ar putea să nu-mi pară. 

Liza pufni. 

-Ei bine, las-o pe Madame Augustiana să se lupte puţin cu spi- 
ritele. Este programată să îşi țină reprezentaţia de-abia vineri, cel 
mai devreme. Cât despre... 

-Acesta este un alt mesaj pe care trebuie să vi-l transmit. 
Mather bifă o notă în registru. Madame Augustiana vă roagă să 
nu folosiți cuvântul reprezentație, s-ar putea să jignească spiritele. 

Oare în glasul secretarei ei simţea o urmă de amuzament? 

- Mather, tu nu te bucuri de asta, sper? 

Maxilarul fetei se încordă. 

- Nu, doamnă. Nu s-ar cuveni. 

- Oh, încetează! S-ar cuveni dacă te-ai detensiona puțin şi te-ai 
alătura musafirilor. 

O creatură stranie, Mather. Părea să nu aibă nici o grijă cu pri- 
vire la celibatul ei, deși era destul de drăguță — în ciuda maxilaru- 
lui cam lat ~ dacă depunea puțin efort. Şi, cu siguranţă, existau 
bărbaţi care ar aprecia genul ei... unic de farmec. 

-Nu s-ar cuveni, repetă Mather. V-am explicat asta. Am fost 
de acord cu garderoba, dar... 

- Prostii! Îmi eşti rudă! 

Fusese o surpriză atât de plăcută când descoperiseră legătură 
în urmă cu câteva săptămâni. 

- Verii de gradul şase nu contează, doamnă. 

-Trebuie să conteze cumva, dragă. La urma urmei, vorbim de 
contabilitate aici: șase — șase este un număr, cred. 

Liza tocmai o văzuse dându-și ochii peste cap sub lentilele 
alea groaznice? 

- Doamnă, veți fi lăudată pentru bunele aptitudini matema- 
tice. Mather făcu un pas în spate. Să o informez pe Madame 
Augustiana că poate pleca, dacă nu îi convine camera? 

- O, foarte feroce, spuse Liza. Da, şi spune-i-o exact așa, pe 
tonul ăsta milităros. 

Mather zâmbi. 

-Cred că așa voi face, spuse ea și se întoarse pe călcâie, făcân- 
du-și rochia să foşnească în timp ce se îndepărtă. Putea să nege 
cât voia, dar îi plăcea rochia. 

Liza trase adânc aer îi piept şi își privi din nou propriii ochi în 
oglindă. Trebuia să emane şi ea aceeaşi bucurie de a trăi. Își ciupi 
obrajii, apoi își presă buzele ca să pună sângele în circulație. Gata. 
Zâmbetul ăsta părea mai convingător. Îşi îndreptă umerii şi păși 
în salon. 

- Iat-o! 

Tilney sări de pe canapeaua pe care stătuse lejer. 

Ezitase înainte să îl invite - era foarte apropiat de Nello —, dar 
mândria decisese pentru ea. Nu doar că Tilney era burlac și, aşa- 
dar, un exercițiu bun pentru Jane, dar era aproape convinsă că 
bărbatul avea să îi relateze lui Nello toate detaliile despre curtarea 
ei. Pentru că despre asta era petrecerea aceasta. 

- Bună seara, strigă ea cu voioşie, ce privelişte bine-venită! 

Şi, pe rând, trecu pe la fiecare oaspete, strângându-le mâinile 
şi, cu cei mai francezi dintre ei, sărutându-se. 

Jane fusese luată prizonieră de baronul Forbes, ceea ce era 
bine, dacă era dispusă să flirteze. Cu părul argintiu, în vârstă 
de şaizeci de ani şi în faza de negare a vârstei, lui Forbes îi plă- 
cea să se împrietenească cu tinere drăguţe și să le prezinte ca și 
cum ar fi fost animalele lui de companie - un obicei pe care soţia 
lui îl tolera, atâta vreme cât el nu devenea prea atașat de ele. 

Liza făcu un schimb scurt de complimente cu ei înainte să 
treacă la Katherine şi Nigel Hawthorne, problematicii frați 
vitregi, care îi ţineau companie baroanei Forbes. Fraţii Haw- 
thorne erau înalți și zvelți precum câinii de curse, iar ochii și 
părul le erau de un maroniu monoton, care se asorta cu pielea 
lor, pentru că erau navigatori înrăiți şi stăteau tot timpul în soare 
pe iahtul lor. Drept rezultat, aveau talentul de a se contopi cu ar- 
ticolele din lemn - o abilitate pe care o foloseau pentru a trage cu 
urechea și a culege bârfe, pe care mai apoi să le împrăștie într-un 
mod cât mai dăunător. Liza nu avea pic de încredere în ei, dar erau 
o companie savuroasă. 

- Dragilor, strigă ea. 

— Arăţi minunat, spuse Katherine, atingându-și obrajii. Văd că 
ai o jucărie nouă. Pare foarte tânără. Crezi că ar fi bine să încura- 
jez pe Nigel să se joace cu ea? 

Liza râse. 

-Nu mă pot gândi la un bărbat mai periculos cu care să-și piar- 
dă dinţii de lapte. Fii blând, îi spuse ea lui Nigel. 

- Niciodată, spuse el, expunându-și dinţii printr-un rânjet. 

- O replică foarte teatrală, comentă baroana Forbes. 

Era o femeie solidă, al cărei antebraţ se bălăbănea viguros în 
timp ce își făcea aer. Dar o femeie amabilă - afectuoasă și comu- 
nicativă în interesele ei — care ar trata-o foarte bine pe Jane chiar 
dacă interesul soţului ei o deranja. 

-Trebuie să recunosc, a fost foarte drăguţ din partea ta că 
ne-ai dat un motiv să fugim din Londra. Ştii că soțul meu ar insis- 
ta să rămână aici până ce fiecare casă de pe Park Lane s-ar închide 
pentru vară. 

Baronul îi auzi comentariul. 

-Îmi place în oraş pe timp de vară, strigă el, ridicând din 
umeri. 

Această remarcă îi făcu pe Katherine şi pe Nigel să se uite țintă 
la el. 

-Cât de boem, spuse Katherine, pe același ton pe care un doc- 
tor l-ar folosi ca să pună un diagnostic pentru o boală contagioasă. 

„Nu! Nu te gândi la doctori.“ Liza zâmbi şi mai larg. 

-Revin imediat, spuse ea, şi se întoarse spre colțul unde 
întâmplarea făcu să îi găsească pe ambii potenţiali soți. 

De fapt, i se păru un noroc uimitor că Hollister şi Weston stă- 
teau împreună. Nu ştiuse că se înțelegeau bine, dar nu exista o 
cale mai rapidă de a capta interesul unui bărbat decât prin a-l 
convinge că este în competiţie cu altul. 

- Domnilor, spuse ea, apropiindu-se seducător de ei. Sper că 
v-a plăcut călătoria până la capătul pământului. 

Urmară plecăciuni și strângeri de mână. 

- Dacă toate călătoriile s-ar încheia cu o priveliște splendidă ca 
aceasta, spuse Hollister, având o privire admirativă, care o cercetă 
din cap până în picioare și înapoi. 

Weston îşi puse mâna peste inimă. 

- Hollister doar flirtează, dar eu sunt un bărbat foarte sincer. 
Şi vă spun, aș fi călătorit până în Timbuktu dacă m-aţi fi aş- 
teptat acolo. 

Râsetul ei păru fals. Sună fals. Pentru o secundă de panică, Liza 
ezită. Uitase cum să facă asta? 

„Nu fi absurdă.“ 

-Sunteţi amândoi prea amabili, spuse ea. 

Amândoi bogați. Amândoi atrăgători, deși ea nu se dădea în 
vânt după blonzi, ceea ce îl punea pe Weston în dezavantaj. Părul 
negru al lui Hollister era ușor ondulat, într-un mod drăguţ. Ochii 
lor, se gândi ea, nu erau extraordinar de frumoși, fiind de un că- 
prui lipsit de strălucire şi, respectiv, de un verde nămolos. 

Ochii nu contau. Conturile lor bancare, da. Și amândoi erau 
extraordinari în această privinţă. 

- Vorbeam de Ascot, spuse Hollister. Aţi pariat corect? Weston 
pretinde că nu a pierdut niciodată, dar nu am încredere într-un 
bărbat care pretinde că este sincer. 

~O doamnă nu vorbeşte despre asta, domnule. 

Liza pariase mult prea mult şi pierduse fiecare bănuţ. Pri- 
vind retrospectiv, câtă prostie! Privind în jur, observă că un 
cuplu lipseşte. 

-Unde este familia Sanburne? 

Era nerăbdătoare să îl vadă pe James; el și Lydia se întorseseră 
din luna de miere în urmă cu o săptămână, după un sejur inter- 
minabil în Canada, al cărui scop încă o nedumerea. Douăsprezece 
luni în Canada, dintre toate locurile? Ce urma? Şi pentru cât timp? 
Siberia pentru un deceniu? 

-Au plecat la o plimbare în grădină, spuse Weston. Se pare că 
Sanburne a căpătat o pasiune pentru frunziş. 

Îi aruncă o privire prefăcută lui Hollister, care zâmbi afectat. 
Lizei nu îi plăcu acea expresie. Atunci, avantaj lui Weston, al cărui 
braţ îl atinse ușor. 

- Proaspăt căsătoriți, oftă ea. Atingerea ei provocase apari- 
ţia unor pete palide de culoare în obrajii lui? Foarte promițător. 
Se sustrag mereu ca să admire ferigile, continuă Liza. 

- Desigur, după un an, ai crede că... Hollister se opri. Ah, iată-i 
că vin. 

Inima ei tresări. James îi era prieten din copilărie, iar Lizei îi 
fusese foarte dor de el, şi atât de multe se întâmplaseră în absența 
lui, iar ea de-abia aştepta să îi... 

În timp ce se întorcea spre soţii Sanburne, se opri brusc. 

Michael Grey intra în salon. 

Pentru o secundă stupidă, inima ei pluti. Apoi Liza reveni cu 
picioarele pe pământ și rămase cu gura căscată. 

Michael Grey era aici. Îmbrăcat în ținută de seară. 

Unde găsise fracul acela formal? Costumul părea... foarte cos- 
tisitor. Şi elegant. Cravata albă îi scotea în evidență osatura feței 
şi tenul bronzat. Perfecţiune. Era devastator de atrăgător; s-ar fi 
potrivit oriunde. Dar nu aici. Dădea buzna peste petrecerea ei! 

Şocul provocat de apariţia lui o paraliză, chiar şi când San- 
burne o salută, iar soţia lui — care arăta şocant de drăguță, mult 
mai drăguță decât și-o amintea Liza, cu părul negru ridicat 
într-un coc stilat — ridică mâna. 

Lizei nu îi venea să creadă impertinenţa lui Michael. Să îi igno- 
re în mod intenționat dorinţa, să se strecoare printre prietenii 
ei - pentru că Sanburne se aplecă şi îi şopti ceva la ureche, ca şi 
cum nu ar fi fost niște străini, iar, drept răspuns, Michael râse 
şi încuviință din cap şi - Doamne, Dumnezeule, inima Lizei i se 
zvârcoli în piept, pentru că râsetul lui era jos şi muzical, şi atin- 
gea părți din ea care nu erau guvernate de bunul-simț. Ochii lui 

îi întâlniră pe ai ei, iar pielea ei păru să devină însuflețită de un 
val de căldură. 

„Nu. Nu, nu, nu.“ Weston şi Hollister stăteau chiar lângă ea! 
„Concentrează-te! Concentrează-te pe neobrăzarea lui - pe în- 
gâmfarea lui.“ Doar pentru că se culcaseră împreună, Michael 
credea că îi putea nesocoti dorinţele, că putea să dea buzna la pe- 
trecerea ei? 

Oh, dar ei nu se culcaseră împreună. Ea nu îşi putea închipui că 
ar fi suficient de calmă lângă el pentru a se culca... 

Liza ridică bărbia. 

-Vă rog să mă scuzaţi, le spuse ea amabil lui Weston şi 
Hollister. 

- Desigur, spuse Weston. Nu ştiam că de Grey va fi aici. 

Liza aproape că se împiedică. Ea... nu auzise bine? Cum de el îl 
cunoştea pe Michael Grey? 

Sanburne şi soția lui fuseseră interceptaţi de frații Hawthorne. 
Ea se îndreptă direct spre Michael. Privirile li se uniră, și, pentru o 
secundă, totul înăuntrul Lizei se agită ca o simfonie. 

Îşi muşcă limba tare drept pedeapsă. Ce nerușinat intolerabil! 
Michael o luase razna? Ce credea că face? 

El nu îşi luă privirea de la ea când Nigel îi spuse ceva, un co- 
mentariu care îl făcu să zâmbească uşor. Nu avea să mai zâmbeas- 
că într-un minut! 

Liza se apropie de grup. Ceva în mişcările ei probabil că îi tră- 
dase agitația, pentru că cei doi Hawthorne, întotdeauna atenți la 
scandal, îşi întrerupseră conversaţia pentru a o studia. 

Sanburne păşși înaintea lor. 

- Dumnezeule, spuse el, privind-o din cap până în picioare. 
Arăţi foarte violet în această seară, Lizzie. 

Rațiunea o izbi precum o ploaie rece ca gheața. Nu putea 
să facă scandal aici. Asta i-ar face pe frații Hawthorne să intre 
la bănuieli. Şi, odată având bănuieli, cei doi nu se opreau până 
nu rezolvau misterul. 

-Asta - Liza îşi drese glasul — asta este tot ce poți să spui, 
James? Bine, presupun că ar trebui să fiu recunoscătoare. 
După douăsprezece luni în Canada, este o minune că încă mai 
vorbeşti engleză. 

-Dar engleza este limba principală în Canada, spuse Lydia, vi- 
contesa Sanburne, pe un ton confuz, în timp ce soțul ei renunțase 
la convenții şi o cuprinse pe Liza într-o îmbrățișare. 

Peste umerii lui Sanburne, ea întâlni din nou privirea lui 
Michael. „leşi afară“, îi mimă ea în tăcere. 

Zâmbetul lui se lărgi. 

-Este o plăcere să vă văd, doamnă Chudderley. 

Probabil că James o simţi încordându-se, pentru că ridică în- 
trebător din sprâncene în timp ce Liza se eliberă din îmbrățişare. 

-Nu ştiam că vă cunoaşteţi, spuse el. 

Despre ce vorbea James? Liza nu se putea concentra, pentru că 
acum vicontesa îi vorbea. 

-Mă bucur să te văd, spuse Lydia, iar ea, suficient de tulburată 
cât să uite cu cine avea de-a face, se aplecă şi o sărută pe obraz. 

Lady Sanburne nu era o femeie afectuoasă. Fetele bătrâne 
reformate rareori erau afectuoase. Dar se dovedi surprinzător 
de deschisă, strângându-i uşor umărul Lizei înainte să se retragă 
lângă soțul ei. 

-Ai nişte grădini minunate, spuse ea, aruncând o privire stân- 
jenită spre... Michael. Lord Michael spune că îţi plac trandafirii. 
Nu ştiam că ești interesată de horticultură, 

Lord Michael! Trandafirii! Câtă neruşinare! Liza scrâșni puter- 
nic din dinţi. 

-S-a strecurat pe aici, nu-i aşa? 

-De Grey a ştiut întotdeauna să se strecoare, spuse Sanburne. 

De Grey? 

-Acest bărbat... 

Michael de Grey. Liza cunoştea acel nume. 

Lord Michael. Familia de Grey. Ce naiba... 

-A, da, îi spuse Nigel lui Michael. Acum mi-am amintit unde 
v-am văzut. Cum o mai duce fratele dumneavoastră? 

-Nu cumva tocmai v-a concediat din propriul spital? între- 
bă Katherine cu un zâmbet amabil. Cred că am citit ceva legat 
de asta. 

Sanburne îi atinse braţul. 

- Lizzie, spuse el în şoaptă. Eşti bine? 

Nu. Nu era bine. Sanburne îl cunoștea pe acest bărbat. Nigel 
auzise despre acest bărbat. Ceea ce însemna că doctorul ei nu era 
un bădăran de provincie, ci un escroc. 

Şi o privea cu un zâmbet care era vizibil răutăcios. 

-Mai precis, aş spune că mi-am dat demisia, îi răspunse el lui 
Katherine. Alte chestiuni au necesitat... atenţiile mele particulare. 

De ce îi sunau cunoscute cuvintele acelea? 

Liza icni. Erau cuvintele ei — rostite lui... despre el. Pentru nu- 
mele lui Dumnezeu, ea nu avea altă opțiune decât să ajungă la 
concluzia că el era fratele... 

-Nu prea l-am mai văzut pe ducele de Marwick în ultima 
vreme, spuse Nigel. Katherine a presupus că ar putea fi bolnav. 
Dar eu i-am reamintit că va trebui să găsească altă scuză, având în 
vedere că are un frate doctor. 

Clopoţelul ce anunță cina o salvă. Dacă nu ar fi fost clopoțelul, 
întreaga încăpere ar fi auzit-o pe Liza scâncind. 


Capitolul 12 
SES 


-Sunt curioasă, spuse Katherine Hawthorne, glasul ei între- 
rupând conversațiile a șase oameni care stăteau între ea şi Liza. 
Cum Dumnezeu calculezi greşit numărul locurilor la masă? 

Răspunsul era simplu: nimeni nu avea să știe că un șobolan 
avea să apară neinvitat la petrecere. Dar Liza nu putea mărturisi 
acest lucru, dacă nu cumva voia ca relația cu respectivul şobolan 
să primească un grad foarte inconfortabil de atenţie şi speculaţii. 

În schimb, de la locul ei din capul mesei, Liza pretinse că nu o 
auzi. Vinul ei era o scuză bună pentru lipsa de atenție. Se întinse 
după pahar - al treilea; reușise să bea două, foarte repede, în timp 
ce masa era rearanjată. Totuşi, cumva, nu era ameţită. Sau poate 
că efectul vinului era imperceptibil din pricina șocului care deja îi 
făcuse capul să se învârtă. 

Nu doar un mincinos, ci și fratele ducelui de Marwick. Nici 
un dramaturg nu ar fi putut crea o ironie mai mare. Ce-ar mai fi 
râs Nello! 

Lord Weston, aşezat în dreapta ei, se aplecă ușor, cu chipul plin 
de înţelegere. 

-Un ajutor bun poate fi foarte greu de găsit, spuse el. 

Lordul Weston avea un nas foarte drăguţ, da. Drept şi ferm, 
nu foarte mare. Buzele nu îi erau atât de voluptuoase pe cât şi-ar 
putea dori ea, dar erau cinstite şi nu rosteau minciuni. 

-Cât de adevărat, spuse Liza. 

- Ronson e în pericol? Aș fi bucuros să-l iau eu. 

Comentariul veni de la Sanburne, care stătea în stânga ei şi 
care, până în acel moment, se distrase flirtând cu propria soţie. 
Erau un cuplu ciudat, Lydia fiind o erudită mofturoasă şi reţi- 
nută, iar James unul dintre cei mai chipeşi bărbați din Anglia — 
și, până de curând, una dintre cele mai desfrânate pușlamale 
ale Angliei. 

-Nu este nimic în neregulă cu Ronson, spuse Liza. 

Probabil că bărbatul stătea în spatele ei chiar în acel moment. 
Ea nu îndrăzni să se întoarcă. Majordomul ei era capabil de cele 
mai strașnice încruntături. 

- Demenţă, nu-i aşa? întrebă James cu interes. 

Liza privi rapid peste umăr - dar Ronson îşi abandona- 
se locul de lângă bufet, probabil pentru a verifica bucătăria. 
Slavă Domnului! 

-E doar ţâfnos şi irascibil, spuse ea, revenind spre James. Dar 
auzul lui este excelent, ai grijă. 

-Cu atât mai bine, spuse vesel James. Putem să-l asmuţim 
asupra tatălui meu şi sperăm că se va petrece o crimă. 

- James, zise Lydia, mustrător. 

El oftă. 

- Ai dreptate, Lyd. Ar fi o cruzime prea mare față de Ronson. 

Liza îşi termină vinul și fu încântată când un servitor se apro- 
pie rapid să îi umple din nou paharul. Angajaţii ei erau minunați. 
Şi foarte mândri. 

- Dacă nu vrei ca supa să-ţi fie otrăvită, James, în locul tău, eu 
mi-aş păstra remarcile astea spirituale pentru ceilalți oaspeți. 

Lydia puse brusc lingura pe masă. 

Dumnezeule! Făcuse un pas greșit, neîndemânatic. Liza îi arun- 
că o privire fugară lui Weston, care îşi privea încruntat supa. 

-Era doar o glumă, spuse ea, şi încercă să râdă, pentru că ni- 
mănui nu îi plăcea o gazdă ursuză. 

Dar râsetul ei scârțâi precum o balama ruginită. Sau poate pre- 
cum ceva scos din balamale. 

Nu era de mirare că se gândea la otravă! Împotriva propriei 
voințe, privirea îi traversă masa, către bărbatul care stătea în 
diagonală față de Lydia. 

Michael de Grey făcea o treabă splendidă ignorând-o. Momen- 
tan, atenţia lui era concentrată asupra partenerei de cină, baro- 
neasa Forbes, care fusese încântată să îl cunoască pe „faimosul 
doctor“. Aparent, ştia totul despre spitalul lui. Probabil că ştia şi 
despre alte talente de-ale lui. Asta i-ar explica interesul față de el. 

Pentru că Michael de Grey nu era altceva decât un afemeiat! 
Flăcăul ei decent de provincie era, de fapt, faimos pentru ispră- 
vile lui dezmăţate - cel puţin pentru unul dintre ele, întrucât 
Lady Heverley însăşi încă alimenta zvonurile, făcându-și aer cu 
evantaiul şi oftând de fiecare dată când numele lui era rostit în 
public. Era disperată, probabil, să reamintească lumii că un bărbat 
a dorit-o cândva. Probabil că era cu cincisprezece ani mai în vârstă 
decât de Grey. 

Şi ce dacă? Michael de Grey nu era recunoscut pentru gusturile 
selecte. Nu — era recunoscut simplu drept slăbiciunea văduvelor! 

Un val de căldură îi înțepă obrajii - o îmbujorare violentă, ali- 
mentată de propria înjosire. Acum ea devenise una dintre vădu- 
vele lui disperate! Una dintre numeroasele femei caracterizate în 
general ca fiind lacome şi înfometate, avide după cea mai mică 
fărâmă de atenţie pe care un bărbat precum de Grey o poate arun- 
ca în direcția lor... 

-Doamnă Chudderley, exclamă Katherine Hawthorne pe un 
ton vesel. Cât de încruntată ești! Presupun că și eu aș fi la fel, dacă 
angajaţii mei ar fi atât de uituci! Cum Dumnezeu au calculat greșit 
locurile la masă? 

Vreo douăsprezece perechi de ochi se îndreptară spre ea - dar 
nu, observă ea, şi cei ai slăbiciunii văduvelor. El rămase concen- 
trat asupra baronesei. Cineva ar trebui să îi aducă aminte că fe- 
meia nu era văduvă. Baronul era foarte viu, prezidând jovial în 
celălalt capăt al mesei. 

Părul şobolanului era prea lung pentru fratele unui duce. 
De unde luase haina aia? Se mula pe corpul lui de parcă ar fi fost 

croită pe Savile Row. Îşi ascunsese hainele elegante în căsuţa aia 
pe care o închiriase? Vai, cât trebuie să fi râs când ea îi recoman- 
dase croitoria domnului Broward! 

-Sunt foarte bine, spuse ea. 

Sau urma să fie de îndată ce avea să îl dea afară din casa ei pe 
ticălos. Va trebui să fie o izgonire tăcută, în timp ce ceilalți erau 
distraşi. Asta nu însemna că avea să fie paşnică. 

- Mărturisesc, este vina mea, continuă ea. Mă vei ierta, dragă, 
dacă recunosc faptul că am uitat că vii şi tu? 

Katherine nici măcar nu clipi. 

- Vai, stai liniştită, spuse ea, râzând. Şi eu aproape că am uitat 
că vin. Tind să uit evenimentele astea mărunte! 

Trăgând adânc aer în piept, Liza îşi reaminti motivul pentru 
care o invitase pe Katherine. Era o pregătire excelentă pentru 
Jane şi o distracţie garantată în caz că intervenea plictiseala. 
Cu toate astea, în acest moment, își dorea să o trimită pe femeie 
la naiba, pentru că nu mai avea nevoie de alte distracţii în afară de 
mincinosul care stătea la două scaune de ea. 

-Sunt convinsă că agenda ta socială este plină ochi, dragă. Dar 
ai grijă; eu consider că odihna este benefică înfățișării. Ar trebui 
să încerci să-ți faci mai mult timp pentru asta. 

-Punct pentru Lizzie, spuse Sanburne, ridicând paharul 
cu vin. 

Dar, dacă în urmă cu un an l-ar fi dat peste gât și s-ar fi alăturat 
Lizei pentru a patra rundă, acum căsătoria îi schimbase obiceiu- 
rile: când așeză paharul pe masă, nivelul vinului din el de-abia 
scăzuse. Liza, privind de la paharul lui la al ei, deveni conştientă 
de o stare de nefericire. Era mult mai ușor să bei când aveai un 
partener de băutură. 

Michael nu băuse deloc. 

Privirea ei fixă paharul lui neatins. Cât de răutăcioase erau 
intențiile lui aici? Posibilităţile erau sumbre, deși ea nu se pu- 
tea convinge să le creadă pe cele mai negre. Chiar dacă el ştia că 
Nello îi pusese coarne fratelui său, nu avea sens să o pedepseas- 
că pe ea pentru asta. Când Nello se încurcase cu ducesa, şi Liza 
fusese trădată. 

Poate că el nici nu ştia despre aventură. Poate că era doar o 
coincidenţă nefericită. Caz în care... Liza nu simţea altceva decât 

furie. Desigur că nu avea nevoie de vin ca să se simtă confortabil la 
masa ei. Neruşinarea i se potrivea tocmai bine! Practic, şobolanul 
lenevea, şi dacă era conştient de efortul continuu al lui Katherine 
de a-şi freca sânii de brațul lui, nu o arăta. 

Dumnezeule! Îl avertizase că prietenii ei l-ar putea face 
să se simtă incomod - când fratele lui îi întrecea pe toţi cei 
din cameră! 

Liza voia să îi ia confortul şi să îl sufoce cu el! 

Intensitatea privirii ei încruntate ajunse în cele din urmă la 
el. Pentru o secundă, peste masa luminată de lumânări, ochii lui 
îi întâlniră pe ai ei. În lumina flăcărilor, arăta precum o statuie 
medievală, pomeţii lui puternici fiind brăzdaţi de umbre melo- 
dramatice. Lumina îi îmblânzea chiar şi linia nasului. Arăta foarte 
chipeş, într-un mod tipic. Nu era de mirare că Katherine tot încer- 
ca să îi distragă atenţia de la baroneasă! 

-Cred că avem nevoie de mai multă lumină aici, spuse Liza. 
Este foarte estompată. 

Nasului ăluia avea să îi facă bine. 

- Dumnezeule, trebuie să vedem ce mâncăm? întrebă James. 
Cât de barbar... 

Tresărind, tăcu brusc, 

- Mâncarea este foarte bună, spuse Lydia. Mi-ar plăcea să o 
văd mai bine. 

— Au, spuse James. Piciorul pe care l-ai lovit îi aparţine iubitu- 
lui tău soț. Ai grijă cu el. 

- Ce decoraţiuni minunate, spuse Lydia emfatic. 

- Serios, Lyd, ai fi putut juca fotbal. 

- O, lasă luminile în pace, spuse Weston. Îi oferi Lizei un 
zâmbet prietenos. Sunteţi o gazdă perfectă, doamnă Chudder- 
ley, şi nu-mi pot închipui o atmosferă mai bună. Da - am fost 
informat că ați pregătit o listă serioasă de activităţi pentru noi în 
această săptămână! 

Liza afișă un zâmbet drept răspuns. La naiba cu de Grey! Avea 
să se ocupe de el mai târziu; între timp, lasă-l să flirteze cu cine 
vrea. Prada ei era aici. lar mâine, cu aranjarea mai puțin conven- 
ţională a locurilor de la masă, avea să evite regulile plictisitoare 
ale întâietăţii şi să îi dea lui Hollister şansa de a o însoți la cină. 
Un concurs cinstit între burlacii ei eligibili. 


168 


= Anotimpul. pasiunii - 


-Cineva a dezvăluit secrete, spuse ea. Îmi doream ca activită- 
tile să rămână o surpriză! 

Dinţii lui Weston erau minunațţi, egali și uimitor de albi. După 
Nello, nu se mai așteptase să îi mai placă vreodată un bărbat 
blond, dar gusturile se puteau schimba. 

- Doamna Hull doar mi-a dat câteva indicii, spuse el, în mare 
secret, te asigur. 

Jane? Ce făcea, împărtăşind secrete cu Weston? Liza aruncă o 
privire spre ea. Jane încercase să o abordeze în drum spre sufra- 
gerie — prea nepricepută ca să ştie că trebuie să își ascundă şocul 
provocat de autodemascarea lui de Grey. Dar acum se părea că 
îşi revenise. Într-adevăr, după estimările Lizei, Jane se apropia 
puţin cam prea nerăbdătoare de Hollister. De ce Tilney și Nigel nu 
se făceau utili? 

Liza încercă să îşi păstreze zâmbetul. 

- Draga doamnă Hull. Mă bucur atât de mult că a fost de acord 
să ni se alăture. Mă tem că încă îl deplânge pe răposatul ei soț - a 
fost o poveste de dragoste minunată, după cum ştiţi. Spune că nu 
va mai găsi niciodată un bărbat ca el. 

Din partea lui Sanburne se auzi un râset delicat, cunoscător. 
Liza va trebui să vorbească cu el mai târziu. 

-Îmi pare rău să aud asta, spuse Weston posomorât. Nu ştiam 
că a devenit văduvă atât de recent. 

- Da, tocmai ce a renunţat la hainele de doliu. 

Weston dădu aprobator din cap. 

- Atunci, trebuie să ne străduim să o înveselim. 

- Într-adevăr, spuse Liza. Dar cred că trebuie să avem grijă, să 
nu îi trezim din nou suferința. 

- Ah, spuse o voce de la două scaune distanță. Vocea lui. 
Doamna Chudderley îşi împărtășeşte regulile cu tine, Weston? 

Inima ei rată o bătaie. Ce cuvinte joase, seducătoare. Cu sigu- 
ranță, toate lumea auzea tachinarea din ele - și o vedeau în zâm- 
betul pe care el i-l arunca. 

Liza nu şi-l închipui pe doctorul ei de provincie capabil de 
plăceri răutăcioase. Dar... acesta nu era doctorul ei, nu-i așa? Era 
un străin, versat în metodele înțepătoare ale înaltei societăți. În- 
ghiți în sec. Cât de curios i se păru faptul că, pentru un moment 
foarte scurt, simţi un junghi violent de pierdere. 

- Reguli? întrebă Weston. 

Liza îi aruncă lui Michael o privire de avertizare. El se lăsă 
pe spate în scaunul său, cu un zâmbet uşor jucându-i pe buze. 
Blestemat să fie zâmbetul ăla! Ei nu îi păsa cât de bine îi venea 
costumul, cât de frumos îi evidenția trăsăturile feței acea cravată 
albă ca zăpada sau cu câtă inteligență o putea face să plătească 
pentru că se încrezuse în viclenia lui. Liza nu avea de gând să îi 
permită să îi distrugă petrecerea şi planul. 

- Nu, spuse ea cu indiferență. Aţi auzit greșit, domnule. Vor- 
beam despre activităţile pe care le-am pregătit. 

lar dacă el insista să vorbească despre reguli, Liza avea să... să 
îi arunce supa în faţă. 

- A, scuzele mele, spuse el calm. Activităţile, desigur. Deşi par 
oarecum inutile, avându-vă pe dumneavoastră ca gazdă. 

Zâmbetul lui se adânci în ridurile care îi brăzdau gura. Erau 
semne de îmbătrânire prematură. Era prea tânăr ca să le aibă. 
Doar treizeci de ani! Era un cățeluș! 

Weston, din fericire ignorant, privi comentariile lui Michael ca 
pe o invitaţie de a încălca eticheta; se aplecă pe după baroneasă 
pentru a-i răspunde: 

- Mărturisesc, de Grey, sunt surprins să te văd aici. Nu mi-am 
închipuit că ceva te-ar putea scoate din Londra. Dar, presupun 
că, dacă cineva ar fi în stare de asemenea minuni, aceea ar fi doam- 
na Chudderley. 

-O, da, şopti Michael. Propria noastră domnişoară Nightingale. 

Mâna Lizei se încleştă pe cuţit, într-o strânsoare spasmo- 
dică. Cum îndrăznea să o tenteze cu acea amintire? Forţând-o să 
își aducă aminte cât de flatată se simţise — cât de mult își dorise 
să obțină aprobarea lui. Judecata ei era defectă. Era atrasă întot- 
deauna de escroci. 

- Da, spuse ea, i-am promis lui Lord Michael o ieșire foarte 
amuzantă din rutina lui obişnuită. Mai precis, un grup de experţi 
care sunt specializați în transmiterea adevărurilor ciudate. Pre- 
supun că a fost atras de pericolul acestui lucru — din câte știm cu 
toţii, unele adevăruri pot fi foarte nepoftite. 

Râzând uşor, Michael ridică paharul cu vin într-un gest ambi- 
guu, care nu putea fi considerat tocmai un toast. Lumina lumâ- 
nării se revărsă prin vinul lui şi îi mângâie gâtul cu o strălucire 

stacojie, care părea un semn prevestitor potrivit. Dacă Liza îl în- 
junghia cu cuțitul ei pentru peşte, ar fi şi mai roşu. 

Înşelătoria lui o depășise chiar şi pe a lui Nello. Nello, cel puțin, 
mințise doar în legătură cu intenţiile şi fidelitatea lui. Dar Liza îi 
ştiuse numele adevărat încă de la început! 

-Cât de palpitant! spuse Weston. O ghicitoare. Să îndrăznesc 
să o rezolv? 

Liza nu avea de gând să se mai încreadă vreodată în propriile 
instincte. 

- A, este foarte uşor, începu Lydia să vorbească. A angajat o 
grămadă de... 

- Nu o spune, zise Sanburne. Nu atâta timp cât Liza are cuțitul 
ăla în mână. 

Liza îşi ascunse mâna sub fața de masă. Cina asta nu se mai 
termina odată! 

- Oh... foarte bine, spuse Lydia părând confuză. Dar, ştii, doam- 
nă Chudderley, voiam să spun — după ce ţi-am recomandat cartea 
aceea despre misticism, am întâlnit un şaman lângă Alberta, care 
pretindea că este în stare să scoată adevărul dintr-o grămadă de 
oase. Şi a contrazis presupunerile lui Beloit despre magia tribală. 

- Adevărat? 

Liza habar nu avea cine era Beloit. Autorul cărții, poate? 

Michael se reîntorsese spre Lady Forbes, ca şi cum nu ar fi fost 
deloc conştient de furia ei - ca şi cum nu i-ar fi păsat câtuşi de 
puțin. Liza rămase cu ochii fixați pe spatele lui şi îl detesta. 

- Da, spunea Lydia. Cred că dacă l-aș fi convins să vină cu mine 
în Anglia, ar fi declanşat o nouă manie. Noi, ca societate, avem 
înclinații pentru tot felul de aberaţii mistice, nu-i aşa? Mă întreb 
dacă indică ceva semnificativ despre nevoia noastră de puţin mis- 
ter ca să ne condimenteze credința. 

Şi iat-o pe Lydia transformând o cină într-o prelegere despre 
ciudățeniile ei antropologice. Binecuvântată fie Lydia! Liza era re- 
cunoscătoare pentru distragere. Se lăsă pe spate în scaunul ei și 
trase adânc aer în piept, încercând să își domolească pulsul. 

-O întrebare interesantă, spuse Weston curajos. Presupun 
că există şi un aspect foarte misterios în conceptul creștin al 
miracolelor, de exemplu. Dar nu aţi fi de acord că misterul este 

o caracteristică destul de comună a tuturor religiilor? Cine poate 
să vadă acum chipul lui Dumnezeu? 

- Ah, foarte adevărat! Atunci, poate că m-am exprimat greșit! 

Lydia se aplecă spre el, acum destul de însuflețită, întrucât 
soțul ei îi zâmbea ca un îndrăgostit. Ca un prost, mai degrabă. 
Liza nu avea starea necesară pentru a admira cățeluși bolnavi 
de dragoste. 

-În schimbul religiei, continuă Lydia, poate ar trebui să vedem 
această obsesie a misticismului ca pe un simptom al unei lipse 
sociale — sau ca pe o nevoie; nevoia de a crede în existența unor 
mistere pe care ştiinţa nu le poate explica. Da! Da, într-adevăr! 
Cred că Hobart a fost cel care a susținut că putem caracteriza so- 
cietățile după preocupările lor centrale. Exemplul lui, desigur, 
erau albanezii și Hakmarrja, dar pentru scopul nostru... 

James îi atinse ușor brațul. 

-Nu uita să traduci pentru noi, draga mea. 

- Ah! Lydia roşși. Hakmarrja este filosofia albaneză a răzbunării. 

Liza încuviință din cap. Era mai calmă acum. Se putea descurca 
cu dezastrul ăsta. | 

-Îmi place filosofia asta, spuse ea. Răzbunare, spui? Povesteş- 
te-ne mai multe, te rog. 


Michael îşi abţinu un râset la auzul tachinării evidente. l-ar da 
bucuros ocazia să se răzbune - mai târziu, între patru ochi, 
de preferat în apropierea unui pat. Un perete sau o canapea ar fi 
la fel de utile. 

Dumnezeu să îl ierte, dar era un nemernic superficial pentru 
că îi făcea plăcere situaţia. În momentul în care ea îi retrăsese invi- 
tația la petrecere, drumul lui fusese decis. Fără mărturisiri blânde 
şi cuvinte alese cu grijă din partea lui. Avea să schimbe strategiile. 
Avea să îi forțeze mâna fratelui său şi să o înfrunte pe Elizabeth 
Chudderley de pe picior de egalitate. 

Era al naibii de înviorător să aibă din nou o misiune clată. 
Ea era furioasă, așa că el avea să o calmeze. Să îşi ceară scuze 
și să își explice situația. Aveau să facă un joc din descoperirea 
cunoştinţelor comune. Ea îşi va da seama că nu mai era nevoie să 
se poarte de sus cu el, să își ceară scuze pentru ifosele ei. lar apoi, 
chestiunea fiind stabilită, el avea să o facă din nou a lui. 

O dată nu putea fi de ajuns. Nu după acel interludiu. Nou des- 
coperita ei preocupare pentru decență încă ar putea fi un ob- 
stacol, dar era un pretext slab, pe care el avea să îl distrugă în 
cursul a cinci minute petrecute singur cu ea. Voia să îi readucă 
aminte cât de mult se bucurase de avantajele văduviei în acea 
căsuță spartană. 

-De unde o cunoaşteţi pe doamna Chudderley, Lord Michael? 

Cu dificultate, Michael îşi luă privirea de la gazdă şi se în- 
toarse spre baroneasă — o femeie plăcută, rotunjoară şi dulce ca 
o brioșă. 

-Ne-am cunoscut recent, spuse el. O întâmplare foarte plăcu- 
tă. Dar dumneavoastră? 

Deşi Michael nu îi cunoştea pe frații Hawthorne, cinci minu- 
te petrecute în prezenţa lor îi explicaseră includerea celor doi 
pe lista de oaspeţi - ei defineau „compania uşuratică“. Dar Lady 
Forbes părea o alegere enigmatică. 

Baroneasa zâmbi. 

-O cunosc practic de când era în fașă — sau de la debutul ei în 
societate, ceea ce presupun că este cam același lucru. 

- Da? Cum a fost ca debutantă? 

Michael nu și-o putea închipui pe Elizabeth fără aerul ei atot- 
cunoscător. După un moment, încercarea deveni ciudat de tul- 
burătoare. Calmul ei îi era armura. El o dezbrăcase de ea pentru 
scurt timp în căsuţa pădurarului, dar nu îi plăcea să se gândească 
la ea ca fiind dezarmată astfel în public. Fără acel scut invizibil, o 
femeie frumoasă ar deveni o pradă uşoară pentru lupi. 

- O, era splendidă precum luna, desigur. Baroneasa făcu o 
pauză în timp ce un servitor îi schimbă tacâmurile pentru supă cu 
cele pentru peşte. Nu a fost nici o surpriză în asta, nici în agitația 
pe care a provocat-o. Dar dacă te-ai întoarce în timp, jur că nu ai fi 
recunoscut-o. Pe atunci era mai timidă — și mai blândă, de aseme- 
nea. Ce risipă! Nemernicul ăla nu a meritat-o nici o clipă! 

Femeia scoase un sunet de dispreţ, apoi străpunse peştele. 

- Nemernicul? A trăit vreo poveste nefericită de dragoste îna- 
inte să se căsătorească? 

-Primul ei soţ, spuse Lady Forbes. Se opri pentru a mesteca. 
Nimeni nu m-a crezut când am spus că este un meschin periculos. 
Plictisitor ca un bancher, domnul Chudderley - era cel mai rău 

lucru pe care ceilalți îl puteau spune despre el. Dar ceea ce alții au 
confundat cu seriozitatea şi sobrietatea, eu am văzut limpede că 
este o lipsă de afecțiune și un temperament inflexibil. 

Elizabeth nu vorbise niciodată despre soțul ei. Toate plânge- 
rile ei se concentraseră pe o dezamăgire mai recentă. Conştien- 
tizarea acestui lucru îl făcu pe Michael să se simtă... indispus, 
de fapt. Brusc, îşi dădu seama cât de profundă era ignoranța lui 
cu privire la ea. 

Supărător lucru, să te intereseze o femeie cu un trecut. Mi- 
chael se încruntă. Nu, nu era corect. El prefera femeile cu trecut. 
Cele inocente erau problematice: se aşteptau la lucruri pe care el 
nu avea să le ofere vreodată. 

Presupuse că înainte nu obiectase niciodată în privinţa trecu- 
tului complicat al amantelor sale pentru că nu îl interesase să le 
cunoască trecutul. Dumnezeule! El însuși era un nemernic mai 
mare decât își închipuise. Iar interesul acesta pe care îl simţea 
pentru Elizabeth... Era diferit, cumva. Altfel, de ce se afla aici? 
Venise pentru că voia ca ea să îl vadă ca pe un egal. Ca pe un... 
bărbat eligibil. 

Acea revelaţie îl şocă. Eligibil? Noţiunea era ridicolă. El nu avea 
bani - fratele lui avusese grijă de asta. Iar Alastair nu avea să o 
vadă vreodată pe Elizabeth ca pe o alegere potrivită. Acel gând 
trimise un val fierbinte de furie prin el. La naiba, nu îi păsa dacă 
Alastair era sau nu de acord cu ea. 

Ridicând privirea, o văzu pe baroneasă studiindu-l — şi de-abia 
atunci își dădu seama că lăsase conversaţia în aer. Michael îşi adu- 
nă gândurile. 

- Atunci, ghinion în dragoste. 

Auzi tonul întrebător din vocea lui şi îl tulbură și mai tare. De 
ce punea aceste întrebări? Era mai înțelept să păstreze misterul 
intact, nu-i așa? Misterul era savoarea oricărei aventuri. Cu sigu- 
ranță, Michael nu își putea dori... mai mult. 

- Of, a avut cel mai mare ghinion, nu încape îndoială. Lady 
Forbes ridică paharul cu vin, expirând atât de puternic încât răsu- 
flarea ei făcu vinul de Bordeaux să tremure. Biata de ea, continuă 
femeia, afișează o expresie foarte veselă, desigur, dar cea mai re- 
centă veste probabil că a înfuriat-o. 

Probabil că se referea la logodna ticălosului fără nume. Furioa- 
să i se păru lui Michael o alegere foarte bizară. 

-Sau poate că i-a frânt inima, spuse el. 

Baroneasa râse ca şi cum Michael ar fi spus o glumă foarte 
bună. | 

- Inimă frântă! Elizabeth Chudderley! Mi-ar plăcea să-l văd pe 
bărbatul care va reuşi performanța asta! Ar fi nevoie de un topor 
foarte puternic pentru armura aia. 

Michael își ascunse uimirea într-o gură de vin. Prietenii ei 
știau atât de puţine lucruri despre ea? Pentru că el o privise în 
ochi în ajunul solstițiului de vară și nu văzuse o femeie a cărei 
inimă nu putea fi frântă. Departe de asta. 

-În orice caz, adăugă Lady Forbes cu indiferenţă, ar fi nevoie 
de un bărbat mult mai bun decât domnul Nelson. 

Nelson. Creierul lui se agăță de nume asemenea unui trăgător 
de ținta lui. Simţi o nevoie bruscă de a se retrage în biblioteca lui 
Elizabeth și a răsfoi un volum de DeBrett. Nelson. Numele nu îi 
spunea nimic. 

-Nu pot să spun că l-am cunoscut pe acest bărbat. Dar dacă a 
părăsit-o pe doamna Chudderley pentru altcineva, este un prost. 

-Ce declarație romantică, se auzi vocea lui Nigel Hawthorne 
de undeva de la masă. Stătea lângă Jane Hull, care oscila între 
a-i evita privirea lui Michael şi a se holba la el. Şi cât de sur- 
prinzător că asemenea concepţii romantice vin de la dumnea- 
voastră, Lord Michael. Să presupunem oare că provincia v-a 
trezit cavalerismul? 

Michael nu îi mai întâlnise niciodată pe cei doi Hawthorne, 
dar era evident că ei erau la curent cu el. 

-Ce pot să spun? Aerul curat face minuni. 

Recunoscu tipul lui Hawthorne din vremea petrecută în școală: 
o față mică şi malițioasă, dar doar când era înconjurat de oameni. 
În privat, s-ar smiorcăi şi şi-ar băga coada între picioare. Atunci, 
era inofensiv, şi ar fi fost patetic din partea lui să îl lovească. 

-Sper să aibă același efect şi asupra dumneavoastră, continuă 
Michael. S-ar putea ca noutatea să vi se pară înviorătoare. 

Hawthorne râse şi ridică paharul cu vin, învolburându-l 
meditativ. 

-Mă întreb... de cât timp vă bucurați de aerul curat? Noi, cei- 
lalți, ne-am întâlnit la St. Pancras, dar nu îmi amintesc să vă fi 
văzut în gară. 

-Nu trebuie să fii ironic, spuse sora lui pe un ton suav, din 
dreapta lui Michael. 

Katherine Hawthorne fusese mulțumită să discute întreaga 
seară doar cu Tilney, care stătea în faţa ei, pe diagonală, lângă 
Jane; dar chiar în timp ce vorbea cu el, încercase să arate brațului 
drept al lui Michael forma exactă a sânilor ei. 

~ Poate că nu a călătorit în vagonul de la clasa întâi, continuă 
ea, întorcându-şi ochii de un maroniu precum scoarţa de copac 
spre Michael. Nu toată lumea își permite, ştii doar. 

Tilney se aplecă înainte, nerăbdător să li se alăture. 

— Ştiţi — nici nu am văzut să vă fi fost aduse bagajele. 

Ochii doamnei Hull deveneau, în mod comic, din ce în ce mai 
mari. Aruncă o privire agitată în jur, de parcă de-abia atunci își 
dădu seama că stătea în colțul carnivor al mesei. 

-Sunt flatat, spuse Michael, apoi îi zâmbi lui Jane, parcă vrând 
să o calmeze când privirea ei panicată o întâlni pe a lui. Nu știam 
că cei pe care nu i-am mai întâlnit înainte de această seară sunt 
atât de interesaţi de mine. Dar presupun că prieteniile se leagă 
în cele mai improbabile locuri. Chiar dacă și prieteniile în sine 
sunt improbabile. 

Când ochii lui Tilney se mijiră, Michael îşi dădu seama că se 
simţea foarte bine. La urma urmei, nu era atât de greu să reintre 
în propria piele. Erau maniere și atitudini care unui doctor de pro- 
vincie îi erau interzise, dar pe care fiul şi fratele unui duce le putea 
folosi în voie — aroganţa fiind printre ele. 

Katherine râse, un sunet jos şi înăbuşit. 

-Cornwall este destul de improbabil, nu-i așa? Nu știu cum 
i-am permis Lizei să ne convingă să participăm la şicanele astea. 

- Ah, spuse Tilney, asta nu este nimic. Vă mai amintiţi iarna 
trecută în Monte Carlo? Dumnezeule. Mi-am pierdut venitul pe 
jumătate de an într-o noapte. 

Şi astfel conversaţia se schimbă din nou, spre chestiuni care nu 
aveau nici o legătură cu Michael. Dar el ascultă cu atenţie până la 
sfârşitul cinei, conturând din discuțiile animate o imagine clară 
a ceea ce voise să spună Elizabeth când îi spusese că era diferită 

printre prietenii ei din Londra. Ea însăşi era întruchiparea frivo- 
lităţii. În mod normal, pe el nu îl interesau asemenea lucruri. Dar 
când venea vorba despre ea... 

După ce terminară desertul, Michael își îndreptă în mod inten- 
ţionat atenția către capul mesei. Ea aştepta și era pregătită să îi 
întâmpine privirea. Maxilarul îi era încordat. Îşi îndreptă umerii. 
Un râset începu să se ridice în gâtul lui — Elizabeth arăta precum 
un soldat pregătindu-se de luptă -, dar când ea se ridică, veselia 
lui se stinse. 

Lumina lumânării se plimba pe pielea ei asemenea unui pre- 
tendent pasional. Frumusețea ei din acest moment ar fi putut 
lăsa orice bărbat fără suflare. Dar prezenţa ei fu cea care îl reţinu. 
Elizabeth reduse toate conversațiile la tăcere fără nici un cuvânt. 
Calmul ei era regal, deşi zâmbetul pe care îl oferea celor de la masă 
era fals. Nimeni altcineva nu ar fi ştiut, dar Michael o simţea. 

-Cred că vom sări peste formalităţile obișnuite, spuse ea. Spre 
salon, dacă nu obiectează nimeni. 

În timp ce oaspeții se ridicară şi începură să părăsească încă- 
perea, Michael încetini pasul în mod intenţionat. De îndată ce 
ultima persoană trecu pe lângă el, nu fu surprins să îi simtă mâna 
pe braţul lui. Se întoarse. 

- Da, doamnă Chudderley? 

- Tu, spuse ea într-o şoaptă tăioasă, vii cu mine. 


Capitolul 13 
CES 


Michael se lăsă condus afară din sufragerie. Dar când deschise 
gura să vorbească, Elizabeth i-o reteză. 

-Nici un cuvânt, şopti ea. Nu până nu ajungem undeva unde 
să pot țipa. 

Un sunet plin de interes se auzi dinspre Michael. 

- Sună promiţător. 

Ea îi eliberă brațul, ca şi cum ar fi ars-o. Porni hotărâtă înainte, 
cu rochia de culoarea prunei foşnind în jurul gleznelor, iar trena 
şuierând peste podeaua lustruită din lemn. 

Michael o urmă în micul salon de lângă holul de la intrare. 
Când Elizabeth se întoarse spre el, mâinile lui ridicate — cu pal- 
mele în exterior, în semn de predare — nu provocară nici cea mai 
palidă umbră de zâmbet. 

-Îți datorez o explicaţie, începu el - apoi se feri de vaza care 
zbură pe lângă capul lui şi se făcu țăndări pe podea. Şi niște scuze, 
spuse el, îndreptându-se. 

Pete aprinse de culoare ardeau în obrajii ei. 

-Nu vreau nimic de la tine. Vreau doar să-ți văd spatele în 
timp ce pleci! Ceea ce vei face, de îndată! Tu... 

Se opri brusc, strângând foarte apăsat din buze. Dar nu le pu- 
tea controla tremurul, iar acel minor semn de suferință provocă 
un şoc înăuntrul lui Michael. 

Păşi instinctiv spre ea. Elizabeth, drept răspuns, făcu un pas 
înapoi, privirea ei surprinsă transformându-se rapid într-un 
dispreț atât de evident, încât el încremeni. 

Poate că... îi judecase greşit reacția. Dar presupusese că Eliza- 
beth avea să fie ușurată aflând adevărul. Dacă ea îl plăcuse ca doc- 
tor, cu siguranţă avea să îl placă şi mai mult ca fiul şi fratele unui 
duce. Ce femeie nu l-ar plăcea? 

Aceasta, se pare. Privirea de pe chipul ei nu lăsa nici o urmă 
de îndoială. 

— Ascultă-mă, spuse el încet. Scopul meu nu a fost să te păcă- 
lesc. N-am spus nimănui adevărul. Încercam să evit ca fratele meu 
să mă găsească aici. 

Ea trase adânc aer în piept. 

-Fratele tău, spuse ea. Ducele de Marwick. 

Michael încercă să schițeze un zâmbet jalnic. Nu ținu, pen- 
tru că ea îl privea ca şi cum ar fi fost un străin, iar lui nu îi 
plăcea asta. 

-Fl este. 

Elizabeth se plimbă în jurul unui fotoliu capitonat cu mătase, 
oprindu-se în spatele lui, ca și cum ar fi avut nevoie de un scut 

împotriva lui Michael. 

— Atunci, să-ți aud explicaţia. Dar să fie scurtă. Mă aşteaptă 
oaspeții. 

- Este... destul de complicată ca să fie scurtă, spuse el. Dar pot 
să-ți spun aspectele principale, iar mai târziu... 

Elizabeth ridică din sprâncene. 

- Mai târziu? Nu există mai târziu. 

Michael trase aer în piept. 

- Elizabeth, eu... 

-Îți revoc dreptul de a mi te adresa informal, spuse ea, aruncân- 
du-i un zâmbet rece. Şi îți spun de acum, dacă vei vorbi vreodată 
despre... noi, jur că vei regreta. Eu nu sunt nici o Lady Hever- 
ley, Lord Michael. Eu nu voi suspina de fiecare dată când îţi voi 
rosti numele. 

Lady Heverley, din nou. Râsul lui slab şi neîncrezător o făcu să 
se încrunte. 

- Crezi că este amuzant? întrebă ea. 

- Nu. Câtuşi de puţin. Acum nu mai era amuzant. Am greşit 
că m-am prezentat într-o lumină falsă. Dar, îți mărturisesc, nu 
mi-am dat seama... adică, pari ciudat de... furioasă pe faptul că eu 
am o poziţie socială mai bună decât ai crezut. 

Ea îi aruncă o privire neclintită. 

- Mai bună, spuse ea. Dar departe de superioară. 

El o privi confuz, încercând să îi dea de cap problemei. 

- Atunci, te porți aşa doar pentru că am mințit. Asta este? Pro- 
priile cuvinte îl făcură să tresară. Rostite astfel, da, putea vedea 
cauza furiei ei. 

-Nu te flata, spuse ea cu răceală. Sunt obişnuită cu escrocii. 

Ah. Asta îl ustură. 

-Mă arunci în aceeaşi oală cu ceilalți nemernici. Presupun 
că merit. 

Elizabeth ridică din umeri. 

-Un nemernic este la fel ca următorul. Ţi-ai închipuit că erai 
cumva diferit? 

-Să te mint nu a fost niciodată intenţia mea. Ce cuvinte insu- 
ficiente, chiar și pentru propriile lui urechi. Adică... ar fi trebuit să 
îți spun mai devreme. 

Încercase să îi spună în căsuţa din pădure, dar... Michael nu 
credea că ea ar vrea să îi audă acum scuza. „Se pare că m-a inte- 
resat mai mult să mă culc cu tine decât să stau puţin să-ți explic.“ 
Nu, replica asta nu avea să îl ajute. Era un măgar. 

- Elizabeth. Îmi pare mult mai rău decât pot spune în cuvinte. 

Tăcerea, după un moment îndelungat, fu spartă doar de tică- 
itul unui ceas îndepărtat. Ea își privi mâna acoperită de mănușă, 
trecându-şi degetul mare peste vârful degetelor, apoi ridică din 
nou din umeri. 

- Descopăr că nu-mi pasă în mod special de scuzele tale. 

— Atunci, pot doar să sper că explicația mea este suficientă. 
Michael trase adânc aer în piept. Cumnata mea, după cum proba- 
bil că știi, a murit în urmă cu zece luni. Cum putea să spună mai 
bine această poveste, fără să dezvăluie secrete care nu erau ale lui? 
Moartea ducesei... Fără minciuni de-acum. Moartea ei și anumite 
adevăruri care au ieşit la iveală după aceea l-au aruncat pe fratele 
meu pe o pantă descendentă. 

- Adevăruri. Elizabeth își puse mâinile pe spătarul fotoliu- 
lui, strângându-l atât de tare încât materialul se încreți. Ce fel 
de adevăruri? 

El se strâmbă. 

-Nu sunt ale mele ca să pot vorbi despre ele. Te asigur, dacă 
aş putea... 

Ea îl privi pentru un moment, apoi pieptul i se ridică şi coborî 
uşor, respirând adânc. 

- Da, desigur. Presupun că nu mă privesc. Făcu o pauză stra- 
nie, apoi scutură din cap. Atunci, continuă. 

-Declinul fratelui meu a fost progresiv. La început, pur şi 
simplu n-a mai avut chef să meargă la companie. Devenise suspi- 
cios faţă de prietenii lui. 

Michael ezită. Nu îi plăcea să divulge acest lucru. Dar... avea 
încredere în Liza. Cât de ironic că fusese nevoie să îi trădeze în- 
crederea pentru a-și da seama că el avea încredere în ea să nu o 
trădeze pe a lui. 

-În februarie, continuă el, a încetat să mai iasă din casă. Aceas- 
ta nu este o întâmplare obișnuită. Nu este bolnav, pur şi simplu 
refuză să iasă afară. Nici măcar în grădină. Este aproape ca şi 
cum... lumea a început să-l înspăimânte. 

- Înţeleg. Elizabeth îl privea cu ochii mijiți. Şi astfel, drept 
răspuns, tu ai început această mascaradă departe de Londra. Da, 
totul mi se pare că are sens perfect acum. 

Michael îi acceptă ironia cu un zâmbet trist. 

-Nu mi-a dat de ales. El nu vrea să conceapă un moștenitor, 
așa spune, astfel că trebuie să o fac eu pentru el, cu o femeie pe 
placul lui: altfel, își va folosi toată puterea și influența pentru a 
închide spitalul. 

Elizabeth se încruntă, ușor confuză. 

-Spitalul din Londra. Pe care el în sponsorizează. 

- Da. Cel pe care eu l-am înființat. 

-Cât de... machiavelic, şopti ea. 

-Nu-l cunoşti pe fratele meu. Machiavelli ar fi mic copil pe 
lângă el. Michael făcu o scurtă pauză, apoi continuă: Orice ar fi, 
înţelegi de ce nu pot ceda condiţiilor lui. 

Ea își feri privirea. Michael îi privi pana violet din coafură în 
timp ce Elizabeth își netezi o mănușă spre cot. Mișcarea mâinii ei 
îl hipnotiza: de la degete la cot, de două ori, apoi de trei. 

- Nu, spuse ea în cele din urmă, foarte încet. Presupun că 
nu înțeleg. 

Michael respiră adânc, nevenindu-i să creadă. 

-Trebuie să-mi sacrific viaţa pentru plăcerea lui? El este... 
Trase din nou aer în piept. Nu-l cunoşti pe fratele meu. Vreau să îl 
ajut. Dumnezeule, am făcut tot ce-am putut! Stau treaz noaptea, 
gândindu-mă la asta. 

Ea plecă ușor capul. Probabil că disperarea din glasul lui o ru- 
şinase, presupuse Michael. Probabil că și pe el ar trebui să îl ruși- 
neze. Dar, dintr-un anume motiv, i se păru de o importanță vitală 
ca ea să îl creadă în această privinţă. 

-Nu l-aş abandona, spuse el. 

-În regulă, rosti ea încet, fără să ridice privirea. 

-Dar trebuie să înţelegi că soluția propusă de el nu va ajuta 
pe nimeni. Departe de asta! Vrea ca descendența noastră să con- 
tinue? Atunci va trebui să iasă din casă şi să-și găsească o soție. 
Acesta este medicamentul pe care i l-am prescris. Acesta este lea- 
cul meu pentru el. 

- Ah. Deci motivele tale au fost nobile, atunci. Elizabeth ridică 
privirea, iar expresia de pe chipul ei îl făcu să se simtă de parcă 
primise o lovitură puternică în piept. 

Lady Forbes își închipuia că femeia aceasta era imună la sufe- 
rință? El avea dovada contrariului înaintea ochilor chiar acum, şi 
asta îl făcea pe el ticălosul. 

- Ți-am trădat încrederea, zise el încet. Blestemate să fie stân- 
găcia şi prostia lui. Nu a fost prea nobil. Şi nu a fost niciodată 
intenția mea, te asigur. 

Elizabeth ridică dintr-un umăr, fără îndoială, transmițându-i 
indiferența ei. 

- Stai liniştit în privinţa asta. Nu am făcut nici o promisiune. 
La urma urmei, ai fost doar distracţia unei după-amiezi. 

Răsuflarea îi ieşi din gât, sugrumată, ca un râset, deşi Michael 
nu era deloc amuzat. Acum el era cel rănit. Cât de ciudat era? 

-Speram să ne distrăm împreună puțin mai mult de atât. 
Mult mai mult. De-abia acum, Michael vedea ce potenţial aveau. 
Ce s-a întâmplat între noi în căsuţă... nu a fost ca nici o altă plă- 
cere pasageră pe care am simţit-o. Elizabeth, mie nu mi s-a pă- 
rut doar distracţia unei după-amiezi. Da, cu cât m-am gândit mai 
mult la asta... 

- Opreşte-te. 

Când ea ridică privirea, ochii ei arătau ciudat de sclipitori, iar 
Michael simți o apăsare greoaie în piept. Ea clipi, parcă pentru a-l 
face să revină cu picioarele pe pământ, apoi privi dincolo de el, 
spre ușă. 

- Oaspeți, spuse ea. Trebuie să... Apoi își îndreptă umerii, în- 
cercând să își recapete calmul. Ți-am ascultat explicația. Şi acum, 
domnule, o vei auzi pe a mea. Într-un minut, vei merge în salon 
şi vei face conversație cu oaspeţii mei. Într-o jumătate de oră, va 
sosi o scrisoare care te va informa că sunt probleme la Londra — 
poți să inventezi orice poveste, dacă dorești. Poate cu spitalul tău 
sau cu fratele tău. Oricum ar fi, îţi vei cere scuze şi vei pleca. 

Vocea ei se înăsprise în timpul discursului. Dar mâinile îi spu- 
neau o poveste diferită. Se foiau pe fotoliu, frământând materia- 
lul, iar el îşi dorea să le ia într-ale lui, să cadă în genunchi înaintea 
ei și să o implore să îl ierte. Să îi permită să o ia de la început. 

Imaginea părea atât de vie, impulsul atât de straniu, încât îm- 
pietri. Uimit și cu limba legată. Ceea ce fu tocmai bine, pentru că 
Elizabeth încă nu terminase. 

-Ca o gazdă îngrijorată, spuse ea, eu îţi voi pune trăsura mea 
la dispoziție, să te ducă de aici — la locuința ta ciudată, unde vi- 
zitiul te va aștepta în timp ce îţi faci bagajele, apoi te va conduce 

la gară. Dacă pierzi ultimul tren, mai este unul mâine-diminea- 
ţă, la ora nouă. 

Michael trase aer în piept. O alungare foarte precisă. Ca și cum 
ea ar fi deținut tot comitatul. Ceea ce, presupuse el, era adevărat. 

Eliberând fotoliul, Elizabeth îşi ridică uşor poalele rochiei și 
porni spre uşă. 

— Aşteaptă, spuse Michael. 

Când trecu pe lângă el, o prinse de braț. Fără ezitare, ea se în- 
toarse şi îl pălmui. Avea o lovitură zdravănă. Dar el nu o eliberă, 
deşi obrazul îl ustura foarte tare. Ea îl privi cu ochi mari, cu o ex- 
presie straniu de pustie. Lui Michael nu îi plăcea privirea ei. 

-Am meritat palma asta, îi spuse el. 

- Da. Elizabeth scutură din cap, parcă pentru a-și limpezi gân- 
durile. Nu îmi voi cere scuze. 

-Nu trebuie să o faci. 

Michael îi putea simţi brațul tremurând, iar asta îl sufoca. 
Ce făcuse el aici? Se întinse să îi cuprindă obrazul cu palma, iar ea 
își feri privirea. Dar nu îi dădu mâna la o parte. Era lucru mare. 
Elizabeth înghiţi în sec. 

-Trebuie să merg să scriu scrisoarea aceea. 

-Într-un minut. 

- Dă-mi drumul, şopti ea. 

El ştia că trebuia să îi dea drumul. Dar propria mână nu îl as- 
culta. Ce se întâmpla aici? Ce se întâmpla cu el? Nu știuse până 
în acest moment. Dar, brusc, era limpede, iar el era un prost. 
El era prostul, nu ea. 

- Elizabeth, şopti Michael. 

Elizabeth, care râdea precum o hangiţă și îi întorcea glumele 
cu înțelepciunea unui filosof, care renunța la somn pentru veri- 
şoare îndepărtate, lucru cu care alte femei cu poziția ei nu ar fi 
fost niciodată de acord. Care bea bere cu sătenii şi ducea doctori 
de provincie nepoliticoși pe malurile unui lac, doar pentru a îm- 
părtăşi cu ei frumusețea unui loc de care îl iubea. Elizabeth, a că- 
rei prieteni credeau că vulnerabilitatea ei se stinsese de mult. Dar 
ea plânsese în brațele lui în căsuţa din pădure. Plânsese, apoi îi 
zâmbise și îl sărutase așa cum nu mai fusese vreodată sărutat. 

Ea îi oferise prietenia ei, iar el, în schimb, o dezamăgise. 

Cum de nu anticipase momentul acesta? Cum de nu îşi dă- 
duse seama, până acum, că ea nu își permitea să fie dezamăgită 
din nou? 

Cum de nu se gândise cât de mare avea să fie pentru el preţul 
acestei dezamăgiri? 

- Elizabeth. Numele ei era delicat pe buzele lui, prețios. Lasă-mă 
să mă revanșez față de tine. 

Ea nu voia să îl privească. 

-M-am săturat de tine, spuse ea. Vreau să pleci. 

- Nu. Michael îi mângâie obrazul. Nu plec nicăieri. 

Acum ea privi în spatele lui şi, deşi el nu îi înțelegea în între- 
gime expresia - pentru că părea împărțită între surprindere şi 
durere — Michael ştia că nu trebuia să piardă ocazia. Avea să îi 
reamintească motivul pentru care ea își dorea ca el să rămână. 
Înainte ca Elizabeth să îşi poată feri din nou privirea, Michael se 
aplecă şi o sărută. 

După un moment scurt şi suav, o simți cedând. Mâna ei se 
ridică şi o acoperi pe a lui, iar Michael îi savură limba, căldura 
aprinzându-se între ei la fel de arzătoare ca întotdeauna. Sunetul 
care se auzi dinspre ea se prea poate să fi fost un suspin, dar și un 
semn de capitulare. El păși mai aproape de ea, ghidând-o cu blân- 
dețe înapoi, pas cu pas, până când umerii ei atinseră peretele. 

În timp ce o săruta, Michael spera. Toată experienţa lui, toa- 
te abilităţile lui, puteau fi puse în acest singur sărut implorator 
de iertare, un sărut pentru a o convinge, un sărut pentru a-și 
ispăși păcatele. 

- Lasă-mă, şopti el în gura ei, iar strânsoarea lui Elizabeth pe 
mâna lui se înăspri, devenind aproape dureroasă — ceea ce era po- 
trivit; pe Michael nu îl deranja; ar încuraja-o să îl rănească dacă 
de asta era nevoie ca să îl ierte. Se împinse în ea, mâna lui liberă 
găsindu-i talia, cuprinzând-o, trăgându-l spre el, lăsând-o să sim- 
tă ceva de care se bucurase înainte, spunându-i că ar sta din nou 
la dispoziţia ei. Mă voi revanșa faţă de tine, îi şopti el la ureche, 
emoționat, în timp ce îi mângâie gâtul cu un sărut. 

-Nu poţi, şopti ea. 

-Mai întâi, lasă-mă să încerc. 

-Trebuie să mă mărit. 


184 


Anotimpul. pasiunii n 


Pentru o clipă, cuvintele nu avură sens pentru el. Clavicula ei, 
mireasma pielii ei... 

- Bani, spuse ea. Trebuie să mă mărit. Ai bani? 

El încremeni. 

- Tu... „Căsătorie?“ Poftim? 

Elizabeth râse ușor ciudat şi se strecură din îmbrăţişarea lui. 

-Am spus că trebuie să mă mărit, zise ea. Privirea ta... Nu te 
teme, domnule. Nevoia mea este prea mare pentru a putea fi în- 
treținută de al doilea fiu. 

-Nevoia ta? repetă Michael mecanic. Ce nevoie? Ea era ul- 
tima femeie pe care și-o închipuia disperată după bani. Ce vrei 
să spui? 

Elizabeth respiră adânc. 

-Nu mă mai ţin buzunarele. Din ce alt motiv ar trebui să 
se recăsătorească o văduvă? Zâmbetul ei nu era deloc plăcut. 
Cu siguranță, nu din dragoste. Suntem prea bătrâni ca să fim 
atât de naivi, nu-i aşa? Sau eu sunt, cel puțin. Mai bătrână decât 
tine şi mai înțeleaptă. 

- Tu... 

Michael nu putea să îşi adune gândurile. Ea nu dăduse nici un 
semn că ar fi suferit din punct de vedere financiar. Un fior neplă- 
cut îl străbătu, apăsându-i pieptul, făcându-l să înţeleagă. 

- Weston, spuse el. 

Ea ridică din umeri. 

- Sau Hollister. Oricare este bun. 

Se auzi o bătaie în ușă. Zâmbetul acela întunecat nu părăsi 
chipul lui Elizabeth. 

-Cât de şocat pari, spuse ea. Sper că nu plănuiai să-mi ceri să 
te întreţin? Mă tem că nu-mi pot permite. Întreabă-mă la anul, 
când voi fi din nou îngerul din casa unui bărbat. 

Înainte ca Michael să poată răspunde acelei insulte elegante, 
ea deschise ușa. 

- Jane! Excelent! Lord Michael tocmai pleca. 

Şi, luând braţul prietenei sale, ieși grăbită din salon — fără să 
privească o dată înapoi. 


Michael nu îi urmă instrucţiunile, pentru că nu se mai întoarse 
în salonul oaspeţilor. Liza petrecu o oră neagră cu ochii pe ușă, 
înainte ca oboseala baronului Forbes să pună capăt serii. Epuizat 

de călătorie, grupul fu de acord că nu era o rușine dacă încheiau 
acea seară, şi doar aceasta, la o oră șocant de rezonabilă. 

Liza își conduse oaspeţii în camerele lor, urând fiecăruia în 
parte noapte bună, ignorând remarca nevinovată a lui Weston - şi 
pe cea mai tăioasă a lui Katherine - despre dispariția lui Michael. 
De îndată ce se asigură că toată lumea era cazată, se grăbi să ajun- 
gă în holul de la intrare. 

Lumina lunii se revărsa prin lucarnă peste lespezile podelei, 
aranjate precum o tablă de șah. O umbră se desprinse de lângă un 
perete: portarul de noapte. Îl condusese pe lord la uşile din față în 
urmă cu o oră, îi spuse bărbatul. 

Elizabeth deschise ușile înainte să îşi dea seama de ceea ce face. 
Nici o briză nu sufla. Noaptea era liniştită, caldă și pustie. 

Inima ei bătu în gol. Încă o minciună în contul lui: „Nu plec“. 
Dar plecase, în cele din urmă. Ceea ce ea își dorise. 

Revenindu-și în fire, închise uşile. Portarul îi aruncă o pri- 
vire piezişă; aveau să circule bârfe în camerele servitorilor în 
această seară. 

Îşi ridică ușor poalele rochiei şi porni spre scări. „Cale bătu- 
tă, atunci.“ Măgar mincinos! Explicaţia lui nu îl făcuse să arate 
mai bine în ochii ei. Cât de minunat trebuie să fie să trăieşti ca 
un bărbat și să îţi iei tălpășița de fiecare dată când amenințarea 
căsătoriei este adusă în discuţie. Dacă ea şi-ar fi putut câştiga sin- 
gură existenţa... 

Dar nu. Elizabeth suspină în timp ce puse mâna peste ba- 
lustrada minunat sculptată din lemn de nuc, fin lăcuită. Casa 
aceasta îi era propria povară, întreținerea ei fiind absurd de scum- 
pă. Dar fusese construită pentru mama ei, după propriile indicații 
ale mamei, iar Liza nu o putea vinde; era ca şi cum și-ar fi vân- 
dut sufletul. Chiar dacă ar fi muncit şi ar fi câştigat nişte bani, 
chiar bărbat fiind, nu ar fi fost suficient pentru a-şi îndeplini obli- 
gaţiile. Nici venitul unui al doilea fiu nu ar fi fost suficient, așa 
cum el ştia foarte bine. Nici măcar nu încercase să o contrazică în 
această privinţă. 

Elizabeth înghiți în sec. Ce gânduri absurde! Desigur că nu o 
contrazisese. Slăbiciunea văduvelor era, prin definiţie, burlac. 

- Liza! Strigătul sugrumat veni de deasupra. Jane cobora pe 
furiș scările, aruncând priviri agitate peste umăr — imaginea vie 

a unui copil de patru ani, care era treaz, deşi îi trecuse ora de cul- 
care, agitat din pricină că părinţii ar putea să îl prindă cu mâţa 
în sac. 

Liza simți oboseala gonindu-i prin corp. Totul era încă un joc 
pentru Jane — ea mai avea atât de mult timp la dispoziție să se 
joace fără consecinţe. 

-Ar trebui să fii în pat, spuse ea. 

-Nu înainte să vorbim! Acoperindu-se mai strâns cu şalul, 
Jane ţopăia. M-ai amânat mai devreme, dar acum trebuie să îmi 
spui: de ce se ascundea? Ai ştiut tot timpul cine era? 

Liza nu se opri când ajunse lângă Jane. Fata se întoarse și por- 
ni grăbită după ea. 

-Nu este nimic atât de misterios în asta. Vocea îi suna leneşă 
și fără vlagă, dar nu putea oferi o reprezentaţie mai bună. O durea 
capul. Mintea de-abia i se putea agăța de acel sentiment ciudat 
care pulsa prin ea ca o lovitură. 

El o sărutase, iar ea simţise sărutul ca... nu ca pe un sărut, 
ci ca altceva mai mult. O promisiune. Fusese cucerită de el 
într-o clipă. 

Asta o făcea de două ori nesăbuită. Dar când Michael o atin- 
gea, creierul ei înceta să mai funcționeze. Tot ce îşi dorea era mai 
mult. Înfricoşător efect. Cu Nello, învățase în sfârșit despre do- 
rință - dar dorinţa ei fusese întotdeauna temperată de neliniște. 
Chiar şi când îl atingea, anticipa reacția lui, întrebându-se dacă 
era satisfăcut şi cum ar putea să îl satisfacă mai bine. 

Cu Michael de Grey, nu se gândea la nimic. Lăcomia o mistuia. 
Mai mult, doar la asta se gândea. 

„Destul“, gândi ea acum. Şi: „Niciodată“. 

-Bineînțeles că există un mister! Jane era cu sufletul la 
gură şi părea uşor supărată. Fiul unui duce să se dea drept un 
simplu doctor... 

-A avut motivele lui. 

Dacă Michael intenționa cu adevărat să se opună fratelui său, 
poate că avusese dreptate să fugă. Nu vorbise niciodată pe îndele- 
te cu Marwick, dar reputaţia nu îl recomanda - nu ca prieten şi, cu 
siguranță, nu ca un bărbat căruia să îi pui coarne. Şocul provocat 
de trădarea lui Nello fusese intensificat de prostia lui. Margaret 

de Grey, dintre toți oamenii! Marwick era faimos pentru posesi- 
vitatea lui. 

„Machiavelli e mic copil pe lângă el.“ 

Elizabeth se cutremură. Nello fusese plin de remuşcări atunci 
când ea îi descoperise aventura. O implorase să îl ierte şi să îi dea 
încă o șansă, şi fusese atât de afectuos în săptămânile care ur- 
maseră — ca să îi obțină iertarea, presupusese Liza. De-abia acum 
îi trecu prin cap că poate nu iertarea ei era disperat să o obțină, 
ci tăcerea. 

-Ce motive ţi-a spus? întrebă Jane. 

Ajungând în capul scării, Elizabeth se întoarse şi o ţintui pe 
Jane cu o privire tăioasă. 

-Nici unul care să ne privească pe noi. Şi sper că-ți dai seama 
că nu trebuie să vorbești cu nimeni despre asta. Te va face pe tine 
să arăţi ca o fraieră pentru că l-ai crezut. 

- Ah. Jane se încruntă. Desigur. Dar... ni se va alătura pentru 
restul petrecerii? Jane se lumină la față. Şi poate îl va chema și pe 
fratele lui? Ducele este văduv, cred. 

Calculele ei erau transparente precum sticla. 

- Nu, spuse Liza. Lord Michael s-a întors la Londra. Cât des- 
pre fratele său... Scutură din cap. Ducelui de Marwick i se spune 
„Făuritorul de Regi“. Ştiai asta? 

- Oh! Jane părea fermecată. Dar de ce? 

-Pentru că pune puterea în mâinile oamenilor, spuse Liza. 
De fapt, oamenilor ca Hollister. Dar când nu îi mai place, îi distru- 
ge, de asemenea. 

- Dar, cu siguranță, nu ar face așa ceva unei femei! 

-Mai bine să nu aflăm, spuse Liza. 


Michael tresări şi se trezi din somn. Nici o lumină nu se zărea 
după draperii. Pentru o clipă, fu dezorientat. Apartamentul lui? 
Biroul de la spital? 

Nu. Bosbrea. Îl alungase pe vizitiul lui Elizabeth de la ușa lui. 
Avea nevoie de timp să se gândească înainte să ia o decizie cu pri- 
vire la plecare. 

Îl cuprinse setea. Se ridică, frecându-și fața, apoi îşi cobori 
picioarele din pat. Răceala podelei îi aminti de ceva. 

Visase. 

Trase aer în piept, pentru că se năpusti asupra lui cu atâta for- 
tă — visul şi disperarea lui întunecată și sufocantă. Se visase pe el 
când era doar un băiat, ascunzându-se în dulap în timp ce părinţii 
lui se certau. Alastair se ghemuise lângă el, punându-i un deget pe 
buze pentru a păstra tăcerea. 

Nu era tocmai un vis, ci mai degrabă o amintire. Vara aceea 
înainte să plece pentru prima oară la şcoală. Ultima vară în care 
părinţii lui locuiseră sub acelaşi acoperiş. O petrecere grandioasă, 
cu părinţii săi drept gazde. Tatăl lui își invitase amanta — o etalase 
sub nasul mamei lor. lar când ea se înfuriase, el o pălmuise. Alas- 
tair îl ţinuse pe Michael ca să nu iasă din dulap. 

- Ai înrăutăţi lucrurile, îi şoptise el. 

Prin uşile dulapului, lăsate întredeschise, priviseră cum mama 
dăduse tot ce avea mai bun. Îl zgâriase pe tatăl lor cu unghiile, tra- 
sându-i dâre de sânge pe obraz. „Bine“, gândise Michael. „Bine.“ 

„Voi spune lumii că ai sifilis“, strigase ea. „Să vedem cum te vor 
mai plăcea atunci amantele tale!“ 

Tatăl lor se repezise spre ea. Alastair îi adăpostise capul lui Mi- 
chael la piept, ca şi cum orbirea avea să îl protejeze de sunete. 

Respiră adânc. Se ridică şi merse la lavoar. Apa rece era liniş- 
titoare pentru gâtul lui. Pe biroul de la câțiva metri distanță era 
o scrisoare care îl aștepta de când ajunsese acasă - un bilet de la 
Alastair, trimis de Halsted. Fratele lui închidea spitalul dacă Mi- 
chael nu apărea în Londra până la sfârșitul săptămânii. 

Era o ameninţare falsă? Nu era convins. Dar, deşi scrisoa- 
re îl înfuriase mai devreme, acum o privea şi nu simţea altceva 
decât... durere. 

Când erau copii, supraviețuiseră iadului împreună. Alastair îl 
ajutase să supraviețuiască. lar acum fratele lui descoperise un iad 
nou, și lovea din acel loc întunecat. 

Se întoarse cu cana din tablă la masă, simțind metalul rece sub 
degetele lui. Da, simțea durere. Dar nu ură. Ura se năștea din re- 
laţiile ca aceea a părinţilor lor. Se răniseră atât de mult unul pe 
celălalt. Amenințările lui Alastair nu se puteau compara cu acel 
nivel de trădare. 

Asta era bine. Michael nu voia vreodată să fie trădat astfel. 

Căsătoria i se păruse întotdeauna a fi o invitaţia la asemenea 
trădări. Dar... presupuse că nu era nevoie de căsătorie ca să tră- 
dezi pe cineva. 

-La dracu! Se așeză înapoi pe pat, cuvântul hidos încă răsu- 
nându-i în urechi. 

Tatăl lui încercase să plece de lângă mama lor. Ea luptase să 
nu fie abandonată - pentru custodia copiilor ei, pe care o pierdu- 
se; pentru bani din care să poată trăi, care îi fuseseră refuzaţi; și, 
mai presus de toate, pentru demnitatea ei, deși, în cele din urmă, 
publicitatea care înconjurase eforturile ei legale o distrusese și 
pe aceea. Nu putuse să iasă în public fără să fie înjurată și acos- 
tată. Stricată: Michael nu ştiuse că acel cuvânt poate fi o jignire 
până când nu îl auzi aplicat mamei sale de către colegii de clasă. 
Târfă. Cățea. 

Ea nu fusese nimic din toate astea. Dar așa era lumea, căreia 
îi păsa prea puțin de fapte - sau creativitate — când era vorba de 
condamnarea unei femei. 

„Un nemernic este la fel ca următorul“, îi spusese Elizabeth. 
„Ţi-ai închipuit că erai cumva diferit?“ 

El nu era fiul tatălui său. Nu în moduri care să conteze. Greşise 
față de ea? Atunci, nu avea să plece până nu îndrepta situația. 

Se întinse pe spate, holbându-se la tavan. Ea avea nevoie de 
bani. Cum se întâmplase asta? Michael nu îşi putea închipui 
că părinţii ei ar fi căsătorit-o cu Chudderley dacă bărbatul ar fi 
fost incapabil să îi susțină stilul de viață. 

Ei bine, oricare ar fi fost cauza, ea avea nevoie de bani. El nu 
avea de gând să se certe pentru asta; nu ar lua niciodată în râs 
preocupările interesate sau materialiste ale unui femei. Văzuse ce 
putea face lipsa banilor, chiar și unei doamne cu poziţie socială 
înaltă. Mama lui avusese prieteni sus-puși, dar, în cele din urmă, 
aceştia nu o protejaseră. Sărăcia nu era la modă. 

El fusese prea tânăr atunci ca să își ajute mama. Dacă nu ar fi 
murit în timp ce el era la universitate - ei bine, poate că medicina 
nu ar fi fost alegerea lui. În schimb, s-ar fi ocupat să facă bani, 
ca să îi fie ei cât mai bine. Nu ar fi depins de Alastair. Alastair 
fusese prea înclinat să aleagă calea de mijloc, să accepte compro- 
misuri, să pretindă că tatăl lor avusese propriile motive pentru 
păcatele comise. 

Nu, nu i-ar fi încredinţat niciodată lui Alastair siguranța ma- 
mei lor. Dar ea se îmbolnăvise, iar Michael urâse şi contestase 
tratamentele doctorilor cu ifose, așa că hotărâse să înveţe cum o 
putea ajuta să se recupereze. 

Învăţase prea târziu. Ea murise deja când el îşi începuse prac- 
tica. Dar dacă nu fusese în stare să o ajute, putea fi de folos acum. 
Nu avea bani ca să îi dea lui Elizabeth, dar cunoștea bărbați care 
aveau. Weston, în special. 

Durerea care îi brăzdă degetele îl făcu să tresară. Îşi încleștase 
mâinile în pumni și încercă să şi le relaxeze. Propriile sentimen- 
te erau irelevante în această chestiune. Michael nu avea bani. lar 
Alastair nu ar fi niciodată de acord cu ea. Dumnezeule, nu. Fratele 
lui era prea îngâmfat ca să îi dea măcar o singură şansă. 

Aşadar. Avea să îndrepte lucrurile. Iar apoi să se întoarcă la 
Londra. Brusc, propriul exil i se păru stupid. Îşi demonstrase 
punctul de vedere, dar acum nu mai era interesat să își prote- 
jeze mândria. 

Weston. Weston avea să fie. Un tip decent. Dar Michael ar fi 
pus pariu că bărbatul nu s-ar fi gândit nici o clipă la Elizabeth 
ca la o posibilă soție. Weston avea gusturi plictisitoare la femei. 
Pe el îl atrăgea feminitatea convențională. Care să tricoteze și să 
picteze, şi să aibă talent la pian, şi să coasă goblenuri... 

Un zâmbet îi apăru pe buze. Își aminti mărturisirea lui Eliza- 
beth prima oară când se întâlniseră. Ea nu era o artistă cu acul şi 
aţa. Florile ei semănau cu nişte pete. 

Dar asemenea discuţii nu erau potrivite pentru Weston. Eli-ar 
admira inteligența doar când nu ar fi prea tăioasă. Ar fi atras de 
îmbujorări, nu de flirturi obraznice. Dacă știa să cânte la harpă 
sau la pian, cu atât mai bine. 

Elizabeth va trebui să ştie aceste lucruri. Așadar, mâine i le 
va spune. Şi va începe, de asemenea, să lucreze și cu Weston — 
să îl încurajeze și să îl susțină în procesul de curtare al femeii pe 
care Michael... 

Se rostogoli și își înăbuși geamătul în pernă. 

Femeii căruia îi era dator. Şi doar atât putea fi. 

Asta, îşi spuse în sinea lui, va fi tot. 

Capitolul 14 
SER 


Liza se îmbrăca în momentul când Mather dădu buzna cu veş- 
tile: îl zărise pe Lord Michael plimbându-se cu Lord Weston pe 
peluza din est. 

-Nu se presupune că plecase? 

- Ba da. 

Poate că oboseala unei alte nopți fără somn o buimăcise, dar 
Liza nu reuși să adune decât cea mai mică umbră de furie. Ştia că 
Michael nu se dusese la gară; mesajul vizitiului o așteptase odată 
cu ceaiul de dimineață. 

Poate... o parte din ea... era ușurată. El îşi ţinuse promisiunea 
şi nu plecase. Asta nu însemna că avea să îi permită să rămână 
aici, totuși. 

-Mă ocup de el după ce mă îmbrac, spuse ea şi o trimise pe 
Mather să fie cu ochii pe Michael. 

După o jumătate de oră, Mather se întoarse. 

-S-a alăturat celorlalți la micul dejun, doamnă. Doamna Hull a 
fost... foarte încântată de schimbarea planurilor lor. 

Liza stătea acum la măsuţa de toaletă, unde Hankins îi prin- 
dea părul. 

-Ceva simplu, şopti ea - tragerea cu arcul și crochetul nu erau 
aliaţii stilului elegant. Atunci, presupun că toate lumea crede că 
este un oaspete. 

- Da, doamnă. Mather își trecu greutatea de pe un picior pe 
altul. Să le spun servitorilor să-l dea afară? 

- Nu, desigur că nu. Ți-am spus, nu trebuie să provocăm o 
scenă. Hankins păși înapoi, iar Liza dădu aprobator din cap: un 
coc simplu, sus, în creștetul capului, cu câteva bucle acoperindu-i 
fruntea. Cerceii cu perle, spuse ea, iar Hankins merse să îi aducă. 

- Mănâncă toată mâncarea! 

Mather îşi freca încheieturile mâinilor. Liza putea doar să ghi- 
cească ce gândea ea despre brusca înaintare în grad a lui Michael, 
dar, judecând după încruntarea ei feroce, nici ei nu îi plăcea deloc 
să fie luată de fraieră. 

- Erau cel puțin șase ouă pe farfuria lui, după numărătoa- 
rea mea! 

Fără să vrea, Liza râse. 

- Lucrurile nu sunt atât de disperate, ştii doar. Cred că putem 
să ne lipsim chiar de opt ouă, dacă apetitul lui o cere. 

-Credeam că nu îl vreţi aici! 

În oglindă, Liza își privi zâmbetul pierind. 

-Ai dreptate. Gluma ei deplasată. „Ce caută aici?“ 

Se auzi o bătaie în ușă. Mather merse să răspundă, depăşind-o 
pe Hankins cu doi pași mari. 

Michael stătea în pragul ușii. 

Liza se întoarse pe scaunul ei. Era impresionată, în ciuda ei, 
de această nouă dovadă a cutezanțţei lui. Să găsești drumul spre 
dormitorul ei necesita acel gen de îndrăzneală pe care ea îl credea 
specific doar americanilor. 

-Nu puteţi intra aici! şuieră Mather printre dinții încleştați. 
Doamna încă se îmbracă! 

- Nu, spuse Liza, lasă-l să intre. 

Se întoarse spre oglindă, privindu-se. Nu avea să își piardă 
cumpătul astăzi. Amintirea suferinței din seara trecută era stân- 
jenitoare. Se gândise toată noaptea la asta. El aproape că o făcuse 
să plângă! De-abia se recunoștea pe sine în preajma lui. 

Nu se cuvenea așa ceva. Oaspeţii ei veniseră în Cornwall să fie 
întreținuţi de Elizabeth Chudderley, frumusețea profesionistă, 
gazda desăvârşită. Michael de Grey o luase prin surprindere, dar 
nu avea să o mai tulbure vreodată. 

Zâmbi în oglindă: acelaşi zâmbet pe care îl afișa în toate foto- 
grafiile. „Faţa ta este ca o mască frumoasă“, îi spusese odată un 
admirator. „Nu îţi pot citi gândurile în ea.“ 

Era un compliment. De-abia acum își dădu seama de asta. 
Michael se ivi în oglindă. 

- Bună dimineaţa, spuse el. 

-Încă un costum elegant, observă ea. Cu dungi de data aceas- 
ta. Presupun că ai o întreagă garderobă ascunsă. Credeai că pro- 
vincia nu acceptă sau nu poartă sacouri atât de bine croite? Chiar 
şi doctorii se pot îmbrăca bine, te asigur. 

Michael afișă un zâmbet trist. 

- Complimente garderobei mele, când eu am venit pregătit să 
mă feresc de o vază. Mi se schimbă norocul. 

Ea oftă. 

-Toate vazele mele sunt alese cu grijă. Am regretat pierderea 
în momentul în care am aruncat-o. 

El sesiză insulta. 

-N-am meritat pierderea, nu-i aşa? 

Ea ridică din umeri. Da, zâmbetul ei rezista. 

-Poate te vei răzgândi când îmi vei auzi propunerea, spuse el. 

Mather tresări violent — interpretând comentariul, fără îndo- 
ială, ca pe un preludiu pentru seducţie. Liza răspunse privirii ei 
scandalizate cu un zâmbet blând. 

- Mather, dragă, o să vă rog pe tine şi pe Hankins să ne lăsați 
singuri câteva minute. Servitoarea ei se întorsese cu caseta de bi- 
juterii, pe care Liza o luă şi apoi încuviinţă din cap spre ușă. 

- Dar... Fata privi de la unul la altul. Doamnă, dar sunteți în 
camera de garderobă! 

- Atunci, asigură-te că nu vei spune nimănui unde suntem, zise 
Liza. Nu cred ca ţi-ar plăcea să provoci un scandal - sau să peri- 
clitezi o căsătorie, Îi făcu semn cu ochiul lui Michael. Dumnezeu 
ştie că nu ne-ar face bine nici unuia dintre noi. Lord Michael are 
nevoie de o virgină pioasă, iar eu... ei bine, ştii de ce am eu nevoie. 

Gura lui Mather formă un O perfect. Hankins, care văzuse lu- 
cruri mai rele — la urma urmei, îl cunoscuse pe Nello - o luă pe 
Mather de braţ şi o conduse afară. 

Odată ce ușa se închise, Liza se întoarse spre măsuţă, fă- 
cându-şi de lucru cu un borcănel cu pudră, cufundând pensula 
în el, apoi întinzând-o uşor pe pielea ei. Îi spusese adevărul lui 
Katherine Hawthorne; nopţile fără somn erau foarte dăunătoare 
pentru piele. 

-Propunerea ta, domnule? 

Dacă Michael voia să o seducă, ea îi pregătise o surpriză. 

-Propun să te ajut să-l câştigi pe Weston. 

Un nor de pudră zbură în sus, risipindu-se ca o ceață. 

- Poftim?! 

-ÎI cunosc. 

Elizabeth zări mișcare în oglindă: Michael își luă pălăria de sub 
braţ și o răsuci în mâini. 

- Din şcoală. Procedezi greșit. Lui îi plac tinerele timide. Îmbu- 
jorări în loc de remarci sarcastice. 

- Înţeleg. 

Elizabeth puse pensula jos și se întinse spre borcănelul 
cu fard. 

-Nu-i plac nici cosmeticele. 

Mâna ei se încleștă pe borcan, în timp ce temperamentul ei 
începu să se aprindă. Elizabeth era recunoscătoare pentru în- 
toarcerea furiei; fără ea, se simţise ca o lumânare stinsă, rece 
și întunecată. 

-Cred că ştiu cum să atrag interesul unui bărbat, dar multu- 
mesc pentru sfaturi. 

Michael făcu un pas spre ea. 

-Vorbesc serios. Cândva, mi-ai oferit prietenie. Acum vreau 
să-ţi fiu prieten. Ai nevoie de bani. Eu nu am deloc. Dar am cunoş- 
tințele care te pot ajuta să-i obţii. Şi, mai mult decât atât, îl pot in- 
fluenţa pe Weston. Sau pe Hollister, dacă preferi. Un comentariu 
bine plasat ici, o sugestie dincolo. 

Elizabeth își privi mâna zăbovind peste borcănelul cu fard. 
Încă un pistrui, la naiba. Chiar pe degetul din mijloc. 

- Vrei să mă... ajuţi să-mi găsesc soț. 

- Da. 

Ea ridică privirea spre propria expresie. O față foarte drăguță, 
deşi prea rotundă pentru a aparține unei femei foarte frumoase. 
Dacă ar fi avut pomeţii lui Michael, vârsta nu ar fi speriat-o atât 
de mult. Dar ea încă arăta tânără, deşi poate era un truc datorat 
sentimentelor care se citeau pe chipul ei. Cu siguranță, doar cei 
tineri erau încă vulnerabili în fața unui asemenea sentiment pu- 
ternic și ilogic de durere. Clipi foarte repede, apoi se întinse spre 
caseta cu cercei. Aşa deci. Amantul ei — fostul amant, pentru o 
singură dată - voia să o ajute să obţină atenţia unui alt bărbat. 

-Cât de amuzant! spuse ea. 

Perlele erau alunecoase, micuți drăcuşori. Una pur şi simplu 
nu voia să intre. Deodată, Michael apăru în spatele ei. 

— Permite-mi, spuse el, iar aerul purtă căldura şi mireasma lui, 
acel miros uşor de mosc pe care corpul ei ajunsese să îl cunoască. 
El se aplecă, iar ea încremeni, nevenindu-i să creadă şi incapabilă 
să protesteze. 

„Fugi!“ 

Răsuflarea lui îi mângâie obrazul. Degetele lui îi atinseră uşor 
părul, iar un fior o străbătu. Atingerea lui pe lobul urechii ei era 
caldă și ușoară. Mâini mari, atât de abile pentru gesturi delicate. 
Cercelul intră. Gura lui - trebuie să fi fost un accident — îi atinse 
în treacăt lobul urechii atunci când se retrase. 

Mâinile ei se plimbau nehotărâte peste măsuța de toaletă. 
Le lăsă să cadă pe genunchi în timp ce inspiră adânc. 

Tăcerea părea să fie încărcată cu ceva indescriptibil şi fragil. 
Părea să acumuleze greutate cu fiecare secundă care trecea, până 
când gâtul ei se umplu de această presiune și fu nevoită să în- 
ghită în sec. Când îşi adună curajul ca să îl privească în oglindă, 
ochii lui erau închişi. Dar îi deschise imediat, ca și cum i-ar fi 
simțit privirea. 

- Îţi vin bine, spuse el şi înghiți vizibil în sec. Cerceii. 

Ea reuși să afişeze un zâmbet palid. Michael părea ridicol de 
nelalocul lui în camera ei de garderobă. Dacă ar fi avut o altă dis- 
poziție, poate că Elizabeth ar fi apreciat modul în care lumina 
care se revărsa prin perdelele din dantelă îi contura trupul înalt 
şi umerii lați. 

Michael își strângea pălăria atât de tare în mâini, încât borul 
i se îndoise. 

Revelația îi provocă un sentiment straniu în piept — regret 
amestecat cu... alte lucruri, nemeritate şi deloc bine-venite. Com- 
pasiune. Şi dor. 

-Vrei să mă ajuţi să-mi găsesc un soț, spuse ea. 

Oare pe chipul lui zări o umbră de durere? Nu. Probabil că îşi 
închipuise. Maxilarul lui se încordă. 

- Da. 

Răspunsul lui fu ferm și hotărât. Nu avea îndoieli. 

-Atunci nu mă mai privi aşa, spuse ea. 

El râse uşor şi se întoarse spre fereastră. Maxilarul i se încleştă 
iar. Apoi se întoarse din nou spre ea. 

-Aş putea să-ți spun același lucru. 

-Dar nu ar fi deloc înțelept, spuse Elizabeth. Pentru că, după 
cum ţi-am spus, ai fost doar distracţia unei amiezi. 

- Într-adevăr. Michael trase adânc aer în piept, iar ochii i se 
încrețiră la colțuri când zâmbi. Devastator zâmbet. Se agăță de 
inima ei ca un cârlig. O distracţie foarte plăcută, dar pasageră. 

Un junghi de durere o străbătu, dar Elizabeth îl ignoră. Făceau 
o înţelegere aici, într-un limbaj codat. 

- Aproape uitată până acum, spuse ea, testându-l. 

- Circumstanţele fiind cele care sunt, fu el de acord. 

Foarte bine, se puteau purta civilizat în privința asta. Ea nu 
avea să îl dea afară din casă; el nu avea să provoace o scenă. Eli- 
zabeth închise caseta cu cercei, trecându-şi degetele peste înve- 
lişul catifelat. 

- Circumstanţele pot fi foarte enervante. Apar mereu pe ne- 
aşteptate. Dar presupun că pot fi gestionate în mod politicos. 
Între prieteni. 

Se priviră unul pe altul în oglindă pentru un moment. Apoi, 
trăgând adânc aer în piept, ea se ridică şi se întoarse spre el. 
Michael era cu un cap mai înalt, dar de la această distanță, faptul 
că stătea în picioare îi oferi un avantaj lui Elizabeth. Se simțea mai 
fermă în picioare şi mai sigură pe sine când nu era nevoită să își 
privească reflecția în oglindă și ceea ce dezvăluia ea. 

-Fratele tău va afla că eşti aici, spuse ea. Frații Hawthorne au 
trimis zeci de scrisori în azi-dimineaţă. 

El oftă. 

-Am prevăzut asta. Dar este timpul să ies din ascunzătoare. 
Am primit o scrisoare de la el... Se pare că fratele meu a hotărât să 
crească mizele în acest joc ridicol. Sau poate greşesc să-l numesc 
un joc, pentru că el... 

Michael scutură din cap, iar ea simţi un șoc straniu să îl vadă 
atât de tulburat. l 

„Fratele meu m-a crescut.“ Brusc, ea își aminti că asta îi spu- 
sese el, în ziua aceea îndepărtată când îi vizitaseră pe cei din fa- 
milia Broward, înainte să se nască bebelușul lui Mary. Un scandal 
vechi îl înconjurase pe tatăl lui, răposatul duce de Marwick... un 
divorţ foarte public, foarte nefericit. Toate astea îi veniră acum în 
mintelui Elizabeth, trimițând încă un şoc în corpul ei. „Fratele meu 
m-a crescut.“ Vai, îi spusese mai multe în ziua aceea decât știuse 
ea să asculte. 

Scrâşni din dinţi. Politeţea era un lucru. Compasiunea mergea 
mult prea departe. 

-Nu ştiu foarte multe despre fratele tău, spuse ea. Dar nu-mi 
pare un om iertător. 

- Oricum ar fi, spuse el, nu-mi permit să mă mai ascund. Ezită. 
De fapt... în privința asta, poate mă poți ajuta. 

- Da? 

Elizabeth nu îşi putea închipui cum. 

- Doamna Hull pare o femeie respectabilă, începu el, iar Eliza- 
beth se încordă, parcă pregătindu-se pentru o lovitură. Am drep- 
tate? Nu circulă zvonuri despre ea pe care eu să nu le fi auzit? 

„Nu. Nu, nu...“ 

- Nu, spuse ea cu greutate. Presupun că încă n-a petrecut prea 
mult timp cu mine. 

Zâmbetul lui fragil fu singura confirmare a acelei aluzii răută- 
cioase — care, prea târziu, o îngrozi. Nu avea să se trădeze singură 
în acel fel. Niciodată nu avea să se transforme pe sine în ţinta 
propriilor glume nesărate. 

— Atunci, este exact ce îmi trebuie, spuse el. Un pretext drăguţ 
ca să-l ţin liniștit pe fratele meu. Voi avea grijă să-i acord o atenţie 
specială. Poate chiar să-i adresez câteva complimente în prezența 
fraților Hawthorne. Veştile ar trebui să circule repede. 

-Nu este nevoie de asta. Elizabeth se simţea de parcă își pă- 
răsise brusc trupul, vorbind după un scenariu menit să păstreze 
conversaţia vie, când ea ar fi preferat să fie singură, singură în- 
tr-o cameră întunecată. Jane Hull. Şi eu pot scrie scrisori, con- 
tinuă ea. Am o listă foarte lungă cu prieteni cărora le plac 
bârfele. Să spun că ţi-ai anunțat intenţiile sau să îți descriu inte- 
resul ca fiind unul obişnuit? 

-Undeva între ele, spuse Michael după un moment. Încuvi- 
inţă din cap. Da - spune că am vorbit foarte frumos şi onorabil 
despre ea şi că am făcut cercetări discrete despre perspectivele ei. 
Sună potrivit? 

- Da, foarte credibil. Conversaţia asta trebuia să se încheie. 
Acum. Totuși, gura ei continuă să se miște. Atunci, crezi că fratele 
tău ar fi de acord cu o văduvă? 

El luă o pauză înainte să răspundă, ca şi cum văduvia — sim- 
plul fapt al ghinionului — ar putea pune un semn potrivnic asupra 
unei doamne. 

-Nu cred că anterioara căsătorie a doamnei Hull o va descali- 
fica, spuse Michael. Cel puţin, Alastair nu va putea să obiecteze 
instantaneu. Şi acesta este scopul principal — să-l ţin ocupat. 

- Corect. Elizabeth se simțea ameţită. Unde era furia ei? 
Ar trebui să fie furioasă. Bine, atunci... cred că ar trebui să cobor 
la micul dejun. 

- Desigur. Acum că târgul a fost încheiat. 

Michael veni spre ea, întinzând mâna, şi, pentru o secundă, 
Elizabeth fu prea laşă pentru a o strânge. Dar făcu un efort și 
zâmbi, apoi îi strânse mâna, palma lui aspră zăbovind prea puţin 
peste a ei, întrucât el și-o retrase prea repede. 

Da. Elizabeth putea să facă asta. Avea să facă asta. Nu avea de 
ales. El îi zâmbi înapoi. 

- Aşadar, vom fi din nou prieteni, spuse el. Parteneri cu sco- 
puri comune. 

- Atunci, pentru victoria noastră comună, spuse ea, gesticu- 
lând spre uşă. 


Cum misticismul era mai apreciat după lăsarea întunericu- 
lui, Liza le dăduse spiritiștilor instrucțiuni să rămână ascunși în 
timpul zilei. Ca să îşi distreze oaspeţii, pregătise o varietate de ac- 
tivități: tenis de câmp, bowling şi împuşcarea păsărilor din lut; un 
picnic lângă lacul Mai... nimic prea original, dar compania făcea 
toată diferența. 

Din câte se dovedi, grupul era dispus să facă orice, atâta vre- 
me cât aveau șampanie la dispoziţie. Nigel şi Katherine (care, ex- 
periența o învățase pe Liza, avea să bea până când începea să se 
bâlbâie; să tragă un pui de somn şi apoi să se întoarcă pentru o 
altă porție de şampanie) începură distracţia provocându-i pe Jane 
şi Tilney la un meci de tenis. Deja paşii lui Katherine erau uşor 
nesiguri, ceea ce făcu jocul destul de distractiv de privit - ca să nu 
vorbim despre ţinta ei groaznică, sau poate foarte precisă. De trei 
ori în primele cinci minute, Jane fu nevoită să se ferească pentru 
a evita un ochi vânăt. 

Pe câmp, destul de departe pentru a nu deranja meciul de te- 
nis, Lady Forbes şi Lord Hollister își exersau trasul cu arma, țin- 
tind către fazanii din lut care erau aruncați din spatele unui mic 
gard la intervale regulate. Sunetul împușcăturilor dădea savoa- 
re atmosferei, la fel şi dovada că, dintre cei doi trăgători, Lady 

Forbes avea o ţintă superioară. 

Tragerea cu arcul nu atrase interesul nimănui. Restul oaspe- 
ţilor - cu excepția soților Sanburne, care dispăruseră din nou în 
mod suspicios — leneveau sub corturi dungate, amplasate lângă 
terenul de tenis, sorbind din băuturi şi ciugulind căpşuni proas- 
pete cu frişcă. Conversaţia decurgea plăcut. Toţi cei care văzuseră 
spectacolul The Mikado îl considerau splendid. Recenta numire a 
lui Cecil drept prim-ministru provocase o dezbatere aprinsă des- 
pre independenţa legislativă a Irlandei, iar Liza îi pusese capăt 
propunând un toast pentru compania perfectă. Vremea era minu- 
nată. Nimeni nu credea că avea să plouă a doua zi. 

Ușor, Liza își croi drum spre Weston, care se întrerupsese din 
dezbatere pentru a discuta în particular cu Michael. Simți cum 
stomacul i se agită în timp ce se apropia. Cei doi bărbați erau la fel 
de înalți, dar, pe lângă musculatura lui Weston, trupul uscățiv al 
lui Michael o făcu să se gândească la un câine de curse. 

Multe femei preferau bărbaţii masivi. Liza presupuse că era 
precum în cazul stridiilor: trebuie să înveți să apreciezi gustul. 

El îi aruncă o privire furişă când ea li se alătură. Linia uşor 
curbată a buzelor lui părea cumva conspirativă. Apoi, ca să 
o dovedească, Michael îi făcu cu ochiul. 

Ea risca mult încrezându-se în sinceritatea ofertei lui, pentru 
că Michael putea la fel de uşor să o şi saboteze, nu să o ajute. Dădu 
într-o parte panglicile fluturânde care îi împodobeau pălăria, ofe- 
rindu-i lui Weston cel mai amabil zâmbet al ei. 

- Vorbiţi de lucruri importante? 

Dacă încă discutau despre chestiunea irlandeză, ea avea de 
gând să intervină. 

- Nu există altfel de lucruri, spuse Weston. 

-Presupun că depinde de perspectiva fiecăruia, spuse Mi- 
chael. Discutam despre rase de cai. Weston a intrat recent pe 
această piață. 

Când briza îi ciufuli părul castaniu și lucios, el își dădu uşor 
capul pe spate, probabil pentru a alunga şuvițele rebele de păr 
care îi deranjau ochii. Brusc, acest gest i se păru Lizei dureros de 
familiar. O iubită l-ar fi apreciat pentru că ar fi fost scuza perfectă 
pentru a-i da părul la o parte cu mâna. Ea ştia cum se simțea părul 
lui sub degetele ei, moale și fin, mângâiat de soare... Își încleştă 
degetele în palmă. 

-Eu ador caii, spuse ea veselă. Aţi găsit unul pe care să-l 
cumpăraţi? 

-Am pus ochii pe un armăsar foarte promiţător, spuse Wes- 
ton. Dam Pandora, rasa Apollonius. 

- Ah! Liza putea vorbi despre asta. Același Apollonius care a 
câştigat premiul Queen Anne în urmă cu patru ani? 

Surprinderea evidentă a lui Weston o mulțumi. 

- Da, același. Vă plac cursele de cai, să înțeleg? 

- Da, eu... Dar, privindu-l pe Michael, ezită. El clătina ușor din 
cap. Adică, citesc ziarele. Până recent, Liza pusese şi pariuri la 
cursele de cai. Va fi un armăsar foarte profitabil. 

Michael, care se retrăsese subtil din aria vizuală a lui Wes- 
ton, tresări. 

-Fără îndoială, spuse Weston. Desigur, eu consider cursele 
mai mult o artă decât o industrie. 

Liza își mușcă obrazul. „Flutură din gene“, îi spusese Michael 
când coborâseră scările. „Închipuie-ţi că de-abia ai ieşit din frâiele 
mamei tale, cu ochii mari și nerăbdători şi naivi.“ 

Ea pufnise la auzul sfatului. Toată lumea ştia că Weston era 
puţin mai ciudat, dar Liza nu își putea închipui un mod mai pu- 
ţin probabil decât cel descris de Michael pentru a atrage interesul 
unui bărbat. 

Totuși... era adevărat că profitul nu era un motiv bun. Foarte 
suav, Liza spuse: 

— A, sunt de acord, Lord Weston. De fapt, admiraţia mea pen- 
tru cai este deplorabil de superficială. Totul se reduce la... unii 
dintre ei sunt foarte drăguți. 

Şi uite așa, Weston zâmbea din nou. 

- A, da. Doamnele și poneii lor. 

Ponei? 

-Doamnele şi poneii lor, fu ea de acord. 

Ce naiba? Liza nu mai stătuse pe un ponei de când împlinise 
şase ani. 

-Am o nepoată care a cerut o iapă albă ca zăpadă, ca să se poa- 
tă preface că este unicorn. Zâmbetul lui Weston devenea blând, 
drăgăstos. Insistă să colecționeze orice păpușă cabalină pe care 
o întâlnește. Are un grajd impresionant, toate figurinele din el 
nefiind mai înalte de şaizeci de centimetri! 

Liza începu și ea să râdă, deși adevărul era că nu i se părea o 
comparaţie deosebit de măgulitoare. Pe de altă parte, bărbatul 
se gândea la copii în legătură cu ea! Iar asta nu putea decât să 
fie încurajator. 

- Da, spuse Liza, cât de adorabili sunt poneii! 

Weston aruncă o privire peste parc. 

-Un loc excelent pentru vânătoare. Presupun că mai mult 
vânați vulpi din când în când? 

Ea privi pe furiş spre Michael, a cărei privire inexpresivă nu îi 
oferi nici un indiciu. Oare Weston considera vânătoarea ca fiind 
o activitate deloc feminină? Asta l-ar face cel mai ciudat englez pe 
care ea îl cunoscuse vreodată. 

Oh, era o prostie. Liza nu avea de gând să se îndoiască de tot ce 
spunea. Michael nu era un martor chiar atât de credibil. 

-Mai vânez din când în când, spuse ea. Mărturisesc, mai mult 
pentru vânătoare, decât pentru uciderea prăzii. 

Weston chicoti şi îi aruncă o privire confuză lui Michael. Brusc, 
Liza deveni conştientă de dublul înțeles al propriei afirmaţii. 
O asemenea remarcă ar putea ieși din gura unui burlac devotat... 
sau a unei văduve glumeţe. Dar Weston, din fericire, nu comentă 
asupra glumei neintenționate. 

- Atunci, să înțeleg că aţi pregătit o partidă de vânătoare pen- 
tru noi? 

Nu o făcuse. Lizei chiar nu îi plăcea să masacreze vulpi. Avu 
brusc o inspiraţie. 

- Nu, n-am pregătit. Pentru că și vulpile sunt prea adorabile 
ca să fie ucise, spuse ea. Aproape la fel de adorabile precum caii! 
Şi... îmi aduc aminte de câini, adăugă ea repede, pentru că Weston 
clipea, oarecum uimit. La dracu - vulpile erau adorabile. lar dacă 
lui nu îi plăceau câinii, atunci era un francez deghizat. Căţeluşii! 
spuse ea. Ador cățelușii! 

Weston ridică din umeri. 

- Păcat, desigur, că trebuie să crească. Lasă păr peste tot. Dar 
vulpile, să ştiţi, sunt animale dăunătoare. 

- Weston are întotdeauna trei sau patru dihănii în salon, spuse 
Michael. Câini monstruoși şi urâţi. Nu cred că-i perie vreodată. 

Liza încuviință politicos din cap, dorind ca zâmbetul ei — 
şi vestimentația, un costum crem, împodobit cu panglici roz, 

elegante — să îi pună în evidenţă în mod veritabil farmecul de 
domnişoară. 

-Ador toate tipurile de animale, spuse ea. Orice este... pufos. 

„Doamne, Dumnezeule.“ Îşi simţi zâmbetul transformân- 
du-se într-o grimasă. Weston o studia, expresia lui fiind blândă 
și amuzată. 

- Adevărat? Este posibil ca faimoasă noastră doamnă Chud- 
derley, cunoscută în întreg orașul, să fi fost odinioară o fată care 
visa la unicorni? 

Oare era o glumă voalată cu privire la fecioria ei? Liza clipi în- 
tr-un mod inocent. 

-Ce fată nu tânjeşte după un unicorn, domnule? Poate încă 
îmi doresc unul! 

Râsetul lui scurt îi trădă surprinderea. 

- Dumnezeule! Asta este - ei bine, permiteţi-mi să spun, doam- 
nă Chudderley, nu mi-am închipuit niciodată că aţi putea fi... 

Liza aşteptă ca bărbatul să termine propoziția - care, cu toată 
obiectivitatea, se putea transformă cu ușurință dintr-un compli- 
ment într-o insultă. Dar el tăcu, întorcându-se spre Michael, ca şi 
cum ar fi cerut ajutor. Michael păși imediat înainte. 

- Doamna Chudderley este multe lucruri, spuse el în timp ce 
ochii li se întâlniră, toate depăşind puterea de imaginaţie a unui 
simplu muritor. 

„Priveşte în altă parte“, își spuse ea în sinea ei. „Acum.“ Dar era 
la fel de neajutorată precum un șarpe înaintea îmblânzitorului său. 
Ochii lui erau de cel mai minunat şi pătrunzător albastru. Şi nici 
Michael nu dădea vreun semn că ar vrea să îşi ferească privirea. 

- Foarte frumos spus, zise Weston. 

Uşurarea lui evidentă că fusese salvat de Michael nu o bucu- 
ră prea tare. Dar o scoase din transă. Liza privi spre întinderea 
parcului, iar când se întoarse spre el, Michael privea încruntat în 
direcţia meciului de tenis. 

Cât despre Weston, nu părea dispus să vorbească din nou, iar 
tăcerea începu să i se pară stânjenitoare Lizei. Încercă să găsească 
un alt subiect de discuţie, devenind din ce în ce mai frustrată 
când nimic nu îi veni în minte. Nu îi stătea deloc în fire! Îşi do- 
rea ca Michael să plece de lângă ei; nu se putea concentra cu el 
stând acolo. 

Liniştea fu spartă de un țipăt care veni din direcția terenu- 
lui de tenis. Liza se întoarse la timp pentru a o vedea pe Jane 
ridicându-se în picioare cu ajutorul baronului Forbes. Oa- 
recum într-un mod misterios, racheta ei era la vreo trei 
metri depărtare. 

-Ai grijă unde arunci! strigă ea. 

Katherine, de partea cealaltă a plasei terenului, dădea din cap. 

- Scopul este să o arunci înapoi. 

-Cred că cineva va muri pe terenul ăla, spuse Michael. O lovi- 
tură fermă în tâmplă... 

-Nu ştiam că tenisul poate fi atât de periculos, spuse Weston. 
Eşti pregătit să te joci de-a doctorul? 

- Eu nu mă joc de-a doctorul, Weston. 

Era cumva o... tentă agresivă? 

-Mi-am închipuit că veți fi primul pe terenul de tenis, îi spuse 
Liza repede lui Weston. Zvonurile sunt greșite? Am auzit că sun- 
teți un sportiv desăvârșit! 

-Sunt zvonuri atât de amabile, spuse Weston, încât cred că ar 
fi nepoliticos din partea mea să le neg. Nu, aveţi dreptate, doam- 
nă; să fiu un simplu spectator nu a fost niciodată punctul meu 
forte. Dumnezeule, bărbatul tocmai mimase o lovitură de tenis cu 
mâinile? Asta era încurajator. 

-Deja l-am provocat pe de Grey la o partidă, continuă el. 

- Pe care o vei pierde, spuse Michael vesel. 

-Ar fi o premieră, spuse Weston, la fel de încântat. 

Cei doi bărbaţi se priveau intens, rânjind feroce. O, Doamne. 
Rivalitate masculină. Ei bine, Liza ştia cum să profite de situație. 
Atingându-i ușor și trecător brațul lui Weston, spuse: 

- Am încredere în dumneavoastră, domnule. 

-Aşa cum ar trebui, spuse el, puţin prea serios. Poate că dom- 
nul de aici pare vânjos, dar vă asigur că la universitate era absolut 
pe dinafară pe terenurile de joc. 

- Închipuiți-vă asta, spuse Michael. Eu credeam că eram acolo 
ca să învăţăm. 

-Şi ce nu poți învăţa pe terenurile de joc? întrebă porun- 
citor Weston. Onoare, curaj, un fundament sănătos, un spirit 
competitiv... 

- A, într-adevăr, spuse Michael. Şi toate vor fi foarte utile când 
mă voi juca de-a doctorul. Care e problema, o febră? Haide, omu- 
le, fruntea sus; nu poţi dezamăgi echipa! 

- Mereu era cu nasul în cărți, îi spuse Weston Lizei, apoi pufni 
şi scutură din cap. 

Liza reuși să afişeze un zâmbet distras, dar mintea ei începuse 
să hoinărească. Michael un băiat pedant: imaginea o luă pe ne- 
pregătite. Cum fusese el în tinerețe? Neîndemânatic și stângaci, 
Liza putea paria pe asta. Dar deja devotat; spre deosebire de orice 
alți bărbaţi din clasa lui socială pe care îi cunoscuse. Avea sens că 
fusese atât de studios: nimeni nu devenea doctor urmând calea 
pe care mergea majoritatea nobilimii în universitate - bând, um- 
blând din floare în floare și petrecând. 

— A, e rândul nostru, spuse Weston. Jane ieșise de pe teren, iar 
Katherine şi Tilney făceau glume răutăcioase pe seama ei. Mer- 
gem, de Grey? 

Liza se pregăti pentru meci, încercând să îşi păstreze cumpă- 
tul. După încă o atingere scurtă a brațului lui Weston, îşi plecă 
uşor capul, de parcă era stânjenită de propria îndrăzneală. 

-Mult noroc, Lord Weston. 

- O, nu voi avea nevoie, spuse el brusc - o replică destul de 
nepoliticoasă. 

Michael îi făcu din nou cu ochiul, iar ea îi răspunse ridicând cu 
aroganță din sprâncene. 

În timp ce ei se îndepărtau, Liza se întoarse să îi privească. 
Pentru un atlet autoproclamat, Weston se deplasa cu o rigiditate 
stranie, ca şi cum ar fi avut o bară de oţel în loc de coloană ver- 
tebrală. Nici şoldurile nu le mişca prea mult. Un mers foarte... 
masculin, presupuse ea. În timp ce Michael... 

Michael mergea cu paşi mari. Mişcările lui erau hotărâte. Mer- 
sul îi era ferm. Şoldurile lui aveau o mişcare fluidă. 

Ar fi un dansator excelent. Liza deja ştia ce mai putea face el 
cu şoldurile. 

Înghiți în sec şi se întoarse pe călcâie. Era timpul să îl caute 
pe Hollister. 

În timpul un prânz leneș lângă lac, Liza desluși potențialul lui 
Hollister. Stătură sub o umbrelă destul de mare cât să îi protejeze 
pe amândoi de soare -— o binecuvântare, pentru că el era mai palid 
decât ea, la modul în care doar irlandezii cu părul negru puteau 
obține acest lucru, întrucât, îi explică el fără nici o ruşine, mama 
lui era din Cork. Liza decise că admiră un bărbat care se realizează 
prin propriile puteri. Ochii lui erau de un căprui plăcut, și nimeni 
nu putea găsi vreun defect trăsăturilor lui, care erau modelate ele- 
gant, splendid chiar. Drept vorbind, era prea chipeș, întrucât unei 
doamne nu îi plăcea să fie depăşită în această privinţă. 

Liza îl iertă pentru asta totuși, întrucât manierele lui îi plăcură 
mai mult decât ale lui Weston. Avea buzele făcute pentru a râde, 
iar umorul lui se potrivea cu competența lui: ironiile lui erau tă- 
ioase, iar replicile îi erau teribil de delicioase. În drumul înapoi 
spre casă, el comentă despre Jane Hull, care mergea înaintea lor, 
apropiindu-și capul de al lui Michael. 

- Agățătoare precum iedera, spuse el, şi nu am nici un cuţit la 
îndemână. Vrei să-mi dai unul? 

Ea îi aruncă o privire surprinsă, dar după un calcul rapid, nu se 
prefăcu a nu îl înțelege. 

-Nu am nici un interes în Lord Michael, spuse ea. 

El ridică din sprâncene într-un gest rapid. 

-Admir sinceritatea şi caracterul direct la o femeie. 

Ea îşi închipuise asta. Hollister era el însuşi un soi de agățător — 
un bancher care își cumpărase titlul nobiliar. Lizei i se păru curios 
şi poate chiar îngrijorător faptul că el o judeca pe Jane pentru 
ambiții similare. 

- Dar ambiția feminină? Sunteţi de acord şi cu asta? 

- Desigur, spuse el. Deşi trebuie să recunosc, îmi păstrez admi- 
rația pentru afişări mai subtile. 

Zâmbetul lui vag nu lăsă nici urmă de îndoială că bărbatul re- 
cunoscuse în flirtul Lizei preludiul pentru ambițiile ei. În mod 
normal, ar fi iritat-o să se simtă atât de transparentă. Dar sinceri- 
tatea lui parcă o încuraja. Când Hollister o prinse de braţ pentru 

a o ajuta să pășească peste o rădăcină de copac foarte nepericu- 
loasă, Liza îşi răsuci mâna în așa fel în strânsoarea lui încât să 
îşi poată trece sugestiv degetele peste palma lui atunci când el îi 
dădu drumul. 

Zâmbetul lui se stinse, iar privirea pe care i-o aruncă deveni 
mai fierbinte. Dar trezi în Liza doar cel mai palid răspuns fizic — 
nimic anume care să se poată compara cu ceea ce simţise recent. 
Încercă să îşi alunge încruntarea. Înaintea lor, Michael nu făcea 
nici o încercare asemănătoare de a o atinge pe Jane. O parte foar- 
te stupidă din ea se simţea mulțumită din acest motiv. Restul se 
simțea nervoasă. Dacă el voia ajutorul ei în răspândirea zvonuri- 
lor despre interesul lui, trebuia, cel puţin, să pară interesat. 

Ajunsă înapoi acasă, Liza merse în camera ei să facă baie și să 
se odihnească. După câteva ore de leneveală petrecute cu activi- 
tăți neprogramate, oaspeţii se adunară din nou în salonul mare, 
de data aceasta pentru a fi întreținuţi de către clarvăzătoarea 
Signora Garibaldi. 

Signora, cu ochii negri ca tăciunele și destul de cochetă pentru 
o femeie de aproape cincizeci de ani, ar fi putut trece cu uşurinţă 
drept italiancă, dacă meșteșugul ei nu îi cerea să vorbească. Când 
o făcu, vocalele ei se învălmăşiră într-o geografie care nu existase 
niciodată în lumea reală: o combinaţie bizară de Franţa, Triest și 
mahalalele Londrei. 

Cu toată proveniența ei improbabilă, glasul jos şi ameninţător 
al femeii reduse imediat grupul la tăcere. 

-Am fost chemată aici în această seară de către Madame Chud- 
derley, spuse ea, strângându-și șalul din dantelă neagră - o notă 
stranie, spaniolă - mai tare în jurul unei rochii simple, din lână 
neagră, croită până în gât, largă în talie, peste şolduri, amintind 
tuturor de straiele călugărițelor medievale. Dar nu am venit să o 
slujesc pe dânsa. Eu nu slujesc pe nimeni în afară de Adevăr. 

O, era pricepută. Liza păși uşor înapoi dinspre grupul de oas- 
peţi, privind discret cum doi servitori străbăteau perimetrul încă- 
perii, stingând lămpile cu gaz și aprinzând lumânări în schimb. 

-Trebuie să îndurăm asta fără băutură? îi şopti Sanburne 
la ureche. 

Liza nu avea tragere de inimă să îi facă pe plac. Fără să se în- 
toarcă, spuse: 

- A, eşti încă aici? Mă întrebam dacă tu și Lydia v-aţi întors la 
Londra. 

- Am plecat la o plimbare la zece dimineaţa, spuse el vesel. 
Se pare că a fost mai lungă decât mă aşteptam. 

-A, sunt convinsă. Voi primi vești scandaloase de la vreun 
fermier ale cărui recolte le-aţi distrus? 

- Nu, dar Lydia este absolut fascinată de pietrele alea celtice de 
hotar. Nu a mai fost în Cornwall până acum. Îți poți imagina? 

Când el oftă, Liza privi peste umăr. Avea o expresie visătoare, 
distrată pe chip. Îi urmări privirea şi o zări pe soția lui furişân- 
du-se în încăpere, încă netezindu-și mănușile de seară peste bra- 
te. Liza îşi drese glasul. 

- James, deja devine stânjenitor acum. 

-Ce anume? 

El părea sincer confuz. 

-Modul în care te guduri pe lângă ea. Eşti într-o companie 
prietenoasă, desigur... 

- Da, frații Hawthorne l-ar face pe domnul și mântuitorul nos- 
tru să plângă de emoție. 

- Vei fi luat în râs dacă vei continua în stilul acesta şi în oraș. 

- Ei, haide, Lizzie. Vrei să spui că un bărbat nu poate fi îndră- 
gostit nebunește de soţia lui? 

O altă voce răspunse în locul ei: 

-Este un lucru contrar înțelepciunii populare, spuse Michael, 
apropiindu-se de ei. 

-Şi ce spune această înțelepciune populară? întrebă James. 

Michael ridică din umeri. 

-Spune că cel mai rapid leac pentru dragoste este căsnicia. 

-A, da, spuse James. Cred că te-am mai auzit spunând asta 
înainte. Puteam doar să sper că ţi-ai schimbat vorbele de duh din 
şcoală. Vă rog să mă scuzați... 

Făcând o plecăciune înaintea lor, traversă încăperea pentru a 
se alătura soției lui, care asculta discursul signorei. Într-adevăr, 
toată lumea părea fascinată, cu excepţia lui Jane, care se apleca 
prin spatele baronului ca să tragă cu ochiul la Michael. Liza îşi 
îndreptă umerii. 

-Te descurci groaznic, spuse ea. Nu te-am văzut atingând-o 
deloc azi. 

-Trebuie să o ating? Păru surprins. N-am vorbit cu nimeni 
altcineva la picnic în afară de ea. 

-Îi ţineai o prelegere despre igiena medicală! 

Michael se strâmbă. 

-M-a întrebat dacă este adevărat că săpunul dăunează pielii. 
Serios, Elizabeth, nu știu unde ai găsit-o... 

- Este mai ageră decât pare. Poate dacă ai trata-o ca și cum ai 
lua-o în serios, în loc să-i ţii predici, de parcă ar fi un copil care nu 
știe să se spele pe mâini... 

Mâna lui îi luă brațul, exercitând o presiune subtilă, care o făcu 
să se întoarcă spre el. În lumina palidă, ambientală, chipul lui era 
mai mult pierdut în umbră; Liza văzu doar jumătate din zâmbetul 
lui melancolic. 

- lar acum mă înveţi să flirtez? Poate ar trebui să-ți întorc 
favoarea. Hollister chiar vrea să știe compoziția minerală a pro- 
prietăţilor tale? 

Ea încercă să se elibereze, dar strânsoarea lui se înteți. 

-Este un om de afaceri, spuse Liza. Şi-a exprimat interesul 
pentru starea industriei miniere din părțile astea. 

- A, şi sunt convins că nu are angajaţi care să-i răspundă la 
aceste întrebări. Privirea lui căzu pe gura ei. De fapt, greşesc. 
Probabil că n-ar fi contat dacă tu ai fi îndrugat verzi și uscate. 
Pur și simplu, voia să-ți privească buzele mişcându-se în timp 
ce vorbeai. 

Dintr-un anume motiv, complimentul implicit o irită. Îşi smu- 
ci braţul, eliberându-se. 

-De fapt, cred că a fost foarte intrigat de ce am avut de spus. 
M-a complimentat pentru că sunt atât de învățată. Închipuie-ţi 
asta: un bărbat mai atras de mintea mea decât de chipul meu! 

Michael se încruntă. 

- Şi crezi că eu nu sunt? 

Liza pufni. 

-Nu uita, Michael. Interesele tale nu mă privesc pe mine. 

Un murmur încântat răsună în spatele lor. Pentru o secundă 
oribilă, Liza se temu că toată lumea o auzise — că reacția lor era 
adresată acelei certe absurde. 

Dar nu, Signora Garibaldi enunţase o declarație aparent im- 
presionantă. Spaţiul din jurul ei se mărise considerabil, ca şi cum 
toată lumea făcuse un pas înapoi. 

Liza răsuflă uşurată. Brusc, se simţi foarte ridicolă. Ce făcea ea 
aici, certându-se cu el? Certându-se ca doi... iubiţi? 

-Trebuie să prinzi curaj, spuse Michael. Am aflat de la Weston 
că Hollister vrea să se aşeze la casa lui cu o femeie care l-ar putea 
ajuta să-și câştige intrarea în cercuri mai înalte ale societății. Îmi 
închipui că tu te califici pentru asta... deși el nu a privit nici măcar 
o dată în direcția ta. 

-Cât de amabil din partea ta că îl urmărești, spuse Liza printre 
dinţii încleștaţi. Dar nu te deranja. Dacă vei privi acum, vei vedea 
că n-am nevoie de ajutor să flirtez. 

În timp ce se îndepărtă, îi auzi şoapta: 

- O, mereu privesc. 

Cuvintele lui îi trimiseră un fior de plăcere pe șira spinării. Liza 
încercă să îl alunge în timp ce intră în rândul oaspeţilor - și îl uită 
rapid în timp ce absorbi cuvintele signorei. 

-Un mare război, spuse ea încruntată, cu ochii închiși. Sânge 
pe câmpuri, sânge, și fier, şi fum, fum nefiresc, fum care ucide cu 
prima suflare... 

Doamne, Dumnezeule! Nu asta trebuia să facă! 

- Signora, spuse Liza grăbită, dar Weston o întrerupse: 

- Nemţii, pun pariu, nu-i aşa? Trebuie să fie nenorociţii 
de nemți! 

-Ja, afirmă signora, ohne jeden Zweifel — evidențiind astfel că 
accentul ei nu se întindea atât de mult spre est, spre Germania. 
„Fără îndoială“, spusese ea, dar ciopârțise cuvintele dincolo de a 
putea fi recunoscute. 

-Iar acum ceva mai vesel, vă rog, spuse Liza. 

-Dar este extrem de interesant, strigă Lydia. Signora vorbea 
despre cai uriași din fier, despre care, după cum poate ştii, este şi 
sintagma prin care multe triburi indiene din America de Nord se 
referă la trenuri. 

-Mă întreb atunci dacă armata asta va fi transportată cu tre- 
nul, spuse baroneasa Forbes. 

-De ce nu cu fum magic şi otrăvitor? interveni Tilney. Emis, 
fără îndoială, de dragoni foarte mari. 

Chicote veniră dinspre fraţii Hawthorne şi, atât de simplu, 
atmosfera sinistră se risipi. Signora Garibaldi deschise ochii şi 
trase aer în piept. 

-Viziunea se stinge acum. Dar dacă îmi permiteți un 
moment... Întâlnind privirea încruntată a Lizei, tresări. Ah — adi- 
că, am o nouă viziune. O viziune despre... 

- Dragoste? sugeră Jane cu timiditate. 

Weston o privi radios, iar ea îşi plecă ușor capul, roşind. 

La naiba! Cum îi ieşea atât de perfect gestul acela? Liza se 
aşeză discret mai aproape de Hollister, care îşi studia nepăsă- 
tor unghiile. 

- O, da, dragoste, spuse signora țâfnoasă. Văd... atât de multă. 
Predestinată. Dă-mi mâna ta, copilă! 

Se întinse spre Jane. 

-Am angajat un chiromant, spuse tăios Liza. Nu norocul lui 
Jane era miza aici. 

- Dar, desigur, spuse signora, retrăgându-se. Atunci, stai să 
văd... ah! O viziune despre dumneata, Madame Chudderley! 

O, asta era prea evident. Lizei nu îi plăcea cum zâmbea 
Katherine. 

-De ce nu domnişoara Hawthorne? întrebă ea, gesticulând 
spre aceasta. Viziunea are vreo semnificație pentru ea? 

În timp ce clarvăzătoarea se întoarse ascultătoare, Hollister se 

aplecă spre Liza și îi şopti: 

- Doamnă, aveţi puteri mistice? Păreţi suspect de capabilă să 
direcționaţi aceste viziuni. 

Liza râse încet. 

-Şi dacă aş avea, v-aş spune, domnule? O femeie trebuie să-şi 
protejeze misterele. 

-Poate că este adevărat, spuse el, dacă misterele ei sunt puţine 
la număr. Dar sunt convins că un bărbat v-ar putea studia în voie 
şi nu ar reuşi niciodată să iasă din... cele mai plăcute speculaţii. 

Liza simţi o accelerare foarte plăcută a pulsului ei. Oare 
Michael îi privea? Împotriva voinţei ei, aruncă o privire rapidă 
peste umăr. 

El se holba la ea de parcă în încăpere nu mai era nimeni 
altcineva. 

În agonie, se întoarse înapoi spre Hollister. Bărbatul îi urmări- 
se privirea, ceea ce fusese un mare ghinion. 

- Mă întreb de ce unii oameni refuză să se alăture distracţiei, 
spuse ea veselă. Nu pot face mai mult de atât, ca gazdă. Cred că 
veselia este un talent înnăscut. 

Hollister își recăpătă zâmbetul. 

-Unul pe care cred că dumneata îl deţii din plin. Invitaţia 
aceasta mi-a atras invidia tuturor prietenilor. 

Cu colțul ochiului, Liza îl văzu pe Weston întorcându-se şi con- 
centrându-și atenţia asupra lui Jane. Foarte bine, lasă-l să o ia. 

-Iar faptul că mi-aţi acceptat-o mi-a atras invidia prietenilor 
mei, răspunse Liza. 

Hollister miji uşor ochii și îi oferi un zâmbet prevăzător. 

„Şi aşa începe.“ Străbătută de un fior triumfător, Liza îşi puse 
blând mâna pe braţul lui. 

- Mă însoţiţi la un tur al încăperii, domnule? Poate vom afla 
dacă invidiile noastre comune au fost justificate. 

- Ar fi plăcerea mea. El îi strânse ferm degetele în îndoitura 
cotului și o conduse pe lângă perete. 

Bărbatul era abil. Fidel intereselor proprii. Surprinzător de eru- 
dit pentru un capitalist. Iar în timp ce ea îi para replicile promp- 
te, atenţia ei se împărți în două. Jumătate din ea râdea, flirta și 
era concentrată pe poziţia propriului corp, cu umerii jos și spatele 
drept, pentru a-și prezenta trupul din punctul cel mai avantajos. 
Cealaltă jumătate era concentrată pe bărbatul care stătea în par- 
tea opusă a camerei, privind atât de atent, încât Liza îi putea simți 
atenţia, asemenea unei mângâieri pe obraz. 

O... tulbura. Desigur că orice femeie era conștientă în perma- 
nență că era privită şi că acţiunile îi erau evaluate şi judecate. Dar 
Liza nu îşi propusese să curteze un bărbat sub auspiciile altui băr- 

bat. Să fie privită de Michael în timp ce flirta... se simțea, deși era 
ușor inconfortabil, extrem de erotic. 

Nu ar trebui să fie așa. Liza nu ar trebui să îşi poziţioneze 
chipul astfel încât el să îi vadă zâmbetul la fel de clar precum 
Hollister. Nu ar trebui ca privirea ei să se întoarcă spre el de fieca- 
re dată când Hollister îi șoptea la ureche. Dar de fiecare dată când 
privea spre el, ochii lui rămâneau fixaţi asupra ei. Şi nu doar i se 
părea că privirea lui devine din ce în ce mai rigidă. 

Poate că Michael avea mai mult decât jumătate din aten- 
ţia ei, pentru că, atunci când el plecă brusc de lângă perete 

şi se alătură grupului încă strâns în jurul clarvăzătoarei, cuvinte- 
le ei se învălmăşiră. Cea mai scurtă pauză. Își recăpătă cumpătul 
aproape instantaneu. 

-... dar prefer Monte Carlo, spuse ea. 

Unde se ducea Michael? La Jane. Desigur! Ei bine, era și timpul 
să îi asculte sfatul. 

- Mizele sunt mari, iar dacă îţi place să pariezi, nu există alt loc 
unde să o faci, continuă Liza. 

-Îi predicaţi despre păcat diavolului, spuse Hollister. Sunt 
parior nu doar de profesie, ci și din fire, doamnă Chudderley. 
Am făcut o avere pariind pe piaţă, și intenționez să mai strâng 
câteva, din pura plăcere de a ști că pot. 

Sinceritatea lui devenea din ce în ce mai surprinzătoare. 

- Foarte curajos, spuse ea. Trebuie să ştiţi că astfel de vorbe nu 
vă vor atrage simpatia în aceste cercuri. 

- Ah, dar n-am mare interes în aceste cercuri, spuse Hollister. 
Vorbesc doar cu dumneavoastră acum, nu-i aşa? 

Comentariul îi atrase în sfârşit toată atenţia ei. Liza îl privi, de- 
venind brusc nesigură. Bărbatul vorbea de parcă i-ar fi cunoscut 
situaţia dificilă — și își enumera calitățile parcă pentru a o convin- 
ge că el era soluţia. De ce ar trebui să o neliniștească acest lucru? 
Nu ar trebui să se simtă uşurată? 

-Cu siguranţă, eu nu duc povești mai departe, spuse ea în cele 
din urmă. Dacă asta doriţi să spuneţi. Cuvintele dumneavoastră 
sunt în siguranță cu mine, domnule. 

El râse. 

- Ah, puteţi spune oricui doriţi, doamnă Chudderley. Eu nu-mi 
cer scuze nimănui. 

Liza clipi foarte rapid. Aceea era filosofia ei. 

- Dar, trebuie să vă mărturisesc, continuă el, că aș fi foarte des- 
curajat dacă aţi simţi că ar trebui să-mi cer scuze. Pentru că am 
găsit în dumneavoastră un spirit înrudit. 

Zâmbetul lui rezistă în timp ce o cercetă cu privirea, evaluarea 
lui fiind atât de sexuală, încât Liza îşi simți pulsul sărind o bătaie, 
în ciuda voinţei ei. 

- O femeie care nu se teme să respingă convențiile și să îmbră- 
țişeze — cum aţi spus? Ah, da: un talent înnăscut pentru veselie. 

Liza ar trebui să se simtă încurajată. Pentru că el era chipeș şi 
încrezător, şi chiar părea o fire asemănătoare ei — şi exact genul 
de bărbat care ar fi fost ea, dacă natura i-ar fi dat posibilitatea. 
Era mult mai bine să pariezi pe piaţă decât pe o căsătorie! 

Şi totuşi, nesiguranța ei continua să crească. Își eliberă mâna 
de pe brațul lui. 

- Sună ca un preludiu pentru o propunere = și, poate, nu toc- 
mai genul adecvat de propunere. 

— Atunci, m-aţi înțeles greșit, spuse el. Există locuri mai bune 
de a găsi scurte aventuri decât într-un conac din Cornwall. 

Liza îl privea uimită. Inima îi bătea foarte repede, imboldul 
fiind neîncrederea. Hollister dansa în jurul întrebării principale — 
şi atât de rapid! 

Prea rapid. Nu ştia nimic despre ea. 

- Din momentul în care am văzut prima oară acele fotografii cu 
dumneavoastră, spuse el şoptit, am ştiut că am găsit o femeie care 
ştie care îi este valoarea. 

- Ridicol! Strigătul veni de la baronul Forbes, făcându-i pe 
amândoi să se întoarcă. Toţi cei adunați în jurul clarvăzătoarei 
scuturau din capete. 

Liza se strădui să râdă. 

-Oare ce mai spune acum? întrebă ea. Mai multe aberaţii des- 
pre un război bizar? | 

Era foarte recunoscătoare pentru momentul de distragere. 
„Fotografiile alea nenorocite.“ El se îndrăgostise de fața ei. Dar de 
ce se simţea atât de afectată de dezamăgire? Chipul ei era cea mai 
mare speranță a sa, nu-i aşa? Întotdeauna depinsese de el. 

-Va fi război sau dragoste, sau o avere neașteptată, spuse 
Hollister. Poate un membru al familiei de mult pierdut. Aceşti 
interpreţi au rutina lor bine stabilită. 

-Cred că doamna Hull vrea să ştie dacă îşi va găsi sau nu sufle- 
tul pereche, spuse tare Weston. 

Jane îşi acoperi ochii cu o mână, sfioasă precum o pisicuţă. 

- O, Dumnezeule, spuse ea. Nu mă tachinați aşa! 

În sfârşit, Michael se simțea competitiv, observă Liza, întrucât 
păşi în față pentru a-i lua mâna lui Jane de pe față. 

-Nu fiţi timidă, spuse el, cu o voce atât de plină de afecțiune, 
încât o tăcere scurtă şi uimită se aşternu peste încăpere. Aveţi tot 
dreptul să fiți curioasă. 

Katherine şi Nigel făcură schimbi de priviri grăitoare. 

- Bine, spuse Liza. Acea remarcă își atinsese scopul, și, brusc, 
ei nu îi mai ardea să flirteze. Nu fără câteva pahare de vin. Doriţi 
să cerem răcoritoare? 


La ora zece în dimineața următoare, Liza se strecură în holul 
de la intrare, coborându-și vocea în caz că se auzea până la etaj. 

-Vreo scrisoare importantă? 

Ronson ridică dezaprobator din sprâncene, dar avea 
corespondenţa pregătită pentru ea, întinzându-i teancul cu 
promptitudine. 

Ea răsfoi grăbită printre plicuri, fiind și cu ochii în patru pe 
oaspeţii ei. Ţinea evidenţa scrisorilor trimise şi a celor primite. 
Tilney şi Katherine Hawthorne îi scriseseră lui Nello - dar nu şi 
Nigel sau altcineva. Era bine de știut cine îi erau prietenii şi cine 
erau simpli spioni. 

O singură scrisoare o puse pe gânduri. Era adresată Înălțimii 
Sale, ducele de Marwick, într-o caligrafie pe care nu o mai văzuse 
înainte. Era citeaţă, încrezătoare, dar deloc elegantă. 

Ronson își drese glasul. 

- De la Lord Michael, doamnă. 

Da. Liza ar fi ghicit că era scrisul lui. Îi amintea cumva de 
modul în care mergea Michael. Îl putea vedea acum, acei pași în- 
crezători, agresivi. 

Cât de categoric era în contrast cu maniera lui atunci când 
vorbea despre Marwick. Scrisoarea aceasta putea conține o provo- 
care îndrăzneață, dar Liza ar fi pus pariu pe proprietățile pe care 
le mai avea că, în schimb, Michael îşi exprima sincera îngrijorare. 

Nu mai vorbiseră de seara trecută, după ce balivernele clar- 
văzătoarei se îndreptaseră spre suflete pereche. El fusese prea 
ocupat să îi acorde întreaga atenţie lui Jane, iar ea... își reluase 
obligaţiile de gazdă. Împărțind zâmbete încolo şi încoace pentru 
Hollister, întrucât intenționa să îl ţină interesat, trecuse de la o 
persoană la alta, rostindu-şi cele mai bune replici, făcând cele mai 
îndrăznețe glume. 

Seara fusese un mare succes. Jane păruse foarte mulțumită de 
atenţia primită de la Michael. 

Liza avusese grijă să bea suficient cât să adoarmă instantaneu 
atunci când avea să ajungă în camera ei. 

Dar el stătuse treaz. Stătuse treaz ca să îi scrie o scrisoare fra- 
telui său, care, cu siguranţă, nu merita scrisorile lui. 

Primul impuls fu să meargă în căutarea lui. Să îl întrebe ce îi 
scrisese. Păruse atât de îngrijorat când vorbise despre Marwick... 
şi nu avea pe nimeni cu care să vorbească despre asta, întru- 
cât ținea secret față de toată lumea comportamentul ciudat al 
fratelui său. 

Faţă de toată lumea, cu excepţia ei. 

Liza își muşcă buza. Nu voia să se lase impresionată de el. Dar 
nu putea să nu admire o dragoste care supravieţuise amenințări- 
lor. O asemenea fidelitate spunea multe despre el. 

Ah! Ce făcea ea? Îi înapoie scrisorile lui Ronson. 

- Dacă o vezi pe Mather, spune-i că m-am dus la chiromant, 
spuse ea brusc. 

Voia să se asigure că nu vor mai exista discuţii despre războaie 
şi fum, şi nemți. 


Michael se trezi destul de greu în dimineața următoare. Stă- 
tuse treaz ore întregi, compunând o scrisoare de probă pentru 
fratele său ~ câteva rânduri amabile şi precaute, prin care făcea 
aluzie la interesul său pentru o tânără văduvă sfioasă. Mai uşor 
de spus decât de făcut să compună o scrisoare care să nu pară o 
provocare sau o tachinare. 

În timp ce mergea prin galerie, îndreptându-se spre un mic de- 
jun târziu, o zări pe Elizabeth grăbindu-se pe coridor, înaintea lui. 
Se ascunse imediat în spatele unei statui, ghidat de un instinct 
pasager. Privirea pe care ea o aruncă peste umăr înainte să dea 
colțul îi răsplăti bănuielile: ea făcea ceva pe ascuns. 

Michael se luptă cu impulsul de a o urmări. Scrisoarea aceea 
nu fusese singurul lucru care îl ținuse treaz în orele nopții. Îi era 
clar acum că avea un caz grav de... gelozie. Oare Liza se furișa să îl 
găsească pe Hollister? 

Gândul îl făcu nerăbdător şi curios. Dacă ea îşi urmărea per- 
spectivele, nu era treaba lui. Lui îi era foame. Ar fi trebuit să fie la 
masă, făcându-i ochi dulci lui Jane. 

Ah, dar curiozitatea era diavolul. leşi în tăcere din ascunză- 
toare și porni după ea. Când dădu colțul, o zări urcând scările 
de deasupra. 

-A! exclamă ea şi se opri pentru a vorbi cu cineva pe care 
Michael nu îl vedea. Domnișoară Trelawney! Aici erai! 

El păși sub scară ca să asculte. 

-Te căutam, continuă ea. N-ai primit biletul meu? 

Răspunsul fu prea încet pentru a-l distinge, dar după o clipă, 
treptele trosniră: Elizabeth şi însoţitoarea ei coborau din nou. 

Michael se retrase mai în spate în spaţiul înghesuit și aproa- 
pe că dărâmă un bust roman de pe piedestal. Ciudat loc pentru 
a-l ascunde. Senatorul, fără nas, dar încă în plină splendoare cu 
coroana lui de lauri, îl privea cu reproș. 

-... să-mi adun gândurile, spuse o voce feminină liniştită, 
nu a lui Elizabeth. Un cap limpede mă ajută să primesc mesaje 
de dincolo. 

Deci, unul dintre spiritişti. 

Scârţâielile se opriră. După cum se auzea totul, păreau să stea 
direct deasupra capului lui. 

-În legătură cu asta, spuse Elizabeth. Ezitarea neobișnuită din 
glasul ei îl făcu să ciulească urechile. Mă întreb dacă poate... 

- Poate? veni politicos răspunsul. 

Femeia părea destul de tânără. 

-Poate ai putea să direcționezi puţin o viziune. 

Michael îşi abţinu râsul. Micuța escroacă! Intervenţia ei de 
cu o seară în urmă fusese prea deschisă; acum își lua măsuri 
mai ascunse. 

Spiritista nu înțelese atât de repede ca Michael. 

-A, nu, spuse ea cu toată convingerea, nu pot controla ceea 
ce văd în palma unei persoane. V-aş recomanda cu tărie să nu vă 
încredeți în cine pretinde că poate să vadă cunoştinţe specifice... 

- Da, da, înţeleg că spiritele sau orice ai dumneata hoinăresc 
pe unde vor, spuse Elizabeth. Totuşi, de dragul oaspeților mei, mă 
întreb dacă este posibil să nu te concentrezi în mod special asupra 

chestiunilor legate de inimă. 

O scurtă pauză. 

-O palmă are multe de spus despre dragoste, răspunse femeia 
cu precauţie. 

„Foarte bine spus, domnişoară Trelawney.“ 

- Hm, spuse Elizabeth. Splendid. Totuși, te rog să fii cu băgare 
de seamă, există o anumită doamnă în grupul nostru, recent ră- 
masă văduvă, care n-ar putea suporta o asemenea discuție dacă ar 
privi-o în special pe ea. Cred, de fapt, că ar jigni-o dacă i-ai prezice 
o relaţie romantică în viitor. Doamna Hull este numele ei. Tânără, 
foarte blondă. De-abia a renunțat la doliu. 

Michael se încruntă. Elizabeth lucra împotriva lui acum? Sau 
încerca să îi distragă atenția lui Weston de la Jane? Ieri păruse 
destul de interesată de Hollister. 

- Înţeleg, spuse domnișoara Trelawney. Nu mi-ar plăcea să 
jignesc pe cineva, desigur. 

- Desigur că nu! Cât despre noi, ceilalţi — ei bine, aș spune că 
eu, de exemplu, sunt total dispusă să primesc orice vești minunate 
de la viziunile dumitale. Da, nimic nu m-ar bucura mai mult decât 
să aud că sufletul meu pereche este prezent la această petrecere! 

- Suflet pereche? 

-Aceasta este expresia pe care am auzit-o folosindu-se, da. 

Weston o folosise. Michael presupuse că acest comentariu îi 
răspunse la întrebare. Se simți straniu de bucuros. Nu îl plăcea 
deloc pe Hollister. Dobitoc monopolizator. Se apleca mult prea 
aproape de ea atunci când îi şoptea ceva. 

- Suflet pereche. Fu rostit încet, însoțit de un sunetul unui cre- 
ion pe o hârtie. Domnișoara Trelawney, îşi dădu Michael seama 
încântat, lua notițe. Vreo culoare de păr anume? întrebă ea. 

- O, Dumnezeule, nu-mi dau seama, spuse Elizabeth. Acesta 
este talentul dumitale, la urma urmei. Dacă părul lui este negru 
sau blond... n-am cum să spun. 

-Viziunea este încețoşată, spuse cu milă domnişoara Trelawney. 

- Foarte înceţoșată, te asigur! 

- Bun. Din nou treptele începură să scârțâie în timp ce ele își 
reluară coborârea. Stati liniştită, doamnă, am multă experiență în 
şlefuirea acestor chestiuni. Nu veţi fi dezamăgită. 

Totul era bine și frumos acum între cele două femei. 

- A, ştiu că nu voi fi, exclamă Elizabeth. 

Un moment îndelungat de liniște urmă, în care Michael înce- 
pu să se întrebe dacă nu cumva ele se strecuraseră printr-o ieşire 

pe care nu o observase încă. Dar când făcu un pas înainte din 
ascunzătoare, conversaţia fu reluată, încremenindu-l în loc. 

- Încă un lucru, spuse Elizabeth, vocea ei fiind mult mai dis- 
tantă acum. 

- Vă rog, spuneţi, doamnă Chudderley! Sunt aici să mă ocup de 
orice grijă a dumneavoastră. 

-Un anumit domn. Păr negru. Nas roman. Lord Michael este 
numele lui. 

El rânji. Roman? Se simți... flatat. Iar dacă pe podeaua de la 
picioarele lui ar fi apărut acum un șarpe veninos, el nu s-ar fi miş- 
cat nici un milimetru. 

- Mă întreb, continuă Elizabeth, dacă nu cumva... are o nevoie 
teribilă de un semn de dincolo. 

-Cu toţii avem nevoie de îndrumare, spuse solemn domnișoa- 
ra Trelawney. După o pauză, adăugă: În ce direcţie presupuneți că 
Lord Michael ar avea nevoie de încurajare? 

El aşteptă, pregătit să îşi înăbușe râsul când ea avea să arunce 
o sugestie prin care să îl nenorocească. 

-Fratele lui. Dacă ai putea să-l asiguri în mod subtil că fratele 
lui va fi bine, ar fi... minunat, cred. 

Amuzamentul lui se stinse. 

Domnișoara Trelawney şopti o asigurare, apoi paşii femeilor 
se retraseră. Tăcerea îl învălui din nou, devenind greoaie. Totuşi, 
Michael nu se putea mișca. Stătu acolo, simțindu-se fragil precum 
sticla, cu o mână pe capul senatorului roman. 

Nu se așteptase la asta. Nu o merita. Închise ochii. 

„Distracţia unei amiezi. Nimic mai mult.“ 

Ce mincinoși erau. 


Capitolul 16 
CES? 


Cu o seară în urmă, lui Michael i se păruse uşor - la modul în 
care scoaterea unui dinte ar putea fi considerată ceva uşoară — 
să fie martorul flirturilor lui Elizabeth cu Hollister. Într-o came- 
ră aglomerată cu un şarlatan îndrugând absurdităţi, era... ușor 

să nu iei în serios asemenea chestiuni. Dar acum că auzise discu- 
ţia ei cu cititoarea în palmă, fiecare comentariu al ei către burlacii 
eligibili îl călca pe nervi. Michael fiersese în tăcere la foc mic în 
timpul gustării de la amiază, lăsând replicile să zboare peste și 
pe lângă el ca niște nimicuri; simțindu-se, adesea, ca și cum 
şi-ar fi pierdut capacitatea de a zâmbi, buzele lui răspunzând în 
mod rigid comentariilor. 

Ceru să fie scutit de plimbarea cu barca şi se retrase în camera 
lui să citească. Sau să încerce să citească. În schimb, se trezi stând 
la fereastră, bosumfiat ca o fetiță căreia îi fusese refuzată cina, 
privind printre copaci, așteptând întoarcerea grupului. Iar apoi, 
după ce şi acest lucru deveni de neîndurat, merse la birou şi scoa- 
se un teanc de foi de hârtie. 

Îi scrisese lui Alastair cu o zi în urmă, un bilet prietenos, în 
care nu făcuse nici o aluzie la cearta lor. Dar nu aceasta era inten- 
ţia lui acum. 


Îţi scriu, începu el, despre o femeie pe care am cunoscut-o. 
Primul tău impuls va fi să o dispreţuieşti. Dar dacă eşti atât de 
înțelept pe cât am crezut cândva că eşti şi dacă în tine a mai 
rămas măcar o fărâmă de sentimente fraterne, te rog să citeşti 
cu răbdare. Pentru că voi face o alegere. 


La câteva ore după ce înmână această scrisoare unui servitor, 
auzi râsete şi voci. Privind pe fereastră, îi văzu pe oaspeţi în- 
torcându-se, Elizabeth fiind braț la braţ cu Weston și Hollister. 
Vorbea destul de însuflețită şi își prinsese la pălăria de paie 
o floare sălbatică. 

Mândria unui bărbat era un lucru groaznic. Ţopăi ca un mânz 
sălbatic la vederea acelei priveliști, care îl făcu să își dorească să 
ceară ca scrisoarea să îi fie înapoiată. Să fie arsă. „O alegi pe ea? 
Ea nu te alege pe tine.“ 

În schimb, îşi puse haina şi ieşi din cameră. Era timpul, gândi 
el, să vâneze o văduvă. 


O găsi, după o căutare de jumătate de oră, stând singură pe 
terasa care dădea în grădina casei. Sorbea dintr-un pahar cu vin 
şi privea apusul. 

- Succes? întrebă el, ieşind pe terasă. 

Râsul ei fu tăios. 

- Eşec, spuse ea în timp ce se întoarse spre el. Un eșec jalnic. 

-Nu părea așa de la fereastră. 

Ea luă o gură de vin. 

- Ne priveai, nu-i așa? Hollister a fost curtenitor, dar Weston — 
ei bine, nu este o ţintă atât de ușoară precum ai spus. Mi-am dat 
silința, am încercat să fiu cochetă în cel mai inocent mod cu putin- 
tă, am aruncat priviri sfioase și tot tacâmul. Ştii ce m-a întrebat? 

- Nu-mi pot închipui, spuse el, mergând spre ea. 

- Dacă m-am rănit în timpul plimbării cu barca. Pentru că ară- 
tam de parcă aș fi avut un junghi la gât! 

Michael încercă să nu zâmbească. 

- Poate voia să îți facă masaj. 

- Nu, el nu este atât de îndrăzneț. 

- Adevărat, spuse Michael după un moment. Nu cred că are 
vreun os îndrăzneţ în corpul ăla, de fapt. 

Ochii li se întâlniră. Elizabeth ridică din sprâncene. 

- O, Dumnezeule, bombăni el. Îşi lovi uşor fruntea cu palma. 
Un teribil dublu înţeles. 

-O să pretind că n-am băgat de seamă, bine? Atâta timp cât 
par modestă. 

-Mii de mulțumiri. Dar când Michael ridică din nou privi- 
rea, nu făcu nici un efort în a-și ascunde rânjetul. Mai cunoscuse 
vreodată o femeie cu care să poată glumi cu atâta plăcere? 
Nu doar tăcerile dintre ei erau confortabile. Haide, spuse el, chiar 
te-a întrebat dacă te doare gâtul? 

Ce netot! 

-Să fii sigur, dacă voiam să mint, aş fi inventat o poveste mult 
mai distractivă decât asta, spuse ea. Sau mai măgulitoare! Arăt de 
parcă aş avea dureri? 

Elizabeth își schimonosi fața şi îl privi cruciş. Michael izbucni 
în râs. Cu câtă ușurință îi alungase supărarea. 

- O, încântător. Sunt surprins că n-a încercat nimeni niciodată 
să fotografieze privirea asta pentru vitrinele magazinelor. 

Elizabeth încetă să se mai strâmbe și oftă, întorcându-se 
spre grădină. 

-Fotografiile alea blestemate. 

Tonul ei scârbit îl surprinse. Michael se simțea mai bine acum, 
capabil să înțeleagă treptat şi natural lucrurile. Proptindu-şi coa- 
tele pe balustradă, se aplecă înainte, întinzându-și gâtul pentru 
a-i vedea chipul. 

-Să înțeleg că nu te bucuri de faimă? 

-Să mă bucur! Ea scutură din cap şi râse încet. A fost una 
dintre cele mai stupide isprăvi din tinereţea mea. Proaspătă vădu- 
vă, murind de nerăbdare să simt gustul libertăţii. Soțul meu nu a 
fost, să spunem, un spirit liber. 

Michael îşi aminti cuvintele lui Lady Forbes. 

- O acritură, nu-i aşa? 

-Până şi acriturile sunt mai însufleţite, spuse ea. Era un mo- 
totol. Teribil de serios. I-a plăcut că eram frumoasă - până ne-am 
căsătorit. Apoi nu i-a plăcut că bărbaţii se uitau după mine. Era 
convins că făceam ceva să-i încurajez. Ceea ce nu era adevărat, 
adăugă ea încet. Dar acuzaţiile lui au devenit obositoare. lar odată 
ce a murit, m-am gândit - păi, lasă-i să se uite. Lasă-i să se uite cât 
vor. Pentru că sunt frumoasă, şi nu-mi voi mai cere scuze pentru 
asta. Ridică din umeri, apoi continuă: Domnul Readey - un foto- 
graf destul de distins în urmă cu câțiva ani - m-a rugat să pozez 
la momentul oportun. 

- Dar regreţi acum? 

Ea își luă paharul de pe balustrada de piatră. 

-Ei bine, spuse ea, apoi luă o gură sănătoasă de vin. Nu pot să 
spun că-mi surâde ideea că orice necunoscut poate adormi hol- 
bându-se la faţa mea. Dacă ştii la ce mă refer. 

Michael zâmbi, în ciuda voinței lui, pentru că știa exact la 
ce se referea. Dar tot îl luă prin surprindere să întâlnească o fe- 
meie dispusă să facă aluzie la chestiuni despre care se presupu- 
nea că femeile nu trebuiau să știe. Zâmbetul lui se stinse când 
își dădu seama de implicaţii. Dacă ea știa cum îşi ofereau singuri 
bărbaţii plăcere... atunci, poate că descoperise și cum o puteau 
face femeile. 

Elizabeth îl privi pe sub gene. 

-Mă întreb pe unde îți umblă mintea. 

Vocea ei seducătoare avu același efect pe care lar fi putut 
avea şi mâna ei între picioarele lui. Michael se foi, simțindu-se 
incomod. 

-Nu cred că vrei să știi. 

Elizabeth îl privi pentru încă o clipă, zâmbetul de pe buzele 
ei devenind încă un impuls pentru imaginaţia lui deja încinsă. 
Michael înghiţi în sec şi îşi aruncă ochii peste câmpul verde ce 
înainta spre copaci. Dacă Alastair nu era rezonabil, ea avea să 
fie soţia altui bărbat. Pentru că el nu putea să îi ofere nimic. Iar 
aceste gânduri... 

Oh, la naiba! Aceste gânduri urmau să îl însoţească până la bă- 
trâneţe, când avea să fie prea neputincios ca să facă ceva în privin- 
ţa lor, chiar şi cu fotografia ei drept ajutor. lar el era — trase adânc 
aer în piept — resemnat. Scrisoarea de astăzi dovedea acest lucru. 

- Vai, ce oftat, spuse ea în timp ce Michael eliberă aerul din 
plămâni. Acum ard de curiozitate. 

Mai luă o gură de vin, iar el se întrebă, nu pentru prima oară, 
dacă băutura ei era un lucru grăitor, la fel de clar şi de previzi- 
bil precum grimasa unui jucător slab de pocher. Sau poate era un 
medicament, un fel de anestezic, întrucât ea îi evită privirea şi 
spuse încet: 

-Poate că ar fi mai bine să rămânem la subiecte mai precaute. 

- Într-adevăr. 

Michael își drese glasul și se îndreptă, strângând balustrada cu 
mâinile, pentru a le găsi o ocupaţie, în afară de a hoinări spre ea. 
În lumina palidă, Elizabeth arăta ca şi cum ar fi fost poleită cu aur, 
o creatură a pădurii, micuță și perfectă. Dar frumusețea chipului 
ei, deşi, probabil, avea să îl surprindă întotdeauna, nu îl mai in- 
teresa atât de mult pe cât o făcea mintea ei. Trebuia să găsească o 
cale de a-i descifra creierul. 

-Deci ai renunțat la Weston? întrebă el. 

Ea ridică din umeri. 

- Fără rezultate. 

-Şi Hollister? 

Grimasa ei fu pasageră. 

-L-aş prefera pe Weston, cred. Privirea lui Hollister este 
prea... evidentă. 

Cuvintele ei erau destul de ilogice, întrucât dorința bărbatului 
putea doar să fie de folos scopului ei. Dar Michael nu voia să fie el 
cel care să îi atragă atenția asupra erorii ei de gândire. Da, afirma- 
ţia i se păru profund încurajatoare. 

- Atunci, Weston, spuse el. În secret, acum era de acord cu 
ea: observându-l pe Weston foarte atent în aceste ultime zile, 
remarcase că atenţia bărbatului devenea mai aprigă atunci când 
Jane Hull era prin preajmă. Nu renunța încă la el. Poate că l-ai 
abordat greşit. 

-Ti-am spus... 

- Lasă-mă să văd ce faci. 

Elizabeth îi aruncă o privire uimită. 

— Adică... te referi la privirea cochetă? 

— Exact. 

Ea îşi afișă dinții albi într-un rânjet care o făcu să arate ca o 
fetişcană, într-adevăr. 

- Serios? 

Michael o încurajă. 

-Ai pornit cu dreptul, mai încearcă. 

-Foarte bine. Elizabeth puse paharul pe balustradă și se 
întoarse pe călcâie. Făcând câţiva pași în spate, aruncă o privire 
sfioasă peste umăr, cu bărbia în jos. 

Dacă Weston nu răspunsese la asta, era mort pe dinăuntru. 

- Groaznic, spuse el. Zâmbeşti prea mult. 

Ea se întoarse şi îşi puse mâinile în șolduri. 

- Dar nu zâmbesc deloc. 

-Ba da. Doar cu o parte a gurii, te asigur, dar deja este cu ju- 
mătate de zâmbet prea mult. Aproape mai rău decât un zâmbet 
întreg, pentru că sugerează că ai vreun secret. Cheia, desigur, este 
să priveşti ca și cum n-ai avea pic de creier în cap. 

Acum Elizabeth își încrucişă braţele. 

-Asta este cheia către Weston? 

-Mă tem că da. Michael încercă să pară înțelegător. Îi place 
simplitatea. 

Iar bărbatul credea în mod eronat că o găsise în Jane Hull. 
Mult noroc cu asta. 

Elizabeth scutură neîncrezătoare din cap. 

-Şi tu chiar vrei să mă mărit cu un asemenea bărbat? 

„Nu“, gândi el. „Nu, nu vreau.“ 

Dar nu avea de gând să îşi joace cartea acum. Nu până când nu 
ştia răspunsul lui Alastair. Aşa că doar o privi şi o văzu dându-și 
seama de greșeala ei și de ceea ce însemna tăcerea lui. Elizabeth 

îşi feri privirea şi merse grăbită să își recupereze paharul. O în- 
ghițitură şi îl termină. Când privi în jur, Michael ştiu că ea căuta 
clopoţelul, pentru a cere mai mult vin. 

Iar el nu voia să ia parte la asta - să fie bărbatul care, chiar şi 
întâmplător, o făcea să bea şi mai mult. Din fericire, acum ştia 
cum să o distragă. 

-Ar trebui să o studiezi pe Jane, spuse el. Ei îi reuşeşte foarte 
bine privirea aceea de flirt insipid. 

Pentru o clipă, Elizabeth încremeni. Apoi se întoarse spre el, 
uitând de clopoțel și de paharul gol. 

- Jane? Acum vă spuneţi pe numele mic? 

-Nu în public, răspunse el. 

Ceea ce era destul de adevărat. Nici în privat nu îşi spuneau pe 
nume, dar Michael nu găsi necesar să menţioneze acest lucru. 

— Ah. Elizabeth se holba la el. Atunci, prefăcătoria a devenit 
ceva mai mult? 

Întrebarea părea atât de veselă. Suspect de veselă. Michael 
aşteptă un moment și, aşa cum se aștepta, Elizabeth îşi afișă zâm- 
betul larg: masca ei inteligentă și de nădejde. 

- Dar ce veşti fericite! 

-Nu fi naivă, spuse el. Eu şi Jane Hull — asta ar fi o combinaţie 
făcută în iad. 

-Sau poate nu. Ea îşi învârti ușor paharul, ţinându-l de picior, 
apoi îl puse deoparte. Poate că v-aţi potrivit perfect. Fratele tău 
ar fi de acord cu ea, ceea ce înseamnă că ai avea banii necesari 
pentru a menţine spitalul pe linia de plutire. Iar ea ar intra, prin 
căsătorie, în una dintre cele mai importante familii din Anglia. 
O combinaţie ideală din toate privințele. 

Michael nu ştia cum să îi răspundă. Toate răspunsurile sincere 
la care se gândea nu aveau să facă discuția mai confortabilă. 

- Desigur, uiţi că o căsătorie fără iubire nu este niciodată 
o afacere fericită. 

Râsetul ei păru tensionat. 

-Vinzi castraveți grădinarului, domnule. Uiţi care este scopul 
meu. 

-Nu ţi-am uitat idealul, spuse el încet. Te-am auzit vorbind 
despre părinţii tăi. 

Şi asta îl speria, își dădu el seama brusc. Pentru că idealul ei 
era singurul lucru care ar putea-o convinge să renunțe la șansa 
unei combinaţii strălucite - o combinaţie cu un aristocrat bogat. 
Iar acel ideal era un standard foarte înalt pentru a putea fi atins 
de un bărbat, mai ales dacă acel bărbat nu ştia nimic despre căsă- 
torii fericite. 

Ea se uita încă la el. Michael zâmbi ușor. Elizabeth se întoarse 
pe călcâie, îndreptându-se spre clopoţelul care stătea abandonat 
pe balustrada terasei. El se mişcă repede, totuși; când ea începu să 
sune, Michael îi prinse mâna. 

Ea încremeni. Încheietura ei era atât de mică. Ea era atât 
de mică pentru a avea atâta viaţă în ea, pentru o asemenea 
forță vibrantă. 

- Ascultă, spuse el, foarte încet, creierul lui fiind în întregime 
concentrat pe acest discurs, pe acest discurs important, o tentati- 
vă disperată de a câştiga puţin timp pentru amândoi. Chiar dacă 
Alastair se opunea, avea el să își croiască o situaţie financiară, dar 
va avea nevoie de timp. M-am gândit la asta, continuă Michael. 
Nevoia ta nu poate fi atât de mare încât să nu poată supravie- 
țui încă o vreme. În martie, Londra va fi plină de burlaci bogaţi. 
Nu trebuie să cedezi... 

-Ba da, trebuie, rosti ea printre dinţii încleştaţi. Crezi că fac 
asta doar de distracție? Ştiu exact ce trebuie să fac. 

- Dar să intri într-o căsnicie lipsită de dragoste, doar așa 
de dragul... 

Elizabeth își eliberă mână. 

- Nu îmi ține predici - tu, dintre toți oamenii! Michael de Grey, 
care spune că cel mai rapid leac pentru iubire este căsnicia! 

Michael respiră adânc. 

-Nu ţi-am spus ţie asta, Elizabeth. 

-Dar te-am auzit. Ai spus-o foarte convins. Şi, se pare, că 
nu pentru prima oară! Este filosofia ta de viață, aşa a spus 
Sanburne! 

- Niciodată... „Niciodată cu referire la tine.“ Niciodată cu feme- 
ia potrivită, continuă el încet. 

Dumnezeule! Se torturau reciproc, nu-i așa? Toată situaţia 
asta blestemată era intolerabilă. 

-Şi ce vrea să însemne asta? întrebă ea. De asta refuzi să 
accepti oferta fratelui tău? Te păstrezi pentru femeia potrivită? 

Michael o privi, reprimându-şi cuvintele și alungând gândurile 
cărora nu le putea da glas. Ea ridică ușor capul, bărbia înălțân- 
du-i-se cu mândrie, aproape sfidător. După un moment îndelun- 
gat, el fu cel care îşi feri privirea, muşcându-și atât de tare limba, 
încât era de mirare că nu simţi gustul sângelui. 

- Ei bine, spuse ea. Îți doresc mult noroc, domnule. Fie ca aş- 
teptarea să nu te dezamăgească. După cum spuneai, Londra este 
plină de posibilități financiare în timpul sezonului de primăvară — 
chiar şi pentru bărbaţii prezenţi printre noi. 

El se întoarse atât de brusc, încât ea tresări. 

-La naiba, Elizabeth. Vrei să spun lucruri pe care nu ar trebui 
să le spun? Pentru că o voi face, să ştii. Ţi le voi spune ţie şi oricui 
mai vrea să le asculte, inclusiv fratelui meu. 

Tăcerea ei — atât de încăpățânată, de laşă; Elizabeth îl aducea 
pe marginea prăpastiei, apoi ea însăşi se îndepărta de ea -— îi dis- 
truse răbdarea. O prinse de braţe şi o trase spre el. Strecurân- 
du-şi o mână în părul ei - agrafele zburară căzând pe terasă —, o 
sărută cu pasiune. Fără vreun avertisment politicos. O penetră 
cu limba. 

Şi, în numele lui Dumnezeu, acesta era locul lui. Unde trebu- 
ia să fie iar și iar, şi iar: înăuntrul ei, cu limba și cu mădularul 
lui, în fiecare oră din zi, în timp ce mâinile ei mici și înfierbân- 
tate se încleştau pe talia lui, apoi pe umerii săi, strângând, fră- 
mântând, ca și cum ar fi fost înfometată, cu aceeaşi disperare 
ca și el. Elizabeth icni în gura lui când Michael o lăsă uşor pe 
spate, dar nu îi păsa; trecuse de această fază. Las-o să fie, măcar 
o dată, flexibilă; el avea să stabilească ritmul aici. Erau ferestre 
deasupra lor, uşi din sticlă în dreapta; lui Michael nu îi păsa. Îi 
săruta şi îi poseda gura; îi luă buza între dinţi și mormăi când ea 
încercă să se elibereze. 

-Nu te mișca, spuse el, lingându-i acum lobul urechii și mân- 
gâindu-i gâtul cu răsuflarea, făcând-o să tremure. Lizei îi plăcea 
gestul. Michael descoperise asta. Era descoperirea lui, el trebuia 
să profite de ea. Hollister te-a sărutat aşa? îi șopti el la ureche. 
A făcut-o? 

- Nu m-a... atins, spuse ea. 

Palmele ei îi cuprinseră chipul, trăgându-i gura mai aproape de 
a ei. Buzele ei nu mai erau reticente acum, ci zdrobitoare, brutale; 
Michael ar fi tresărit dacă nu și-ar fi dorit mai mult, mai mult din 
brutalitatea ei; o voia deasupra lui, cu mâinile în părul lui, provo- 
cându-i acea durere plăcută. 

Şi erau ferestre deasupra și uşi de sticlă în dreapta lor. 

- Aici, spuse el răgușit și încercă să o ghideze spre un loc mai 
adăpostit privirii. 

Dar primul pas rupse vraja; și atunci, la fel de brusc cum Liza 
începuse să îi răspundă la sărut, se eliberă, scuturând din cap, 
rostind pe nerăsuflate un refuz. Şi deşi în Michael zăcea bruta- 
litate — care pulsa precum o ceaţă fierbinte şi furioasă, îndemnân- 
du-l să o ignore, să o posede în întuneric, să o convingă, aşa cum 
ştia că poate, să îi placă - o eliberă. Pentru că, la naiba, el nu era 
tatăl lui, nu era un nenorocit, nu avea să — nu avea să o forțeze, 
împotriva voinţei ei... 

Elizabeth se retrase spre balustradă, dărâmând clopoţelul, care 
scoase un dangăt strident. Sunetul o făcu să se oprească brusc. 
Cobori privirea şi scoase o înjurătură, un cuvânt vulgar care l-ar fi 
şocat pe Weston dincolo de orice posibilitate de revanşare. Apoi 
ridică grăbită clopoţelul şi îl strânse la piept. Întorcându-se, porni 
spre ușile duble, intrând în casă fără nici un cuvânt. 

Odată ajunsă de partea cealaltă a uşilor totuși, Liza se opri şi 
privi înapoi. Michael nu ştia ce îi dezvăluia chipul lui, dar, orice 
ar fi văzut ea acolo, o făcu să își pună mâna pe geam, un gest care 
îl străpunse mai tăios decât ar fi făcut-o un cuțit, apoi se întoarse şi 
dispăru în casă. 

Gestul semănase atât de mult cu un rămas-bun. 


Elizabeth fugi de pe terasă. Fugi ca o lașă, încetinindu-și 
paşii doar când se apropie de salon, de teamă să nu o vadă 
cineva fugind. 

Murmurul vocilor îi atrase atenţia, iar când trecu pe lân- 
gă salon, îl zări pe Tilney înghesuind-o pe Mather într-un colț, 
ceea ce o făcu să se oprească brusc. Răsucindu-se pe călcâie, 
porni înapoi. 

- Ochi foarte pătrunzători, îi spunea Tilney lui Mather, în timp 
ce aceasta clipea, aproape oarbă. 


228 


— Anotimpul pasiunii — 

Dumnezeule! Toate gândurile propriei nefericiri se evaporară. 
Dacă ar fi dat peste un băiat care lovea un căţel cu un băț, Eliza- 
beth nu ar fi fost mai enervată de atât. 

- Tilney! rosti ea tăios, făcându-l să tresară şi să își îndrepte 
postura. Şterge-o! se răsti ea, înainte ca el să poată veni cu o re- 
plică prin care să își ascundă tulburarea. Caută-le pe Katherine și 
doamna Hull dacă vrei să flirtezi. Secretara mea are lucruri mai 
importante de făcut și mă aştept să-ți amintești asta în viitor. 

Ridicând din sprâncene, Tilney privi de la una la alta. 

-Am înțeles, spuse el bățos, apoi schiță o plecăciune înainte 
de a pleca. 

După ce Liza închise uşa în urma lui, Mather vorbi: 

- Aveam situaţia sub control, doamnă. 

- Da, sunt convinsă. 

Fata era foarte roșie la faţă, iar priveliştea îi aprinse şi mai 
mult temperamentul Lizei. Nu putea suporta şi accepta bărbaţi 
care abuzau de statutul lor ca să îi hărțuiască angajaţii. 

-Ai o experienţă foarte vastă cu bărbaţii, continuă ea. Fără în- 
doială, drumul tău spre şcoala de dactilografie a fost presărat cu 
inimi frânte. 

Sarcasmul ei câştigă un zâmbet timid din partea lui Mather. 

- Aţi fi surprinsă. Dactilografele atrag tot felul de nechibzuiți, 
să știți. 

Îmbujorarea fetei începuse să se stingă, iar Liza nu observă 
nici un alt semn care să indice că Tilney se purtase urât cu ea. 
Totuşi, voia să se asigure că Mather nu lucrează sub presiunea 
neînțelegerilor despre ce ar accepta sau nu angajatoarea ei din 
partea oaspeților. 

-Dacă te mai deranjează cineva, dragă - și mă refer la ori- 
cine, chiar dacă deține o mică ţară - ştii cum să ţipi. Şi, de ase- 
menea, ştii cum să lovești un bărbat într-un mod care să-l facă 
să regrete? 

Pentru un scurt moment, Mather păru impresionată. Apoi 
zâmbetul i se lărgi şi râse. 

- Doamnă, cât de uimitor că mă întrebaţi asta! Este tocmai pri- 
ma lecție predată la şcoala de dactilografie! 

-Foarte bine, atunci. Ne înțelegem una pe alta. 

-Da, șopti Mather. Ne înțelegem. Sunteţi foarte amabilă, 
doamnă. 

- Prostii. Şi unde îți sunt ochelarii? 

- l-am scăpat, spuse Mather. Domnul Tilney s-a oferit să mă 
ajute să îi caut, dar... 

Canalia. Liza privi în jur, cercetând cu atenţie salonul, în care 
fusese servită o gustare foarte substanţială. O farfurie pe care 
erau câteva plăcinte mâncate pe jumătate zăcea abandonată pe 
un fotoliu — chiar lângă ochelarii lui Mather. Ridicând farfuria şi 
dându-i fetei ochelarii, Liza se așeză. Avea să profite de această 
ocazie ca să își recapete cumpătul. 

„Nu te gândi la el.“ 

Mather își puse ochelarii și clipi încet. Privind-o, Liza se 
simți epuizată. 

-Tilney este un ticălos, spuse ea. Bărbaţii aduceau probleme 
nesfârșite. Toţi — chiar şi cei demni de laudă. Cred că ţi-a văzut 
ochelarii și a ales să-i ignore. 

Mather ridică din umeri. 

-Dacă intenţia dumneavoastră, doamnă, este să mă preveniţi, 
nu este nevoie. Nu l-aș putea lua niciodată în serios pe domnul 
Tilney. Rânjeşte atât de des, încât bănuiesc că îşi rade mustața 
doar pentru a evita să se irite la nas. Mather făcu o pauză. După 
cum ați sugerat, doamna Hull i s-ar potrivi de minune. 

Liza râse încântată. 

— Mather, îți cer să nu te schimbi niciodată. Ar fi atât de deza- 
măgitor dacă ţi-ai descoperi vreodată vreo latură blândă. 

Mather se aşeză pe fotoliul din fața Lizei. 

- Atunci, îmi voi da mereu silința să rămân un mitocan 
perfect. 

-Ce calitate minunată la o secretară! 

Mormăitul stomacului Lizei îi aminti că mâncase foarte puţin 
în acea zi. Mâncarea ar fi o distragere excelentă, întrucât mintea 
ei îşi dorea acum să hoinărească pe terasă, în ultimul loc în care ar 
trebui să meargă. Dacă se gândea la cum o sărutase el, la lucrurile 
pe care i le spusese... 

Atenţia ei se îndreptă spre o plăcintă din apropiere, aproape 
intactă, cu excepţia uneia sau a două mușcături. 

-A cui a fost farfuria asta? 

-Cred că a doamnei Sanburne. 

-A, este în regulă atunci. Liza o luă, adăugând, după ce zări 
privirea uimită a lui Mather: Păi, cu siguranță nu aș fi vrut să mă- 
nânc resturile lui Katherine. Turbarea este fatală, cred. 

Mather puse o mână la gură, înăbuşind un chicot. 

- Doamnă, nici cu dumneavoastră nu îmi este ruşine. 

-Presupun că de aceea ne înțelegem noi două atât de bine. 

Liza mestecă o clipă, apoi privi în jur, căutând alte farfurii cu 
mâncare. Zahărul era un medicament excelent pentru o inimă 
rănită. Vai, o bucată de prăjitură cu mac stătea neatinsă lângă 
fereastră! Ce neghiob renunțase la ea? Prăjitura bucătăresei era 
opera unui geniu. 

-Ştii a cui a fost prăjitura... 

Dar când se întoarse spre Mather, își uită cuvintele. Pentru 
prima dată, fata renunță pentru un moment la demnitatea ei și 
la postura băţoasă. Cu umerii uşor lăsați sub volănașele rochiei 
ei din satin safiriu, arăta precum un personaj dintr-un tablou 
romantic. Albastrul intens al rochiei îi făcea ochii să strălucească 
şi pielea palidă să lumineze. Părul ei strălucitor, de culoarea frun- 
zelor de stejar în plină toamnă, fusese ondulat în bucle care îi îm- 
blânzeau forma pătrățoasă a maxilarului, iar fața ei părea lipsită 
de pori şi opalescentă, o perlă făurită în foc. 

- Vai, eşti extraordinar de frumoasă! 

Liza auzi surprinderea din propria voce, dar decise să nu își 
ceară scuze: ar fi nevoie de frivolitate ca să se simtă jignită, iar 
Mather nu avea deloc aşa ceva. 

Mather ridică privirea cu un zâmbet uimit. 

- Mă tachinaţi. 

- Deloc. 

Cum de îi luase atât de mult timp să conştientizeze frumusețea 
fetei? Mather era în slujba ei de aproape doi ani deja. Zâmbetul lui 
Mather se stinse ușor într-o privire mai visătoare. 

- Atunci, este din pricina rochiei. 

Fata își cobori privirea în poală, mângâind admirativ mătasea. 
Un gând teribil îi trecu Lizei prin cap. 

- N-ai mai fost niciodată la o modistă înainte? Acum că se 
gândea la asta, toate rochiile lui Mather erau cumpărate de-a 
gata, cu excepţia celor pe care Liza i le comandase pentru această 

petrecere. Cât de îngrozitor din partea mea! Ar fi trebuit să-ți 
cumpăr o garderobă din Londra. 

- Nu, doamnă, spuse cu calm Mather. Nu este o propune- 
re obişnuită din partea angajatorului pentru secretara ei, nu 
se cuvine. 

- Atunci, nu te plătesc suficient? Să ştii că există modiste cu 
tarife foarte rezonabile... 

-Mă plătiţi foarte generos. Dar mă tem că sunt mai econoamă 
de felul meu. 

- Ah. Pusă în dificultate, Liza făcu o pauză. Ei bine, este un lu- 
cru foarte virtuos, spuse ea în cele din urmă. Un exemplu pe care 
ar face bine să îl urmeze. Dar pentru ce economisești? 

Mather nu avea familie; era orfană, după cum ea însăşi recu- 
noscuse. Fata ridică din umeri. 

- Pentru zile negre, presupun? Înainte ca Liza să mai poată în- 
treba ceva, Mather adăugă: Trebuie să mulțumesc din nou. Rochia 
mă prinde foarte bine. Mărturisesc, mi se pare foarte... uimitor, 
efectul pe care îl pot avea aceste haine. 

Liza zâmbi. 

-Dar nu rochia este cea care te face frumoasă, găgăuță. Sau 
poate că da, dar doar pentru că rochia este o invitație către lume 
să te privească cu adevărat. lar ochelarii tăi fac exact opusul, să 
ştii. Îți permit ție să vezi, dar ne orbesc pe noi, ceilalți. 

Mather își mușcă buza. 

-Poate că acesta este scopul lor, spuse ea după un moment. 

- Este? Renunţând la precauţie, Liza traversă încăperea, mer- 
gând să ia prăjitura cu mac. Prima mușcătură îi răsplăti curajul: 
moale, aromată, perfectă. Atunci, să înţeleg că școala de dactilo- 
grafie a fost atât de periculoasă? 

Privirea lui Mather se plimbă de la propriile mâini spre fereas- 
tră, apoi înapoi la Liza. Rar vorbea despre trecutul ei. Această 
expresie de pe chipul ei acum era motivul pentru care Liza nu in- 
sistase niciodată asupra subiectului. Directoarea școlii îi dăduse o 
recomandare foarte bună, ceea ce fusese suficient pentru Liza. 

- Nu este nevoie să răspunzi, spuse blând Liza - deși, deodată, 
curiozitatea ei crescu, nerăbdătoare să descifreze această enigmă, 
care îi distrăgea într-un mod foarte eficient atenţia. 

Văzând-o pe Mather îmbrăcată de parcă ar fi fost de viță nobilă 
şi simțindu-se atât de confortabil în această postură, o făcu să se 
întrebe și mai multe lucruri. Mather vorbea cu accente elegante, 
dar dacă fusese obligată să îşi caute de muncă, atunci, cu sigu- 
ranță că familia ei nu fusese suficient de înstărită cât să îi asigure 
o guvernantă. 

-La şcoala de dactilografie ai învăţat franceza? 

Şi să cânte la pian și toate acele cunoștințe impresionante 
despre geografie? Fata se încruntă ușor. 

- Nu. Şcoala era preocupată de lucruri mai utile. 

- Sună foarte plictisitor. 

- Deloc. Este minunat să înveți să fii util. Să te simți util. Fran- 
ceza... Mather se strâmbă. Franceza nu este utilă. 

- Vorbită ca o persoană care nu suportă Parisul! Liza mai luă o 
îmbucătură din prăjitură. Pentru că era vorba de Mather, făcu un 
gest foarte primitiv şi vorbi cu gura plină. În plus, dragă, tu eşti 
definiţia utilității. Bănuiesc că așa te-ai născut. Dar sunt curioasă 
în privința francezei. Dacă nu la școală, unde ai învățat-o? 

-De la mama, spuse Mather încet. 

-Şi ea cânta la pian? 

- Oricum, este exact opusul, doamnă - m-am născut teribil de 
inutilă. Şi foarte zgomotoasă, mi s-a spus. 

O eschivare îndemânatică. 

-Un copil plângăcios, spuse Liza. Da, îmi pot închipui asta: 
sigur ai avut colici. Uneori, cred că încă mai ai. 

Mather râse. Iată o altă ghicitoare: albul incredibil al dinţilor 
ei. Într-adevăr, acum că Liza le căuta, apăreau mici indicii pretu- 
tindeni, contrazicându-i presupunerile anterioare. Ținuta graţi- 
oasă a lui Mather; înălțimea ei, care sugera mese îmbelşugate în 
copilărie; stăpânirea ei de sine: aceste lucruri nu sugerau un copil 
crescut în sărăcie. 

-Mama ta a fost franțuzoaică? sugeră Liza. 

Mather se foi ușor, rochia ei din satin foşnind. 

- Nu, doamnă. A fost englezoaică. Nimeni cu renume, spuse 
ea, ceea ce Lizei i se păru straniu — cine şi-ar fi închipuit că mama 
unei dactilografe ar fi opusul? 

- Şi tatăl tău? 

-Am fost doar eu şi mama. 

— Văduvă? 

Mather se încruntă ușor. 

- Abandonată, doamnă. 

Răspunsurile ei scurte îi dădură de înțeles Lizei că fata era epu- 
izată de interogatoriu. 

- Înţeleg. 

Liza simți cum o nouă suspiciune se formează în mintea ei. 

-Nu trebuie să credeţi ceea ce este mai rău, adăugă Mather, 
făcând-o pe Liza să se întrebe dacă expresia de pe propriul chip 
trăda ceva. Ne-am descurcat întotdeauna. 

Atunci, nu trăiseră din milă. Intuiţia Lizei se adeveri. 

-Îmi închipui că mama ta a fost foarte frumoasă. 

Mather zâmbi din tot sufletul acum. 

- Da, a fost. O mare frumuseţe, cred. 

Amanta unui bărbat bogat. Asta ar explica caracterul tai- 
nic al lui Mather și, de asemenea, ar explica și cum putuse o 
femeie abandonată să aibă un venit cu care să susțină educaţia 
copilului ei. 

- Atunci, înfățișarea ai primit-o de la mama ta, spuse Liza. 
Cu sau fără rochia aia, și tu ești o frumuseţe. Oricât ai încerca să 
o deghizezi. 

Elizabeth se întinse după o ceașcă cu ceai plină doar pe 
jumătate. 

- Sper că nu sunt o frumuseţe, spuse posomorâtă Mather. Pen- 
tru că văd acum cum vă tratează această şansă. 

Cu ceașca în aer, Liza încremeni. 

- Poftim? 

Mather oftă. 

-Nu vă bucuraţi de petrecerea asta, doamnă. 

Liza puse ceaşca jos. 

-Ai auzit ceva din partea oaspeţilor? 

Ultimul lucru de care avea nevoie era ca poveşti despre starea 
ei deprimată să înceapă să circule. Dumnezeule, Nello avea să pre- 
supună că el era cauza. Cât de enervant! 

- Nu cred că a mai observat cineva. Dar pentru mine este destul 
de limpede. Încruntându-se, Mather se aplecă spre ea. Doamnă, 
ştiu că simţiți o presiune de a vă căsători şi că urmăriţi o partidă 
foarte bună. Dar, mă întreb... Mather ezită. Nu vreau să jignesc. 

Liza flutură din mână. 

-Întotdeauna ai fost sinceră cu mine, spuse ea, zâmbind. Cel 
puțin în ceea ce mă priveşte. Așa că, spune, dragă. 

- Mă întreb dacă un titlu este ceea vă trebuie. Mather își aranjă 
ochelarii, evidențiindu-și ochii albaştri mari şi serioşi. Aţi spus 
cândva că Lord Michael are nevoie de o... virgină pioasă, acestea au 
fost cuvintele dumneavoastră. Dar nu cred că este cazul. 

- Ah. Liza simţi că buna dispoziţie îi dispare. Cât de repede şi 
de complet îşi pierdu greu recăpătatul cumpăt. 

„Vrei să spun lucruri pe care nu ar trebui să le spun? Pentru că 
o voi face, să ştii.“ 

- N-ar fi trebuit să vorbesc, spuse imediat Mather. ler- 
tați-mă, eu... 

- Nu. Nu-ţi face griji. Liza se întinse din nou după ceașcă, 
răsucind-o în mâini în timp ce gândurile îi goneau prin minte. 
Dumnezeule, dăduse de bucluc. Mather, continuă ea, te-ai uitat 
cu mine peste registrele contabile. Ştii cât de mare este nevoia 
mea. Şi un al doilea fiu... Liza înghiți în sec. Nu o poate susține. 

În tăcere, își ținu privirea pe ceașca de ceai, pe bucăţile de frun- 
ze de pe fundul cănii. Unele persoane credeau că norocul cuiva 
poate fi citit în frunzele de ceai. Ce idee deprimantă — că norocul 
cuiva ar putea sta, la propriu, în reziduuri. 

-Nu sunt vreo romantică, spuse Mather în cele din urmă. 
Nu trebuie să credeţi asta. 

Râsetul Lizei văluri suprafața ceaiului. 

- Dumnezeule, Mather, te asigur că nu mi-am închipuit nicio- 
dată asta. 

- Dar tocmai de aceea mă simt încurajată să spun asta. Căsăto- 
ria este cel mai mare risc pe care și-l poate lua vreodată o femeie. 
Ştiu că aveți oarecare experienţă, dar sunt atât de multe umbre 
de nefericire într-o căsnicie. lar cele mai întunecate... nici măcar 
sărăcia nu este atât de periculoasă. 

Liza ridică privirea. Mather îşi privea mâinile pe care le ţinea 
împreunate în poală. Umerii îi erau încordați. 

-Ai vreun motiv personal să ştii lucrurile astea? întrebă cu 
blândeţe Liza. 

Mather ridică privirea, cu chipul indescifrabil. 

-Am doi ochi, doamnă. Şi am văzut multe lucruri cu ei. 

Liza ezită, uimită de misterul care devenise secretara ei. 

-Ştii că sunt aici întotdeauna dacă ai nevoie de ajutor, 
Mather. 

Expresia fetei se îmblânzi. 

-Ştiu, doamnă. Dar acum vorbesc de dumneavoastră. N-aş 
vrea să vă văd nefericită. 

Liza încercă să zâmbească. 

- Bine. Sunt de acord cu tine că opusul nefericirii nu sunt ba- 
nii. Banii nu pot cumpăra fericirea. Dar nici dragostea nu este 
o valută prea de nădejde, să ştii. Şi nu mă gândesc doar la mine 
când mă gândesc la căsătorie. Mă gândesc la Bosbrea. La sutele de 
arendași care muncesc pământul, care se bazează pe mine pentru 
traiul lor. 

Putea să vândă pământul, dar oamenii care aveau bani să îl 
cumpere nu mai căutau să facă profit din agricultură. Oamenii 
ca Hollister căutau minereuri sub pământ ca să îşi crească averile 
sau să defrişeze păduri pentru fabrici... 

-Viitorul nu este doar al meu, dragă, continuă Liza. 

Cu câtă înțelepciune vorbea. De-ar putea să își audă propriile 
vorbe! Mather o studia. 

- Atunci, este dragoste? 

Gâtul i se încordă. 

- Oh, Mather, spuse ea cu dificultate. Nu fi ridicolă. 

„Oh, Liza“, îşi spuse în sinea ei. „Te rog, te rog, nu fi ridicolă.“ 


Capitolul 17 
SES 


Domnul Smith, scriitorul spiritist, insistate pe un decor spe- 
cific: semiîntuneric, cu tavane înalte pentru a permite „circulația 
vaporilor... orice ar fi însemnat asta. Sfătuindu-se cu Mather, Liza 
alesese să găzduiască evenimentul în galeria cu portrete, unde 
adusese mai multe sfeșnice pentru a ajuta la crearea atmosferei. 
Bărbatul luă loc sub un portret de-al tatălui ei şi îşi scoase usten- 
silele — o călimară; o pană; un teanc de pergamente - pe un birou 
mic, pe care îl adusese cu el tocmai din York. 

Hieroglife misterioase fuseseră gravate pe picioarele lăcuite 
din lemn ale biroului. Poate că Liza nu le-ar fi observat dacă nu ar 
fi încercat din răsputeri să evite privirea lui Michael. El stătea la 
câțiva pași distanță şi nu făcea nici un efort să îşi ascundă intere- 
sul pentru ea. Îi putea simți privirea fermă ca pe o mână fierbinte 
pe pielea ei. Michael voia ca ea să îl privească înapoi. Liza nu pu- 
tea. Ceea ce se petrecuse pe terasă o afectase mai mult decât putea 
ea să suporte. Dacă îl privea, avea să meargă lângă el; dacă mergea 
lângă el, avea să îl ia de braţ și să îl scoată din încăpere. Michael 
aprindea în ea un foc pe care Liza nu ştia cum să îl stingă. 

„Nu este iubire. Nu este.“ 

Încercând cu disperare să își distragă atenţia, Liza se aplecă 
spre Lydia, care se aşezase lângă ea. 

-Simbolurile acelea de pe birou. „Da, foarte bine, Liza. Ce e cu 
ele?“ Nu sunt impresionante? Le recunoști? 

Lydia era un fel de expert în asemenea chestiuni. 

- Nu, deloc, răspunse Lydia. Îmi amintesc vag de hieroglife, 
dar bănuiesc că vreunui artist i-a luat ceva vreme să le inventeze. 

- Este un escroc? întrebă James. Denunţă-l, Lyd. 

Acest schimb de replici îi făcu pe soţii Sanburne să râdă tare. 
Din câte își dădea Liza seama, era o aluzie la cum se cunoscuseră 
prima dată — James îl tachinase în public pe tatăl lui în legătură cu 
un artefact pe care Lydia îl declarase fals. 

O viziune însuflețită se contură în mintea ei. Ea și Michael ar 
schimba asemenea glume -o aluzie vicleană la autenticitatea doc- 
torilor de provincie. El ar râde, la fel și ea. Şi nimeni altcineva din 
încăpere nu ar înțelege de ce. 

Un fior o străbătu, puternic şi dulce-amărui. Cum de își închi- 
puise vreodată că fusese îndrăgostită de Nello? Glumele lor fuse- 
seră răutăcioase şi întotdeauna pe seama altcuiva. El o excitase, 
desigur - şi o înfuriase şi enervase; fiecare moment petrecut cu el 
fusese tumultuos, iar în pauzele dintre întâlnirile lor, ea se agita- 
se, analizând fiecare moment din interacţiunile lor trecute. Dar 
aceea nu era dragoste. Dragostea, își dădu Liza seama acum, nu se 
simțea deloc la fel. 

Dragostea era mai mult decât pasiune. Era construită pe in- 
timitate, o poveste ţesută din momente intime, priviri sem- 
nificative şi zâmbete tăcute. Ea ştiuse asta când era mică. Cum 

de ajunsese atât de confuză acum? Liza văzuse o asemenea dra- 
goste între mama şi tatăl ei, iar acum, pentru prima dată, văzuse 
posibilitatea de a avea și ea parte de așa ceva. Văzu într-un singur 
moment cum ar putea decurge lucrurile între ea și Michael, dacă 
ea... abandona orice altceva. 

Moştenirea părinţilor ei. 

Propria siguranță. 

Viitorul arendaşilor ei şi speranţele tinerilor precum cei din 
familia Broward. 

Era o cruzime prea mare. Propriile gânduri păreau să îi spinte- 
ce inima. Nu mai putea să asculte şoaptele lui James și ale Lydiei 
nici un moment în plus. Plecă de lângă ei şi se alătură conversaţiei 
lui Tilney cu frații Hawthorne. Tonurile lor tăioase i se potriveau 
mai bine. 

- A, doamnă Chudderley, spuse Nigel drept salut. Tocmai vor- 
beam despre ideea puţin probabilă că spiritele ar putea prefera o 
formă scrisă de exprimare. 

-Lui Nigel îi lipseşte imaginaţia, spuse Katherine. Era îmbră- 
cată din cap până-n picioare într-un satin de un bronz roșiatic, 
care reflecta lumina lumânărilor în valuri stranii. La urma ur- 
mei, scrisul este modul firesc pentru răspândirea tuturor veștilor 
şocante și delicioase. Dacă ştiţi la ce mă refer. 

Katherine ridică o sprânceană neagră. Cuvintele aveau o direc- 
ție clară şi invitau la o replică pe măsură. 

-Cât de incitant, spuse Liza. Acesta pare a fi punctul de vedere 
al unei femei cu corespondeți extrem de interesanți. 

-Aşa este, spuse Tilney cu un râset ironic. Dacă lui Katherine i 
s-ar cere să își citească propriile scrisori în această seară! Acela ar 
fi divertisment! 

Katherine îşi ridică bărbia semeață, adoptând o atitudine 
satisfăcută. 

— N-aş trăda niciodată încrederea corespondenţilor meu. Pot 
spune totuși că am primit cea mai fascinantă scrisoare pe ziua 
de azi. Ridică din sprâncene spre Liza. Presupun că nu ai primit 
şi tu veşti din partea domnului Nelson? 

Cât de previzibil! 

- Dragă, nu ţi-ai dat seama că interesul meu pentru domnul 
Nelson a scăzut considerabil? De fapt, cred că nu m-am mai gân- 
dit la el de săptămâni întregi. 

- Înţeleg. Katherine făcu un schimb de priviri cu Tilney. Ce pă- 
cat! Atunci, presupun că nu trebuie să-i menționăm numele. 

Ce naiba se întâmplase cu Nello? Oh, dar nu îi păsa. Amintirea 
lui era ca o mâncărime pe cale să se vindece, uşor enervantă, dar 
nu merita atenţia ei. 

Domnul Smith bătu din palme, atrăgând atenţia grupului 
către micul său birou, unde o singură lumânare ardea lângă un 
teanc subţire de pergamente. 

-Dacă sunteți amabili, spuse el. Voi avea nevoie de tăcere 
deplină pentru munca mea aici. 

Conversaţiile se stinseră în şoapte, apoi încetară definitiv, 
când domnul Smith ridică lumânarea în dreptul feţei pentru a-și 
evidenția încruntarea aprigă. Lumina pâlpâitoare revărsă o mască 
stranie şi fioroasă pe chipul lui ca de buldog, care era brăzdat de 
riduri adânci. Ochii îi erau întunecaţi şi ameninţători și îi sclipeau 
în mod ciudat. 

Un efect foarte bun. Liza aruncă un zâmbet prietenilor ei, 
menţținându-l când privirea ei îl găsi pe Michael şi când întâlni 
privirea lui Hollister. 

Orice străin l-ar considera mai chipeş decât Michael. Dar cât 
s-ar înşela acel străin! Pentru că o singură privire nu putea dez- 
vălui priceperea din mâinile lui Michael, fie pentru a mângâia sau 
pentru a salva o viață, sau umorul care se ascundea în spatele 
zâmbetelor lui, sau modul în care, atunci când privea o femeie, 
ea se simțea văzută în toate felurile, expusă înaintea lui şi totuşi 
atât de protejată... 

-Acum voi lua pana, spuse Smith, și voi aştepta îndrumare 
divină. Dacă liniştea va fi întreruptă, la fel se va întâmpla şi cu 
transa mea, iar apoi ar trebui să începem din nou. Aşadar, pentru 
răbdarea şi satisfacția dumneavoastră, doamnelor şi domnilor, vă 
voi ruga să aveți puțină indulgență. 

Liza nu era atentă la Michael. Totuşi, fu complet conştientă 
când el se retrase cu un pas mare din cerc; când atenţia lui se con- 

centră asupra tabloului din dreapta scriitorului spiritist. Inima ei 
o luă la goană. Se uita la ea pe când era doar o fetiță, când chipul 

încă îi era rotund şi avea acei obraji de copil, inocența personifi- 
cată în acea rochie albă, ridicolă, pe care mama ei insistase să o 
poarte, legată în talie cu o centură din mătase albastră. O copilă a 
cărei expresie era timidă şi plină de speranţă, nesemănând deloc 
cu frumuseţea profesionistă pe care domnul Readey o surprinse- 
se în fotografiile lui. 

Oare Michael o recunoscuse pe acea fată? Se întreba cum 
fusese ea? Pentru că Liza își dorea ca el să se întrebe acest lucru. 
Îşi dorea să fie cunoscută de către el. 

Ce lucru curios! Farmecele unei femei erau învăluite în mister. 
Dar Liza își dorea să fi fost transparente precum sticla pentru el. 

- Aici, spuse brusc domnul Smith. Aici... aici. 

Pana lui începu să se miște. 

Un lucru foarte demodat, să scrii cu o pană. Dar Liza înţelese 
motivul, întrucât sunetul hârșâit era un accesoriu teatral potrivit 
cu grimasa lui concentrată în timp ce scria, şi scria, şi scria. Din 
când în când, icnea şi ridica pana de pe pagină, ca şi cum ceea ce 
descoperea acolo era mult prea teribil pentru cuvinte; şi apoi, gura 
lui schimonosindu-se şi deschizându-se ca într-un țipăt tăcut, cu- 
funda pana cu violenţă în călimară şi începea din nou să scrie. 

Împotriva voinţei ei, Liza fu copleşită de dorința de a râde. Își 
mușcă tare obrazul, întrucât ar fi fost păcat să își distrugă pro- 
priul program de divertisment. 

În cele din urmă ~- după cinci minute sau treizeci; fiindu-i 
interzis să i se pară amuzant, Liza consideră activitatea plictisitoa- 
re —, domnul Smith icni şi aruncă pana, făcându-le pe doamnele 
din apropierea lui să țipe și să se dea înapoi, ca nu cumva cerneala 
să le păteze rochiile. Apoi, evident ignorând privirile încruntate 
care îi erau adresate, Smith se ridică şi flutură hârtia în aer, poate 
pentru ca astfel cerneala să se usuce, poate pentru un efect gene- 
ral, comportându-se ca un nebun cu o caligrafie foarte urâtă. 

- Ascultaţi! strigă el. Mesaje de dincolo! Ridică pagina în drep- 
tul feței şi începu să citească, vocea lui reducându-se la un mur- 
mur atât de vag, încât grupul fu nevoit să se apropie de el pentru 
a-l auzi. 

- Silfida cu păr auriu va ieși triumfătoare din umbră, spuse el 
foarte repede. Din durere se ridică, precum phoenixul renăscut. 

- Doamna Hull, spuse Weston entuziasmat. Trebuie să fii dum- 
neata, doamnă Hull. 

- O, nu ştiu. Jane stăpânea arta sfielii; Liza prevăzu o nuntă 
înainte de Crăciun. N-aș vrea să cred... 

-~ Dar este un mesaj minunat, o asigură Weston. Vei triumfa! 

Bărbatul era, crezu Liza cu dezgust, puţin prea entuziasmat 
pentru toată această șarlatanie. Domnul Smith trecu la mormă- 
ieli acum: 

- Când oglinzile se vor sparge, imaginile gemene vor fi des- 
părțite. O nouă viziune se va înălța între ele, întru pericolul lor! 
Feriţi-vă de cioburi! 

Acum toată lumea se întoarse spre fraţii Hawthorne. Katherine 
îşi dădu ochii peste cap. 

- O, prostii! spuse Nigel. 

- Coroanele militante vor fi răsturnate, strigă domnul Smith. 
Doborâte de un șarpe veninos care apare din subteran! Doar una 
va supraviețui pentru a recupera coroana princiară, dar toate pră- 
zile de război se vor întoarce împotriva lui! 

- Asta nu are nici un sens, se plânse Tilney. Doar dacă nu cum- 
va avem un cuplu secret de prinți printre noi? Nu, aşa credeam 
şi eu. 

-Lordul Forbes este rudă îndepărtată cu un prinț habsburg, 
spuse vioaie Lady Forbes. Dar, vă asigur, el se ceartă doar cu câinii 
lui de vânătoare. 

Baronul protestă zgomotos. 

- M-aş descurca în luptă. 

- Desigur că da, dragă, spuse baroneasa. 

Domnul Smith îşi drese glasul: 

-Să continui? 

Liza se întrebă dacă, într-o viaţă anterioară, bărbatul fusese 
majordomul cuiva. Aerul lui serios şi autoritar îi aminti foarte 
mult de Ronson. | 

- Fireşte, spuse Hollister. Suntem cu sufletul la gură, bunule 
domn. 

Şi ce păcat că Hollister se pripi. Liza admirase întotdeauna o 
persoană rezervată. S-ar fi lăsat convinsă să treacă de partea lui 
dacă ar fi dat dovadă de mai multă subtilitate. 

Liza își muşcă buza. Era o mincinoasă! De ce se deranja să 
se prefacă? Nu era nevoie să se îndrăgostească pentru a se că- 
sători. Şi nu era nevoie de căsătorie pentru a se alege cu inima 
frântă. Şi-o frângea singură, cu fiecare privire furișă pe care o 
arunca spre Michael. 

- Zâna cu părul negru va reduce vocea la tăcere, dezvăluindu-i 
adevărata origine, spuse domnul Smith. O nouă viață, ea însăși 
fiindu-și aliat. 

Liza simți un fior incomod, recunoscându-se. 

- Despre tine e vorba? o întrebă Katherine. 

-Doar spiritele ştiu, răspunse ea încet, dar nu se putu abţine 
să îşi frece discret ceafa cu mâna pentru a-şi alunga un fior rece. 

Absurdități din partea unui actor priceput. Cât de stupid din 
partea ei să îi permită să o afecteze chiar şi pentru o clipă. Liza nu 
auzea cu adevărat vocea mamei ei. Era o născocire a imaginaţiei 
sale, nimic mai mult. 

Smith deveni pompos. 

-Fratele regelui îşi va vedea istoria repetată, intonă el. O uşu- 
ratică drept mamă şi una drept soție, iar el devine fraierul, bufo- 
nul ridiculizat de toată curtea. 

Lizei i se tăie răsuflarea. Nu era nevoie să întrebe nimeni cui 
aparținea acest mesaj. Exista o singură persoană în încăpere a că- 
rui frate fusese descris în termeni regali. 

Reacţia lui Michael se pierdu în umbră. Dar nici un milimetru 
din corpul lui nu păru să miște. Tăcerea parcă era brăzdată de sti- 
clă — şi de furia ei crescândă. Liza păși înainte. 

- Continuă, spuse ea tăios. Care este următoarea prezicere? 

Domnul Smith pufni. 

-Nu sunt preziceri, doamnă, ci mesaje din tărâmuri încețoşate. 

Îngâmfat nesuferit. 

- Atunci, următorul mesaj. 

Bărbatul citi din nou de pe hârtie: 

- Regalitate falsă pentru o minte nesănătoasă: regele însuși se 
va ofili în propria închisoare... 

- Destul despre regi, spuse ea, dar o mișcare surprinsă cu 
coada ochiului îi atrase atenţia. 

Îi zări pe fraţii Hawthorne făcând un schimb de priviri cunos- 
cătoare. Priviri de felicitare, de fapt. 

Aşa că, poate Liza ştia, la urma urmei, ce veşti le adusese 
scrisoarea lui Nello. Ciudăţeniile fratelui lui Michael deveniseră 
publice. Şi se părea că ea nu era singura care se gândise să mitu- 
iască un spiritist. 

- Următorul mesaj, spuse ea pe un ton ameninţător. Ceva mai... 

Liza tăcu în timp ce Michael păși în cercul uşor luminat din 
jurul spiritistului. 

- De fapt, mi se pare foarte interesant, îi spuse Michael Lizei. 
Te rog, domnule Smith... continuă. 

Tonul lui era amabil, iar expresia îi era neutră. Dar în timp ce 
vorbea cu domnul Smith, ochii lui trecură de la Liza asupra fra- 
ţilor Hawthorne, iar zâmbetul pe care li-l oferi o făcu să se gân- 
dească la un lup care tocmai își zărise cina. Rânjetul fraților se 
stinse. Chiar şi spiritistul păru brusc nesigur de materialul său. 
Privind de la Michael pe hârtie, ezită puţin. 

- Ah, a... Dădu pagina. Midas, care a plătit monedă pentru sta- 
tutul său, va afla... 

-O, cred că este suficient, spuse grăbit Hollister. Zvonurile 
spuneau că îşi cumpărase titlul. Nu părea deloc amuzat. Cine vrea 
ceva de băut? 

- Sună minunat, spuse Lady Forbes. 

- O idee foarte bună, adăugă şi Liza grăbită. Pe terasă, atunci. 
Gesticulă larg spre coridor, apoi nu pierdu nici o clipă și îi smulse 
pagina din mână domnul Smith. Voi vorbi cu dumneata mai târ- 
ziu, spuse ea încet. 

Angajaţii ei, temporari sau nu, nu luau mită de la nimeni în 
afară de ea. 


După ce grupul se reuni pe terasă pentru o distracție aranjată 
în grabă cu şampanie şi șarade, Liza îşi dădu seama că pierduse 
un oaspete. Michael nu era nicăieri. Scuzându-se faţă de Jane şi 
Weston, care stăteau lângă ea, se întoarse în casă. O servitoare, 
trecând grăbită pe lângă ea cu urcioare de apă proaspătă pentru 
dormitoare, îi spuse că da, îl văzuse pe Lord Michael intrând în 
bibliotecă în urmă cu câteva minute. 

Acolo îl găsi Liza. El aprinsese toate lămpile și răsfoia un raft 
plin de Shakespeare, iar zâmbetul pe care i-l oferi când ea intră în 
încăpere fu tulburător de vesel. 

-Ai o bibliotecă frumoasă. Sper că nu te superi. 

Liza alungă comentariul, fluturând din mână, apoi vorbi: 

-Îmi pare atât de rău, spuse ea. Îmi asum responsabilitatea 
pentru toate prostiile domnului Smith. Ar fi trebuit să mă asigur 
dinainte că nu se va ajunge la răutăți. 

Michael nu răspunse imediat, dar privirea lui gânditoare îi 
transmitea Lizei un mesaj care îi ocolea complet creierul. Urmă- 
toarea ei răsuflare deveni sacadată, iar ea făcu un pas în spate, 
punând mâna pe mânerul ușii. Poate că nu fusese foarte înțelept 
din partea ei să vină aici, singură. 

El îi observă mișcarea și zâmbi ușor, apoi privi înapoi spre 
raft. Cu vârfurile degetelor, trasă conturul cotorului unui volum. 
Gestul păru straniu de grațios... senzual, cumva. Mâinile lui erau 
magice. Abilitatea lor nu înceta să o fascineze. 

-I-ai cerut scuze și lui Hollister? şopti Michael. 

Degetele ei se plimbau agitate pe mânerul din bronz. 

-Ar trebui? Ceea ce a spus domnul Smith despre el era 
adevărat. 

Michael ridică din umeri. 

- La fel şi mesajul pentru mine. 

Lizei nu îi plăcea asta. 

-Ce absurdităţi! Ştii că cineva i-a dat replicile alea ca să... 

-Mă întărâte? Michael plecă de lângă raft, îndreptându-se 
spre o canapea lungă, pe care se așeză. Nu sunt supărat, spuse 
el. Dacă erai îngrijorată... te asigur, nu m-am furișat aici ca să 
stau bosumflat. Doar că nu-mi plac jocurile de șaradă. Râse. Ceea 
ce este destul de ironic, dacă stai să te gândești. Pentru că, ce se 
întâmplă între noi doi, dacă nu o șaradă imensă? 

„Pleacă. Pleacă acum.“ Deja se învârtiseră pe marginea subiec- 
tului astăzi și asta o afectase, lăsând-o plină de dorințe mistuitoa- 
re şi impotente. Dar tonul straniu al vocii lui o împiedică. Liza se 
trezi cuprinsă de o suspiciune care îi depăşea grija pentru sine. 
Eliberând mânerul uşii, făcu un pas spre Michael. 

-Nu poţi crede că este adevărat, spuse ea. Că vei sfârși ca tatăl 
tău. Că... soția ta va urma calea mamei tale. 

-Mama nu a greşit cu nimic, spuse el fără ezitare. 

Dar asta nu răspunse întrebării ei. 

-Iartă-mă, spuse Liza. Nu ştiu prea multe despre trecutul 
familiei tale. 

-Mi se pare greu de crezut. 

Ea tresări. Desigur că ştia esenţialul: un divorț scandalos, un 
proces presărat cu povești şocante despre infidelitate și certuri vi- 
olente. Dar ea era mică atunci când ziarele vuiseră despre proble- 
mele familiei de Grey, iar bârfele vechi rar erau readuse la viață. 

-Nu pot pretinde că ştiu adevărul, zise Liza. Eu, dintre toți 
oamenii, știu că autorii de zvonuri pot deforma faptele după 
bunul-plac. 

- A, dar majoritatea zvonurilor au fost adevărate, spuse el, ri- 
dicând din umeri. Cel puţin cele referitoare la tata. A fost un crai 
violent şi abuziv. lar dacă mama a făcut... alegeri proaste, atunci 
nu poate fi învinuită pentru asta. Cu tata drept soţ, ce altă alegere 
avea? El scotea la iveală tot ce era mai rău din toate persoanele pe 
care le întâlnea. 

-Îmi pare rău, spuse ea cu blândețe. Pentru o clipă stătu stin- 
gheră, apoi îşi încrucişă braţele la piept. Nu își putea închipui cum 
era să ştii asemenea lucruri despre părinţii tăi. Este groaznic, con- 
tinuă Liza. 

- Da, presupun că este. Michael zâmbi, un zâmbet supărător, 
care îi dezveli dinţii. Dar asta este ceea ce știu eu despre dragoste, 
Elizabeth. Şi se spune că învăţăm din exemple. Așa că spune-mi, 
cum poţi fi sigură că spiritistul s-a înşelat? Istoria se repetă, 
nu-i așa? 

Starea lui de autocompătimire o luă prin surprindere pe Liza și 
i se păru deranjantă. Făcu încă un pas spre el. 

- Istoria se repetă pentru că nu învăţăm din ea, spuse Liza. 
Atunci, tu, dintre toți oamenii, eşti cel mai bine pregătit pentru a 
evita o uniune nefericită. 

Michael își întinse brațul pe spătarul canapelei, lăsându-se pe 
spate, studiind-o. 

-Dar tu? întrebă el încet. Cum rămâne cu tine? Nu ai învățat 
nimic din povestea cu domnul Nelson? 

Elizabeth simţi cum îi îngheață sângele în vene. Povestea ei 
nu fusese un secret pentru el; ea presupuse că nu ar trebui să fie 
surprinsă că Michael aflase cu cine își pierduse ea vremea. Dar 

o îngrozea, în egală măsură. 

-Să nu crezi că l-am iubit, spuse ea. Nu sunt atât de proastă! 

El ridică din sprâncene, dar nu răspunse. 

-Nu l-am iubit, spuse ea. M-am păcălit pentru o vreme, dar... 

Urgența cu care nega acea poveste o derută. Dar Liza nu îşi în- 
chipuise că atunci când el o privea, avea cunoştinţă despre Nello. 
Acest lucru o făcu să se simtă ciudat de panicată. Ea... ei bine, își 
dorea ca el să o vadă aşa cum o cunoscuse în zilele de dinaintea 
petrecerii. În acele zile petrecute cu Michael, ea fusese o femeie 
care nu avusese nici o legătură cu ticăloşi precum Nello. Fusese 
femeia care i-ar plăcea să fie întotdeauna. 

Gândul o făcu să-şi piardă echilibrul şi se așeză pe fotoliul din 
fața lui. 

-Cu siguranță, poţi vedea că nu ești deloc precum tatăl tău, 
şopti ea. Michael scosese la iveală ce era mai bun în ea. Făcea lu- 
cruri miraculoase. Tu faci doar bine în lume. Nu uita cum ai sal- 
vat-o pe doamna Broward! Şi ce-ai făcut cu spitalul tău! Cum poți 
să spui că semeni cu el? 

El se aplecă înainte acum, sprijinindu-și coatele pe genunchi. 

- Pentru că mă uit la tine, spuse Michael blând. Şi nu-mi pasă 
de nevoile tale. Nu-mi pasă de alegerea ta. Mă uit la tine și mă 
gândesc doar că te vreau. Şi sunt foarte tentat, Elizabeth, să te 
iau, şi la naiba cu toate grijile tale. 

Liza trase speriată aer în piept. Acele cuvinte întunecate, fier- 
binți trimiseră un fior sălbatic în corpul ei. Nu avea să îl nege. 

— Atunci, şi eu sunt ca tatăl tău, reuşi ea să spună. Pentru că 
simt la fel. 

El miji ochii şi parcă se pregăti să se ridice — dar Liza se ridică 
de pe fotoliu şi făcu un pas înapoi. 

-Dar este greșit, Michael. Cuvintele ieşiră grăbite; Liza de-abia 
ştia ce voise să spună. Se ascultă pe sine parcă din depărtare, în 
timp ce continuă: Este teribil de greşit. Pentru că nu este vor- 
ba doar de tine și de spitalul tău. Sunt oameni care depind şi de 
mine, de asemenea. Atât de mulți oameni, şi nu-i pot dezamăgi. 
Imi cunosc datoria! Şi totuși, în ciuda ei, vreau... 

Ochii lui o devorau. Liza se simţea de parcă nu mai putea 
să respire. Nu mai voia. Voia să se înece în ochii lui şi să sa- 
vureze moartea. 


246 


vrei ae Stiai era 


«esa N olita 


Anotimpul, pasiunii - 


-Mă gândesc doar că te vreau, recunoscu ea. Acela era 
adevărul. 

-Atunci vino aici, spuse el încet. Şi ia-mă. 

Pentru o secundă, Liza ezită. Ochii lui o chemau. Iar apoi, de 
parcă ar fi fost într-un vis, se privi pășind înainte. Rațiunea ei par- 
că dispăru odată cu gravitația. Liza pluti peste covor. Mâinile lui îi 
cuprinseră șoldurile, iar ea se aşeză ușor pe genunchii lui. 

Michael se aplecă înainte şi își puse buzele pe gâtul ei. Palmele 
Lizei pe spatele lui îi simţiră încordarea în timp ce trase aer în 
piept, iar ea simţi pe piept căldura arzătoare a respirației lui. 

- Ascultă-mă, îi spuse el. Te-am minţit, dar nu voi minți în le- 
gătură cu asta. Am aflat ce este dragostea. Şi cu toți oamenii care 
ar suferi din pricina asta, cu ruşinea pe care ar trebui s-o îndur şi 
cu vina care m-ar ţine treaz noaptea, tot cred că aș demola spitalul 
şi l-aş vinde cărămidă cu cărămidă, dacă asta mi-ar aduce ceea ce 
am nevoie pentru a te avea doar pentru mine. 

Liza închise ochii pentru a împiedica lacrimile să curgă. 

- Dar nu te-aş lăsa eu, spuse ea cu tristeţe. 

-Nu. Michael îi sărută blând clavicula. lar pentru asta te 
iubesc şi mai mult, Elizabeth. 

Ea resimti șocul pe pielea ei — uimire şi teamă. 

- Taci, şopti ea. 

El spunea lucruri care nu puteau fi spuse. Lucruri cu care ea 
va fi nevoită să trăiască și să şi le amintească întotdeauna. 

-De ce să nu o spun? Ştim amândoi... 

Liza îi acoperi gura cu a ei. Din poziţia în care stătea pe genun- 
chii lui, fu nevoită să îşi întoarcă gâtul într-un unghi ciudat, dar 
ce conta? Las-o să se contorsioneze, să se rupă; avea nevoie de 
acest sărut. Îi cuprinse obrazul în palmă şi îi arătă cu buzele ceea 
ce simţea: „Te iubesc“, gândi ea, „şi iubesc asta, şi nu pot avea asta 
din nou“, dar simţi că momentul era atât de adevărat, de glorios. 
Când buzele lui se întredeschiseră, iar Michael îi sorbi limba în 
gura lui, ea gemu de o plăcere care părea aproape vicioasă. 

El se răsuci uşor sub ea, întinzându-se pe toată lungimea ca- 
napelei şi așezând-o peste el. Sărutul lor deveni mai fierbinte; 
aveau să se devoreze unul pe altul sau să se topească unul în celă- 
lalt. Una sau alta, acum. Mâinile lui se plimbară pe spatele ei, cu- 
prinzându-i fundul prin rochie, dar nu era suficient. Liza își puse 

picioarele peste ale lui, vrând să îl înconjoare; să îl simtă pe fiecare 
parte din corp. Michael era cald, puternic, atât de solid sub trupul 
ei, oasele lui rezistente ca piatra susținând-o şi legănând-o. Îi sim- 
ți oasele şoldurilor prin straturile rochiei și prin jupă, împungând 
în carnea moale a coapselor ei. „Nu e destul de tare.“ Ea îi mușcă 
buza de jos, apoi încremeni, şocată de sine — de cât de brusc şi de 
violent crescuse dorinţa ei. 

Michael râse blând, ciudat. 

-Din nou, şopti el, apoi îşi plimbă mâna pe gâtul ei, după care 
degetele i se strecurară în păr şi o trase atât de tare, încât Liza 
simți un fior dureros — la început neaşteptat, iar apoi, deodată, 
teribil de corect şi de îndreptăţit. 

Pentru că ei aveau să se rănească reciproc dincolo de orice 
şansă de vindecare. Aceasta era soarta lor. Se prea putea ca asta 
să fie scrisă în scripturi, atât de convinsă era Liza de acest lucru. 
Nu îl va mai avea niciodată, nu îi va mai linge niciodată buza, 
foarte ușor acum, pentru a-i trasa conturul ferm, atât de flexibil 
şi de perfect. Se ridică puţin pentru a o putea mângâia cu degetul, 
pentru a o admira, pentru a-şi vedea propria mână pe buzele lui și 
pentru a şti, cel puţin în acest moment, că el era bărbatul potrivit 
pentru ea. 

După această noapte, Liza nu va mai simţi niciodată duritatea 
dinţilor lui când îi luă degetul în gură. I-l supse încet, privind-o în 
ochi, palid și frumos precum lumina pătrunsă printr-un vitraliu. 
Limba lui i se plimbă pe deget, iar Liza scoase din gât un sunet 
aproape animalic, plin de dorință. Îşi eliberă mâna şi îşi cobori 
gura pe gâtul lui, mirosindu-l, inhalându-i mireasma fierbinte şi 
masculină, ca și cum trupul lui era medicamentul ei, leacul pe care 
îl căutase întreaga viață. Nu va mai cunoaşte vreodată gustul gâ- 
tului lui, al pielii lui fierbinţi sub atingerea gurii ei deschise. 

Avea atât de multe de memorat. Atât de puţin timp. Îi împinse 
haina de pe umeri, aproape părându-i rău că era nevoită să pri- 
mească ajutor, blestemându-i vesta în timp ce o deschise grăbi- 
tă, urând rezistența nasturilor cămășii lui. Aproape că o rupse și 
ah, dezvălui mai mult din el, pielea lui încordată şi palidă peste 
mușchii tremurători ai stomacului său. Liza îşi puse gura pe buri- 
cul lui și îl simți cutremurându-se. Altă femeie va face la fel; avea 
să împartă cu altele această amintire pe care ea o crea, şi le ura 

pentru asta. Voia să le scoată ochii, dar şi pe ai lui, pentru că avea 
să le permită să se bucure de această privelişte prețioasă, o alta 
care nu va mai fi vreodată a ei. Cobori mai jos, urmând dâra sub- 
tire de păr care ducea spre curea pantalonilor. Mâinile lui îi găsiră 
părul din nou, oprindu-i coborârea, gâfâind. 

- Dumnezeule. 

Liza îi luă mâinile și i le puse pe lângă corp. El îşi luase deja 
partea; era timpul să şi-o ia şi ea pe a ei înainte ca totul să 
se termine. 

Nasturii pantalonilor lui nu opuseră rezistență; cedară fără 
luptă. Mădularul lui fu eliberat, lung şi gros, şi drept, cu venele 
proeminente în lumină. Liza își plimbă limba pe toată lungimea 
mădularului, gustând perla de lichid din vârf. 

Michael înjură pe un ton jos, arzător. 

- Elizabeth... 

- Da. i 

Vocea ei era sălbatică. El nu avea să o uite vreodată. li luă mă- 
dularul în gură, iar Michael icni. ÎI învălui cu limba și simți un fior 
fierbinte de triumf când șoldurile lui se zvârcoliră sub ea. „Nu vei 
uita asta.“ 

- Elizabeth... 

Ea îl privi. Michael avea o expresie uimită în timp ce se uita la 
ea, respirând greoi. Apoi clipi, trăsăturile lui recăpătându-şi trep- 
tat simțurile. 

-Nu te mişca, spuse ea, apoi îşi cobori din nou gura. 

Fu un sărut diferit de oricare altul pe care îl oferise vreodată, 
dincolo de intimitate, încărcat de plăcerea stranie de a şti cât de 
vulnerabil era el. Cu dinţii, l-ar fi putut pedepsi. În schimb, Liza 
supse, blând apoi mai tare, iar el se zvârcolea sub trupul ei, sco- 
țând un geamăt sugrumat înainte să o prindă de mâini. Degetele 
lui se împreunară cu ale ei. 

— Aşteaptă, spuse el răguşit. Nu pot... 

Liza îl ignoră, vrând să îl distrugă, să îl facă să devină inco- 
erent. Era aproape să cedeze; ea își dădea seama din sunetele 
pe care le scotea. Dar apoi, strânsoarea lui se înteți şi o trase peste 
trupul lui cu o mişcare brutală. 

Liza încercă să se elibereze — apoi uită de sine, pentru că mâi- 
nile ei îi găsiră încheieturile mâinilor lui, groase şi puternice, apoi 

brațele lui, atât de ferme, la fel ca mușchii lui, toate aceste locuri 
prețioase pe care ea trebuia să le rețină. Bicepșii lui se încordară; 
mâinile îi cuprinseră şoldurile; dar Liza nu se putea concentra pe 
asta, întrucât acum îi descoperise umerii, pe care îi strânse fără 
milă. Trupul lui fusese croit cu atâta eleganţă, cu o musculatură 
fermă; nu avea nici un cusur. Şi îi spusese că o iubeşte, iar Liza nu 
avea cum să nu mai audă acele cuvinte. 

Gândul o făcu să îşi înfigă unghiile în umerii lui cu brutalitate, 
în timp ce gura ei o găsi din nou pe a lui. Propria furie o deruta, 
dar se contopi cu dorința ei când Michael o sărută înapoi, arzător, 
palma lui plimbându-se pe gâtul ei şi strângând, pentru a o ţine 
nemișcată. Liza îşi împinse șoldurile în el, iar Michael icni în gura 
ei, apoi încercă să se ridice. 

Liza încercă să se lase în genunchi pentru a-i face loc, dar ro- 
chia îi era prea voluminoasă, iar frustrarea ei se revărsă într-un 
mârâit iritat, 

- Nu te mișca, şopti el, strecurând un braț sub ea, prin spatele 
genunchilor, apoi ridicând-o de pe canapea. 

Pentru un moment, camera se învârti puternic, apoi Michael 
se așeză din nou, iar ea stătea peste el. Mădularul lui împungea în 
locul unde se uneau coapsele ei, iar trupul Lizei încremeni pentru 
o clipă, totul în interiorul ei concentrându-se pe acel loc. 

Şi el se opri şi, pentru o secundă tensionată, se priviră unul pe 
celălalt. În acel moment, o cuprinse teama, rece și delicată pre- 
cum fâşii de gheață. 

Niciodată. 

Michael îi cuprinse chipul în palme. Foarte blând, o sărută 
pe buze. Fâşiile de gheață se sparseră, iar ceea ce ieşi din gura 
ei fu: 

-Nu vei uita niciodată? 

Michael respiră adânc pe buzele ei. 

-Te voi purta ca pe un costum, spuse el răguşit. Nu îţi voi da 
niciodată drumul. 

Liza se întinse spre fusta rochiei în acelaşi timp cu el. Mâinile li 
se ciocniră, iar ea aproape că râse, dar privirea lui - dură, concen- 
trată — îi stinse râsul şi îi dizolvă oasele. 

Împreună ridicară straturile din mătase ale rochiei, apoi el băgă 
mâna sub ele şi își potrivi mădularul sub ea, iar Liza se lăsă uşor, 

coborând până când simți că nu mai putea primi nimic înăuntrul 
ei. Apoi, şoldurile lui se înălțară, iar ea icni în timp ce mădularul 
lui o penetră atât de adânc, încât Liza se temu pentru o clipă că 
nu va putea suporta. 

Cu următoarea suflare, Michael o ridică ușor de şolduri, iar 
teama se transformă în dorință disperată de a-l simți din nou atât 
de adânc în ea. Uşor, rochia foşnind în jurul lor, Liza se mișcă. 
Cu buzele pe obrazul ei, apoi la tâmplă, Michael îi șopti: 

- Da, aşa. Ah, cum te simt... Cuvinte fierbinţi, explicite, pe care 
nu le mai auzise niciodată de la nimeni. Îți place, spuse el în gura 
ei, gustându-i suspinul; Michael se mişcă din nou, iar trupul ei se 
cutremură precum o coardă întinsă. Te rog să gemi pentru mine, 
tare, spuse el, iar Liza o făcu; nu avea de ales. Cuvintele lui răz- 
băteau prin ea și preluau controlul asupra ei, la fel ca trupul lui. 
Vreau să te fac să ţipi, îi spuse el din nou la ureche, cu o voce joasă 
şi aspră. 

Şi avea să o facă. Mâinile lui erau fierbinţi și brutale, şi păreau 
să se miște conform gândurilor ei, găsind fiecare milimetru de 
piele care tânjea după atingerea lui. 

-Mai tare, şopti Liza, iar râsul lui fu înăbușit. 

- Te iubesc, îi şopti el cu buzele în părul de pe fruntea ei. 

Nu. Liza îi acoperi din nou gura cu a ei. „Nu asta. Îl imploră cu 
limba să tacă. „Fără promisiuni. Doar momentul ăsta.“ 

Dar când strânsoarea lui, menită să o facă să se frece uşor 
de el, se înteți, grijile Lizei se evaporară, întrucât promisiunea 
lui de a o face să țipe începu să se adeverească, scâncetul din 
gâtul ei îndreptându-se spre ceva mai zgomotos. Fiori fierbinţi 
de plăcere începură să se contopească. Michael se eliberă din 
sărutul ei, apoi îi trasă conturul urechii cu limba şi șopti un 
mesaj fierbinte: 

- Dă-ţi drumul pentru mine, Liza. 

lar ea o făcu, cu un țipăt pe care nu l-ar fi putut înăbuși nici 
dacă viaţa ei ar fi depins de asta. 

„Niciodată“, gândi ea, iar gândul deschise înăuntrul ei o 
noapte întunecată și plină de pierdere. „Nu se va mai întâmpla 
niciodată.“ 

În ușa dormitorului ei se auzi o bătaie uşoară. Liza se întoarse 
pe partea cealaltă a patului, trăgându-și pătura mai sus, în jurul 
umerilor. Lumina care se strecura pe sub draperii ajunsese acum 
la ciucurii covorului. Probabil că era amiază. La un moment dat 
în viața ei, fusese destul de pricepută la a lenevi sau a dormi toată 
ziua. Dar acum era nevoie de ceva efort pentru asta. 

Prea multe lucruri necesitau un efort exagerat zilele astea. Flir- 
tul. Râsul. Negarea şi ignorarea propriilor dorințe. Nu dobândise 
această abilitate în timpul căsniciei? Nu o perfecționase când în- 
durase tratamentul lui Nello? De ce ar fi trebuit să o uite acum? 

„Nu îl poţi avea!“ 

Uşa scârțâi şi se deschise uşor. Enervarea o făcu să se ridice 
în şezut. 

= Ce 

- Vicontele Sanburne, spuse menajera ei posomorâtă, pășind 
în lateral și dezvăluindu-l vederii pe James. 

Cu mâinile în buzunare, îi aruncă un rânjet pieziş. 

- Deci aici te-ai ascuns toată ziua. 

Liza aruncă pătura. 

- Pleacă! Mă doare capul! 

În schimb, James porni spre ea - apoi se opri destul de 
brusc. Ridicând din sprâncene, cercetă încăperea cu o expresie 
diabolică. 

7 O, este minunat, spuse el. Nu e de mirare că ne-ai neglijat. 

In timp ce îi urmări privirea, valul de căldură care îi înroși 
obrajii îi aprinse şi mai tare temperamentul Lizei. O tavă uitată 
de ceai, două cărți zăcând cu faţa în jos pe covor, unde le aruncase 
ea, o sticlă goală de vin şi o compresă rece pe marginea mesei, din 
care încă se scurgea apă. Dacă directorul unui teatru ar fi avut ne- 
voie de un decor care să sugereze vădit autocompătimire, camera 
ei ar fi fost cel mai bun exemplu. 

Liza trase aer în piept pentru a-i da o replică usturătoare — 
dar ironia o părăsi. Îşi simţea creierul la fel de îmbibat precum 
compresa, un terci inutil. Cu o noapte în urmă, se smulsese 

de pe trupul lui Michael și plecase fără să privească înapoi. lar el 
ştiuse că nu ar fi rezolvat nimic dacă ar fi încercat să o oprească, 
întrucât ştia ceea ce trebuia să accepte creierul ei stupid: „Nu îl 
poți avea“. 

Liza luase decizii groaznice înainte. Dar acum era diferit. 
Să plece de lângă el fusese de parcă ar fi călcat pe cuțite, ca și 
cum şi-ar fi târât inima prin cioburi de sticlă. Se mai îndrăgosti- 
se de bărbați nepotriviţi înainte; greşise în atât de multe feluri. 
Dar niciodată înainte nu se mai trădase pe sine în mod conştient 
şi intenţionat. 

Iar faptul că plecase de lângă el îl resimțea ca pe o trădare în- 
grozitoare. Ceea ce era absurd. Nu avea de ales! 

Se trânti înapoi pe pat, făcând aşternuturile să danseze. 

- Pleacă, mormăi ea. Nu sunt o companie prea plăcută. 

Patul se legănă ușor când James se așeză pe margine. Măgar 
încăpățânat! 

-Lydia ştie că dai buzna în dormitorul altei femei? 

-O, a fost ideea ei, spuse el calm. Ştiu cum stau lucrurile. 
Nu poţi sfida o leoaică în propria cușcă. 

Liza îşi acoperi ochii cu brațul. 

-Sunt atât de nesuferită? 

Era de acord. Ce impuls idiot o făcuse să seducă un bărbat des- 
pre care ştiuse de la început că nu îl poate păstra? Indiferent că 
era doar un doctor de provincie, fratele unui duce sau un prinț 
cerşetor — nu era pentru ea. Cum de îşi închipuise că totul avea să 
se termine cu bine? 

James ţâţâi din buze. 

- Haide, Lizzie. Mâna lui o acoperi pe a ei, mângâind-o blând. 
Când îi observă lacrimile, zâmbetul lui pieri şi se încruntă. Ce s-a 
întâmplat? 

Îngrijorarea din ochii lui cenușii o făcu să se simtă şi mai rău. 

- Nimic. 

Nu îl putea iubi pe Michael. Dragostea nu ar supraviețui în fața 
sărăciei. Sau, mai exact, ei nu ar supravieţui. Fratele unui duce 
şi o frumuseţe profesionistă — da, mult noroc ar mai avea trăind 
de pe o zi pe alta, în timp ce proprietăţile ei s-ar nărui şi aren- 
daşii s-ar întoarce împotriva ei! 

Dar chiar și sărăcia părea minunată atunci când și-o închipuia 
alături de el. 

Liza își înăbuşi un geamăt. Ce idee ridicolă! Era limpede, creie- 
rul ei se prăjise. Şi mai multe dovezi: asta era o pasiune nebună, 
ameţitoare, pasageră. Avea să treacă. 

- O, da, spuse James, arăţi perfect bine. Serios, Lizzie, adu-ţi 
aminte cu cine vorbeşti. 

Ea oftă. Într-adevăr, James o cunoştea mai bine decât restul 
lumii. Îi devenise un fel de frate în timpul verilor copilăriei lor, 
întrucât părinții lui își petrecuseră adesea vara la Sitby, la o oră 
de mers cu trăsura spre nord, și îi invitase pe părinții ei în vizite 
lungi acolo, lângă ocean. 

Dar el fusese plecat atât de mult timp..., iar ea de-abia îl recu- 
noştea acum. Cândva fusese frumos și desfrânat, şi uşor nemilos. 
Acum, pe chipul lui, Liza văzu genul de compasiune pe care el nu 
şi-ar fi permis niciodată să o arate. Lydia îl învățase ce este fe- 
ricirea. lar oamenii cu adevărat fericiți... erau dispuşi să încerce 
să înțeleagă orice. Dar, ca rezultat al propriilor vieţi confortabile, 
rareori reuşeau asta. 

Ea era născută sub o stea nenorocoasă. Avea ghinion în dra- 
goste. Un fior primitiv de panică o făcu să se teamă că ar putea fi 
ceva molipsitor, pe când ea îi dorea lui James doar bucurie. Aşa că 
spuse doar: 

- Probabil că toată lumea se întreabă unde sunt. 

James se lăsă ușor pe spate, sprijinindu-se într-o mână și 
privind-o. 

- Eu aș spune că i-ai ţinut destul de ocupați. Secretara aia a ta 
a mărșăluit la micul dejun azi-dimineață cu o listă de activităţi 
lungă de un kilometru. Dar, da, cred că fraţii Hawthorne, cel 
puţin, se întreabă destul de vădit cât de mult poate să dureze o 
durere de cap. 

Liza îşi dădu ochii peste cap. 

— l-aş pocni peste capetele alea pompoase ca să afle răspunsul 
din propria experiență. 

-0O idee foarte bună, spuse James. Dar eu nu cred că tu chiar ai 
o durere de cap. Te voi mai întreba o singură dată, apoi voi începe 
să împrăștii zvonuri despre posibile răspunsuri: ce se întâmplă? 

Liza îşi întoarse privirea spre fereastră. 

-Ai fost plecat atât de mult timp, spuse ea. 

De-abia când rosti cuvintele își dădu seama cât de mult resim- 
tise şi urâse absenţa lui. Avusese nevoie de el. James oftă. 

-Ei bine, Canada, spuse el, ca şi cum acesta ar fi fost un răs- 
puns. Al naibii de greu să ajungi acolo și chiar mai greu să pleci. 
Porturile îngheaţă, drumurile îngheaţă, zăpada se aşterne mai 
înaltă decât capul tău. Mi-a fost puţin teamă că va trebui să sap 
un tunel ca să ajungem înapoi în Anglia — pe drumul cel lung, fii 
atentă, pentru că am fi ieşit din tunel în China, şi am fi pornit 
de acolo. 

Liza zâmbi fără să vrea. 

- Dar ţi-a plăcut. 

O simţea în vocea lui. 

- Nu cred că aş fi reuşit, spuse James. Dar să o văd prin ochii 
lui Lyd a fost ceva... nou. Destul de diferit. 

Liza înghiţi în sec. James nu putea să o înveselească, nu când 
orice cuvânt promiţător se tot întorcea înapoi, atât de previzibil, 
spre ridicarea în slăvi a soţiei lui. 

„Cât de egoistă ai devenit.“ 

Liza îşi muşcă buza. 

„Oh, mamă“ Mama fusese în al nouălea cer la nunta lui 
James. „În sfârşit, o femeie care îl merită. Știam eu că o să apa- 
ră una. La fel şi cu tine, dragostea mea. Trebuie doar să aştepţi, 
şi el va veni.“ 

— Ascultă-mă, spuse James. Ar fi trebuit să mă întorc acasă. 
Când am primit telegrama ta, era la două zile distanță de Mon- 
treal. Ar fi trebuit să mă întorc şi... 

- Nu, Liza încercă să iasă din starea de visare, ştergându-şi 
discret nasul înainte de a-l privi. Adică... este drăguţ din partea ta, 
James. Dar murise deja. Şi după aceea... 

După aceea, nu mai avusese ea starea necesară pentru compa- 
nia cuiva. Îşi dorise doar destrăbălare, dulcele gust al uitării. Nello 
îi oferise asta într-un mod foarte satisfăcător, pentru un timp. 

-N-am fost singură, spuse ea cu dificultate. 

James o privea cu o expresie compătimitoare. 

- Era de așteptat ca nenorocitul să te dezamăgească. Îți e mai 
bine fără el. 

Cât de bine o cunoștea de îi urmărea gândurile! 

-Aşa mi-ai spus. Trebuia să te fi ascultat. 

James îşi înclină ușor capul, părul lui arămiu căzându-i peste 
un ochi. 

- Dar nu din motivul ăsta ai plâns, nu-i așa? 

- Nu. Liza ezită, cuprinsă de dorința de a avea încredere în 
el. Dar dacă i-ar spune întreaga poveste tristă despre situația ei 
materială precară, el ar încerca să îi rezolve problema. I-ar plăti 
datoriile din averea sa, poate. James nu își putea permite asta. 
Nu încă. Relaţia cu tatăl lui era încordată, iar existența şi-o ducea 
în principal din profitul fabricilor sale din nord. Până nu căpăta 
titlul, nu se putea juca de-a eroul. Şi indiferent de ce s-ar putea 
oferi el să facă, Liza nu își putea închipui că soția lui ar aprecia o 
asemenea demonstraţie a prieteniei lor. Ea nu fusese întotdeauna 
la înălțime în fața Lydiei, care se trăgea dintr-o familie foarte bur- 
gheză. Avea noțiuni foarte stricte despre decență! 

- Este o prostie, spuse ea în cele din urmă, cu vocea fermă, ne- 
lăsând să se simtă vreo fărâmă din durerea pe care o simțea. Sunt 
doar... foarte agitată, cred. M-ai întâi te-ai însurat tu. Apoi Phin. 
Şi Lord Ashmore făcuse parte din grupul lor văratic din copilărie, 
cel mai adesea ca oaspetele lui James la Sitby. La gândul noii lui 
soţii, Liza se strâmbă. Căsătorit cu o americană, din atâtea femei! 
Şi ce fată ciudată. Este frumoasă, nu pot să neg, dar ultima dată 
când ne-am întâlnit, a încercat să mă convingă să mă rostogo- 
lesc după un deal, doar pentru distracţie. Purtam o rochie Worth 
atunci, nu uita - şi mai grav, la fel purta și ea! 

James îi zâmbi pieziș. 

-Phin însuşi este destul de ciudat. Poate noi le părem lor 
ciudaţi. 

-Presupun că da. Şi probabil că Phin își putea permite oricâte 
rochii Worth voia. Liza oftă. În orice caz, se pare că toată lumea 
din vechea gașcă din copilărie îşi găseşte drumul în viață. Şi mă 
bucur foarte mult pentru voi, doar că eu... poate ajung să-mi dau 
seama că nu este destinul meu să fiu iubită așa cum sunteţi voi. 

James râse neîncrezător. 

-Din câte îţi pot spune eu, ai cel puţin doi burlaci jos care îţi 
sorb fiecare cuvânt. Nu spun că vreunul din ei este cel potrivit 
pentru tine, dar, cu siguranță, nu ai nici un motiv să disperi că nu 
vei găsi dragostea, dacă asta îţi dorești. 

Liza îşi dădu ochii peste cap. 

- Weston și Hollister? Chiar m-ai vedea cu vreunul din ei? 

Acum James ridică din sprâncene. 

-Cine l-a pomenit pe Weston? Eu mă gândeam la de Grey. 

Pentru o clipă, Liza aproape că uită să respire. Dacă Michael ar 
fi eligibil pentru scopul ei! Dacă viața ar oferi soluţii din basme... 

- Lord Michael este al doilea fiu al ducelui. Vocea ei era aspră. 
Îşi drese glasul și încercă din nou. Cu siguranță, ai ținti mai sus 
pentru mine! Nu merit un prinţ sau un rege, cel puțin? 

James o studie. 

-Fără îndoială, spuse el după un moment. Desigur, nu sunt 
orb, văd cum îl priveşti. Mă aştept să existe o poveste în spatele 
acestor priviri. 

Liza simți cum gâtul i se încleştează. „Vrei să spun lucruri pe 
care nu ar trebui să le spun?“ Asta o întrebase Michael pe terasă. 
„Pentru că o voi face, să ştii. Ţi le voi spune ţie și oricui mai vrea 
să le asculte.“ 

În acea secundă, Liza ştiu exact la ce se referise el. Impulsul 
de a vorbi despre el, de a se lăuda că el pusese mâinile pe ea şi că 
fusese minunat, era de o ferocitate aproape fizică. 

Dar ducele de Marwick îşi dorea pentru fratele lui o soţie pe 
care să nu o critice nimeni. Liza nu ar putea fi niciodată acea per- 
soană. Cu siguranţă, Michael şi-ar pierde spitalul. 

- Privirea ta spune multe, observă James. 

Liza scutură din cap. 

- Multe prostii. 

- Mărturisesc, m-a luat prin surprindere când m-am gândit 
prima oară la asta. Tu şi sfântul Michael? Întotdeauna a fost un 
făţarnic. lar acum, un blestemat de spital. Sunt surprins că nu a 
câștigat rangul de cavaler până acum. 

Descrierea lui o surprinse. 

-L-ai înţeles greșit. Nu este deloc fățarnic sau ipocrit. 

—- Nu? James ridică din umeri. Ei bine, n-am fost niciodată 
apropiat de el la şcoală. Dar mereu părea foarte ferm în convin- 
gerile lui. Dar ştiind ceea ce ştiu despre fratele lui... James zâmbi, 
deloc încântat. Marwick pare un tiran, un bărbat făcut din acelaşi 
aluat ca tatăl meu. Aşa că îmi voi schimba părerea şi voi spune 
că îl plac pe de Grey din simplul motiv că are curajul să îl sfideze 

pe nenorocit — pentru că sunt convins că Marwick prevăzuse o 
carieră mult mai glorioasă pentru fratele său decât medicina. 

Ea se încruntă, iritată de idee. 

-Dar spitalul este o realizare foarte importantă! Are... cea mai 
joasă rată a mortalităţii din ţară, cred. Dacă Marwick nu vede 
gloria din acest fapt, atunci este un prost! 

James o privea, dar nu răspunse. În tăcere, propriile ei cuvinte 
îi răsunară în urechi, iar Liza le auzi așa cum probabil că le auzise 
el - sincere şi defensive - și închise din nou ochii. Cine era prostul 
aici? Se pare că nu Marwick. 

- Lady Elizabeth de Grey, spuse James. Sună bine, elegant. 

Liza își mușcă buza. 

- James, nu face asta. 

-Oamenii îl plac. Nu vei avea nici o problemă să îl prezinţi gru- 
pului nostru. Desigur, este puțin cam sobru pentru gustul meu... 

- Sobru! Liza rămase cu gura căscată. Spune bărbatul care s-a 
căsătorit cu o doamnă lector! 

James rânji. 

- Dar Lydia este departe de a fi sobră. Îţi vei da seama de asta 
când o vei cunoaște mai bine. Creierul ei, Lizzie... este minunat; 
nu pot începe să-mi explic cum funcționează. Faptul că nu o plic- 
tisesc este o surpriză constantă pentru mine. 

Ce absurditate! 

-Tu n-ai putea fi niciodată plictisitor. lar dacă ea nu este 
sobră, atunci Lord Michael cu siguranță nu este. 

—- Ah, dar el muncește, ştii. Ne face pe noi să părem puţin cam 
leneși. James ezită. Şi mai este şi harababura cu părinţii lui. 
Nu e de mirare că a avut întotdeauna un aer mai... dur. 

Liza se juca gânditoare cu dantela de pe pătura de sub ea. 

- Un proces, dacă îmi aduc bine aminte? 

- Da, un divorț foarte urât. Bătrânul duce și-a acuzat soția de 
numeroase păcate, unele dintre ele fiind prea indecente chiar şi 
pentru ziare. lar ducele însuși nu era vreun premiu. James oftă. 
Tot ce-mi amintesc e destul de vag - în mare parte bârfe aflate 
de prin glumele stupide de la şcoală. De Grey a fost o ţintă din 
clipa în care s-a înscris - a îndurat multe tachinări, după cum îţi 
poți imagina. Dar a dat înapoi la fel cum a primit. Zâmbind uşor, 
James adăugă: O mică bestie, cu pumni foarte abili. Nu că l-aș 


258 


E Anotimpul pasiunii - 


condamna pentru asta. Glasul lui deveni mai serios. Nu este nici o 
onoare să cedezi în fața bătăușşilor. Eu spun că trebuie să răspunzi 
cu aceeași monedă, continuă el. 

Acum era rândul Lizei să ghicească încotro îl purtaseră gân- 
durile. O mare parte din ura lui James pentru tatăl său se datora 
faptului că bărbatul o abandonase pe sora lui James, Stella, atunci 
când soțul ei devenise abuziv. 

Stella își omorâse soțul. Acum era într-un azil din Kent. 

-Nu-mi răspunde la scrisori, spuse blând Liza. Ea și Stella fu- 
seseră foarte apropiate cândva. Dar toate scrisorile ei erau res- 
pinse cu tăcere. Ai spus că era... mai bine. Dar nu-mi răspunde. 
Mă întreb de ce. 

James ridică din umeri. 

- N-aş putea să îți spun. Aş elibera-o de acolo şi mâine dacă ar 
vrea asta. Dar pare să aştepte ceva. Moartea lui tata? N-aş învino- 
văți-o. Dar nu are ce căuta acolo, Lizzie. Este la fel de rațională ca 
tine sau ca mine. James râse, fără să fie deloc amuzat. Mai rațio- 
nală, de fapt. Am văzut-o - chiar înainte de nuntă. Ţi-am spus? 

- Da, şopti Liza. 

El scutură din cap. 

-Nu pot să-ți spun cât de bine arăta. Doar că a insistat că tre- 
buie să rămână... închisă acolo, ca un animal. James trase adânc 
aer în piept. Lydia spune că trebuie s-o las în pace; că nu trebuie să 
încerc să o conving. Că trebuie să aştept până va fi pregătită. 

Liza îşi puse mâna peste a lui. Durerea de pe chipul său îi frân- 
se puţin inima. 

-Lydia are dreptate, rosti ea cu blândeţe. Las-o pe Stella să 
aleagă. Se va întoarce la noi când va considera că este timpul. 

Mâna lui se răsuci sub a ei, strângându-i uşor degetele, apoi 
retrăgându-le. 

- Deci, la naiba cu asta, spuse James. Nu am decât admiraţie 
pentru de Grey. Ripostează când ești lovit. Ripostează împotriva 
nedreptăţii. La dracu - arde locul din temelii. Mult mai bine decât 
să fii amabil și să te porți frumos. 

Liza se retrase, uşor alarmată acum. Dacă el hotărâse că 
Michael semăna oarecum cu sora lui, atunci nimic nu avea să îl 
împiedice din a-i susține cazul înaintea ei. 

- James, n-am nici un interes pentru Michael. 

Pentru binele lui, dar și pentru al ei, nu trebuia să aibă vreun 
interes pentru el. James încuviință din cap. 

- Eşti o mică pesimistă obosită și te ador pentru asta. Dar as- 
cultă de la cineva care a învățat: dragostea te poate transforma 
oricând într-un optimist. 

Liza își simți zâmbetul tremurând. 

-Acesta nu este optimism, ci idealismul care vorbește prin 
tine, James. Chiar de-ar fi să găsească cineva dragostea... 

El aşteptă un moment, apoi spuse: 

-Cineva ca tine, poate? 

Liza își simți inima grea ca o piatră. 

-Chiar dacă cineva găsește dragostea, nu înseamnă că poate 
să o şi păstreze. 

- Da? James zâmbi în timp ce se ridică, un zâmbet care nu era 
deloc liniștitor. Atunci dovedește-o, spuse el. Haide jos şi flirtează 
cu Weston pentru mine. 


În absența Lizei, dinamica petrecerii devenise complicată. 
Katherine Hawthorne dezvoltase un interes inexplicabil pentru 
Weston. Jane stătea bosumflată. Iar de îndată ce Liza intră în 
încăpere la ora ceaiului şi a gustării, Hollister o trase deoparte, 
cerând o discuție privată. 

Privindu-i fața chipeşă şi calmă, Liza se simţi, brusc, foarte 
iritată. Să o ceară în căsătorie după un timp atât de scurt părea 
jignitor. Putea măcar să pretindă că îi păsa cât de puţin de cum 
era ea ca persoană? Sau, cel puțin, să pară puțin agitat în preajma 
ei! Evident, bărbatul credea că datorită banilor, a înfățișării lui și 
noului său titlu, Liza avea să îi cadă la picioare. 

Îi refuză invitaţia pretinzând că are datorii de gazdă de înde- 
plinit, iar apoi își dădu silința să îl evite, asigurându-se că era im- 
plicată constant în conversaţie cu altcineva. Cu altcineva în afară 
de Michael. Pe Michael îl evita. 

lar în această tentativă, el părea hotărât să o ajute. 

În timp ce mergeau spre salonul mare la şapte și jumătate, ea 
se apropie din greșeală de un grup, înainte să îl zărească prin- 
tre ei — dându-și seama de greșeală doar când Michael se părăsi 
grupul şi se alătură lui Jane și soţilor Forbes. Şi, în mod ilogic, 

cooperarea lui tacită o răni. Ca o săgeată străpungându-i inima, 
văzându-l că se îndepărtează de ea o lăsă fără aer. 

Asta trebuia să înceteze. Trebuia. 

În decursul unei cine interminabile, Liza născoci glume pe care 
le împărtăşi cu fraţii Hawthorne şi Tilney, reuși să râdă convin- 
gător când oaspeţii îşi povestiră predicțiile clarvăzătoarei și în- 
cercă să nu dezvăluie prea multe când i se cerură detalii despre 
activitățile serii. Nu intenţiona să bea foarte mult, pentru că nu 
avea rost; deja se simţea ameţită şi amorţită. Dar era politicos să 
ţină pasul cu toasturile, iar mâncarea din farfurie nu o interesa 
deloc. Când se ridică de la masă, podeaua păru să se miște sub 
picioarele ei. Fu nevoită să se sprijine de marginea mesei ca să își 
păstreze echilibrul. 

- Dumnezeule! 

Reuși să râdă vesel şi spuse ceva despre covor — se împiedicase 
de covor, cât de ridicol! Dar fără vreun folos. Văzu asta în modul 
în care Lydia îşi feri grăbită privirea. Avea un dar de a privi în altă 
direcţie în cel mai critic mod cu putinţă. 

În secunda următoare, Hollister fu lângă ea, oferindu-i cu so- 
licitudine braţul. Dacă Liza nu s-ar fi lipsit de formalități în pri- 
ma seară, el nu ar fi avut şansa să o însoţească; femeile s-ar fi 
retras în salon în timp ce bărbaţii se bucurau de trabucurile lor. 
Dar de îndată ce ea se ridică, la fel făcu şi restul, şi acum ieşeau 
din încăpere, vorbind entuziasmați despre următoarea demon- 
straţie spirituală. Iar ei i se învârtea capul şi nu se putea desprin- 
de din strânsoarea lui Hollister fără să rişte să își piardă din nou 
echilibrul. Nu încă. Își simțea inima ca și cum încerca să îi iasă din 
piept. Prea puțină mâncare; prea mult vin. 

- Poate ar fi mai bine să vă odihniţi puţin înainte să vă alătu- 
raţi oaspeţilor, îi spunea Hollister, iar acum o îndruma în direcția 
opusă celorlalți. 

Când Liza încercă să se elibereze, ameţeala o asaltă din nou, 
încremenind-o în loc. Pentru prima oară în viața ei, se simţi cu 
adevărat panicată. Pentru prima oară, îşi dorea cu adevărat să 
nu fi băut deloc. Trupul ei nu răspundea corespunzător comen- 
zilor ei. Un val irațional şi exagerat de panică o cuprinse. Era în 
propria casă. Era în siguranță. 

-Sunt bine, spuse ea, dar camera se învârti din nou, iar Hol- 
lister râse şi spuse: 

- Eraţi bine înainte de al cincilea pahar. 

Râsul lui nu avea nimic răutăcios în el, dar panica ei păru să 
crească mai mult. Ce femeie ar primi liniștită vestea că un bărbat 
ținuse socoteala consumului ei de alcool? Liza făcu un pas. 

- Nu... 

- Vreau doar să vă conduc în siguranţă în camera dumneavoas- 
tră, spuse el. Nu voi profita... 

- Nu, nu o vei face. 

Această afirmaţie fermă veni de la Michael, vocea lui învălu- 
ind-o ca o briză răcoritoare, făcând-o să se simtă ușurată. Veni 
lângă ei şi îşi strecură brațul în jurul taliei ei, îndepărtându-i 
brațul lui Hollister în acelaşi timp. O întoarse ușor, iar Liza deveni 
conștientă că frații Hawthorne se opriseră în prag şi priveau - 
James veni lângă ei şi îi îndemnă să meargă înainte. 

Dumnezeule! Îşi dorea ca pământul să se deschidă și să o înghi- 
tă. Una era să bea în exces în mod intenționat și alta să descopere 
că se amețise din greșeală. li minte îi veni brusc o amintire de la 
balul dat de Stromond în urmă cu un an - cea mai urâtă ceartă 
dintre ea şi Nello; mult prea multă şampanie, ca uleiul turnat pes- 
te flăcările furiei ei - şi James salvând-o din camera de toaletă, 
unde se trezise ceva mai târziu, întinsă pe podea. 

Cum de nu o speriase acea întâmplare? Cum de putuse să râdă 
pe această temă a doua zi? Acum, brusc, voia să şteargă acea amin- 
tire din mintea ei. Ce se întâmplase cu ea în acest an? 

„Cine ai devenit?“ şopti mama. „N-ai visat niciodată așa ceva 
pentru tine.“ 

Liza își îndreptă umerii. 

-Sunt bine, spuse ea. Nu avea să se prăbuşească azi. Lord 
Michael mă va însoţi. 

Hollister îi privi. 

- Sunteţi sigură? Când ea dădu aprobator din cap, el făcu un 
pas înapoi. Foarte bine. Pe mai târziu, doamnă Chudderley. 

Când el se îndepărtă, ea l-ar fi urmat, dar Michael o tinu 
pe loc. l 

-Într-un minut, spuse el. 

Stătea lângă ea şi puțin în spatele ei, oarecum. Liza nu voia 
să îl privească. Ea nu era aşa atunci când era cu el. Când era cu 
Michael, nu se bucura de acest sentiment de amețeală; nu avea 
nevoie de el. 

- Sunt bine, spuse ea. Şi, într-adevăr, ameţeala se risipea ușor. 

- Bine. Dar trase de câteva ori aer în piept şi respiră adânc. 
Şi bea puţină apă. Poftim. 

Cu brațul încă în jurul ei, se aplecă să ia un pahar pe jumăta- 
te băut de pe masă. Este al meu, spuse el în timp ce i-l dădu, ca 
şi cum ea nu ar fi știut; el era ciudățenia de la masă, oaspetele 
care ceruse apă împreună cu vinul său. Mâna lui se închise peste a 
ei pentru a o susține în timp ce îi duse paharul la gură. 

Asemenea unui tată cu copilul lui. Ar fi trebuit să o îngro- 
zească. Dar lacrimile care îi umeziră ochii erau provocate de un 
alt sentiment. „Vrei să... vei avea întotdeauna grijă de mine așa? 
Nu îţi vei pierde niciodată răbdarea?“ 

Liza bău ezitant o gură de apă, temându-se pentru o secundă 
că stomacul ei avea să o respingă. Dar de îndată ce înghiți, își dădu 
seama că era exact ceea ce avea nevoie. Dar apoi un strop o luă pe 
calea greşită, făcând-o să tușească. Braţele lui se închiseră în jurul 
ei, trăgând-o la pieptul său, liniştindu-i agitația. 

-Termină apa, îi şopti el la ureche. Sprijină-te pe mine. 

Pentru un moment totuşi, Liza nu se putu convinge să îl ascul- 
te. Senzaţia brațelor lui în jurul ei fu mai mult decât o revelaţie. 
Era uşurare în cea mai pură şi mai fizică formă. 

„Sprijină-te pe mine.“ 

„Asta“, şopti mama ei. „Asta, aici.“ 

Gâtul îi era atât de încordat, încât nu era sigură că poate în- 
ghiți. Dacă frații Hawthorne ar fi dat buzna să vadă acest tablou 
grăitor, ei nu i-ar fi păsat. 

- Termin-o, spuse el, glasul lui tăios readucând-o cu picioarele 
pe pământ. 

Liza bău apa, repede. Apoi se răsuci în îmbrăţişarea lui pentru 
a pune paharul pe masă - devenind conştientă de servitorii adu- 
naţi în cadrul uşii, părând nesiguri dacă această scenă permitea 
intervenţia lor. l 

Ea încuviință din cap pentru a le acorda permisiunea, apoi cer- 
cetă masa cu privirea, încercând astfel să își recapete cumpătul. 

Farfurii cu deserturi și firimituri. lederă împletită cu iscusință în 
jurul sfeșnicelor din argint. Nu putea suporta să îl privească 
în ochi şi să vadă dispreț. 

- Mai bine? întrebă Michael. 

Ezitant, se eliberă din îmbrățişarea lui. Chipul îi era serios în 
lumina lumânărilor. Nu își putea da seama ce sentimente se pu- 
teau ascunde sub seriozitatea lui. 

Ea nu își cerea scuze în fața nimănui. Nu-i așa? 

„Poate ar trebui să-ţi ceri scuze față de tine.“ 

-Cel puţin nu m-am trezit în toaletă, spuse ea. Întreabă-l pe 
Lord Sanburne despre asta, spuse ea. 

Expresia lui nu se schimbă. 

-Crezi că ar face vreo diferenţă, Elizabeth? 

Nu era convinsă ce voia el să spună cu asta. Sau poate credea că 
ştia şi îi era teamă să descopere că se înșela. Sau că avea dreptate. 
El nu era pentru ea. 

-Mă întreb dacă nu cumva ar trebui să pleci, spuse Liza. Glasul 
nu îi era deloc ferm. Dacă ar fi mai... uşor. Pentru amândoi. 

- Dacă eu sunt motivul pentru care bei, spuse el încet, voi pleca 
astă-seară. 

Ea trase aer în piept. 

-Nu. Simţea o nevoie urgentă să îi clarifice acest subiect. 
A început cu mult înainte de tine. Şi a... Nu este mereu atât de 
grav. Nu beau niciodată când sunt singură. Nu aș... „bea cu tine“. 

- Atunci, poate ar trebui să reconsideri anturajul pe care îl ai, 
spuse Michael. 

Apoi se auzi clinchetul blând al porțelanului în timp ce ta- 
câmurile erau strânse. Liza se temea de ceea ce ar putea spune 
dacă rămâneau acolo. Ochii lui albaştri erau fixați într-ai ei. Atât 
de palizi, cu un inel auriu în jurul irișilor. Cei mai frumoși ochi 
din lume. 

-Ar trebui să ne alăturăm celorlalți, spuse ea. „Nu putem fi 
singuri.“ În seara asta avem... mediumul. Bătăi în masă în timpul 
şedinţelor de spiritism. Râsul ei era slab. Un vechi truc favorit 
de-al meu. 

Michael îşi înclină uşor capul. 

-Arăți mai bine, spuse el. Dar poate că ar trebuie să te culci 
mai devreme. 

Liza îşi şterse gura cu mâna - apoi încremeni în timp ce își 
dădu seama de ceea ce făcuse, de gestul nepoliticos şi copilăresc. 
El zâmbi uşor. 

-Cred că ai ratat un loc. Se aplecă şi îşi trecu blând degetul 
mare peste bărbia ei, ştergând ultimul strop de apă. 

Lizei îi scăpă un sunet înăbușit. Zâmbetul lui pieri. Ea păşi 
înapoi, agitată. Felul în care o privea! 

-Chiar n-am băut atât de mult, spuse ea grăbită. Doar că n-am 
mâncat nimic până la cină. 

-Şi atunci de-abia te-ai atins de mâncare, șopti el. 

O studiase. Îi simţise privirea asupra ei. Liza trebuia să 
plece. Acum. 

- Voi fi bine. Trebuie doar... 

Uşa se deschise brusc. Mather dădu buzna în sufragerie, gâfâ- 
ind şi împiedicându-se în una dintre noile sale rochii. 

- Doamnă, spuse ea. Tocmai a sosit o trăsură de la gară şi se 
pare - domnul Nelson este aici! 

- Cine? întrebă ea prosteşte. Şi apoi: Ce? 

-Mă ocup eu de asta, spuse Michael, încruntându-se -— iar 
acum, cel puţin, Liza avu puterea să răspundă imediat. 

- Ba nu o vei face. 

Expresia lui nu lăsa nici o urmă de îndoială că nu avea de gând 
să se ocupe într-un mod diplomat. 

-Nu ești în stare să te ocupi de oaspeţi neinvitaţi, spuse el 
calm, apoi ieşi din sufragerie — nelăsându-i de ales decât să îl ur- 
meze, cu Mather pe urmele amândurora. 

Liza nu își dorea ca el să îl întâlnească vreodată pe Nello. Însuși 
gândul o înnebunea de teamă. Nello nu era... un bărbat pentru 
care nu își dorea vreodată să fie nevoită să dea socoteală. Sau ca 
Michael să îl asocieze cu ea. 

Îl prinse de braţ chiar când el ajunse în holul principal. 

- Stai! Stai, spuse ea. Asta nu te priveşte pe tine! 

Cât despre vizita lui Nello, Liza nu își putea închipui care era 
scopul ei — dar el nu avea nici un rol în ea. 

Michael se întoarse, înjurând. 

-Nu mă priveşte? Nu am dreptul... 

Pe chipul lui citi violență. Expresia lui o şocă. Instinctul îi spu- 
nea să se ferească de el, să îşi ia mâna de pe braţul lui — iar reacția 

ei, în schimb, păru să îl şocheze pe el. Michael clipi și îşi frecă fața 
cu mâna. Trăgând adânc aer în piept, îşi lăsă mâna să cadă. 

- Desigur, ai dreptate, spuse el cu răceală. Nu mă priveşte de- 
loc. Scuză-mi presupunerea, doamnă Chudderley. Atunci, mă voi 
alătura celorlalți oaspeți. 

Plecăciunea lui fu dureros de formală. Liza înghiţi în sec şi aş- 
teptă ca el să plece înainte să se întoarcă spre Mather. 

- Nello? întrebă ea. 

- Da, doamnă! 

-Ce vrea? Ţi-a spus? 

Mather scutură din cap. 

- Ronson nu a ştiut ce să facă. Domnul Nelson s-a autoinvitat 
în salonul mic. Îl veți da afară, desigur. Mă voi ocupa eu - nu este 
nevoie nici măcar să-l vedeți. 

- Nu. Nu, asta nu ar fi deloc înțelept. 

Pe măsură ce relația lor se deteriorase, Liza ajunsese să îşi dea 
seama - prea încet şi foarte ezitant - că Nello era făcut din același 
aluat ca frații Hawthorne. El se distra pe seama nefericirii altora. 
Să îl alunge acum, când era evident că vizita lui avea un motiv, ar 
fi ca și cum ar întoarce spatele unei trăsuri ai cărei cai erau spe- 
riați și loveau cu copitele. Era mai bine să afle scopul vizitei lui. Își 
îndreptă umerii. 

- Arăt bine? 

Era uimitor cât de repede i se evaporă ameţeala înaintea 
pericolului. 

Mather se încruntă. 

-Foarte bine, spuse ea pe un ton solemn. Dar nu-mi place — 
adică, pot să ascult la ușă, în caz că... aveţi nevoie de ajutor? 

-Nu va fi nevoie, spuse Liza. 

Deja spărsese o vază în camera aceea, dar mai rămăseseră câte- 
va obiecte grele care ar putea fi arme excelente. 


Capitolul 19 
SES 


Când intră în salon, Nello stătea lângă şemineu, studiind un 
bibelou. Se întoarse imediat, afișând un zâmbet pieziş — printre 

armele preferate din arsenalul lui de farmece. Dar zâmbetul ace- 
la, care cândva îi făcuse inima să tresară, acum îi dădea o senza- 
ţie stranie, ca o furnicătură, asemănătoare cu o răsuflare rece pe 
spate, urmată adesea de un pericol mortal. 

El arăta departe de a fi amenințător. Parcă trezindu-se 
dintr-un vis, Liza fu uimită să descopere că și-l amintea într-un 
mod greșit. Nello părea mai mic, oarecum micşorat, iar părul lui 
blond, care fusese întotdeauna rar şi subţire, părea să se fi retras 
vreo doi centimetri de când își vorbiseră ultima dată. Haina lui, 
croită după ultima modă, părea o alegere proastă, reverele largi 
evidenţiindu-i umerii înguști. 

Întotdeauna fusese atât de mic? 

Liza se simţi învăluită de calm. Pulsul îi încetini şi trase aer 
în piept. 

-Ce cauţi aici? 

- Direct la subiect, spuse el. N-ai vrea să bem ceva mai întâi? 
Am bătut cale lungă. 

-Şi încă vei mai bate. N-am nici o intenţie să te găzduiesc pes- 
te noapte. 

- Ei, haide acum! Râzând, Nello se așeză într-un fotoliu de lân- 
gă şemineu. Când îşi scoase mănuşile şi le împături, mâinile lui 
păreau palide şi subţiri ca ale unei fete. Chiar vei fi atât de rece cu 
mine? Noi doi suntem prieteni vechi. 

Liza tremură când își aminti cum o atinseseră cândva 
acele mâini. 

-Nu rece, spuse ea. Plictisită, deja. Şi de-abia ai scos cinci 
cuvinte. 

- Uimitor, spuse el. Pari să o duci minunat fără mine. Ştii că nu 
pot rezista indiferenţei unei femei. 

Cum de crezuse vreodată că umorul lui răutăcios era amuzant? 
Şi, serios vorbind, exista ceva mai demoralizator decât întâlnirea 
cu un fost iubit? O femeie nu avea niciodată mai multe motive 
să se îndoiască de propria judecată decât atunci când era confrun- 
tată cu dovezi patetice a ceea ce cândva crezuse a fi atrăgător. 

- Nu-mi întorci complimentul? întrebă el, făcându-i cu ochiul. 

Acel gest o enerva. Îl văzuse aruncându-l încolo și încoa- 
ce în zeci de săli de bal, dar ei niciodată nu îi plăcuse compor- 
tarea aceasta copilărească. Acea amintire o încurajă. Da, încă 

de la început văzuse toate semnele de avertizare care îl făcură 
insuportabil în cele din urmă. 

-Cu siguranță n-ai bătut drumul până în Cornwall pentru 
complimente. 

- Poate că mi-a fost dor de tine, spuse el. 

Liza zâmbi. 

-Foarte amuzant! Atunci, domnişoara Lister a rupt logodna? 
Frații Hawthorne se tot întrebau de ce nu a fost fixată încă o dată 
pentru nuntă. 

El râse şi flutură alene din mănuși. 

- Doamne, nu! Copila aia crede că eu culeg stele pentru ea. 
Nu, nu ştie că sunt aici. Tatăl ei, pe de altă parte... Nello oftă. Este 
mai dificil. Chiar aş vrea să iei loc, Lizzie. 

Acela era numele de alint al lui James pentru ea. Faptul că 
Nello îl folosea acum, când nu o mai făcuse niciodată înainte, 
anunţă foarte limpede cât de hotărât era să fie prietenos. Realiza- 
rea acelui fapt fu uşor alarmantă. 

Liza se așeză pe un fotoliu. 

- Poftim, spuse ea. Acum, explică-te. 

-Ei bine, dacă trebuie să știi - am o propunere pentru tine. 
Una delicată. N-am vrut să ţi-o prezint în scris. 

Râse din nou. Râsul era unul dintre farmecele lui principale, 
jos şi adorabil. Dinţii lui, pe de altă parte, erau galbeni. Liza știuse 
întotdeauna asta. 

-Nu-mi pot închipui ce fel de propunere ne-ar putea implica 
pe amândoi, spuse ea. 

-Nu poţi? 

Acum Nello începu să bată din picior. Întotdeauna îi lipsise ta- 
lentul de a sta liniştit. Cercetă încăperea cu privirea, oprindu-se 
asupra bufetului cu băuturi, spre care dădu din cap. 

-Doar un pahar, spuse el. 

- Serveşte-te singur. Liza îşi împreună mâinile. Voi aștepta. 

El deveni serios. 

-Ai fost nevoită să renunți la servitori? Ştiam că strângi cu- 
reaua, dar nu mi-am imaginat că totul se va duce de râpă atât 
de repede. 

- Servitorii sunt ocupați cu oaspeții mei. 

- Da, Katherine mi-a spus că ai o casă plină cu netoţi. Foarte 
bine. Se ridică şi merse la bufet, cotrobăind până găsi o sticlă cu 
whisky. Scoțându-i dopul, adulmecă alcoolul şi se strâmbă. Faci 
economii şi aici? 

-Nu eşti deloc creativ, spuse ea. Ți-am spus deja despre 
problemele mele. Dacă vrei să mă jignești, va trebui să găseşti o 
abordare nouă. 

- Să te insult? Îşi turnă câteva degete de whisky în pahar, apoi 
reveni la locul său. Nu, nu am nici un interes să fac asta. Şi, desi- 
gur, n-am spus nimănui un cuvânt... încă. 

Liza mimă un căscat plictisit. 

-Şi acum ameninţări. Dar sunt convinsă că pe astea le puteai 
face în scris. E nevoie doar de puțină subtilitate. 

-Foarte adevărat, spuse el și luă o gură sănătoasă de whisky. 
Dar vorbesc serios când spun că nu-ți doresc răul, Liz. Eşti minu- 
nată. Şi mă gândesc cu drag la timpul petrecut împreună. 

Liza simţi o mâncărime pe piele. Ar fi mai ușor, își dădu ea 
seama, să audă că o ura. 

-Nu te gândi deloc la mine, spuse ea. Și îți voi întoarce 
favoarea. 

- Nu, am în minte un alt târg, continuă el. 

Ea nu îşi închipuia ce diavol se învârtea prin capul lui. 

-Atunci spune-l, ca să mă pot întoarce la petrecere. 

- Foarte bine, zise el. La subiect, atunci. Ceea ce m-a făcut 
să mă gândesc la tine a fost Hollister. Înnobilat în urmă cu trei 
ani, da? 

O remarcă foarte stranie. 

- Eu nu urmăresc asemenea evenimente. Dar o poți întreba pe 
secretara mea. Vrei să o chem? 

Nello alungă sugestia, fluturând din mână. 

- Ei bine, nu contează. A fost în urmă cu trei ani. Am auzit că 
ducele de Marwick a avut mare legătură cu asta. 

Liza încercă să nu se încordeze. Ultima oară când Marwick 
intervenise în discuţia lor, ea izbucnise în lacrimi din pricina tră- 
dării lui Nello cu soţia lui Marwick. Era îngrozitor să își aminteas- 
că acum cât de îndurerată fusese atunci. Acest bărbat nu meritase 
nici o oră nedormită. 

-Şi ce e cu asta? 

Nello se aşeză picior peste picior şi se lăsă pe spate în fotoliu, 
făcându-se confortabil. 

- Să fie clar — vorbesc acum bazându-mă pe faptul că noi doi ne 
vom păstra secretele unul altuia, ca o favoare reciprocă... 

- Da, spuse ea nerăbdătoare. Nu este nevoie să spui în gura 
mare; nu vreau să aud că problemele mele personale sunt 
bârfite afară. 

- Foarte bine, spuse el. Atunci, ca să fiu direct: tatăl viitoarei 
mele mirese n-a fost deloc încântat de logodna noastră. O abera- 
ţie, crede că fiica lui merită un titlu. 

Liza râse. 

- Închipuie-ţi asta! Şi presupun că tu n-ai avut nici o legătură 
cu așteptările lui. 

Nello învârtea aceeași poveste de ani buni: putea să primească 
un titlu nobiliar în orice zi. Era înrudit cu regina printr-un văr 
de-al doilea și făcea ocazional încercări de a apărea la curte, deși 
nu mai era bine-venit acolo după ce regina îl văzuse beat la teatru 
primăvara trecută. Totuși, el insista să creadă că legătura de sânge 
pe care o avea cu ea și puţinii ani în care servise în regimentul de 
gardă călare meritau, cumva, o înnobilare. 

- Posibil să fi făcut nişte aluzii, spuse el, ridicând din umeri. În- 
totdeauna lipsit de ruşine. Nici un preot din lume nu îl putea face 
să roşească. Dacă Hollister poate face rost de o baronie - un ni- 
meni ai cărui părinți au fost crescuți într-o colonie de deţinuţi! — 
ei bine, nu văd de ce eu n-aș putea fi la fel de norocos, continuă el. 
Practic, titlurile sunt de vânzare acum. De-a dreptul rușinos. 

Liza oftă. O controversă foarte veche. 

-Dacă sunt de vânzare, atunci Hollister, cu siguranţă, a avut 
mijloacele necesare pentru a și-l cumpăra pe al lui. Dar presu- 
pun că, de îndată ce te vei însura cu moștenitoarea ta, şi tu o vei 
putea face. 

-Aici este problema, spuse el, schimonosindu-se. Tatăl ei vrea 
o asigurare mai solidă a promovării mele înainte de nuntă. 

- Dar asta este absurd. 

În ciuda articolelor din ziarele conservatoare, nu era, la urma 
urmei, atât de obișnuit ca titlurile să fie create. Da, apăreau 
o mână de baroneți în fiecare an şi câte un baron nou sau doi, 

poate — dar titlurile nu erau acordate persoanelor care nu realiza- 
seră nimic important. 

-Nu-i așa? Nello oftă. Ar fi mult mai uşor dacă fiica lui mi-ar 
finanța șansele. Dar este insistent, așa că am făcut cercetări dis- 
crete. De fapt, am primit asigurări din partea câtorva persoane 
că numele meu ar putea fi inclus pe o listă specială care să îi fie 
prezentată Maiestăţii Sale la începutul anului viitor — dar va fi 
nevoie de fonduri, înţelegi tu, ca să garantez acest lucru. Şi, mai 
important, un cuvânt sau două din partea oamenilor potriviţi. 

- Normal, spuse Liza. Dar habar n-am ce legătură are asta cu 
mine, desigur. 

- Nici una, de fapt, spuse Nello. Doar că dețin anumite infor- 
maţii, care nu ti-ar plăcea să fie divulgate şi care îmi asigură dis- 
creția ta - iar tu te afli destul de aproape de cineva care mă poate 
ajuta. Sau, mai degrabă, de fratele lui. 

Liza avea acum o mică bănuială încotro se puteau îndrepta 
aberaţiile lui ocolite, iar asta o neliniști. 

- Continuă. 

- Din moment ce te descurci atât de bine fără mine, sper că nu 
te deranjează dacă îți spun că Margaret de Grey era foarte vorbă- 
reață în pat, continuă Nello. Chiar și mai vorbăreaţă în afara lui. 
Foarte indiscretă în scrisorile ei — mai ales în una dintre ele. Voi fi 
direct: nu am doar o listă a bărbaților cu care a împărțit patul, dar 
şi câteva anecdote foarte amuzante despre acești bărbați şi secre- 
te împărtăşite cu ea de către soţul ei. Acum, știm cu toții că Făuri- 
torul de Regi este cel mai sensibil când vine vorba de reputația lui, 
continuă Nello. Cred că ar aprecia foarte mult dacă aceste scrisori 
n-ar vedea niciodată lumina zilei. Dar nu sunt atât de prost încât 
să-l abordez pe Marwick direct. 

- O, într-adevăr, spuse Liza. Îmi amintesc că te târai pe jos de 
frică la gândul că el ar putea afla despre legătura ta cu soția lui. 

- Frică este un cuvânt prea puternic, spuse Nello tăios. Dar 
un respect sănătos, da, desigur. Așa că voi lăsa negocierile pe 
mâna ta. 

Ea pufni. Propunerea era mult mai absurdă decât orice altceva 
îşi imaginase Liza. 

-Pe mâna mea? De-abia am schimbat două vorbe cu omul! 

- Da, dar ar fi un miracol ca el să nu fi auzit de tine - şi de aven- 
tura noastră. În plus, îmi închipui că va fi destul de intrigat când o 
frumusețe ca tine va apărea smiorcăindu-se la uşa lui. Este văduv, 
ştii doar. Tu poți juca rolul iubitei cu inima frântă. Un văduv ar 
putea aprecia asta. În schimbul scrisorilor, vei insista ca Marwick 
să pună o vorbă bună pentru mine când regina va lua în consi- 
derare noile titluri. De fapt, continuă el, cred că dovada acestui 
devotament continuu al tău față de mine i se va părea înduioșă- 
toare. Cine ştie? Poate vei ajunge ducesă. Zâmbi. Vezi? Chiar îți 
doresc tot ce-i mai bun, Liz. 

Liza se ridică în picioare, râzând din tot sufletul. 

-Charles Nelson! Serios, cred că te-ai lovit foarte tare la cap. 
N-aş ridica un deget ca să te salvez din calea unei trăsuri grăbite, 
şi ştii asta, 

-Ei, haide, dragă, sigur ai putea să strigi măcar, să mă 
avertizezi? 

Liza își dădu ochii peste cap. Când te gândeşti că această 
neruşinare i se păruse cândva amuzantă! Nello se ridică şi el 
în picioare. l 

- Dar, şi mai direct, ai putea să ceri o plată pentru tine, spuse 
el. Nu voi fi egoist — nu voi avea nevoie de bani de îndată ce aceas- 
tă chestiune nobiliară va fi stabilită, iar eu şi domnişoara Lister 
ne vom îndrepta spre altar. Cere cât vrei de la Marwick. Îţi salvezi 
casa şi mica parohie. Vezi? Ți-am adus un dar! 

- Dumnezeule, spuse Liza. Cât de amabil din partea ta. Ţi se 
pare că eu aș fi o şantajistă? 

- Nu, dar am încredere că poţi învăţa să devii una. El zâmbi 
încet. Întotdeauna ai fost foarte... inventivă. 

Dacă ar fi fost mai aproape de ea, Liza l-ar fi pălmuit pentru 
privirea aia îngâmfată. 

- Vei pleca acum, spuse ea. Sau voi pune să fii dat afară. 

El ţâţâi din buze. 

- Gândeşte-te, Liz. Dacă nu o faci pentru tine, poate ţi-ar plă- 
cea să-l scuteşti pe Mawrick de ruşinea provocată de publicarea 
acelor scrisori. Nu i-ar face prea bine fratelui său. 

Ea încremeni. 

-Da, spuse Nello. N-ai fost niciodată foarte pricepută în 
arta discreţiei, nu-i aşa? Scrisorile fraţilor Hawthorne au fost 
foarte sugestive. 

O cacealma bazată pe suspiciuni seci. Ea nu făcuse nimic com- 
promiţător în prezenţa celor doi frați. 

-Nu ştiu despre ce vorbeşti. 

— Nu? Nello își termină băutura şi puse paharul pe măsuţa de 
cafea. Foarte bine. Atunci, presupun că s-au înşelat. Nu contează 
pentru tine dacă Lord Michael de Grey ajunge din nou de râsul 
lumii din cauza familiei lui. Foarte bine. 

Nu, Liza nu era deloc de acord cu acea perspectivă. Faptul că 
Nello era cel care o prevedea îi făcu inima să tremure de furie. 
Trase adânc aer în piept şi gândi cu precauție. 

-Din câte ştiu eu, minţi, spuse ea. Ce femeie ar fi atât de proas- 
tă încât să lase în scris toate aceste secrete? 

-O mâncătoare de opiu, spuse Nello, rânjind. Nu mă privi 
aşa — cum am spus, a fost o greşeală să mă culc cu ea. Dar una 
pentru care sunt destul de recunoscător că am făcut-o, acum că 
îmi oferă o soluție atât de simplă. 

- Minunat, spuse ea. Deci, propui să merg în pași de dans 
acasă la Marwick şi să-l informez despre toate astea? Sunt con- 
vinsă că va fi foarte dispus să te ajute după aceea. Presupunând 
că mă va crede! 

-Fi bine, vei avea dovada sub forma scrisorilor, spuse Nel- 
lo. Cât despre Marwick... cu siguranță va recunoaşte scrisul 
soţiei sale. 

Liza îl privi, nevenindu-i să creadă. 

- N-ai pic de rușine. 

El îi zâmbi mieros. 

-Odată îți plăcea asta. 

Dezgustată, Liza alungă comentariul fluturând din mână. 

- Dacă ce spui este adevărat, ar trebui să mergi la Lord Michael, 
nu la mine. 

- După cum am spus, vreau să rămân anonim. În legătură cu 
asta... Nello făcu o pauză. Dacă îi spui un cuvânt lui de Grey — dacă 
află că eu sunt în spatele planului —, ei bine, scrisorile vor fi publi- 
cate. Iar situația ta tristă va deveni publică instantaneu. 

Pe lângă scandalul scrisorilor, situaţia ei personală de-abia ar 
fi băgată în seamă. Dar nu avea de gând să îi menţioneze asta lui 
Nello. El doar ar căuta o altă cale de a o constrânge. Liza nu credea 
că ar găsi una, dar... Michael va plăti preţul pentru asta. 

Poate că ar trebui să facă exact ce îi cerea Nello: să îi ducă scri- 
sorile lui Marwick şi să îl lase pe el să descopere sursa lor. 

Dacă Michael ar afla că ea era implicată, nu ar ierta-o 
niciodată. 

Michael. Michael ştia că Nello era aici. 

- Lord Michael va pune lucrurile cap la cap, spuse ea. Ştie că ai 
venit în Bosbrea. Nu este idiot. Își da va seama că tu ești în spatele 
acestei intrigi. 

- Iar tu trebuie să-l convingi de contrariu, spuse Nello. Sau 
copiile scrisorilor vor începe să circule. 

Liza îşi muşcă buza. Trebuia să existe vreo soluţie, dar avea 
nevoie de timp ca să o găsească. 

-Trebuie să mă gândesc, spuse ea. Să-mi dau seama cum să-l 
abordez pe Marwick. 

- Nu gândi prea mult, spuse el vesel. Nu vrem să păţească ceva 
căpșorul tău drăguţ. 

Nenorocitul! 

- Mereu ai fost așa de ticălos? întrebă ea. Sau te-ai lovit recent 
la cap? 

- Repet - înainte îţi plăcea, spuse Nello, râzând. Porni spre 
ușă. Mă conduc singur, bine? Scrie-mi de îndată ce ai luat o deci- 
zie, dacă îți mai poţi permite să trimiţi scrisori. 

Uşa se închise în urma lui, lăsând-o într-o tăcere sufocantă. 


Elizabeth nu se mai întoarse după întâlnirea cu ticălosul. 
Că nici unul dintre oaspeţii ei nu îi observă absenţa îl enervă 
şi mai tare pe Michael. Aceştia erau prietenii ei. Nu se întrebau 
unde se dusese? Nu, se pare că erau mulțumiți să bea până la 
moarte şi să poarte conversații ridicole. 

Mai târziu în acea seară, conversaţia fu despre chestiunea 
credinţei, a convingerilor: credea cineva în acești spiritişti? lar 
vicontesa Sanburne, o femeie minunată, dar foarte serioasă, 
care petrecuse mare parte din timp zâmbind în tăcere la repli- 
cile soțului ei, se aplecă înainte şi argumentă că magia era reală. 


274 


Anotimpul pasiunii 


Înţepăturile care răspunseră afirmației ei — chiar și baronul For- 
bes râse — nu o descurajară. Încordându-se, le explică faptul că ea 
nu credea în vrăjitorie sau în chestiile de acest gen, dar credința 
în sine era un mister și poate o putere magică, în măsura în care 
nimeni nu îi putea contrazice proprietățile transformaţionale. 

- De exemplu, spuse ea, un anumit trib din nord-vestul Ameri- 
cii are o ceremonie care necesită trei zile şi trei nopţi de nesomn. 
În bătaia tobelor, explică ea, bărbaţii tribului inhalează un fum 
toxic și vorbesc mai întâi despre viziunile pe care le primesc. 
În a treia noapte, totuși, nu mai vorbesc deloc, întrucât intră în- 
tr-o transă mută, în care nici un sunet sau imagine nu are nici o 
influență asupra lor. De-abia după ce se trezesc din nou, încheie 
ea, sunt considerați bărbaţi — întrucât au atins un loc dincolo de 
rațiune, un loc foarte sacru, în care au ajuns să descopere un ade- 
văr mai profund despre sine, dincolo de logică. În multe cazuri, 
par transformați — unii își descoperă abilităţi noi, iar alții observă 
că și-au schimbat chiar personalitatea. 

Fraţii Hawthorne nu luaseră în serios discursul ei, aşa cum 
le era obiceiul. Dar cu mult timp după ce grupul se despărţi, cu- 
vintele vicontesei continuară să răsune în mintea lui Michael, 
până când sensul lor deveni perfect limpede pentru el. Poate că 
toate marile adevăruri apar din constrângeri. Pentru că, în timp 
ce el hoinărea pe holul întunecat acum, nimic - nici o fărâmă de 
logică, nici un raţionament - nu l-ar fi putut constrânge să se în- 
toarcă din drum. Era mânat pe această cale, deși avea să îl schim- 
be irevocabil. 

Nu putea să renunţe la ea. 

Chiar dacă preţul era onoarea lui şi orice altceva crezuse că 
ştia despre el însuşi — dedicarea lui față de spital şi de oame- 
nii care munceau acolo; hotărârea lui a de vindeca; ideea cinică 
conform căreia dragostea nu era un pariu înţelept ~ nu putea 
renunța la ea. 

Aproape ajunse lângă uşa ei, când o siluetă păși din umbră di- 
rect înaintea lui. 

-Ai intenţii rele, spuse silueta. 

Michael recunoscu vocea și se opri. 

- Sanburne. De ce eşti treaz? 

Vicontele păşi înainte, în lumina palidă revărsată de o făclie 
din apropiere. Purta o cămașă de noapte, iar ochii îi erau pe jumă- 
tate închiși. 

-Sunt treaz pentru că am o soție căreia nu-i place să sun din 
clopoțel la două şi jumătate noaptea. Fursecurile alea pe care 
le-am servit la ceaiul de după-amiază, spuse el sec. Îi e o poftă te- 
ribilă de ele. Şi are idei ciudate despre servitori, despre care crede 
că au nevoie de somn. 

Michael zâmbi fără să vrea. 

-Ai plecat să prazi bucătăria? 

- Într-adevăr. Sanburne îl privi suspicios. Tu încotro ai plecat? 

Michael nu răspunse. Dormitorul lui Elizabeth era la trei uşi 
distanţă. Ştiuse asta de zile întregi deja, iar faptul îl ţinea treaz şi 
agitat nopţile. După un moment, Sanburne oftă. 

-Dacă o răneșşti, mă voi asigura că vei regreta. Tonul lui era 
amabil şi ferm. De fapt, voi face din asta o ocupație principală. 

Michael nu pretinse că nu înțelege. 

-N-am asemenea intenții. Şi mă bucur că are prieteni care să-i 
poarte de grijă. 

Sanburne își îndreptă umerii, un gest nerăbădător. 

-Nu are doar unul. 

- Atunci, sunt cu atât mai bucuros. 

Urmă o scurtă pauză, în care Sanburne îl studie cu o curiozi- 
tate sinceră. 

-Uite care-i treaba, spuse el. Eşti un tip decent, ceea ce este 
mai mult decât aş putea spune despre mine înainte să o întâlnesc 
pe Lyd. Şi presupun că și Lizzie ar putea avea poftă de fursecuri 
într-o zi. Ai şti unde să le cauţi? 

Conversaţia se apropia rapid de supranatural. 

- Presupun că aș încerca întâi cămara, spuse Michael. 

Sanburne dădu aprobator din cap. 

-Şi dacă vrea doar din acelea cu căpşune? 

Pentru numele lui Dumnezeu! 

- Presupun că le-aş lua pe toate şi aş lăsa-o să aleagă. 

Sanburne râse. 

-Îmi place asta. Păşind înainte, puse o mână dură pe umărul 
lui Michael. Nu uita ambiția asta. Toate fursecurile. Ea nu s-ar 
mulțumi cu mai puţin, să știi. Nici n-ar trebui să o facă. lar acum... 

Cred că mă voi preface că nu te-am văzut aici. Ridicând o pălărie 
invizibilă, îşi continuă drumul. 

Michael rămase în întuneric, ascultând pașii vicontelui înde- 
părtându-se. Se simți ciudat de dezorientat - ca şi cum fusese 
într-o transă și de-abia acum se trezise. 

„Toate fursecurile“ Zâmbi încet. Poate că Sanburne era puţin 
dus cu pluta, dar avea dreptate: Elizabeth merita totul. 

Dar Sanburne nu cunoştea circumstanţele. Indiferent de ce fă- 
cea sau nu făcea Michael, ea avea să sufere la final. Dragostea nu 
îi putea salva proprietăţile. 

„Intoarce-te. Pleacă“ 

Acela era drumul onorabil. 

Se enervă. Deja plecase o dată în acea seară, când ar fi trebuit 
să o urmeze și să îi tragă un pumn sănătos lui Charles Nelson. 
Şi după aceea — după aceea s-ar fi întors spre ea și i-ar fi spus: 
„Era dreptul meu. Şi va rămâne aşa“. 

De ce nu se întorsese în salon după întâlnirea cu ticălosul? 
Michael se putea forța să respecte nevoia ei pentru bani - dar 
dacă ea avea de gând să se împace cu măgarul acela... atunci Eliza- 
beth își abandonase planurile. Caz în care, putea la fel de bine să 
se distreze şi cu el. 

Parcurse distanța rămasă în mai puțin de un minut. Uşa de 
la salonașul ei se deschise fără un sunet. Prin lumina lunii, văzu 
următoarea ușă întredeschisă. lar prin ea... 

Înaintă, mergând pe vârfuri. 


Ea deschise brusc ochii. În întunericul dormitorului, Liza știa 
că nu era singură. 

Dar nu îi era teamă. Mai târziu avea să i se pară curios cum 
de știuse din primul moment că el era cel care stătea la piciorul 
patului ei. Clarviziune, i-ar fi spus spiritiştii ei. Dar cunoştinţa ei 
era mult mai pământească, născută dintr-un curent de aer care îi 
aduse căldura lui, mirosul exact al pielii sale. Cu un instinct ani- 
malic, îl simţi în apropiere. 

Se ridică în capul oaselor. O umbră se mişcă şi se apropie. 

- Plec mâine, spuse Michael. 

Ea se frecă la ochii, resimţind lipsa somnului. În urmă cu 
doar zece minute, sau așa i se părea ei, încă se foia şi se răsucea 

de pe o parte pe alta, căutând o cale de a-i zădărnici planurile lui 
Nello, de a-l proteja pe acest bărbat. 

„Plec“, spuse el. Da, așa era cel mai bine. Pentru amândoi. 

- Dacă ai de gând să te întorci la el, mormăi Michael, eu nu pot 
sta să privesc. 

Ar fi mai înţelept să nu îl corecteze. Dar Liza nu putea suporta 
ca el să o creadă atât de naivă. 

- Nu mă întorc la el, spuse ea. 

Îl auzi răsuflând ușurat. Apoi salteaua se lăsă uşor, când 
Michael se aşeză lângă ea. 

- Nu m-aş mai putea întoarce la el acum, șopti Liza. 

Căldura degetelor lui pe obrazul ei o făcu să închidă ochii. Stă- 
tură împreună în tăcere pentru un moment îndelungat, în timp 
ce prin fereastra deschisă pătrundea sunetul brizei calde de vară, 
care legăna frunzele copacilor. 

El nu mai fusese până acum în dormitorul ei. Cât de surprin- 
zător şi de greșit părea acest fapt. El aparţinea acestui loc, unde 
ea dormea. Presiunea îi acceleră pulsul. Liza văzuse durerea de pe 
chipul lui când îşi făcea griji pentru fratele său; o auzise în vocea 
lui când vorbise despre părinţii lui. Ce fel de dragoste ar fi dragos- 
tea ei dacă nu l-ar proteja de alte suferințe? 

Se forță să o spună: 

-Mă bucur că pleci. Este cel mai bine. 

- Da, şopti Michael. 

Salteaua scârțâi uşor când se aplecă. Buzele lui erau ca o 
şoaptă peste ale ei. Sărutul, atât de blând, parcă distruse ceva 
înăuntrul ei. 

Liza îşi puse mâna pe după gâtul lui și îl sărută înapoi, cu toa- 
tă sinceritate. „Trebuie să te protejez.“ Gândul, atât de panicat în 
urmă cu un moment, acum păru dulce și încurajator. Putea să facă 
asta pentru el, cu toată bucuria, fără nici un regret. Dar nu înainte 
ca el să o mai iubească încă o dată. 

- Vino, şopti Liza, și îl trase de braţe, chemându-l să se întindă 
lângă ea. 


Michael o lăsă să îl ghideze - dorindu-și, pentru o secundă, să 
se fi gândit să tragă draperiile, să o poată vedea în acea cămașa 
subțire pe care o purta. Dar apoi, gura ei o găsi din nou pe a lui 

şi toate celelalte gânduri pieriră, cu excepţia unuia: cât de deli- 
cată era ea sub trupul lui, cât de parfumată, o notă florală sub- 
tilă îmbinându-se cu mireasma naturală a pielii ei; greutatea 
diafană a părului ei printre degetele lui, apoi conturul delicat al 
gâtului ei. Braţele ei se închiseră ușor pe spatele lui, dar Michael 
îi simţi forţa când se împinse în el. Îşi plimbă mâna spre talia ei, 
apoi peste şold. 

Ar fi atins-o la nesfârşit. Nu simţea nici o grabă, nici o urgenţă 
fizică. Tot ce îşi dorea era să o atingă astfel, în întunericul dormi- 
torului ei, fiind uimit că ea acceptase prezența lui acolo. 

Liza se dădu în lateral pentru a-i face loc. Michael se așeză lân- 
gă ea, sărutând-o leneş şi îndelung. Nici o grabă, absolut nici una. 
Îi mângâia părul în timp ce o săruta, și fruntea delicată, apoi îi 
trasă conturul urechii cu degetele. Liza oftă, iar el simţi cum gene- 
le ei îi mângâie obrazul, ceea ce îi trimise un fior pe șira spinării. 
Ştia pe de rost locul aluniţei ei, lângă ochi, şi își puse ușor buzele 
peste ea. „Te cunosc.“ 

Buzele ei îi găsiră urechea, făcându-l să tresară din nou. Mădu- 
larul i se întări, iar Michael simţi o dezamăgire trecătoare, una fa- 
miliară, la gândul că trupul lui nu era mai presus, la urma urmei, 
de pofta lui. Se lăsă puţin mai jos pentru a-i săruta gâtul, apoi îi 
mângâie sânul și sfârcul care se întărise atât de ispititor sub ma- 
terialul subțire. Apoi îl muşcă uşor cu dinții, udând materialul cu 
limba, după care supse cu putere, până când Liza scânci. 

Dar nu era suficient. Atât de multe părți ale trupului ei nece- 
sitau atenţia lui. Îi ridică uşor şi treptat cămaşa din mătase, săru- 
tând fiecare parte pe care o dezgolea: gleznele ei, mici și osoase, 
apoi gambele delicate; locul sensibil din spatele genunchilor ei şi 
coapsele, care tremurau sub buzele lui. 

Timpul, se gândi Michael, era un privilegiu, iar într-o lume 
dreaptă, acesta ar fi patul lor, iar această noapte nu ar trebui să 
aibă o semnificaţie aparte, fiind prima dintr-o serie nenumărată 
de nopţi. Dar Michael ştia acum de ce se căsătoreau oamenii: pen- 
tru că era timpul lor, un privilegiu şi un drept; „timpul tău este 
tot al meu“, i-ar spune el. Iar Michael observă, de asemenea, că 
să faci dragoste este un gen foarte special de sex, unul de care nu 
se mai bucurase înainte, dar acum acest lucru era atât de limpede 
pentru el, părând să izvorască dintr-un loc antic al cunoașterii 

dinăuntrul lui. Era o lume aparte față de simpla uniune, dorința 
lui era de nerecunoscut — nu era mai puţin arzătoare decât atunci 
când o avusese pe Liza în căsuţa din pădure, dar era profund redi- 
recționată. Imboldul care îl făcea să continue, plăcerea după care 
tânjea, nu avea nici o legătură cu propria lui plăcere, doar dacă 
plăcerea ei devenea a lui. 

Michael linse locul dulce dintre picioarele ei, ţinându-i şolduri- 
le nemișcate atunci când ea voia să se răsucească. Liza avea gustul 
oceanului și suspina precum marea. Cu limba, găsi micul mugur 
care o făcea să tresară. Pătrunse ugor cu limba înăuntrul ei, lin- 
gând iar și iar, făcând-o să suspine. lar când ţipă, rămânând fără 
vlagă sub el - când îi șopti să se oprească; nu mai putea îndura — 
de-abia atunci era doar începutul. Încă era doar începutul. 

Se ridică din nou, gura găsindu-i sânul, iar mâna lui plimbân- 
du-se cu fermitate între picioarele ei, folosindu-se de podul pal- 
mei pentru a tortura carnea ei sensibilizată în timp ce îi luă din 
nou sfârcul în gură. Şoaptele ei deveniră fragmente incoerente, 
suspine care nu aveau nici un sens; o mângâie și mai tare cu mâna 
și gemu în gura ei când Liza încercă să se elibereze. 

-Te vreau înăuntrul meu, îi şopti ea răgușit la ureche. 

Nu încă. Încă era doar începutul. Michael era concentrat... 

Îi scăpă un geamăt când mâna ei micuță îi cuprinse mădularul. 
Liza îl eliberase din trei mișcări abile, aşezându-i mădularul ferm 
deasupra intrării ei. 

- Te rog, şopti ea. 

Michael o sărută în timp ce pătrunse în ea. Nu mai era o miş- 
care inocentă, nu mai era pură; dorința lui ardea, iar el ura că îl 
făcea atât de neajutorat - până când Liza își înfăşură picioare- 
le în jurul lui şi îşi arcui spatele, iar frumusețea gestului îl învă- 
lui ca o revelație minunată. Nu era pic de ură în acest moment. 
Doar recunoştinţă. 

- Dumnezeule, ești frumoasă, spuse el. 

Liza râse înăbușit. 

-Nici măcar nu mă poţi vedea. 

De parcă ar conta. 

-Eşti o minune, spuse el. Şi dacă aș fi orb, aș vedea cât eşti 
de frumoasă. 


280 


Anotimpul. pasiunii 


Dar lui Michael nu îi plăcea că ea încă putea să lege cuvintele. 
Îşi undui șoldurile, iar Liza rămase fără aer. Aplecându-se, îi linse 
lobul urechii și se împinse mai tare în ea. Coapsele ei se încordară 
în jurul şoldurilor lui, iar acesta fu semnalul de care avea nevoie. 
Împinse iar și iar în ea, mai adânc, mai repede, în timp ce ea res- 
pira sacadat, gâfâind, izbucnind... 

Liza se contractă în jurul lui, iar Michael se simţi de parcă i-ar 
fi fost retezat creştetul capului. Una, două, încă trei mișcări și 
apoi - ah, Dumnezeule, nu voia să o facă, nu voia... 

Mâinile ei îi strânseră fesele, zgâriindu-l poruncitor cu un- 
ghiile. lar cu un geamăt puternic, Michael atinse apogeul înă- 
untrul ei. 

O greşeală. O ştiu în momentul în care se ridică de pe trupul ei 
şi se așeză lângă ea. Dar nu trebuia să fie aşa. 

- Căsătoreşte-te cu mine, spuse el. 

Respirația ei sacadată se stinse. Apoi o auzi trăgând adânc aer 
în piept. 

- Nu pot, spuse ea. Ştii că nu pot. 

-Uită de ce nu poți, spuse Michael. Doar spune-mi că vrei. 
Că o vei face. 

Mâna ei îi găsi gâtul. Îi mângâie cu blândeţe obrazul. Atingerea 
ușoară a buzelor ei îl distruse. 

-Nu pot, spuse ea tandru. Nici tu nu poţi, dragostea mea. 

Dragostea mea. 

- Nu folosi cuvintele astea, spuse el aspru. Nu dacă nu vor- 
beşti serios... 

- Şi vei pleca de dimineaţă, iar inima mi se va frânge, spuse 
ea. Dar te iubesc. Asta nu se va schimba, nici când inima îmi va 
fi bucăți. 

Michael rămase nemișcat, curios să afle ce avea să se frângă 
mai întâi - inima ei sau el. 

Apoi, brusc, toate aceste cuvinte, toată această harababură, 
îl iritară peste măsură. Se ridică în capul oaselor. Fratele lui nu îi 
răspunsese la scrisoare. Era timpul pentru o confruntare. 

-Dacă mă întorc cu bani, spuse el. Dacă îl putea convinge pe 
Alastair — sau ameninţa, pentru că, în numele lui Dumnezeu, era 
în stare să o facă. Atunci, te-ai... 

Liza se ridică şi ea şi îl sărută din nou, îndelung, pielea ei rece 
fiind umedă pe a lui, umedă de sudoarea trupurilor lor împreuna- 
te. Michael simţi pe buzele ei un mesaj pe care nu voia, refuza să îl 
audă. Se retrase din sărutul ei. 

- Răspunde-mi! 

-Vreau ce este mai bun pentru tine, şopti ea. Asta înseamnă 
dragostea. 

-Ce este mai bun pentru tine sunt eu. 

Nu primi nici un răspuns. Scrâşni din dinţi. 

-Şi dacă se va naşte un copil din asta? 

-Îți voi spune, zise Liza. Ne vom ocupa de asta atunci. Dar este 
puţin probabil. De-abia mi s-a încheiat ciclul. 

Ea avea toate răspunsurile, dar nici unul pe care Michael voia 
să îl audă. Se ridică din pat, luându-și hainele. 

- Promite-mi că nu vei lua nici o decizie până data viitoare 
când ne vom vedea. 

- Da, spuse Liza. Promit. 


Michael plecă în dimineața următoare, la o oră după răsărit, în 
timp ce soarele urca pe cer printre bancuri de nori roșietici. Dar 
Liza nu era la Havilland Hall ca să îl vadă plecând. Se ţinuse tare 
pentru el înainte să plece din dormitorul ei, apoi plânsese până 
când începuse să o doară gâtul. Pentru o vreme, gânduri teribile 
o chinuiseră - modalități de a-l face pe Marwick să se supună do- 
rinței lor; de a-l face să fie de acord cu ea —, apoi rațiunea o învălui 
din nou. 

În cele din urmă, la primele raze ale dimineţii, plecase din 
camera ei spre pădure. Lacul strălucea sub lumina zorilor, dar ea 
zăbovi acolo doar un sfert de oră, după care își continuă drumul. 

Până în ultimele câteva minute, Liza nu fu în stare să recu- 
noască în sinea ei încotro o purtau paşii. Cimitirul părea un loc 
paşnic, pietrele de mormânt aruncând umbre alungite pe pătu- 
ra de iarbă. Mintea ei era straniu de liniştită în timp ce deschise 
poarta, zăvorul scârțâind. 

Un buchet de trandafiri proaspeți zăcea pe mormântul mamei 
sale, pe petalele roşietice licărind broboane de rouă. Liza se aple- 
că să îl ridice, picături de apă scurgându-se pe mânecile ei, miro- 
sul puternic al florilor ameţind-o. Clipi. Lipsa somnului şi, poate, 

câteva lacrimi insistente, încețoșară cuvintele gravate pe piatra 
de mormânt a mamei ei. 

„Așază-mă ca pe un sigiliu pe inima ta... pentru că dragostea 
este puternică precum moartea.“ 

- Mama, spuse ea tandru. 

Briza blândă îi mângâie obrajii; purta miresmele verii, suge- 
rând căldura zilei ce o aştepta, dâra fumului dintr-o vatră, unde 
era încălzită mâncarea pentru micul dejun. Îngenunche în iarbă. 
Aşeză cu grijă trandafirii la loc. „De la mine, mama. Întotdeauna 
au fost de la mine.“ 

Se temuse atât de mult de acest loc. Ruşinea o ţinuse la distan- 
tă. Dar mama ei nu era aici. Şi chiar dacă ar fi fost în locul acesta... 
nu ar fi judecat-o niciodată pe Liza atât de dur. 

Vocea aceea din capul ei... fusese întotdeauna propria ei voce. 

-Mi-e dor de tine, șopti ea. 

Surprinse un fâlfâit de aripi cu colțul ochiului: un cintezoi mic, 
maroniu, aterizase pe mormântul tatălui ei. Pasărea înclină uşor 
capul, privind-o. 

Cum suportase mama despărțirea de el? Îl plânsese, dar nicio- 
dată nu se lăsase doborâtă de disperare. Blândeţea, mila, tandre- 
tea ei — nu dispăruseră nici o clipă. Întotdeauna avusese dragoste 
de oferit. 

Michael avea dreptate. Fiecare copil avea nevoie de un exem- 
plu. Iar Liza avea să înveţe din exemplul mamei ei. 

Se ridică în picioare. Ciudat faptul că, exact în timp ce iubitul ei 
o părăsea, urcându-se într-un tren spre Londra, în timp ce stătea 
într-un cimitir, înconjurată de nume șterse și suflete uitate, Liza 
putea simţi, în cele din urmă, cum sentimentul de singurătate se 
ridică de pe umerii ei. Singură, dar nu singuratică. 

Odată cu moartea mamei ei, îşi închipuise că nu avea să mai 
găsească vreodată pe cineva care să o iubească necondiționat. 
Dar uitase că întotdeauna avea să existe cineva care să o facă: 
ea însăși. 

„Eşti o minune“, îi spusese Michael. 

Liza era decisă să nu fie nimic mai puţin. Dar dacă, uneori, 
avea să eșueze în a se ridica la înălțimea acestei perspective a lui 
despre ea... atunci, Liza avea să se iubească chiar și așa. Nu își va 
mai permite niciodată contrariul. 

- Vise plăcute, mamă. 
Întorcându-se pe călcâie, porni spre casă. 


Două ore mai târziu, stătea la măsuţa ei de toaletă, ascultând 
doar pe jumătate recitalul lui Mather despre treburile dimineții. 
În ziua următoare aveau să plece și ceilalți oaspeți, iar aranjamen- 
tele pentru călătoria lor presupuneau multe lucruri, iar Mather 
părea să le stăpânească foarte bine pe toate. 

- lar soţii Forbes iau trenul de dimineață, spuse Mather, dar 
asta n-ar trebui să fie o problemă, întrucât Lord Hollister a sosit 
cu trăsura proprie şi va fi bucuros să îi conducă pe Lord Weston și 
pe domnul Tilney la gară cu vehiculul său. 

-În regulă. Liza își studie pudrele şi fardurile. Speranţa ei era 
să reuşească să construiască o față care să nu fie umflată şi roşie 
în urma plânsului de noaptea trecută. Atunci, noi două vom mer- 
ge cu trăsura. Nu este nevoie să o grăbim pe Jane; ne poate însoți 
după bunul-plac. 

Mather se încruntă. 

- Dar... unde mergem, doamnă? 

-La gară. Şi eu vreau să prind primul tren. 

Luă capacul borcănelului cu pudră, apoi se răzgândi. Nici un 
produs cosmetic nu avea să o facă să arate bine astăzi. Gândul, în 
mod straniu, nu o deranjă deloc. 

- Eu... eu nu ştiam, se bâlbâi Mather. Biata fată; nu îi plăcuseră 
niciodată schimbările bruşte de plan. Dar casa din oraş este închi- 
să, doamnă. Va trebui să trimit personalul acolo de îndată... 

-A, pot deschide obloanele şi după ce ajungem, spuse Liza. 
Avea două treburi urgente, ce nu puteau aștepta după asemenea 
detalii - o întâlnire cu Nello, urmată imediat după aceea de o vizi- 
tă la ducele de Marwick. Încă un lucru, continuă ea, întorcându-se 
pe scaun spre Mather: Trebuie să fii pregătită să calmezi servitorii 
sau să îi consolezi. Situaţia mea financiară va deveni publică în 
curând. Mă aștept ca ei să fie foarte speriaţi în legătură cu asta. 
Trebuie să-i asiguri că nu am nici cea mai mică intenţie de a conce- 
dia pe cineva. „Încă.“ Nu fără să-i anunț dinainte, adăugă ea. 

Mai putea să reziste încă şase luni, să le dea angajaţilor ei o 
marjă generoasă de timp, pentru a-şi găsi alte slujbe. 

Fu de-a dreptul surprinsă când Mather se prăbuși într-un fo- 
toliu fără să-i ceară permisiunea. Era aşa o maniacă. Liza avea să 
îi simtă lipsa. 

-Nu înţeleg, spuse fata. De ce ar... de unde ar putea afla cine- 
va? Brusc, se încruntă. Domnul Nelson. Vreţi să... 

Țuguie brusc buzele, ținând gândul captiv. 

Liza ridică din umeri. 

- La urma urmei, avea să se afle. 

Şi aşa avea să fie, cu siguranţă, de îndată ce Nello şi-ar fi dat 
seama că ea îl aruncase în cușca lupilor — sau, mai degrabă, a Fă- 
uritorului de Regi. Pentru că nu avea nici cea mai mică intenție 
de a-l proteja. Cu atât mai prost fusese pentru că își închipuise că 
Liza și-ar pune mândria şi presupusele câştiguri financiare mai 
presus de șansa de a-l vedea zvârcolindu-se. 

Mather o studie pentru o clipă. 

-Foarte bine, spuse ea încet. Apoi Liza începu să se ridice. 
Mai este un singur lucru, doamnă, spuse Mather, întinzându-i 
o scrisoare. 

Luând-o, Liza simţi cum i se taie respiraţia. Nu îi era adresată 
ei. O privi tăios pe Mather. 

-De ce mi-o aduci mie? Ar fi trebuit să o trimiți mai departe, 
lordului Michael. 

Mather își coborî privirea, ascunzându-şi expresia. La o fată 
recunoscută pentru caracterul ei direct, acea privire jenată spu- 
nea la fel de multe ca o confesiune. 

-Am crezut că v-ar plăcea s-o citiți. 

Liza îşi dădu seama că rămăsese cu gura căscată. 

- Ticăloasă mică! Ai luat lecţii de la frații Hawthorne? N-aş citi 
niciodată scrisorile altcuiva. 

Indiferent cât de arzătoare era tentaţia, acum că Mather o su- 
gerase... De ce naiba... 

Dar se opri când Mather ridică din sprâncene. „Haide acum“, 
spunea privirea ei. „Nu sunt proastă.“ 

Liza oftă. 

- Era atât de evident? 

Mather ridică din umeri. 

- Uneori trag cu urechea, doamnă. Este un viciu. 

- Dumnezeule, Mather. Măcar te cunosc? 

Fata se înroşi. 

-Seara trecută mi-am făcut griji că domnul Nelson nu se 
va purta cuviincios. Am vrut să fiu pregătită să vă ajut, în caz 
că... Se strâmbă. Şi nu pot spune că s-a purtat prea frumos! 
Ce plan infam! 

Deci ştia şi ea despre chestiunea Marwick? 

- Dumnezeule, ce altceva ai mai auzit? 

-Din spusele fraților Hawthorne, suficient cât să-mi dau sea- 
ma că aveţi dreptate: Lord Michael nu este o soluţie potrivită 
pentru dificultățile dumneavoastră financiare, spuse Mather cu 
fermitate. Totuși, nu a fost nevoie să trag cu urechea ca să-mi dau 
seama că v-aţi fi dorit exact opusul. 

Se lăsă o tăcere scurtă, pe care Liza nu știu cum să o spargă. 
Secretara ei ar fi fost un spion foarte bun! 

- Atunci, înţelegi în mare problema. Dar tot nu voi citi această 
scrisoare. 

Mather își frământa mâinile pe genunchi. 

- Atunci, am o altă propunere. Nu vă va surâde, totuşi, spuse 
ea, apoi continuă grăbită: Puteţi folosi scrisorile acelea pentru a-l 
şantaja pe duce şi a-l face să vă accepte. Să... să îl forțați să vă plă- 
tească datoriile, așa cum a sugerat domnul Nelson, dar şi să vă dea 
binecuvântarea de a vă căsători cu fratele dumnealui. 

Liza oftă. Poate că ar fi fost surprinsă, de-a dreptul şoca- 
tă... dacă ideea nu i-ar fi trecut şi ei prin cap în orele dinaintea 
dimineţii. 

-Dar n-aş putea, spuse ea - blând, întrucât, judecând după 
paloarea crescând a chipului lui Mather, şi secretara ei vedea imo- 
ralitatea din spatele acelui fapt. Lord Michael îşi iubeşte fratele. 
Când s-ar afla adevărul, cum m-ar ajuta pe mine dacă el ar şti că 
eu l-am amenințat pe fratele lui cu acele scrisori? 

În plus, ea avea în cap o amenințare foarte diferită la adresa 
ducelui. Nefiind obişnuită cu şantajul, Liza putea doar să presu- 
pună că amenințările erau mai eficiente la singular. 

- Nu, desigur că nu v-ar sta în fire, spuse Mather. Dar dacă alt- 
cineva s-ar ocupa de scrisori pentru dumneavoastră... 

- Dumnezeule, nu! N-aş târî pe nimeni altcineva în dezastrul 
ăsta. Privirea îi căzu pe scrisoarea din mână. Părea să devină din 

ce în ce mai fierbinte. Şi nu pot citi asta, spuse ea, înapoind-o lui 
Mather. 

- Dar... 

Mather părea foarte agitată acum. În timp ce Liza o studia, o 
bănuială teribilă îi veni în minte. 

- Mather, de unde ştii că Lord Michael are nevoie de aprobarea 
fratelui său pentru a se căsători? 

Dacă mai era posibil, Mather deveni și mai palidă. Pistruii ei 
păreau de-a dreptul livizi. Liza oftă adânc. 

- Nu-mi spune că ai citit-o. 

Ochii ei căzură pe sigiliu, care părea neatins. Mather strângea 
atât de tare plicul, încât degetele i se albiseră. 

- Eu... nu vă spun, spuse Mather șoptit. 

Liza îşi acoperi ochii pentru câteva secunde. Dumnezeu să 
o ajute. 

-Nu mai ai voie să umbli cu corespondenţa! Niciodată! 

- Nu se va mai întâmpla, doamnă! Vă promit! 

— Atunci... Mâna îi căzu pe lângă corp și trase aer în piept. 
Pari să crezi că aş găsi interesant conţinutul scrisorii. Spune-mi... 
ce scrie? 

Mather înghiţi în sec. 

-Cred că... dacă aţi citi această scrisoare... ați înțelege cât de 
mult ține Lord Michael la dumneavoastră... și ce idiot este ducele 
de Marwick! 

Liza reuşi să zâmbească. 

- Bine, spuse ea. Asta pusese capăt ultimei ei speranţe — o spe- 
ranță pe care nu ştiuse că o are până în acest moment, când o găsi- 
se în adâncul inimii ei. Nu este nevoie să citesc ceva ce deja ştiu. 

-A închis spitalul! L-a închis şi a dat afară toți pacienţii! 

Lizei se tăie respirația. Asta nu ştiuse. Şi făcea misiunea ei la 
Londra și mai urgentă. 

— Mather, asigură-te că rezervi biletele alea - la primul tren 
care urmează, te rog. Vreau să fiu la Londra până mâine la mie- 
zul nopţii. Făcu o pauză. Şi... pune scrisoarea la poştă pentru 
mine, bine? 

— Sunteţi o persoană mai bună decât mine, spuse Mather răgu- 
şit, smulgându-i Lizei un râset. 

Se părea că ea avea să râdă în continuare, indiferent de situa- 
ție. Era bine de știut. Poate că nu avea blândeţea mamei sale — dar 
darul veseliei ei nu avea să piară niciodată, nici măcar în împreju- 
rări triste precum acestea. 

- Mather, spuse ea, acesta este un verdict foarte măgulitor 
pentru mine și foarte sinistru pentru tine — în ciuda talentului tău 
la spionaj. Acum, te rog să duci scrisoarea la poştă - şi asigură-te 
că sigiliul pare neatins. 

- Da, doamnă. Imediat. 


Capitolul 20 
SES 


Pentru a doua zi la rând, Michael se așeză vizavi de fratele său. 
Astăzi nu avea de gând să țipe. Astăzi voia să fie la fel de rece pre- 
cum ducele. 

- Mulţumesc pentru că m-ai primit, spuse el calm. 

Dacă aveau să sfârșească la tribunal, dacă istoria era decisă să 
se repete, atunci Michael avea să încerce să o modifice, cumva. 
Nu voia să dea ziarelor motive să raporteze certuri şi insulte. Par- 
tea vătămată nu avea să le furnizeze citate meschine. 

-Trebuie să mărturisesc, am fost surprins când ai fost anun- 
tat, spuse Alastair. 

Din nou, el stătea în spatele biroului său. Jones spusese că îşi 
petrecea majoritatea zilelor în birou şi încă refuza să iasă din casă. 
Refuzul lui devenise și mai vizibil, mai ales din pricina faptului că 
slăbise alarmant de mult; dacă ar fi fost un pacient care căuta aju- 
tor, înfățișarea lui l-ar fi îngrijorat pe Michael și i-ar fi recomandat 
o supă fierbinte şi mâncare sănătoasă. 

Dar, deşi pielea lui Alastair avea o culoare bolnăvicioasă și pă- 
rea că se usucă, voința lui rămase la fel de dură precum diamantul. 
„Este spre binele tău“, spusese el cu o zi în urmă. „O văduvă, o târ- 
fă renumită, nu, nu voi de acord cu așa ceva. Îmi irosești timpul 
şi-mi insulți inteligența cu această propunere.“ 

Amintirea acelor cuvinte îi uşură sarcina atunci când îi întinse 
teancul de hârtii. Michael nu simţi nimic în timp ce își privi fra- 
tele răsfoindu-le. 

- Nu înţeleg, spuse Alastair fără ezitare. 

-Este o acţiune legală elaborată de către Smythe şi Jackson. 
Avocaţii îl acceptaseră drept client cu o zi în urmă, înţelegându-se 
să îşi tragă onorariile din câştigurile lui. Dacă nu-mi vei da aloca- 
ţia care mi-a fost acordată prin testamentul tatălui nostru, atunci 
îmi voi înainta cererea în fața unui judecător. În plus, cer la tri- 
bunal excluderea ta din consiliul director al spitalului. Ai depăşit 
limitele când ai ordonat închiderea lui. L-am rugat pe Weston să 
te înlocuiască. Este posibil să mi se alăture și Hollister. 

Michael vorbise cu ambii bărbaţi înainte să plece de la Havil- 
land Hall. 

- Interesant, murmură Alastair. Puse deoparte hârtiile, mâna 
lui odihnindu-se anemică peste ele. Inelul cu sigiliu atârna larg pe 
degetul lui, alunecându-i până la articulaţia degetului. Totuşi, mă 
îndoiesc că au vreun interes pentru a-ți sponsoriza eforturile. 

- Referitor la asta, spuse Michael, Weston mi-a oferit o sumă 
considerabilă, şi amândoi îmi susțin propunerea de a ne extinde 
serviciile şi către pacienţii din clasa mijlocie. Taxele colectate de la 
noua clientelă vor sprijini operaţiunile noastre caritabile. 

Revăzuse bugetul cu o noapte în urmă. Presupunând că bur- 
ghezia avea să îşi dea acordul să fie tratată la un spital caritabil, ar 
putea funcționa. Nu își făcea speranţe prea mari, totuşi. Dar era o 
şansă, şi era mai mult decât avusese în urmă cu trei zile. 

Zâmbetul lui Alastair era nesigur şi se stinse repede, lăsând 
impresia că era epuizat. 

-N-aş conta pe Hollister să rămână implicat. l-am fost un 
foarte bun prieten, după cum poate ştii. Împinse hârtiile spre 
Michael. Şi nu-mi plac oamenii fără loialitate. De fapt, tind să mă 
asigur că regretă lipsa ei. 

Michael scrâşni din dinţi. 

-Amuzant lucru, spuse el. Până recent, am crezut că frăția ar 
putea implica loialitate. Dar văd că tu înţelegi noțiunea într-un 
mod diferit de-al meu. Împinse hârtiile înapoi spre Alastair, apoi 
se ridică. Acum, îți urez o zi bună. 

- Stai. Alastair îl privi. Tu... 

Michael aşteptă cu nerăbdare, încercând să ignore cum ochii 
fratelui său păreau să se retragă în craniul lui. Alastair arăta din 
ce în ce mai mult ca un cadavru. 

-Ce este? 

-Chiar ai de gând să faci asta? spuse Alastair. Să mă duci la 
tribunal. 

Michael își invocă cel mai sinistru zâmbet. 

-O ironie fină, nu crezi? Şi tu care îți doreai să-ți ţii numele 
departe de scandal. 

Un muşchi se zbătu în obrazul lui Alastair. Începu să se ridice 
şi... Dumnezeule, dar fu nevoit să se ajute de mâini; cu palmele pe 
birou, se împinse în sus cu o dificultate vizibilă. 

Sacoul îi atârna larg pe umeri. Nu mai avea carne cu care să 
îl umple. 

Şi în ciuda efortului lui de a rămâne rece — pentru că Alastair 
nu merita nimic din partea lui; nimic —, Michael îşi simţi indife- 
rența cedând. 

- Dumnezeule, spuse el. Dumnezeule, Al. Te sinucizi. Tu... 

Dar ce mai putea să spună care să nu fi fost spus deja? 

Mai era un lucru: 

- Te iubesc, spuse el cu dificultate. Asta nu s-a schimbat. 
Dumnezeule - noi am trecut prin iad împreună când eram mici. 
Erai totul pentru mine. Singurul meu aliat. Cel mai bun prieten. 
Protectorul şi sprijinul meu. Dacă am ieşit întreg din iadul ăla, 
este numai datorită ție. Cum aș putea vreodată să uit asta? Vei fi 
întotdeauna fratele meu. 

Alastair se încruntă. 

-Şi cât de nobil o arăţi, spuse el. Afecţiunea asta frățească. 

-Nu-mi dai de ales. Michael scutură din cap. Alastair, tu ai 
devenit bărbatul de care cândva ai încercat să mă protejezi. Eşti 
tatăl nostru reîncarnat — dar eu nu sunt mama. Dumnezeu mi-e 
martor, tu m-ai crescut mai bine de atât. Deci, da - nu-ţi voi arăta 
pic de milă. Te voi duce la tribunal și voi lupta pentru ceea ce este 
al meu, şi voi câștiga. Şi, îţi jur, acea zi va marca sfârșitul legăturii 
noastre. Deşi mă întristează, te voi lăsa în braţele destinului tată- 
lui nostru — pentru că tu însuţi l-ai atras asupra ta. 

Alastair se holbă la el pentru un moment îndelungat. Apoi 
râse, un râset care suna precum foşnetul frunzelor uscate. 

- Foarte dramatic, spuse el. Dar mă tem că mi-ai înţeles 
greşit surprinderea. Sunt uimit de prostia ta. Vei câştiga, crezi? 
Nu. Te voi zdrobi. Foarte uşor. Este foarte simplu să-i mituieşti 
pe Weston și Hollister! Şi eu am la dispoziție avocaţi care sunt 
specializați în a închide repede aceste cazuri... și întotdeauna, 
întotdeauna în detrimentul oponenților mei. 

Michael oftă. 

- Corect. Acum uiţi cu cine vorbeşti. Ani de-a rândul am fost 
martorul manevrelor tale. Dar dacă îţi face bine să stăruiești 
asupra puterii care ţi-a mai rămas - pentru că întreaga Londră 
şuşoteşte acum că ai luat-o razna - atunci, te rog, stăruieşte. 
Şi exercit-o împotriva mea, dacă aşa crezi că trebuie. 

Alastair miji ochii. 

-Nu de mine va râde societatea. Tu ești cel care ne va transfor- 
ma din nou în râsul lumii. Şi pentru ce — o femeie? Ce-i închipui 
că vor spune oamenii? De Grey se dă în spectacol, se ruinează de 
bunăvoie pentru o târâtură care îşi vinde fotografiile pentru bani; 
care se prăbuşeşte la baluri de la prea multă băutură; care, după 
toate zvonurile, a avut amanți care... 

- Destul! Michael făcu un pas în spate, ca nu cumva să se re- 
peadă înainte; ca nu cumva să își rănească pumnii în faţa fratelui 
său. Te-aș lovi, spuse el printre dinţii încleştaţi, dar mă tem că 
te-aş ucide, în starea patetică în care ești. Dar acum ascultă-mă 
cu atenţie: acea femeie este femeia pe care o iubesc. Şi, spre de- 
osebire de dragostea mea pentru tine în acest moment, ceea ce 
simt pentru ea este meritat. Michael izbucni într-un râs sinistru, 
apoi continuă: lar tu o judeci pe baza poveștilor pe care spionii tăi 
le-au cules despre ea? Tu, care ai văzut cât de nerăbdătoare era lu- 
mea să creadă ce era mai rău despre mama noastră? Dumnezeule, 
te-aş întreba unde ţi-ai pierdut simțul ruşinii - dar mă aştept să-l 
fi lăsat acolo unde ţi-ai pierdut şi mintea! Mă spăl pe mâini de 
tine, Alastair. Dar îţi jur, dacă ridici un deget ca să-i faci probleme, 
mă voi răzgândi. Mă voi întoarce aici şi te voi dobori precum furia 
lui Dumnezeu. 

Cuvintele ieşiseră din gura lui ca un val fierbinte de furie. Făcu 
din nou un pas în spate, întrucât furia nu i se domoli; voia să îl 
împingă înainte, să îl provoace să facă ceva ce ar regreta. Dar se 
controlă şi, în cele din urmă, îşi văzu fratele reacționând aşa cum 

ar face-o un om. Alastair clipi foarte rapid şi aproape că se prăbuși 
în scaun. Arăta, în sfârşit, zdruncinat. 

Michael nu își permise să spere, totuşi. Se săturase să spere că 
asemenea semne prevesteau o revelație. 

-Am terminat cu tine, repetă el încet — atât pentru sine, cât şi 
pentru Alastair. Terminat. 

Apoi se întoarse şi plecă. 

Pe coridor, trecu pe lângă Jones, care îi aruncă o privire 
scandalizată, Poate că bătrânul ticălos ascultase la gaura cheii. 
Michael grăbi pasul, disperat să iasă cât mai repede din acea casă, 
să respire un aer care să nu fi fost otrăvit de fratele său. 

În capul scărilor totuși, se opri brusc. La parter, în holul de la 
intrare, stătea o siluetă care îi făcu inima să tresară. 

Din pur instinct, se retrase în alcovul care ascundea vederii 
intrarea în aripa de vest. Inima lui, care pe tot parcursul întâlnirii 
cu Alastair stătuse precum un cadavru în pieptul lui, acum reveni 
brusc la viață, bătând violent. 

În numele lui Dumnezeu, ce căuta Elizabeth aici? 

Jones trecu din nou pe lângă el, ignorând poziţia lui ascunsă. 
Majordomul cobori grăbit scările. Făcu schimb de câteva replici 
şoptite cu Elizabeth, pe care Michael nu le putu distinge. Apoi, 
împreună, începură să urce scările. 

Alastair o primea? 

Mușchii i se contractară, inima bătându-i şi mai tare, întreg 
corpul încordându-i-se ca şi cum s-ar fi pregătit de luptă. Fu ne- 
voie și de ultima fărâmă de voinţă să nu iasă din ascunzătoare și 
să o împiedice să intre în acel birou. Fratele lui nu era un bărbat cu 
care să glumeşti. Dacă Alastair ridica mâna la ea — Dumnezeule, 
dacă ridica doar vocea... 

Michael aşteptă, de-abia respirând, până când Jones reveni, 
singur, pentru a cobori scările. 

Fără să mai piardă vreo secundă, ieși din ascunzătoare și alergă 
silențios de-a lungul holului. Uşa biroului era închisă. Dar exista o 
gaură a cheii pe care puteai spiona. Michael îngenunche şi îşi puse 
urechea peste ea, vag conştient de umilința poziţiei, nepăsându-i 
nici cât negru sub unghie. La primul semn de probleme, avea să 
dea buzna în camera aia și... 

- lertaţi-mi îndrăzneala, spuse Elizabeth. Ştiu că nu am făcut 
cunoştinţă. Dar am o chestiune foarte urgentă de discutat 
cu dumneavoastră şi nu putea aştepta amânare pentru amabilită- 
tile obişnuite. 

Michael ştia că înfăţişarea fratelui său trebuie să o fi speriat-o — 
şi că Alastair o privea cu un dezgust de fier. Dar ea părea destul de 
calmă, chiar puțin rece. 

-Îmi pare rău să aud asta, răspunse Alastair, pentru că, după 
cum vă puteţi imagina, cea mai mare dorință a mea este să 
rămânem niște străini. 

- Atunci, reacţia politicoasă ar fi să vă mulțumesc pentru ama- 
bilitatea de a mă primi, spuse ea. Dar nu vă voi mulțumi. Nu văd 
nici un motiv să fiu politicoasă cu un bărbat ale cărui recente acţi- 
uni față de fratele său merită doar disprețul meu. 

Michael respiră adânc. Era ciudat să o audă luându-i apăra- 
rea. O plăcere stranie și... deplasată, în asemenea circumstanţe. 
Ce căuta ea aici? 

- Foarte sinceră, spuse Alastair. 

- Da, spuse ea. Sunt cunoscută ca fiind o persoană sinceră și 
directă. Şi voi fi mai directă, încă. Vedeţi dumneavoastră... 

- V-aţi întâlnit cu fratele meu când aţi urcat? 

Această simplă întrebare primi răspuns după o pauză foarte 
scurtă. 

- Nu, spuse ea. El este... aici? 

Michael îşi înfipse unghiile în palmă. Acea idee o tulburase 
într-un fel în care cuvintele fratelui său nu reușiseră. Pentru 
Dumnezeu, dar el voia să o vadă... Se stăpâni, trăgând adânc aer 
în piept. Răbdare. Trebuia să afle de ce era ea aici. 

- Presupun că a plecat deja, spuse Alastair. Ei bine, atunci vă 
rog să terminaţi repede ce aveţi de spus. N-am timp pentru femei 
ca dumneavoastră. 

Râsul ei fu jos şi uşor răutăcios. 

- Atunci, standardele dumneavoastră au crescut considera- 
bil în ultima vreme - şi, cu siguranţă, de când au fost scrise 
aceste scrisori. 

O tăcere mai îndelungată acum. Michael trase cu ochiul prin 
gaura cheii. Ea stătea cu spatele la el, dar îi dăduse lui Alastair 

un teanc de hârtii. El le răsfoia cu mai multă energie decât meri- 
taseră documentele legale. 

- De unde aveți astea? întrebă el apoi, cu vocea tăioasă. 

-De la un anume domn Nelson, spuse ea. El mi-a dat sarcina 
de a vi le aduce și de a cere, în schimb, să-i susțineți încercarea de 
a obține o baronie. Iar eu trebuia să cer şi partea mea, poate 
optzeci sau nouăzeci de mii de lire, ca să-mi pot plăti datoriile - pe 
care el va fi bucuros să le facă publice de îndată ce va afla că i-am 
divulgat rolul în acest plan. Dar, în schimb, am o propunere total 
diferită pentru dumneavoastră. 

Michael scutură cap. Nelson o șantajase? O amenințase cu di- 
vulgarea sărăciei care o pândea? Avea să îl ucidă pe nenorocit. 

- Nelson, spuse Alastair. 

- Charles Nelson. Amantul soției dumneavoastră. Unul dintre 
ei, cel puțin. După cum puteţi vedea. 

- Barclay, mormăi fratele lui. Şi Patton! 

- Da, spuse ea, și Huston, de asemenea. Răposata ducesă era 
destul de ocupată, nu-i așa? Lumea s-ar putea întreba ce făceaţi 
dumneavoastră în tot acest timp. Ah, da, îmi amintesc acum: vă 
jucaţi de-a politica şi vă promovați preferaţii. Dar se pare că soția 
nu era de acord cu politica dumneavoastră, întrucât sentimentele 
ei favorizau opoziţia — iar ei se pare că au profitat din plin de asta. 
De fapt... înălțimea voastră, îndrăznesc să spun că ducesa era și 
ea o făuritoare de regi! 

Michael rămase fără aer. Acum îi era limpede. Scrisorile pe 
care i le dăduse fratelui său aveau legătură cu Margaret. Cumva, 
Nelson pusese mâna pe corespondenţa personală a lui Margaret. 
Doamne! Nelson fusese unul dintre amanții ei. 

Nevenindu-i să creadă, Michael aproape izbucni în râs, un râs 
isteric care l-ar fi dat imediat de gol. În schimb, își muşcă degetele 
şi încercă să asculte în continuare discuţia, în timp ce gândurile 
i se învălmăşeau în cap. De ce nu îi spusese lui? De ce Liza nu 
venise la el? 

-Acestea sunt originalele? întrebă Alastair. 

-Doar câteva, spuse ea. Vi le voi da pe celelalte mai târziu. 
Da, ştiu — sunt mai multe! Închipuiți-vă. Foarte productivă soția 
dumneavoastră. Dar înainte să primiţi opera ei, trebuie să-mi fa- 
ceţi o favoare specială. 

Lui Michael i se tăie respirația. Cu acest avantaj asupra fratelui 
său, ea putea cere... orice din partea lui. 

Brusc, se ridică. Nu voia să audă asta. Nu era de mirare că Liza 
nu îi spusese despre amenințarea lui Nelson - pentru că voia să îl 
şantajeze pe Alastair, aşa cum Nelson procedase cu ea. Michael 
nu putea să respire, o prăpastie părând să se deschidă în pieptul 
lui. Era o dezamăgire, o trădare, dincolo de orice suferință... 

Nu. Ea nu avea să facă asta. Nu fratelui său. 

În secunda următoare, știu că nu avea să o facă. Nu l-ar deza- 
măgi niciodată. Nu l-ar trăda niciodată astfel — sau în orice mod 
atât de important. 

Siguranța acestei convingeri se dezlănţui înăuntrul lui atât de 
rapid şi de puternic, încât aproape îi fură tot aerul din plămâni. 

Nu avea nici o îndoială în privinţa ei. Nici una. lar această si- 
guranţă, în care crezuse cândva, pe care o știuse, nu avea să o mai 
simtă pentru nici o altă femeie — la urma urmei, nu părea atât de 
miraculos. O simţea... naturală. Să aibă încredere în ea era cel mai 
natural şi mai simplu lucru din lume. Nu avea de ales; încrederea 
lui în ea era precum răsuflarea lui, fermă şi involuntară. 

Se temuse atâta vreme să nu repete tragedia părinților lui. Dar 
asta era dragoste: nu ceva separat de încredere, ci țesut din ea. 
Asta le lipsise părinţilor săi. Povestea lor nu avea să fie niciodată 
povestea lui. 

Simţindu-se ameţit şi ciudat de ușor, îngenunche din nou, la 
timp pentru a o auzi spunând: 

- Veţi redeschide spitalul fratelui dumneavoastră. Aceasta este 
favoarea mea. Şi veţi continua orice făceați pentru munca lui îna- 
inte. Vreau să-mi promiteți în scris, printr-un document legalizat 
de avocaţii mei, că vă veţi îndeplini partea de înțelegere față de el 
oricât timp va cere. 

Michael închise ochii. „Elizabeth, prostuţo.“ Nu era nevoie să 
facă asta. El avea situaţia sub control. La naiba, ar fi trebuit 
să ceară banii pentru ea. Ea... 

Michael se ridică şi deschise brusc uşa. Alastair ridică privirea 
de pe scrisori. Elizabeth, întorcându-se spre ușă, deveni palidă. 

- Tragi cu urechea? spuse Alastair. Încântător. 

- Dă-i banii, spuse Michael. Optzeci, nouăzeci de mii de lire. 
Fă-o, sau scrisorile devin publice! 

- Nu. Liza păşi spre el. Nu asta este calea cea bună. Michael... 

-N-am nevoie de susținerea lui, spuse el. La naiba, nu am nevo- 
ie de ea. Dar tu ai nevoie de bani. 

Liza se schimbă la față. Se opri, ducându-și mâna la gât. 

- Şi tu crezi că i-aş lua? De la el? leri mă credeai altfel! 

O jignise. Propria idioțenie îl uimi. 

- Nu, spuse el, pășind înainte şi luându-i mâinile în ale lui. 
Nu, m-ai înțeles greşit. Tot ce vreau este ca tu — îşi spori strânsoa- 
rea când Liza încercă să se elibereze. Ascultă-mă, Elizabeth! Nu te 
poți căsători cu alt bărbat. Nu voi permite să o faci! Vei lua banii 
ăia blestemaţi! 

Din dreapta lor se auzi un hârșâit. Alastair aruncase scrisorile 
în foc şi acum le împungea cu vătraiul. 

-Există mai multe, îi spuse Michael. Şi, pentru Dumnezeu, eu 
însumi le voi tipări şi le voi distribui pe străzi... 

Mâinile lui Elizabeth se răsuciră în ale lui, înfigându-şi unghii- 
le în încheieturile sale pentru a-l readuce în simțiri. 

- Ba nu o vei face, spuse ea tăios. N-ai nici o legătură în treaba 
asta. Este fratele tău, Michael. Eliberându-l, se întoarse spre Alas- 
tair. Dar amenințarea mea rămâne valabilă. Voi avea promisiunea 
aceea din partea dumneavoastră, domnule, asigurându-mă că spi- 
talul Lady Marwick se redeschide — şi rămâne deschis - începând 
cu săptămâna viitoare. Altfel, veți regreta. 

Se întoarse iar spre Michael, ridicând mâna și atingându-i foar- 
te ușor obrazul. Dar când el încercă să o ia de mână, ea scutură din 
cap și păşi înapoi. 

- Trebuie să plec, spuse ea încet şi porni spre ușă. 

- Nu. La naiba cu asta. Michael se mișcă fără să gândească, 
apucând-o de braţ şi întorcând-o spre el. Nu vei fugi de mine! 
Nu ai auzit? Am găsit o soluţie pentru spital. Şi... 

-Şi nici o soluţie pentru mine, rosti ea blând. Michael, dacă 
ar fi doar viitorul meu în joc, l-aş lăsa bucuroasă în mâinile 
tale. Dar... 

-Te iubesc, spuse el. Voi găsi o cale. Voi găsi o soluţie. Nu poți 
pleca. 

Liza îl privi, cu buzele întredeschise. Tremurau vizibil, iar 
priveliștea îl duru pe Michael. Întinse mâna şi le linişti blând cu 
degetul lui mare. 

- Ai încredere în mine, şopti el. Aşa cum eu am în tine. Vom 
găsi o cale. 

Elizabeth scânci într-un mod straniu. 

- Dar... eu... dacă era vorba doar de mine... dar atât de mulţi 
oameni depind de mine... 

-Şi vom găsi o cale. Aproape că o convinse. Victoria pulsa în 
sângele lui. Spune-mi doar că ai încredere în mine şi, îţi jur, nu te 
voi dezamăgi niciodată. 

Liza ridică privirea spre el şi o singură lacrimă se prelinse 
din ochii ei magnifici. Verzi precum jadul. Michael nu supor- 
ta să o vadă plângând. Se aplecă ușor şi prinse acea lacrimă cu 
buzele lui. 

-Îți interzic să plângi, spuse el. Îi voi cere preotului să includă 
asta în jurămintele noastre. 

Răsuflarea ei sacadată îi încălzi urechea, spunând: 

- O. Bine, atunci... dacă tu... promiți. 

-Îți promit totul, spuse el, foarte încet. 

Cu un sunet înăbușit, Liza îl apucă de păr şi îi trase gura peste 
a ei. 

Fu un sărut fierbinte, intens, şi avea gustul — liniştii, în numele 
lui Dumnezeu; ea era a lui. O îmbrăţişă strâns. 

-Să nu mă părăsești, spuse el. 

- Nu, spuse ea. Eu... nu pot, cred. 

- O, pentru Dumnezeul! 

Elizabeth tresări în braţele lui. Şi Michael uitase de fratele 
său. Ignoră încercarea Lizei de a se elibera, dar doar îşi slăbi pu- 
ţin strânsoarea pentru a-i permite să se întoarcă spre fratele lui 
odată cu el. 

Dezgustul animă trăsăturile lui Alastair, ceea ce Michael nu 
mai văzuse de luni întregi. 

-Ce scenă patetică! izbucni Alastair. 

-Sper ca farmecul lui să nu fie o trăsătură de familie, spuse cu 
indiferență Elizabeth. 

Michael fu uimit de propriul râset. 

- Vino, spuse el şi o îndreptă pe Elizabeth spre ușă. 

-Voi pune mâna pe scrisorile alea! se auzi un strigăt panicat 
în spatele lor. 

- Ignoră-l, spuse Michael. Nu există un moment mai bun decât 
prezentul pentru a face din asta un obicei. 

-Poți să-ţi iei banii. 

Auzind asta, Michael se opri brusc. Când Elizabeth se încrun- 
tă, el ridică din sprâncene. Ea scutură din cap. 

-Nu-i vreau. Nu aşa. 

- Banii şi sponsorizarea spitalului. Alastair părea de-a dreptul 
disperat acum. Destui bani cât să o duceți amândoi bine. 

-Bani murdari, spuse Elizabeth, dar acum își frământa îngri- 
jorată buza între dinți. 

-Mai curaţi decât ar fi dacă te-ai căsători pentru ei, spuse 
Michael. Iar tu erai dispusă să faci asta - sau te-ai gândit la opțiu- 
ne, adăugă el grăbit, pentru că Liza începuse să se încrunte. 

- Blestemaţi să fiți! Îţi voi plăti şi datoriile! Iar aceasta este 
propunerea finală! 

Elizabeth se întoarse spre fratele lui. 

- Acceptată! spuse ea veselă. 

Iar Michael izbucni în râs, uimit. Pentru Dumnezeu, crezuse 
că ea avea să protesteze — dar nu o făcu. Liza jucase la cacealma în 
aceste ultime momente, așteptând ca miza să crească. 

- Foarte bine, atunci, spuse Alastair. Îmi voi pune avocaţii să 
elaboreze un contract. lar tu îmi vei da scrisorile. Dar mai am o 
singură condiție. 

- Nu, spuse Michael instantaneu. 

Elizabeth îi atinse blând braţul. 

- Aşteaptă. Să o auzim mai întâi. 

Alastair, sprijinindu-se cu o mână pe șemineu, trase adânc aer 
în piept. 

- Şi... referitor la nunta voastră... 

- Dumnezeule, cât de grăbit este, șopti Elizabeth. 

-Este logic, spuse Michael. Pentru că intenționez să mă însor 
cu tine. 

-Nu mă întrebi mai întâi? 

- Într-un minut, da. Aș prefera să avem puţină intimitate. 

-Trebuie să fie o nuntă publică, mormăi Alastair. lar eu trebu- 
ie să fiu inclus, altfel vor apărea zvonuri despre absența mea. 

Elizabeth își întoarse privirea spre Michael. 

- Asta este decizia ta, îi spuse ea încet. 

Michael își mușcă obrazul. Era posibil ca această condiție a lui 
Alastair să fie, de fapt, un gest mascat pentru o scuză. Dar poate 
că doar îşi făcea el iluzii. Nu îl mai cunoştea atât de bine pe fratele 
său pentru a-şi da seama. 

-Nu ne vom căsători în casa asta, spuse el. Așa că alegerea îţi 
aparține: ești bine-venit la nuntă, dar numai tu poţi spune dacă 
eşti în stare. 

Alastair miji ochii. 

-Voi fi în stare, spuse el. Dumnezeule - crezi că aș rata 
nunta ta? 

Iar Michael simţi ceva relaxându-se înăuntrul său, ceva care, 
fără să fie conştient de asta, pusese presiune pe plămânii lui de 
luni întregi. 

Era un început slab de împăcare din partea lui Alastair... dar 
era un început. 


Capitolul 21 
SER 


Nu încăpea nici o îndoială că Michael avea să se întoarcă acasă 
cu ea în seara aceasta. Noutatea unui final fericit era prea proas- 
pătă şi părea prea fragilă pentru a risca fie doar şi un moment de 
despărțire. De îndată ce urcară în trăsură, mâinile ei se plimbară 
pe trupul lui, iar gura lui era pe a ei, şi, cumva, Liza ajunse în 
poala lui, sărutându-se cu pasiune. Dar drumul fu prea scurt — 
frustrant de scurt; coborâră gâfâind şi răvăşiți din vehicul. lar 
apoi, odată ajunşi acasă, grăbindu-se spre dormitorul ei, Liza des- 
coperi o surpriză foarte neplăcută: cutia în care pusese scrisorile 
ducesei — cutia pe care o ascunsese în dulapul ei — stătea pe mă- 
suța de toaletă. 

Speriată, o deschise. 

- Nu! exclamă ea. Scrisorile sunt încă aici. 

Nu, stai - nu erau toate. Scoţându-le din cutie, le numără 
grăbită. 

-Dar lipsesc jumătate din ele, strigă ea. Ar trebui să fie 
douăsprezece! 

- Cum este posibil? Michael le luă, numărându-le din nou. Şap- 
te. Eşti sigură că erau douăsprezece? 

- Foarte sigură! Dar cine le-ar lua? 

Se întoarse cu precauţie, privind în jur, ca și cum în budoarul ei 
confortabil s-ar putea ascunde un hoț. Dar nimeni, în afară de ea 
şi de Hankins, nu venea aici. Un fior rece o străbătu. 

- Mather, şopti ea. 

Mather intrase aici chiar când ea închidea uşa dulapului. Nu. 
Nu era posibil. 

-Ce e cu Mather? vru Michael să știe. 

Liza scutură din cap şi fugi pe coridor, unde graba ei făcu două 
servitoare speriate să se oprească din drumul lor. Nu, nu o văzu- 
seră pe domnișoara Mather în acea după-amiază. Nici menajera — 
nici Ronson, care tocmai sosise din Bosbrea. Dar unul dintre 
lachei o zărise plecând de acasă în urmă cu o oră, cu o valiză într-o 
mână şi o mapă în cealaltă. 

-Nu e posibil să fi făcut asta, îi spuse Liza lui Michael în timp 
ce urcau din nou scările. De ce ar fi făcut asta? Şi ce va face fratele 
tău când nu voi putea să-i dau toate scrisorile? 

-Sunt destule ca să-l mulțumească, spuse Michael. Nu i-ai spus 
câte mai erau. Se întoarseră în budoarul ei, unde Michael răsfoi 
scrisorile rămase. Sunt destule detalii aici ca să fie mulțumit, spu- 
se el. Nu va şti niciodată că lipsesc câteva, şi poate că ea... 

Michael încremeni. 

-Ce este? întrebă Liza îngrijorată. 

Cu o expresie serioasă, Michael se întinse peste măsuța de toa- 
letă şi găsi o foaie de hârtie pe care Liza nu o observase din pricina 
panicii ei. 

Scrisul lui Mather era ordonat pe hârtie. 


Doamnă, 


Sunteţi, într-adevăr, o persoană mai bună decât mine. Dar 
poate că păcatele mele vă vor fi de folos. Am luat câteva scrisori 
ale ducesei ca să le păstrez în siguranță — o selecţie atentă, care 
să vă asigure un tratament onorabil din partea ducelui. Dacă 
înălțimea sa va continua să vă stea în cale, îi puteți spune că eu 
voi avea grijă să regrete amarnic. 

Vă veţi întreba de ce am făcut acest lucru. Din motive pe 
care nu le pot divulga, sunt obligată să-mi închei munca pentru 
dumneavoastră. Dar ati fost foarte amabilă cu mine şi, fie că 
sunteți sau nu de acord, am o datorie față de dumneavoastră. 
În acest mod vă răsplătesc. Îmi pare rău că trebuie să o fac pe 
ascuns, dar, vă implor, dacă puteți, să nu consideraţi gestul meu 
o trădare, ci un dar de rămas-bun. 

Cu sinceritate, 


Olivia Mather 


PS.: S-ar putea să vă intereseze că am prins-o pe doamna 
Hussy'Hull închisă în budoarul ei cu Weston în dimineața 
plecării noastre, vorbind despre căsătorie şi... alte lucruri. Pre- 
văd că mireasa va avea nevoie să-și slăbească foarte considera- 
bil corsetul înainte de nuntă. 


- Unde naiba s-a dus? şopti Liza. 

Michael citea peste umărul ei. 

-Are familie? 

Ea scutură din cap. 

-Mama ei este moartă. Şi nu a pomenit niciodată de altcineva. 

- Vreun angajator anterior? 

-Am găsit-o la o şcoală de dactilografie, spuse Liza. Habar 
n-am unde s-o caut! 

Michael îşi puse mâinile pe umerii ei, liniștind-o. 

— Se pare că nu-ţi vrea răul, spuse el. 

- Poftim? Nu, desigur că nu. Vorbim despre Mather! Dar de 
ce-a fugit? Liza reciti grăbită scrisoarea. Nu-mi place cum sună. 
Sună ca și cum ar fi fost obligată să plece. Dar ce a obligat-o? N-a 
dat nici un semn că ar vrea să mă părăsească... 

-Şşşt. Michael începu să îi maseze umerii, degetele lui fră- 
mântând-o blând. În ciuda voinţei ei, Liza își simţi mușchii re- 
laxându-se. Oriunde s-ar fi dus, nu ar trebuie să fie prea greu să 
dai de urma unei roșcate de înălțimea unui bărbat. Poliţia o va 
găsi repede. 

Liza își muşcă buza. 


1 Hussy înseamnă femeie uşoară. 

-Nu înţelegi. Nu sunt... furioasă pe ea, mai mult îngrijorată. 
Adică - da, a fost greşit din partea ei... şi nu m-am așteptat nicio- 
dată... nu a dat nici un semn... 

Dar asta nu era tocmai adevărat, nu-i aşa? Acum că se gândea 
mai bine, Mather făcuse o aluzie la planul ei în timpul ultimei 
conversații pe care o purtaseră în Bosbrea. „Dacă altcineva s-ar 
ocupa de scrisori pentru dumneavoastră?“ întrebase ea. 

- Fără poliție, spuse ferm Liza. Ceva era în neregulă cu Mather. 
Aceste împrejurări misterioase care o siliseră să plece — sugerau că 
avea nevoie de ajutor. O vom găsi noi înşine. 

- Foarte bine, spuse Michael. O vom găsi. 

- Dacă putem, se agită ea. 

Michael o întoarse spre el, aplecându-şi capul pentru a o privi 
în ochi. 

-O vom găsi, spuse el. Este o promisiune. 

Liza trase adânc aer în piept, apoi simţi cum un zâmbet răsare 
pe buzele ei. 

- De ce oare, spuse ea, mă poți face să cred orice? 

-Pentru că ți-aș da orice. 

Michael devenise brusc serios. 

Liza se aplecă spre el - iar scrisoarea, uitată în mâna sa, se mo- 
totoli între ei. Michael cobori privirea pe ea. 

- Mai scrie ceva pe spate? întrebă el. 

Liza întoarse biletul — şi se încruntă, uimită. 

- Este o copie a regulilor! Cele pe care le-am născocit pen- 
tru peţitori. Râse ușor. A păstrat asta? Dar - cât de absurd; 
a corectat-o! 

Michael studia biletul cu susul în jos. 

-Ce-a tăiat acolo? 

- Observaţia aia despre cuvintele care trebuie să se potrivească 
cu faptele. 

- A, da. Nu i-a plăcut deloc, dacă îmi amintesc bine. 

-A protestat cu înverșunare, spuse Liza. Privind înapoi, ar fi 
trebuit să-mi dea de gândit. 

Michael râse uşor. 

- Era foarte îngrijorată, cred, cu privire la potenţialul pericol 
reprezentat de câinii domnilor... Dumnezeule! O privi uimit. 

Inima Lizei o luă la goană, cuprinsă de panică. 

-Ce mai este acum? întrebă ea. Prea multe revelații, iar ea se 
temea că avea să devină apoplectică. 

-Tocmai ce mi-am dat seama că nu te-am servit niciodată 
cu ceai! 

Liza clipi confuză. 

- O. Este în regulă. Stai — unde te duci? 

Michael se întorsese spre uşă. Peste umăr, spuse: 

-Să sun pentru ceai. Trebuie să-mi repar repede greșeala, ca 
nu cumva să te răzgândeşti și să decizi că nu sunt eligibil. 

Bărbat naiv! Liza se repezi după el, prinzându-l de mână pen- 
tru a-l împiedica să sune. 

-Nu este nevoie de ceai acum. Coborându-și glasul, continuă: 
Poţi să... îmi dovedeşti că eşti eligibil în alt mod. 

Michael îi urmă privirea spre dormitor și un nou licăr i se 
aprinse în ochi. Cuprinzându-i talia, o trase spre el. 

— Plăcerea este de partea mea, spuse el și se aplecă să o sărute. 

Ea îşi puse brațele după gâtul lui şi îi răspunse cu sete la 
sărut. Simțindu-i pielea pe a ei, toate grijile se spulberară aseme- 
nea picăturilor de ploaie de pe o fereastră. Pentru un moment 
îndelungat, se desfătă cu sentimentul de a-l avea aproape, de a-i 
simți mâinile ferme pe spate. Era al ei, putea să îl păstreze — să 
îl aibă aici şi în Bosbrea, și oriunde în altă parte dorea; dar, mai 
presus de orice, să îl aibă acum, pentru că dorința ei creștea din 
ce în ce mai repede, gonind prin ea şi trezindu-i toate simţurile. 
Farmecul momentului se extinse; Liza simţi lumina amiezii stre- 
curându-se în spatele ei precum o mângâiere caldă pe gâtul său şi 
mirosul trandafirilor din vaza de pe măsuţa de cafea şi auzi foșne- 
tul distant al orașului, mulțimile grăbite de pe drum, care nu erau 
conştiente de perfecțiunea ce se desfăşura în dormitorul ei. 

Întreaga lume era a lor acum. 

Apoi el distruse momentul, eliberându-se din sărut. Când ea 
încercă să îl tragă înapoi, Michael scutură din cap. 

-Trebuie să mai spun ceva. 

— Acum? Nu putem să... 

- Data viitoare când cineva încearcă să te şantajeze, vii la mine. 
Nu încerci să te descurci de una singură. 

Liza oftă. 

- O, foarte bine. Poţi adăuga și asta la jurămintele noastre. 

Dar Michael deveni şi mai serios, iar privirea îi era gânditoare. 

-Încă un lucru pe care trebuie să-l fac: să-l vânez pe Nelson și 
să-l fac să plătească pentru că te-a ameninţat. 

-Nu cred că va fi nevoie să faci asta, spuse ea. N-ai văzut 
chipul fratelui tău când mi-a auzit povestea. De fapt, cred că-ți 
va părea un om renăscut în următoarele zile, pentru că niciodată 
n-am văzut pe nimeni care să se transforme instantaneu, ca ur- 
mare a simplului fapt de a afla numele dușmanilor săi. 

Michael se concentră asupra ei. 

— Așa crezi? 

Ah, el îşi iubea fratele. Inima Lizei se încordă când citi spe- 
ranța de pe chipul lui, atât de fragilă, de prețioasă. Iar Michael 
încerca din răsputeri să o controleze, să o ascundă de ea. Liza îi 
mângâie obrazul. 

- Vreau ca fratele tău să fie bine, spuse ea blând. De dragul tău. 
Nu îl putea plăcea pe Alastair, dar, din iubire pentru Michael, își 
dorea ce era mai bine pentru el. Şi cred că va fi bine, cu timpul. 

Michael îi zâmbi. 

- Dacă îşi va reveni, atunci va fi datorită ţie. 

Ideea o încântă. 

-Deci nu eşti singurul vindecător de aici. 

Ridicându-i mâna, Michael îi sărută palma. 

- Într-adevăr, nu. Într-o zi îți voi dezvălui toate modurile în 
care m-ai vindecat. Pentru moment, permite-mi să-ți spun doar 
că am ales să mă însor cu o femeie foarte inteligentă. 

- Lasă-mă să adaug că eşti foarte norocos că m-ai găsit, râse ea. 
Apoi, devenind serioasă, îi luă mâna şi îi sărută palma, la rândul 
ei. Şi ce comoară fără egal este faptul că te am pe tine. 

Pentru un moment, se priviră fascinaţi. Apoi, în acelaşi timp, 
se strâmbară. 

-Prea sentimental, spuse ea. 

- De-a dreptul mieros, încuviinţă el. 

-În acest caz, vom fi la fel de rău precum Lydia şi James. Sau 
poate mai rău - pentru că Lydiei nu îi place să se afişeze în public, 
ştii doar. 

Michael ridică din sprâncene. 

-Iar ție da? Cât de neobişnuit. 

Îi studie lent trupul, într-un mod senzual, făcându-i inima să o 
ia la goană. Dar acest joc putea fi jucat în doi. 

- Sunt atât de multe lucruri pe care nu le ştii încă despre mine, 
spuse ea. Totuşi, ştiu un loc de unde ai putea începe să înveţi. Este 
convenabil de aproape şi destul de confortabil. 

Michael îi ghici gândurile. 

- Atunci, cu toată graba cuvenită, spuse el, aplecându-se şi ri- 
dicând-o în braţe atât de brusc, încât Liza ţipă şi se prinse de gâtul 
lui. Spre dormitor, dragostea mea. 

Liza oftă. 

-Şi apoi, la trăsură. 

- Şi, în cele din urmă, spuse el, împingând ușa cu umărul, 
la lac? 
- Pretutindeni, spuse ea și îl sărută. 


Reguli pentru doamne nesăbuite, 
pentru a distinge domnii eligibili de bădărani 
escroci şi alte tipuri de ticăloși 


1. Burlacul eligibil trebuie să fie chipeş, dar nu trebuie să 
creadă niciodată că este mai chipeș decât tine. 

2. Burlacul eligibil este fermecător fără să fie prefăcut. Compli- 
mentele sale nu sunt niciodată ghidate de motive ulterioare sau 
de interese personale. 

3.4 find _tie-d | sisifo] ; 
lmbat O mai profitabile decă birea 

4. Nu are datorii, este generos darmu prea generost cu priete- 


nii săi şi nu se supără pe o femeie pentru zorzoanele ei, chiar dacă 


acestea au prea multe funde pentru gustul lui. Fiți-precaute nu 


= ae = x 


5. Burlacul eligibil se face util în moduri neașteptate: toarnă 


o-durere-de-cap, în -primut-rând: De exemplu, o pelerină pentru 
orice băltoacă. 
6. Este îngrijit fără să fie un filfizon; costumele îi vin bine 
7. Burlacul eligibil este priceput la a-şi cere scuze. Îşi mărturi- 
seşte greșelile și cere cu sinceritate iertare, pentru care este dis- 


pus să aștepte o zi sau două, timp-în-care; dacă-este întetept; va 


8. Burlacul eligibil își priveşte doamna cu admiraţie, dar admi- 
te că celelalte talente ale ei reușesc-cumva-aproape-inimaginabil 
să îi depășesc frumusețea remarcabilă. 

9. Cuvintele burlacului eligibil trebuie să se potrivească tot 
timpul cu acţiunile lui. Nu face promisiuni goale, întrucât nimic 
nu este mai rău decât o promisiune goală (cu excepția, poate, 
a unui minţi goale sau a unui buzunar gol!) 

Anexă! Burlacul eligibil îşi tratează câinii foarte bine, dar nu mai 
bine decât pe servitorii săi, pe care îi va trata minunat. 

Mai presus de toate, burlacul eligibil este neînfricat şi fidel în 
dragostea lui, dar niciodată sentimental fără scop. Burłacutetigi 


bitestecapabil-săfacă-dragoste;cel-maidelicat-dintre-sentimente, 

